 Laszlo Alexandru viceversa! Polemici pro şi contra lui Paul Goma Colecţia Amedeo Coordonator: Ovidiu PECICAN Coperta: Alexandru PECICAN Descrierea CIP a Bibliotecii Naţionale a României LASZLO, ALEXANDRU Viceversa!: polemici pro şi contra lui Paul Goma / Laszlo Alexandru – Timişoara: Bastion, 2008 ISBN 978-973-1980-24-9 821 135 1 09 Goma, P 929 Goma, P Redactor: Sorin R ŢIGĂREANU Tehnoredactor: Francisc BAJA © Editura Bastion 2008 Str Corbului, nr 6, 300239 Timişoara Tel : 0256-499 057 / Fax: 0256-214 805 e-mail: officeediturabastion ro Director: Cornel SECU Laszlo Alexandru  LASZLO Alexandru s-a născut în Cluj, la 04 05 1966 Absolvent al Facultăţii de Filologie a Universităţii „Babeş-Bolyai” Cluj (1989), cu specializarea limba şi literatura română – limba şi literatura italiană Profesor de italiană la Colegiul Naţional „George Bariţiu” Cluj (din 1992) Doctor în Filologie al Universităţii „Babeş-Bolyai” (1999) Director al Fundaţiei Culturale „Amici” (din 1996) Director al revistei româno-italiene Amici (1996-1997) Director al revistei culturale poliglote E-Leonardo (din 2003) A publicat articole, studii literare, eseuri, polemici şi traduceri în reviste culturale din România (Bucureşti, Cluj, Oradea, Iaşi, Sibiu, Târgu Mureş, Târgu Jiu), din Statele Unite (New York şi California), din Israel (Tel Aviv) Cărţi: A Literatura română: 1 Între Icar şi Anteu, polemici, Cluj, Ed Dacia, 1996 2 Orient Expres, polemici, Cluj, Ed Dacia, 1999 3 Grâulşi neghina, polemici şi alte eseuri, Chişinău, Ed Ştiinţa, 2002 4 Criticul literar Nicolae Mano-lescu, studiu academic, Cluj, Ed Dacia, 2003 5 Vorbind (cu Gheorghe Grigurcu şi Ovidiu Pecican), Cluj, Ed Limes, 2004 6 Toate pânzele sus!, polemici, Cluj, Ed Grinta, 2005 B Limba italiană: 1 Dicţionar italian-român, Cluj, Ed Dacia, 1999 2 Dicţionar practic italian-român şi român-italian, Cluj, Ed Dacia, 2003 3 Dicţionar italian-român, român-italian, Chişinău, Ed Ştiinţa, 2006 4 Memorator de limba italiană (Gramatică practică), Cluj, Ed Eikon, 2007 Traduceri: A Din franceză în română: 1 Romain Gary, Ai toată viaţa înainte, roman, cu prefaţa şi notele traducătorului, Bucureşti, Ed Univers, 1993; ed A II-a: 2006 2 Raymond Queneau, Zazie în metrou, roman, cu prefaţa lui Luca Piţu şi pseudopostfaţa traducătorului, Piteşti, Ed Paralela 45, 2001; ed A II-a: 2004 3 Raymond Queneau, Suntem mereu prea buni cu femeile, roman, cu prefaţa traducătorului, Piteşti, Ed Paralela 45, 2005 B Din română în italiană (în colaborare): Omaggio a Dinu Adamesteanu, studii istorice sub auspiciile Academiei Române, Cluj, Ed Clusium, 1996 C Din italiană în română: 1 Luigi Accattoli, Karol Wojtyla – omul sfârşitului de mileniu, Cluj, Casa de Editură Viaţa Creştină, 1999 2 Renzo Allegri, Padre Pio – omul speranţei, Cluj, Casa de Editură Unitas, 2001; ed A II-a: 2002 Ediţii: 1 Coranul, Cluj, Ed ETA, 1991 2 Paul Goma, Scrisori întredeschise, Oradea, Ed Familia, 1995 3 Teodor Boşca, Poezia preromantică în Anglia, Franţa, Germania, Italia şi Spania, antologie poliglotă, Cluj, Ed Tribuna, 2007 Prefeţe sau postfeţe: 1 Paul Goma, Jurnal, Bucureşti, Ed Nemira, 1997 2 Giovanni Boccaccio, Decameronul, traducere şi note de Eta Boeriu, Piteşti, Ed Paralela 45, 2000 3 Egidio Corea, Dicţionar gramatical italian-român şi Dicţionar gramatical român-italian, Bucureşti, Ed All Educaţional, 2000 4 George Coşbuc, Comentarii la „Divina Comedie”, Cluj, Ed Eikon, 2007 Alte detalii la www laszloal tk „Non ci şi libera di una cosa evitandola, ma soltanto attraversandola „(Nu te eliberezi de un lucru evitându-l, ci doar traversându-l ) Cesare Pavese Către cititori îmi dau seama că Paul Goma a reprezentat pentru mine un constant punct de referinţă, în aceşti ani de când am început să scriu, să public Personalitatea sa, ideile şi clarviziunile sale, capriciile şi obsesiile sale, ciudăţeniile şi freneziile sale m-au stimulat în permanenţă, mi-au pus gândirea şi emoţiile la încercare Drumul a fost lung, de la cărţile lui, pe care le-am citit cu admiraţie în tainiţele bibliotecii mele, la cei zece ani de corespondenţă agitată, în care a fost adevăratul meu magistru în descâlcirea cotloanelor din „pivniţele Vaticanului” literaturii române contemporane şi până la suspendarea relaţiilor dintre noi, după ce n-am mai văzut lucrurile la fel Ştiu că trebuie să-i fiu recunoscător pentru multe lucruri pe care, pe parcursul anilor, de la el le-am aflat Dar mă miră să găsesc la mine, în acest moment, mai degrabă o imensă ciudă împotriva sa, pentru poteca buruienoasă a antisemitismului, pe care s-a simţit dator să coboare în ultima vreme „Va trebui, deci, să ne obişnuim cu imaginea unui Goma luptător pentru drepturile omului, însă în acelaşi timp antisemit? Iată un tip uman interesant”, nota interlocat Ovidiu Pecican în cadrul unui acut comentariu Pe mine acest paradox nu mă intrigă şi nu mă incită Mă doare Cine e, de fapt, Paul Goma? E clar că nu se poate da un răspuns simplu, la această simplă întrebare M-am hotărât atunci să adun laolaltă majoritatea scrierilor mele despre el, din ultimii ani Cei care au avut răbdarea de a mă însoţi cu atenţia lor, vor fi citit deja unele intervenţii pe ici, pe colo, prin presa literară, sau în succesivele mele cărţi de polemici: Între Icar şi Anteu (1996), Orient Expres (1999), Grâulşi neghina (2002), Toate pânzele sus! (2005) Alte supărări şi indignări ale mele sunt mai recente Privind totul din avion, încerc senzaţia unui du-te – vino Personalitatea pe care, în primii mei ani de publicistică literară, m-am năpustit s-o sprijin cu toată determinarea şi împotriva tuturor, este aceeaşi pe care, trecând graniţa dintre milenii, am fost nevoit s-o contest la fel de aprig, la fel de insistent Mă consolează doar gândul că nu eu m-am răzgândit, ci el a rătăcit Nordul, cu busola gripată, încât a eşuat printre recife Puteam să mă prefac că nu (mai) văd, să întorc pivirea în altă parte Am ales, dimpotrivă, să strig la el, să-i semnalez iminenţa eşuării, chiar dacă n-am fost ascultat Suntem, până la urmă, cei care alegem să fim Le rămâne cititorilor să înţeleagă, din acest şuvoi de gândiri, trăiri şi simţiri, cine s-a înşelat, cine a avut dreptate Căci negrul nu e totuna cu albul, nici minciuna cu adevărul Iar cunoaşterea înseamnă putere Laszlo Alexandru Cluj, iulie 2008 PARTEA I „Ăncis p iventr ” Nu mai puţin de opt cărţi publicate într-un interval de un an şi jumătate dovedesc că, după un caz politic, asistăm azi la un veritabil… caz editorial Paul Goma „Scriitorul fără operă”, cum era în mod calomnios catalogat de unii confraţi „de bine”, care puneau succesul său în Occident exclusiv pe seama dibăciei traducătorilor, îşi ia în prezent o strălucită revanşă În prefaţa la cel mai recent volum al său prezent în librării (Arta refugii, Cluj, Ed Dacia, 1991), Marta Petreu bănuieşte o oarecare inerţie în răceala cu care este întâmpinat romancierul de către critica literară; observaţiile prefaţatoarei sunt pe cât de severe, pe atât de adevărate: „Se poate presupune că literatura română şi-l va recupera pe Goma cu oarecari reţineri tocmai pentru că opera lui va produce modificări în ierarhiile literare (…) Complicatele mecanisme ce ţin de psihologia resentimentului vor mai întârzia, probabil, o vreme recunoaşterea calităţilor strict estetice, nu doar a celor istorice şi etice, pe care le au cărţile lui Goma” Ceea ce surprinde poate, în primul rând, în romanele sale şi mai ales în acesta din urmă, asupra căruia ne vom opri în continuare, este senzaţia că orice graniţă în calea rostirii a dispărut, scriitorul îşi reia locul central, de privitor al unei lumi a cărei realitate ne este redată tale quale; subiectele tabu sunt scrutate cu o privire persiflatoare, iar limbajul literar (care fusese deprins să numească prin sugerare, să ornamenteze prin eufemism) este forţat cu şperaclul Instrumentarul de „spărgător” al autorului, la nivelul limbajului, este diversificat: argoul suculent, rostirea pe şleau, revalorificarea intensă a regionalismelor etc Nu în ultimă instanţă, verva povestitorului se regăseşte în frecventele inversiuni stilistice, în aglutinări (pentru atenuarea conotaţiilor prea îndrăzneţe), în numeroasele jocuri de cuvinte Să nu uităm că un asemenea joc de cuvinte găsim chiar în titlul cărţii: Arta refugii Scriitorul, scrupulos, ţine să lămurească lucrurile: „Dar cuvântul: refugiu, domnişoară, vă rog frumos? Are el un readevărat? Sau unul ne-? – O-ho! a tunat (de-a detunat) domnişoara Fugă, re-fugă – noi am re-fugit din Basarabia – Poate dumneavoastră Noi, pentru prima oară – Şi eu, pentru prima, dar refugiu însemnează şi tragere îndărăt, tragere cu spatele… – Poate dumneavoastră Noi am venit cu faţa, mamei i-i rău, cu spatele ” Reluând firul povestirii, întrerupt la sfârşitul primei cărţi declarat autobiografice (Din calidor), autorul propune o viziune inedită asupra a ceea ce în mod impropriu a fost numit „obsedantul deceniu” Perspectiva este a copilului prins în vârtejul evenimentelor istorice brutale şi obligat la o maturizare precoce Primele două treimi ale cărţii – redând pe larg fuga familiei de intelectuali basarabeni din faţa tăvălugului rusesc (mai întâi în satul Gusu, apoi în satul Buia, zilele de iarnă petrecute în munţi, prin păduri, la o stână părăsită, revenirea în sat), escortarea lor la „Centrul de repatriere” de la Sighişoara, precum şi plecarea protagonistului la şcoală (la Sibiu, doi ani, şi la Şeica Mare, „la cicludoi’) – stau sub semnul constatării când mânioase, când placide: „ne mutăm” Aceste cuvinte sunt reluate, sub formă de refren, la începutul aproape fiecărui subcapitol Ultima parte – când cei doi soţi nu mai pot evita arestarea şi detenţia la sediul Securităţii din Mediaş şi când băiatul de treisprezece ani rămâne în faţa porţilor închisorii, la discreţia palmelor şi a insultelor unor vajnici apărători ai liniştii poporului – este marcată de refrenul „să nu plângi” Destinul familiei exemplare este proiectat pe fundalul istoric, observat, şi el, din perspectiva unui copil precoce Astfel, întoarcerea armelor, la 23 august „4, este percepută în cheie ludică (dacă luăm în considerare şi jocul de cuvinte, deloc inocent, din finalul citatului): „Cică regele l-a apucat de epoleţi şi l-a dat jos de pe… Nu de pe tron, tronul este regal, pe Antonescu regele l-a dat jos de pe cal Cal de mareşal Fiindcă aşa i-au zis Perfizii Albioni: Mihăiţă, noi îţi dăm ţie cu boamba-n coroană, până când tu-l iei de epoleţi pe mareşal şi dai cu el de pământ – şi Mihăiţă ce să facă? Ce nu face un ’ege pent’u popo’ul lui?” Anumite remarci, de o seriozitate prefăcută („În politică, mi-a spus mie tata, totu-ipe invers, de-un exemplu, când politica zice: pace, să fii sigur că se gândeşte la război”), prevestesc analiza patetică şi angajată a adultului de mai târziu: „Istoria nu se face numai cu bătăi date altora, ci cu bătălii duse chiar dacă eşti învins Învins pe câmpul de bătălie, dar nu belit la abator, unde te-ai prezentat singur – ca la cedarea Basarabiei, ca la cedarea Ardealului, ca la 23 august 44 Să fi arătat că suntem un popor, nu o cireadă!” În ciuda lucidităţii şi a spiritului de sacrificiu, uneori individul e constrâns să asiste pasiv la dezlănţuirea de nebunie a istoriei În această situaţie, hazul de necaz devine de-a dreptul satiră de necaz: „Tu, care-ai aflat că rusul vrea trei lucruri de la tine: cias – vino hazaika (orice ţi-ar fi: nevastă, soacră, nepoată, bunică; oricum ar fi: frumoasă ori şchioapă, grasă de tot, ori bătrână de tot, copilă ori bolnavă la pat – hazaika să fie!) zici cu gura, zici cu umerii, cu mâinile, că tu n-ai-la-ţine, că nu niet-hazaika, eşti văduv ori neînsurat (…) Dacă scapi la nedavaiat-hazaika, nu scapi la Davai-vino! Aliatul cere cu cuvintele lui, prin semne, de băut şi zice: Davai vino! – că adică să-i dai vin, dar vinul e prea slab pentru un aliat atât de rus, bea ce se nimereşte: spirt sanitar, parfum, formol, terebentină, vopseluri… După ce dă pe gât tot ce face gâl-gâl şi arde maţele, aliatul trage cu balalaica: în tavan, în pereţi, în tine, în ai lui Şi, după ce trage tot încărcătorul, buf! aliatul cade la pământ Beat-mort Sau mort-mort (…) Acum ardeleanul se întreabă: – Dacă se portă aşe cu noi, de-i suntem aliaţi, ce le face la duşmani?” Societatea românească, surprinsă de trecerea frontului peste ea şi nemaiavând unde să se refugieze, seamănă cu un cazan închis ermetic La graniţele României s-ar fi putut afişa acea neruşinată înscripţie care va apărea mai apoi pe uşa bibliotecii Astra: „ăncis p Iventr ” (în traducere română: „închis pentru inventar”) La fel cum „inventarul” bibliotecii consta în arderea clasicilor literaturii de către nişte bipezi a căror subtilitate reiese din avertismentul pus la vedere, pe uşă, tot astfel întreaga Românie a fost scormonită până în străfunduri, au fost deportaţi – unii, arestaţi – alţii, maltrataţi şi persecutaţi – alţii, ucişi – cei mai mulţi În paralel cu siluirea fiinţei naţionale, au fost jefuite bogăţiile naturale ale ţării: „Românul n-a ştiut niciodată să are, să semene, să secere – o fi ştiut, dar nu se pricepe la transport… – Şi, uite, Sovromtransportul! nu ştia nici să transporte lemnul – uite, Sovromlemnul, Sovromtransportat!; şi Sovrompetrolul; şi Sovromtractorul – azi-mâine or să ne facă şi un Sovrombutoi, deşi oamenii spun că nu ne mai lipseşte decât Sovromcăcat Şi ne-au mai dat ruşii jucării de-ale lor: foamea şi frigul, alaltăieri ne-au dăruit un canal (…) or să ne dea în curând şi colhoz, şi luptă-pentru-pace; şi cea mai sclipitoare jucărie: pentru 21 decembrie o să căpătăm Aniversarea O să împlinească şaptezeci de primăveri Aniversatul” Pe alocuri, citind cartea lui Paul Goma eşti ispitit să crezi că autorul a avut sub ochi, ca model, realitatea pe care o trăim astăzi şi tipurile umane re-apărute după Revoluţie Mă gândesc, bunăoară, la portretul, schiţat în câteva rânduri, al omului simplu, lipsit de discernământ, păcălit de mai-marii vremii şi, în plus, fluturând o deplorabilă făloşenie locală: „Anul trecut, când l-au detronat pe rege, iar eu spun că gata cu ultima redută, că am trecut şi de ultima răspântie, ce-mi răspunde un ardelean: «Aşe-i trebe, că ne-o pus cote!» Încerc să-i spun că nu Regele i-a pus cote, ci comuniştii în slujba ruşilor, ca Pătru Groza al lor Răspuns: «Ba! Groza-i ardilean de-al nost’, el ţâne cu ţara, nu cu Rejele, care-i şi regăţian şi niamţ! Groza ne-o dat pământ – şi bumbac ne-o dat…» „ Deşi evenimentul istoric şi mesajul etic ocupă prim-planul cărţii, ar fi nedrept să pierdem din vedere talentul romancierului de a-şi construi personajele Mai mult decât eroii principali (Fiul, Mama, Tatăl) generici, deci liniari, extrem de izbutite sunt anumite personaje secundare, cum ar fi domnişoara Coban sau Ilă (prietenul „tocilar” amintind de elevul greu de cap al lui Creangă) Dar cea mai captivantă figură este a lui Papaşa, eruditul profesor de rusă: „Am uitat că rusa e limba ocupantului, abia aşteptăm orele de limba lui Lenin şi Stalin, ca să auzim poveşti minunate, cu astronomie şi călătorie; poezii de un persan, Firdusi (în persană) şi, în româneşte, de Ion Barbu (…); bocete (pe care Papaşa ni le boceşte), din Oltenia, dansuri din Sumatra (sau Java) – pe care ni le dansează Ne zice, în japoneză, poezii scurte-seurte, apoi uită să se mai oprească din greceşte (greaca-ve-che, elina, fiindcă din ceastălaltă, de azi, ne spune doar poezii scurte); în franţuzeşte din Villon (de care ştiam, de la Sibiu) şi în nemţeşte, de Rilke (de care nu auzisem); ne mai arde câte o hăulitură în arăbeşte (cu accent persienesc) apoi povesteşte obiceiurile de înmormântare la pigmei” Argumentul principal al profesorului, la oră, este „învăţaţ’, deti, limbarusî fin’cî Rusia ţarî mari este ia şi tovarăşu Stali’popî sî sî facî o vrut iel!” Printr-o năucitoare asociaţie de idei disparate, „Papaşa ne-a raskazât cum băietu’Djugaşvilli s-a înscris la Seminar, la Tiflis; cum Tiflis ori Tbilisi este capitala Georgiei, adică a Gruziei; cum Gruzia se află aici, în Kavkazia (ne-a desenat, din trei mişcări, Marea Neagră, Marea Caspică, între ele Caucazia, cu o cruce pe Gruzia)”, ajungând apoi la Antim Ivireanul şi predicile imitate „de la amvonul catedrei” şi revenind la frumuseţea muzicii liturgice gruzine, într-un spectacol de virtuozitate intelectuală şi farmec personal care îi cucereşte atât pe elevii din bănci, cât şi pe noi, cititorii Fireşte, lecţiile se încheie cu aceeaşi ameninţare părintească: „Cini limba lui Lieni’şi Stali’, iel nu-nvaţî (…) viitor în viaţî n-o să aibe!” Din (prea) desele citate pe care le-am oferit, se poate deduce că romancierul nu mizează exclusiv pe forţa etică a mesajului său, cum pe nedrept ar putea fi acuzat, ci prin vervă stilistică şi ingeniozitate lexicală, la care se adaugă meşteşugul conturării unor memorabile figuri episodice, reuşeşte să-i farmece pe cei care-l citesc debarasaţi de orice prejudecăţi (ceea ce, să recunoaştem, nu e uşor lucru) Împletirea dintre etic şi epic reprezintă puterea lui Paul Goma (1991) Un spontan bine temperat în cei doi ani de când o parte din cărţile lui Paul Goma au început să fie cunoscute şi la noi, comentariile s-au străduit să scoată în evidenţă, cu o reparatorie întârziere, personalitatea politică a romancierului Alte contribuţii critice au punctat în cronici şi recenzii cele nouă volume apărute până în prezent Lipsesc deocamdată studiile de mare întindere sau de analiză aplicată la opera lui Goma – ceea ce se explică, probabil, prin needitarea tuturor cărţilor sale în ţară, precum şi printr-o psihologie a resentimentului, atât de vie în breasla scriitoricească (ideea nu ne aparţine) Imaginea romancierului a fost schiţată din perspectiva opozantului politic, preluându-se câte ceva şi din impetuozitatea polemistului de azi: una peste alta, rezulta un individ cu temperament vulcanic şi scriitură nervoasă (şi, poate, enervantă) Este greu de negat caracterul „provocator” al stilului lui Paul Goma; el poate deveni chiar obositor pentru cititorul placid, care nu reuşeşte să se implice şi să-şi asume tensiunea internă a textului O altă categorie de sceptici este constituită din pudicii (reali sau prefăcuţi) care condamnă frecventele violenţe de limbaj ale romanelor lui Goma Iar unii dintre cei care apreciază performanţele sale le pun probabil pe seama temperamentului autorului, care şi-ar transpune propriile animozităţi şi aprehensiuni în pagina scrisă, în mod spontan Că lucrurile nu stau chiar aşa o dovedesc mărturisirile lui Paul Goma dintr-un important interviu acordat Ruxandrei Cesereanu (Steaua, nr 8/1991): „A propos de Céline: de la el am învăţat nu… agresivitatea (în sine, a personajelor, precum şi a limbajului) ci… limba română De la el şi de la San Antonio (pe numele adevărat: Frédéric Dard), de felul său, autor (prolific) de romane poliţiste… Cum am învăţat româneşte de la aceşti francezi? Foarte simplu: citindu-i (în franceză, fireşte), am căutat să pătrund mecanismul limbilor lor (franceze), să aflu după ce «reţete» violentează ei limba, o răsucesc, o rup, o lipesc, o fac-din-nou Am citit; am văzut (ce am văzut); mi-a plăcut ce am văzut; mi-a plăcut ce am făcut… A rezultat un dicţionar de cuvinte-noi, de cuvin-te-valiză – l-am botezat «Alfabecedar» – o secţiune a lui cuprinzând câteva cuvinte-cuib (câteva – dar cuvinte care au dat vreo 15 000 derivate – sub indicaţiunea «Zdicţionar»)” Iată, deci, că ipoteza „scriitorului furios” este dezminţită în primul rând de Paul Goma însuşi Ne propunem să verificăm pe text această afirmaţie Mai precis, încercăm o sistematizare (fatalmente incompletă) a tacticilor la care recurge autorul în tentativele sale de depăşire a barierelor consacrate de tradiţie Dorim să oferim o imagine de ansamblu asupra ingeniozităţilor, bizareriilor sau „surprizelor” care compun scriitura lui Paul Goma şi care deschid o direcţie cu totul nouă în literatura noastră Se va vedea că nu avem de-a face cu ieftine brutalităţi de limbaj, ci cu o adevărată poetică în act, urmărită cu rară consecvenţă Poate că, până la urmă, imaginea scriitorului temperamental va fi înlocuită de cea a artistului migălos, a meşteşugarului răbdător Ne-am concentrat atenţia asupra a trei dintre cele mai reuşite cărţi, care vor rămâne cu siguranţă în literatura română: Patimile după Piteşti, Din calidor şi Arta refugii Desigur, o dată stabilite problemele pe care le urmărim, exemplele vor putea fi extinse şi la alte volume, după cum şi situaţiile vor putea fi completate Vom urmări, succesiv, modalităţile prin care autorul realizează „agresarea” cititorului prin intermediul stilului, la nivelul cuvântului, al frazei şi al discursului 1 Cele mai numeroase inovaţii se regăsesc la nivelul minimal, al lexemului Afereza şi apocopa conferă un caracter exploziv comunicării, fiind întâlnite mai ales în vorbirea peltică şi în ordinele urlate ale gardienilor: „Rebeliune la locu’ de detenţ’? Rganizare legi-ona’?”; „Doi bandiţ’, la mine uga-marş! ’zecutarea!”; „Adevăru’ clasii neitore!” Prin vocale sau consoane geminate se exprimă o ironie mai fină („Domnooo, scoateţi-i acestui bandit de-al nostru lanţurile pe care le-a pierdut proletariatul domniei voastre!”), violenţa sau disperarea: „arrrdi-l, Pop Cornel, pi ţaranist!”; „Dom’ Ţorcanoooo! Şi-a tăiat vine-leeee! Cu dinţii, vineleeee!” Când semnificantul reflectă semnificatul, în dorinţa realizării unei imagini cât mai plastice, „locomotiva fssss-îie şi frânnnnele frânâie”, iar protagonistul-copil constată amuzat că „a duduit duduia Coban în dodotele ei de dartilerie drea” La nivel gramatical, Goma foloseşte adesea derivarea pentru a exprima uimirea („a spus spuitorul”, „a zis zicătorul”, „avertismentul ne avertizează”), sau pentru a nuanţa suplimentar ironia auctorială: „praf prăfos, balegi bălegoase”; „Dacă Mariile se mărită, Dorele se doresc, nu?” Tot aici se încadrează şi deformările morfologice (adverb substantivat, interjecţie cu valoare de substantiv etc ), folosite ca eufemism: „Mă duc la Ileana, o apuc de mână, îi cer să se aplece, îi spun la ureche: Arată-mi şi mie aiciul tău, să văd cum e… „ Această nesăbuinţă este, fireşte, pedepsită cu „plicipliciul” matern Paul Goma aminteşte de Céline şi San Antonio, dar şi de Raymond Queneau, în crearea de cuvinte-vagon: „un borghezo-moşi-eresc local”; „te dedai la ajutorlegiona’ „; „domţători”; „istorioveticii”; „cizmocanul”; „tâmpilacap”; „Ce să mai zic de artafugii, în asta sunt cel mai mare fugartist” Diversele semnificaţii stilistice (ironizarea unor şabloane, imitarea fidelă a limbii vorbite, autoironia etc ) ale cuvintelor-vagon, în opera lui Goma, ar putea constitui subiectul unui articol separat, deci nu mai insistăm acum Un procedeu asemănător îl constituie apariţia substantivelor compuse, realizate: a) prin alăturare de termeni („o-întrebare-cu-epoleţi”, „noi sân-tem în-pluşi”); b) prin inversiune semantică („Să treacă la locurile lor, pe pri-ciuri, ne-trecuţii”); e) prin folosirea prefixului iterativ (de la refugiu se ajunge la re-fugă, re-bombe, re-americani etc ) O dovadă supremă de ingeniozitate o găsim în crearea de noi cuvinte, prin prefixare, sufixare sau analogie: „uniformaţii împisto-laţi”, „vaca încizmată”, trecerea securiştilor „de la civilie la kakie”; sau în îndemnurile mereu respinse: „Fii sincer cu ancheta! / Nu fiu! – cuminte, sincer cu ancheta” Tot de influenţa mărturisitelor modele franceze ţin şi jocurile de cuvinte presărate în textele lui Goma Ţăranul leneş care-şi lasă pământul în paragină considerând că aplică asolamentul aplica de fapt… asoilimentul Moş Veniamin, una din gazdele ardelene, deşi se îmbracă frumos, se comportă ca un nesuferit, aşa că „portul lui mi-ar plăcea, dar purtarea…” Este ştiut lucrul că „securiştii nu stăpânesc mai mult de o sută de termeni, din care şaptezeci înjurături” Exprimarea pocită a gardienilor şi haidamacilor, care sunt înţeleşi cu greu de către deţinuţi, reprezintă o clară marcă specifică „Cum dracu făcem, de s’ te ştrampor’?” redă profundele reflecţii dubitative ale unui securist privind transportarea protagonistului, rănit la genunchi Intrând în jocul prostiei agresive, deţinuţii ajung cu gardianul chiar la un concurs de cine ştie (cuvinte pocite) câştigă: „V-am oferit serviciile mele, v-am propus un ajutor neprecupeţit, ca să zic aşa, să aplicăm diviziunea socialistă a muncii… – Divizia mă-ti, bandit’le! Z dau io ţie service necre… Neprepu… – Încă un pic, încă un efort şi ajungeţi la mal… – Îl îndemna (ca de pe mal) Führmann Foarte bine: neprepuţit – sau: neprecreţuit… „ Un rol important în crearea atmosferei de autenticitate şi verosimil îl au numeroasele moldovenisme („Şăzi ghinişor”, „S di pi la Rădăuţ”, „aiasta-i privire di şăf, măi, ori di jiţăl lipadat?”) şi ardelenisme („tripărechi de faţ’, fraz’ de cruce, lejionari”) În general, regionalismele exprimă incultura personajelor, imbecilitatea violentă (cazul lui Ţurcanu), sau naivitatea agresivă (situaţia ardelenilor care se bucură de venirea ruşilor „eliberatori”) Neobişnuită este prezenţa cuvintelor adaptate din alte limbi, unde modelul rusesc deţine prioritatea: „Ca să arate lumii că şcoala lor, savietică, e cea mai balşaia, cea mai şirokaia – precum rodina – ruşii numără clasele ca kilometrii spre Berlin, de la zero la cât o fi… „ „Te-au ridicat şi pe tine, te-au pohodit na Sibir” Nu lipsesc nici cuvintele ungureşti: „No, mă Török! Ghere ide! No, ghere, ghere, de să te pup în cur!” (Replica este la „înălţimea” provocării: „Tu, mă, să nu-mi zici mie-aşe, că nu aşe mă chiamă! Asta-i polecră” ) Regăsim de asemenea „modelul occidental”; copiii îl denumesc pe insuportabilul profesor de franceză, care strâmbă mereu din nas zicând că elevii miros urât – „mosieur Tiipiiţi” Alte două caracteristici de stil, opuse, folosite pentru „condi-mentarea” textului se regăsesc în folosirea sensurilor figurate ale cuvintelor („Ruşii au liberat-o pe soră-mea / – Cum aşă? / – Uite cum-aşă: cu balalaica ta-ta-ta-ta-ta-ta!”), respectiv scrierea pe şleau a înjurăturilor şi a expresiilor care, până la Goma, erau considerate obscene şi erau sugerate prin pudice puncte de suspensie Dar să nu ne ascundem după deget şi să recunoaştem că un gardian care înjură pe un deţinut cu p… m… (?!) ar fi de un caraghioslâc fără margini (Iarăşi vom sublinia un lucru care merită dezvoltat ulterior: datorită cenzurii, literatura română a ultimelor decenii a devenit de o dubioasă pudibonderie şi s-au creat habitudini feciorelnice, care nu aveau cum să mai persiste după ’89 Nu pledăm pentru obscenitate şi pornografie, ci pentru naturaleţe Altminteri, vom ajunge să refacem procesele de imoralitate literară cu întârziere de un secol ) 2 La nivelul frazei, întâlnim procedee care fie contribuie la întărirea comicului, fie concentrează polemic câteva dintre ideile recurente ale autorului Primul caz este ilustrat de prezenţa oximoronului: „Când eram într-a-ntâia, un băiat dintr-a treia avea o minge de tenis, pe care o băteam în recreaţii, jos, în curtea internatului; numai că şi din curtea internatului se auzea la reşedinţa înalt Prea Sfinţitului A venit un popă tânăr şi ne-a certat smerit, ne-a smuls urechile cu blândeţe creştinească şi ne-a confiscat mingea” Proverbele deformate ironic, desfăcute şi realipite, contribuie la verva stilistică a autorului: „Cine sapă groapa altuia… departe ajunge”, „Pisica cu clopoţei… cu cheltuială se ţine”, „Boieria… nu prinde şoareci”, „Unde-s două puterea creşte şi nici nu te plouă” Aceste proverbe recombinate îşi păstrează, în ciuda aparenţei comice, aerul sentenţios, însă par să-ţi sugereze că nu trebuie să preiei orbeşte nicio afirmaţie, nici chiar din domeniul „înţelepciunii populare”, fără a o fi trecut prin propriul filtru critic Tot cu ajutorul unor maxime şi citate alipite, la care se adaugă şi anacolutul, este realizat portretul satiric şi polemic al românului: „noi suntem Români: apa trece, pietrele rămân – să vedem ce-o să mai rămână, peste veacuri, din cei care ne-au tot lovit, ne-au tot dat în cap: nimic – pe când noi – căci Românul are şapte vieţi (în pieptu-i de aramă); şi oricât l-ar strivi strivitorii, el nu mişcă: astfel supravieţuieşte el, Românul” Se vede limpede că Paul Goma nu înţelege să-şi asume tabu-urile orgoliului naţional, ci se exprimă printr-o atitudine plină de discernământ, în cele mai delicate situaţii Semnificativă este sincoparea frazelor, care conferă un plus de dinamism, prelungind uneori efectele comice: „N-o fi bine să te refugiezi, în viaţă, dar măcar bagajele ţi le duce trenul, pe şină, şi nu tu, în spinare Prin balegi Duminica Devreme ”; Turcu „a tot rămas repetent, dar Directorul nu l-a exmatriculat, de mila maică-si, văduvă de război Şi verişoară cu el, cu Directorul” 3 În cadrul discursului, trebuie să remarcăm efectul stilistic de ecou, care constă în reluarea, în frazele următoare, a unui anumit grup de cuvinte, includerea lui forţată într-un context sintactic diferit: „Pe uliţă e foarte întuneric şi el trebuie să se întoarcă acasă, unde e aşteptat cu masa – de la masă l-am ridicat – Eu am fost în uliţă şi nu e mai foarte-întuneric decât aici ” Hiperbola este folosită cu ambele ei valori stilistice, de mărire disproporţionată („Domnişoara nu doarme pe spate, ci pe dreapta ei – cu fruntea lipită de sertarul lădoiului, dar cum mai sforăie! mai ceva ca un om, domnule! Trec avioane jos de tot, huruie trenuri pe poduri de fier, camioane încărcate cu butoaie goale şi nelegate bine; zbârnâie scândura dintre noi, vibrează duşumeaua, pereţii casei, de parcă ar fi din tablă şi goală Iar acum nu mai sforăie: horcăie, se îneacă, trage să moară – dacă rămân şi fără domnişoara? Noroc că nu mai moare: tuşeşte, se mişcă, oftează – şi nu mai sforăie: fluieră Ca ceainicul nostru „) sau de diminuare ludic-ironică a evenimentelor de la 23 august „4: „Cică regele l-a apucat de epoleţi şi l-a dat jos de pe… Nu de pe tron, tronul este regal, pe Antonescu regele l-a dat jos de pe cal Cal de mareşal Fiindcă aşa i-au zis Perfizii Albioni: Mihăiţă, noi îţi dăm ţie cu boamba-n coroană, până când tu-l iei de epoleţi pe mareşal şi dai cu el de pământ – şi Mihăiţă ce să facă? Ce nu face un ’ege pent’u popo’ul lui?” (De remarcat, în finalul citatului, atât jocul de cuvinte care dă un alt înţeles, în context, pentru „popo’ul”, cât şi aluzia suplimentară la exprimarea defectuoasă a fostului rege ) Frecvent întâlnite, constituind o marcă personală inconfunda-bilă, sunt inversiunile stilistice: „glumele la care am, şi eu, participat”; „A venit într-o seară, în straie curate, cu, în braţe, un caş” Câteodată, inversiunea denotă chiar preocupări manieriste ale autorului: „Cornel Pop tremură Tremură Pop Cornel” Dialogul, care se desfăşoară într-un mod original, introducând uneori o nuanţă ironică, dinamizează mesajul: „Ce culoare politică ai, banditule? Ţărănist? Liberal? Lacheu soci-aldemocrat? Ori legionar! – nu mai era întrebare, ci afirmaţie, acuzaţie – Nicio culoare, zisesem – Cum, nicio culoare, banditule?! şi-mi trăsese o palmă Toţi popii sunt legionari! – Tata e învăţător, nu popă – Minţi, bestie fascistă! Ţi se spune Pop şi nu ai popi în familie? – Vi se spune Marina şi nu aveţi marinari…?” De altfel, trăsătura surprinzătoare a scrierilor lui Paul Goma este tocmai apariţia ironiei în momentele cele mai serioase, mai neaşteptate: „Mamă, eu nu mai pot Eu vreau să mă culc – Aşteaptă să desfacplapoma şi s-o întind – Pe jos? Şi cu ce ne învelim? Facem ca ţiganul: ne culcăm pe burtă şi ne învelim cu curu’?” Eroul care îşi repetă povestea tristă în faţa porţilor încuiate ale Securităţii se exprimă astfel: „uite, am treisprezece ani şi ceva, sunt un copilaş singur pe lume! N-am pe nimeni – nici bunici, nici unchi, nici veri, n-am măcar un cuscru!” (subl N ) Aceste clins d’oeil ale autorului, prin ţesătura textului, îl feresc totdeauna pe Goma de patetisme deplasate sau de alunecarea în melodramă Alteori, preţiozitatea ironică ţine loc de explicaţii: „un brav securist din paza exterioară, încercând el să se descheie la nădragii din dotare, în vederea uşurării naturale şi reglementare, şi-a pierdut echilibrul respectiv şi a căzut în propria-i baionetă, na! S-a autotras în ţeapă, na!” Momentul de vârf, cu adevărat tragic, al gândirii deformate a noului reeducat care a scăpat de la Piteşti, este redat prin intermediul sintaxei incongruente, unde sunt amestecate de-a valma lozincile: „ne mântuim într-un elan general şi cubizator devenind oameni de mâine vajnici constructori a societăţii cel mai înalt comunism biruitor şi la sate pe întreg pământesc liberat de opiul lanţurilor robiei de veacuri de la oraş şi sate pe a cincea parte din trăiască prietenia de veacuri româno-sovietică pe culmile cele mai viitoare căci Noi suntem tineretul şi-al viitorului copii hei-rup şi Acest cântec tineretul va cântaaaaa va cântaaa va cânta Acest cântec nimeni nu-l va sugrumaaaaa sugrumaaa sugruma şi înfruntând furtuni spargem munţi în pumni lupta noaaa-aaaaa’ „ Nu de puţine ori apar adevărate „noduri stilistice”, în text, prin alăturarea mai multor procedee, cu scopul surprinderii cititorului neobişnuit cu acest gen de scriitură Amintim doar câteva astfel de „noduri stilistice”, folosindu-ne de terminologia aplicată anterior, dar identificând şi alte situaţii, încă nemenţionate: – Regionalism apocopă geminare: „Gata cu tiatru’! Aaacuma să viez’ tu ce păţăşti!”; – Repetiţie pleonasm deliberat: „Din clipa asta atâta drum atâta drum înapoi îndărăt în maica noastră memoria”; – Rimă interioară asociaţie de idei: „Stupoare Rumoare Mişcare de mase – în jurul mesei”; – Enumeraţie rimă interioară repetiţie: „Cei numiţi arată: cu picioarele, cu pumnii, cu bâtele, cu centiroanele; trăgând, împingând, îmbrâncind – lovind, lovind, lovind”; – Enumeraţie aluzie: „Domnişoara-i groasă peste tot: la şolduri, la piept, la nas-gât-urechi, la obraz, la mustaţă, la glas – un om, domnule!”; – Anacolut inversiune: „Aşa-i spune, acum, la când pe unchiu-tău l-au dus la Canal, pentru cote, dar încă nu se ştie şi pe tine te-au băgat în armată la ăştia noi, cu epoleţi albaştri şi cu, pe ei, din tablă argintată, un scut şi două săbii încrucişate: vigilenţă!” Câtă spontaneitate şi câtă premeditare există în scrisul lui Paul Goma? Iată o întrebare la care se poate răspunde la fel de greu, pe cât de incomod este de precizat şi raportul dintre experienţa personală şi creaţia de ficţiune în romanele sale Important este însă să nu confundăm omul public cu mâna care scrie, să nu punem „răbufnirile” din operă pe socoteala unor trecătoare capricii ale personalităţii sociale Căci, departe de-a fi vorba de simple răbufniri, opera lui Paul Goma reflectă o concepţie poetică unitară şi bine articulată, care se cere recompusă din desfăşurarea sa textuală Iar poetica scriiturii ne va oferi cheia spre inima acestei opere fascinante, care mai aşteaptă să fie descoperită şi care, suntem siguri, ne rezervă mistere şi bucurii încă nebănuite O polemică şi strategiile ei De câtva timp, viaţa literară este animată de o polemică între Paul Goma şi Nicolae Breban În legătură cu ea şi-au exprimat părerea, până acum, Bujor Nedelcovici, Monica Lovinescu, Dorin Tudoran, Mircea Iorgulescu, Ileana Mălăncioiu şi Magda Cârneci, pe de-o parte, Dumitru Ţepeneag, Ioan Buduca şi Marta Petreu, pe de altă parte, în timp ce Mariana Marin a deplâns (în articolul Soia vrajbei noastre din Contrapunct, nr 37/1991) în termeni generali acest conflict între doi scriitori de vază Problema extrem de concretă a relaţiilor dintre N Breban şi exilul românesc a constituit subiectul disputei, care a alternat între spiritul critic disociativ şi temperamentul pătimaş M Iorgulescu, într-un articol cu caracter de sinteză (România literară, nr 43/1991), punctează evoluţia „ostilităţilor”, începând cu luarea de poziţie a lui N Breban din Cuvântul (nr Din 4 aprilie 1990), precum şi lungul serial al aceluiaşi, din Contemporanul – Ideea europeană, îndreptat împotriva exilului (pentru edificare, menţionăm şi respectivele numere de revistă din 1991: 8, 9, 10, 11, 12, 13, 14, 15, 16, 19, 22, 24, 25, 30, 31) Chiar dacă Nicolae Breban contestă implicaţiile politice ale campaniei sale, intenţiile de neutralizare şi discreditare a acelui exil care este orientat împotriva puterii feseniste din România sunt străvezii, încă din nr 30/1990, când romancierul afirmase în pagina 1 a Contemporanului – Ideea europeană: „Echivalarea regimului politic românesc de după 22 Decembrie cu cel de dinainte mi se pare o prostie criminală, antipatriotică, dacă nu e vorba, cine ştie, decât poate de urmărirea unor scopuri aşa-zis «strategice», în fapt rând-politice, altfel zis fripturiste” Mărul discordiei, Uniunea Scriitorilor Români Liberi, al cărei iniţiator se pretinde acum a fi Nicolae Breban, reprezintă doar subiectul de prim-plan, cu ajutorul căruia autorul lui Don Juan îşi permite să dea lecţii de opoziţie la dictatură, admonestând condescendent în stânga şi în dreapta, compătimind cu ironie: „Sărmanul Nego, ca şi Goma, era atins de virusul suspiciunii, sau cine ştie, ştiindu-se sic! – L A Culpabil faţă de Europa liberă pe care o injuriase într-un articol (…), făcea act de o sumisiune violentă Adeseori, la spirite superioare, culpabilitatea creează astfel de fidelităţi agresive, de fanatisme de licean…” Răspunsul lui Paul Goma (publicat în nr 30/1991 al Contemporanului – Ideea europeană şi în foileton în Cuvântul) a fost de o violenţă care i-a mirat doar pe cei care nu-l cunoşteau: pe lângă o trăsătură specifică de caracter, vehemenţa pamfletului reflecta şi indignarea celui jignit Iar dacă articolul Capra şi căprarul cuprinde o ironie devastatoare, nota care îl însoţeşte (semnată de N Breban) este de un ridicol involuntar care merită pus în evidenţă: „îl somăm pe dl P Goma de a produce probele obiective ale afirmaţiilor sale extrem de grave Dacă nu o va face – şi nu poate, deoarece astfel de probe nu există! – îl convocăm în faţa Juriului de onoare al Uniunii Scriitorilor unde îi aşteptăm scuzele sau, de nu, îl vom pălmui moral, pentru ul-tragiul ce-l aduce unui scriitor – subsemnatul! – dar şi întregului front literar” (vezi Contemporanul – Ideea europeană, nr 30/1991, p 2) Fără îndoială că Paul Goma a ultragiat frontul literar, pe care îl şi descrie pe larg, atât frontul interior (Săptămâna, Luceafărul, Scânteia, Eugen Barbu, C V Tudor, Ion Brad, Dodu Bălan etc ), cât şi frontul exterior (I C Drăgan, Gustav Pordea, Nicolae Baciu, Michael Titus etc ) Iar convocarea în faţa Juriului Uniunii Scriitorilor poate părea o glumă bună, de când Uniunea respectivă a votat excluderea lui Goma, dar nu s-a grăbit să-l şi reprimească oficial Atitudinea concertată a lui N Breban şi D Ţepeneag, după declanşarea făţişă a conflictului, a avut două sensuri: pe de-o parte, o aparentă împăciuire şi false dovezi de maturitate şi echilibru („Şi-apoi… ce rost acum, în ceasul culturii române de acum, ce abia începe să respire în libertate, ce rost are ca Breban şi Goma să se certe?!” – N Breban în Contemporanul – Ideea europeană, nr 31/1991; „Trebuie să ne oprim cât mai e încă timp N-ar fi jalnic spectacolul unei lupte între (foşti) prieteni sau măcar aliaţi, a unei lupte pe viaţă şi pe moarte, cu biciul! între mine şi Goma, ca între doi ţigani la uşa cortului? Eu nu am nimic de împărţit cu el N-am avut niciodată” – D Ţepeneag în România literară, nr 37/1991), pe de altă parte o fariseică indignare şi o abia camuflată instigare: „îi rog respectuos pe colegii noştri de breaslă să-şi spună părerea despre dezlănţuirea aceasta de ură şi de împroşcare cu noroi” – D Ţepeneag în Contemporanul – Ideea europeană, nr 32/1991 Încet-încet, polemica a luat amploare (dându-se curs invitaţiei lui D Ţepeneag, dar nicidecum în sensul dorit de acesta), iar Magda Cârneci ajunge chiar la „destabilizatoarea” concluzie că „avem nevoie de câte un Goma în fiecare domeniu” pentru a se putea da în vileag toate jocurile de culise ale ultimelor decenii Articolul se intitulează Avem nevoie de Goma (în Contrapunct, nr 48/1991) În acest context „fierbinte”, ultimul număr (12/1991) al revistei Apostrof îşi propunea în aparenţă o valorificare critică a operei lui Nicolae Breban printr-un Estuar la care a participat şi subsemnatul cu un articol Dar conducătoarea revistei, luând ca pretext planul discuţiei estetice, încearcă să reechilibreze polemica Breban-Goma prin câteva argumente de ordin general, care se prefac a depăşi cazul concret în litigiu În plus, afirmând la un moment dat: „Ştiu că acest Estuar şi acest text vor supăra pe mulţi”, Marta Petreu sugerează, în mod fals, un acord de principiu ce ar fi existând între autoarea însemnărilor polemice şi autorii celorlalte articole din cadrul Estuarului Cel puţin în ce mă priveşte, consider că lucrurile nu stau aşa şi doresc să lămuresc următoarele aspecte: 1 Pentru a-şi susţine punctul de vedere, M Petreu îşi exprimă perplexitatea în faţa unei „republici a literelor române” structurate, chipurile, foarte rigid, cu buni şi răi, „ca un labirint de reguli dure şi secrete, sute de interdicţii cvasisecrete a căror involuntară sau premeditată încălcare atrage după sine prompta excomunicare a imprudentului”; perspectiva care ni se propune este aceea, osificată, a unor obsesii, fie pozitive, fie negative: „Iată, în topul «răilor», Breban e întâiul Literatura română are, în acest moment, nu numai obsesii benefice – Obsesia Manolescu, de pildă – ci şi interdicţii Aspre” Imaginea este pasionantă (nu-i aşa?), seamănă cu un roman de mistere, în care pătrunzi cu sufletul la gură, încercând să-ţi dai seama, cu o secundă mai devreme, cine e ucigaşul cel feroce, cine – cavalerul cel viteaz Sunt dezolat că trebuie s-o dezamăgesc pe preopinenta mea, dar viaţa literară cred că are mai puţine crime pasionale şi mai multă logică: fiecare participant la ea trage consecinţa propriilor sale acte Dacă interviul pe care N Manolescu i l-a luat în 1990 lui Ion Iliescu a provocat ridicări din sprâncene, anumite opinii pe care acelaşi N Manolescu le-a avansat într-o cronică literară la cartea lui I Nego-iţescu au fost amendate cu decenţă şi argumente (vezi Familia nr 7/1991, p 3; vezi Steaua nr 8/1991, p 13) şi fără temeri faţă de o… obsesie benefică Iar dacă Nicolae Breban se lansează pe zeci de pagini în insinuări şi ironii, este la fel de firesc să primească răspunsul cuvenit Relaţia este de la cauză la efect Cu toţii suntem responsabili de propriile gesturi publice – iată ce a adus nou în viaţa noastră (nu numai literară) revoluţia din ’89 Şi chiar dacă unii vinovaţi, pe plan politic, mai sunt protejaţi de funcţiile pe care le deţin, în plan literar vinovăţiile sunt sancţionate cu o monedă implacabilă: cuvintele A fost depăşită în trombă concepţia tabu-urilor şi a monştrilor sacri, iar libertatea presei a adus cu sine şi o descătuşare totală a spiritului critic Iată de ce trăim într-un context în care oricine este obligat să dea seamă, în orice clipă, în faţa celorlalţi, de propria atitudine E adevărat că se creează antipatii şi se nasc repulsii, însă ele îi vizează pe cei care se recuză de la transparenţă, preferând echivocurile şi luptele subterane 2 Din perspectiva contextului literar văzut ca structură osificată, concluzia pe care o trage Marta Petreu este a conspiraţiei masive împotriva eroului singuratic: „împotriva lui Nicolae Breban s-a pornit armata de blindate a exilului, plus o parte din infanteria internă (…) Toţi combatanţii par a se fi molipsit de la tonul insolit şi resentimentar al romanelor lui Goma Dacă noi, scriitorii, n-am avut curajul de-a fi alături de Goma în momentul lui mare, deci în ’77, ne spălăm oare culpa doar preluându-i răfuielile şi imitându-i tonul?” Nimic mai nobil decât să sari în apărarea celui slab şi persecutat, a celui pus la zid de o suspectă conjuraţie Cât spirit de sacrificiu pentru cauza culturii române şi a moralităţii în viaţa publică! Numai că viciul de fond al argumentaţiei scriitoarei constă în ocolirea deliberată a cauzelor, ieşirea din relaţia strânsă cauză-efect: se face abstracţie, cu o ciudată inocenţă, de debutul polemicii, sunt luate în considerare numai efectele pe care le-a produs aceasta, după care, pentru sprijinirea propriului punct de vedere, se merge înapoi în timp până la găsirea pretextului potrivit, care este alipit la demonstraţie, sub formă de „cauză reală” Cu o astfel de logică putem dovedi că Nicolae Breban a atacat exilul pentru că el însuşi nu se solidarizase cu Paul Goma în ’77 sau (de ce nu?) că Goma a iniţiat mişcarea ce-i poartă numele doar ca să poată fi compătimit cu ironie, în prezent… 3 Tot bizară este logica Martei Petreu şi într-o altă situaţie: „Dacă cineva urmăreşte să demonstreze lipsa de credibilitate morală a lui Nicolae Breban, nu prin replici de genul «Şi ce dacă am fost prieteni? Şi ce dacă am fost oaspetele tău? Şi ce dacă am mâncat şi am băut împreună? Acum a venit vremea să spun tot ce ştiu despre tine» o poate face: fiindcă, ce tristeţe, un asemenea ton şi-un asemenea argument mă fac să mă întreb ce fel de morală e asta?: căci de la un prieten pe care l-ai avut oaspete la masă te aştepţi, dacă a murit prietenia, la tăcere, iar nu la insulte… „ De data aceasta, printr-o lovitură piezişă, este sugerată lipsa de moralitate (a cui? a unei „anumite părţi” a celor care se înfruntă?) Înainte de a vedea despre ce e vorba, să notăm cu stupefacţie că cineva care se revendică de la o naivitate de tip provincial şi care n-a reuşit decât relativ de curând „să-l vadă la faţă pe autorul Buneivestiri” este totuşi atât de documentat (din presă? de la televiziune? din vreo notă informativă?) în legătură cu persoanele cu care a mâncat şi a băut Nicolae Breban De altfel, lista comesenilor lui N Breban se va tot extinde, probabil, odată cu amplificarea polemicii: reproşul acesta i-a mai fost făcut Ilenei Mălăncioiu (Contemporanul – Ideea europeană, nr 39/1991, p 9), „unui fost prieten (…) poet român ce trăieşte în America!” (rev Cât , nr 24/1991, p 1) şi lui Paul Goma însuşi, care ar fi băut cu ingratitudine whisky-ul fostului său protector Este cel puţin ciudată această concepere a vieţii literare şi a schimbului de idei prin prisma cumetriilor sau a eventualelor participări comune la chiolhanuri Asemenea gen de servituţi nu fac decât să ne apropie într-adevăr de un detestabil balcanism Iar dacă e vorba de tema prietenului ingrat, conducătoarea Apostrofului ar fi fost obligată să observe că răspunsul lui P Goma a fost publicat în numărul 30/1991 al Contemporanului, în timp ce „amicul agresat” începea deja în numărul 30/1990 al aceleiaşi reviste să vorbească despre „fripturiştii” din exil, deci cu un an mai devreme! Iată cum agresorul este transformat în victimă persecutată, iar cel care are curajul să răspundă unui lanţ de provocări este privit cu o ipocrită indignare, fiind acuzat de „întristătorulspectacol al datului poalelor peste cap, în văzul naţiunii” Sau la Nicolae Breban n-au fost valabile aceleaşi precepte morale care să te împiedice a-l ataca pe prietenul ce ţi-a stat la masă? Autorul Buneivestiri şi susţinătorii săi fac mare caz de nişte principii pe care tot ei le încalcă primii Şi pe urmă cum îţi poţi dovedi moralitatea de fost prieten: stând înspăi-mântat sub ploaia de lovituri? Dacă ne orientăm după această bizară perspectivă, care îţi cere să taci şi să rabzi, Paul Goma într-adevăr nu este un scriitor „moral”: a ştiut să spună lucrurilor pe nume, chiar dacă (şi mai ales dacă) ele au fost neplăcute 4 Cu o singură idee din pledoaria Martei Petreu sunt de acord De altminteri, aici cred că se deschide o discuţie mai largă, ce va fi continuată şi nuanţată de mulţi alţii Oricare ar fi imaginea din viaţa socială sau literară a unui scriitor, nu cred că avem voie să cenzurăm discuţiile privitoare la opera sa Consider că va trebui să apelăm la o dublă grilă critică, estetico-etică, dar să nu condamnăm la desuetudine opera numai datorită slăbiciunilor omeneşti ale creatorului ei Acesta este şi motivul pentru care am înţeles să contribui la Estuarul privitor la romanele lui Nicolae Breban, nu la polemica sa din viaţa literară Abila scriitoare clujeană ar fi putut opta între două soluţii: fie s-ar fi limitat la o discutare strict estetică a universului romanesc brebanian (este ceea ce au făcut Petru Poantă şi Alexandru Vlad la lansarea volumului Pândă şi seducţie la Cluj), fie ar fi menţionat cu obiectivitate şi neutralitate polemica în desfăşurare, enunţând capetele de acuzare (!), şi ar fi trecut apoi la analiza operei, care prezintă mai mult interes decât o dispută ce nu-l onorează pe romancierul bucureştean Încercarea de a reechilibra raportul de forţe, întărind poziţia polemistului Nicolae Breban prin prestigiul unui Estuar, este un procedeu incorect în primul rând faţă de colaboratorii acestei reviste a tinerilor scriitori Sper că din aceste rânduri a reieşit nu o înverşunare, ci o nevoie de clarificare Îmi declin onoarea de a fi inclus în vreunul dintre grupurile aflate în dispută În fond nu sunt decât tot un provincial naiv, concitadin cu preopinenta mea Nu cunosc complicatele mecanisme ale culiselor (şi, deci, nu ştiu nici măcar dacă ele există) Îmi exercit doar dreptul de a citi ceea ce scrie negru pe alb, de a compara şi de a trage unele concluzii personale, pe care, uneori, le consider demne de a fi făcute publice Atât şi nimic mai mult Struţul face politică O carte, odată publicată, ar trebui să se menţină singură, să se adreseze direct cititorilor Orice autor care sare în apărarea sau explicitarea propriilor cuvinte riscă să fie privit cu suspiciune: nu i-a ajuns un volum întreg pentru a se exprima? Când îţi apare numele pe o carte şi încerci să te mai referi ulterior la ea, trezeşti neîncredere Situaţia se aplică doar parţial în cazul meu Deşi sunt îngrijitorul ediţiei de Scrisori întredeschise a lui Paul Goma (Ed Multiprint şi Revista Familia, Oradea, 1995) – nu în această calitate voi scrie rândurile de mai jos Vreau doar să fiu consecvent cu mine însumi, cel care n-am putut fi de acord, în ultimii ani, cu o sumă de idei exprimate public în presa noastră Mi s-a părut, de fiecare dată, că tăcând, necontra-zicând ideile şchioape (când nu de-a dreptul schiloade) ale unuia sau ale altuia, mă fac complice la o falsitate de gândire Totuşi, sintagma gândire schiloadă este un dulce eufemism pentru articolul publicat de Cătălin Ţârlea în Adevărul literar şi artistic din 9 iulie 1995, p 10 Rubrica (Prostia la români) prin care publicistul îşi caută consacrarea i se potriveşte de minune, la fel ca şi motto-ul, cu grijă ales: „Aici, în ţara mea, unde sub fiecare pietricică se ascunde o comoară de prostie…” Recunosc, mă obişnuisem în ultima vreme să urmăresc cu zâmbet indulgent revărsarea de diletantism a lui Cătălin Ţârlea, la televiziune sau în diverse reviste, aroganţa şi suficienţa agresivă a personajului Îmi spuneam că de vină este lipsa de experienţă şi că se va mai şlefui, odată cu avansarea în ani şi lecturi (deşi admiteam, ruşinat, că am aceeaşi vârstă cu el şi mă indignam când îl auzeam vorbind – probabil cu un tic de reporter – în numele tinerilor scriitori) Însă, de această dată, impostura este prea răsunătoare (întru-cât este însoţită de bădărănie) pentru a o lăsa fără replică Sub titlul Obiceiuri mahalageşti, Cătălin Ţârlea îşi dă cu părerea despre cartea lui Paul Goma, anterior amintită „Avizata” cronică debutează şi continuă sub semnul stupefacţiei şi al semitreziei uluite: „Citesc şi nu-mi vine a crede! Şi iar citesc Şi iar nu-mi vine a crede! Şi zic că nu se poate! Şi totuşi uite că se poate, chiar dacă zic eu că nu se poate… „ Tinereţea sa (de care face paradă) şi necontenita uimire îl împiedică pe C Ţârlea să vadă adevăratul conţinut al cărţii pe care s-a prefăcut că o citeşte; în consecinţă, o rezumă, cu vulgară superficialitate, astfel: „scrisori deschise, ne-deschise şi întredeschise, adresate cui vrei şi cui nu te aştepţi, de la Heinrich Böll la Gabriela Adameşteanu şi de la Nicolae Ceauşescu la Ion Iliescu” Pentru pedestrul recenzent nu există valoarea de document a rândurilor pe care le citeşte; document al unei epoci, document al demnităţii cu care un om înfruntă vicisitudinile istoriei şi ale politicii, document al laşităţii, necinstei sau neghiobiei altora Lui C Ţârlea „îi provoacă delicii” doar tonul polemic, pe alocuri pamfletar şi uneori, într-adevăr, discutabil al lui Paul Goma – şi atât! Totul este perceput la nivelul visceral, instinctual, de cine-înjură-pe-cine C Ţârlea nu vede altceva decât o „carte de bălăcăreli”, în care „ăştia, după ce se bălăcăresc ca la uşa cortului, dup-aia se înţeleg foarte bine” (?!) De mult nu mi-a fost dat să văd un spectacol atât de răsunător al diletantismului infatuat De unde până unde Paul Goma „habar n-are ce s-a întâmplat şi ce se întâmplă în literatura română de 10-15 ani încoace”?! Prin ce a jignit Goma tânăra generaţie, „pe care n-o cunoaşte şi nici n-o va cunoaşte vreodată”?! Când croitoraşul cel viteaz al tinerei generaţii n-are habar de trecutul apropiat, nu înseamnă că e valabilă şi reciproca: nu înseamnă că disidentului anilor ’70 îi sunt străine realităţile din prezent Dimpotrivă, era suficientă lectura atentă a acestei cărţi pentru a se evita un proces de intenţii Dar pe mine m-a jignit nu atât superficialitatea analizei (aceasta se poate pune pe seama prostiei, care dă titlul rubricii permanente a lui Cătălin Ţârlea), cât insuportabila mojicie a tonului şi stilului: „de unde să ştie Goma ăsta ce vom «conchide» noi, ăştia tinerii? Şi ce se bagă el în «conchisul» nostru…? (…) Şi am mai conchis încă o dată că până ce Goma şi clienţii lui nu vor deveni «trecut al României», în ţara asta nu poate să miroasă altfel decât urât” E suficient să răsfoim Culoarea curcubeului pentru a vedea că la fel i se adresau lui Paul Goma şi haidamacii care îl trăgeau de barbă, îl îmbrânceau şi îl băteau prin beciurile Securităţii, acum aproape douăzeci de ani Iată o frumoasă consecvenţă! În orice caz, îl invit insistent pe Cătălin Ţârlea să nu-şi mai facă un obicei din a susţine că vorbeşte în numele tinerilor, în general, dar mai ales atunci când afirmă că nu-l interesează realităţile şi istoria noastră sub comunişti O repet: sunt de aceeaşi vârstă cu el şi, prin chiar faptul că am îngrijit apariţia acestui volum, am dovedit că pentru mine trecutul este important Altminteri, risc să-l văd repetat Şi să se mai hotărască ziaristul bucureştean într-o problemă: ori face politica struţului şi nu se mai interesează de ceea ce ne-a precedat şi ne condiţionează astăzi, ori continuă să-i înjure pe cei care au avut curaj nu doar cu voie de la poliţie Dar, oricare va fi opţiunea sa, rezultatul va fi acelaşi: nimeni nu-l va mai băga în seamă (1995) „Arta” propagandei într-una din cele mai valoroase cărţi publicate la noi în ultimii ani, Românii după ’89 Istoria unei neînţelegeri (Buc , Ed Humanitas, 1995), Alina Mungiu analizează minuţios, printre altele, acţiunea propagandei, aşa cum se manifestă aceasta în statele autoritare După cum scrie avizata cercetătoare, „propaganda este tentativa calculată de a influenţa pe alţii, în beneficiul propriu al propagandistului, sau al cauzei sale, prin prezentarea de informaţie selectată în acest scop” Importanţa studierii subiectului s-a impus încă din 1937, când s-a înfiinţat în Statele Unite Institutul de Analiză a Propagandei, care a şi publicat o detaliată descriere a fenomenului Câteva dintre metodele fundamentale de care se foloseşte propaganda sunt: focalizarea adevărului, etichetarea, generalizarea sclipitoare, transferul, mărturia, oamenii de bine, măsluirea cărţilor, dezinformarea şi aşa-numita platformă a vagonului Toate sunt explicate de Alina Mungiu, discutate şi exemplificate strălucit pe situaţii româneşti contemporane În cele ce urmează, îmi propun să fac public şi să analizez un exemplu flagrant şi foarte recent de propagandă prin tehnici combinate Preludiul acţiunii trebuie identificat în revista 22 care, conform obiceiului săptămânal, publică în nr 29/1995 un insert publicitar despre numărul proxim al Adevărului literar şi artistic Printre autorii şi titlurile anunţate citim: Paul Goma, Adresez mulţumirile mele domnului Nicolae Ceauşescu şi, respectiv, Cristian Tudor Popescu, Gomora Este inutil să subliniez că prestigiul şi ţinuta intelectuală a revistei 22 constituie, deja, o primă falsă garanţie pentru probitatea materialelor amintite Deci o primă tentativă de manipulare a cititorilor Pe frontispiciul „Săptămânalului de cultură şi atitudine” Adevărul literar şi artistic, nr 278/23 iulie 1995, deasupra titlului, în chenar şi cu litere de o şchioapă, stă scris: Paul Goma: Adresez mulţumirile mele cele mai sincere domnului Nicolae Ceauşescu Pentru cititorul neavizat, o altă falsă garanţie de bună credinţă este chiar avalanşa de termeni pozitivi din denumirea revistei, ce pare a-şi propune identificarea „adevărului”, din „literatură”, din „artă” şi din „cultură” sic! – L A , prin intermediul „atitudinii” combative Tot atâtea lozinci propagandistice, cum vom vedea îndată În sfârşit, în paginile 6-7, centrale, ale revistei, sub menţiunea repetată „Document” (a treia falsă garanţie!), este publicată nu o luare de poziţie satiric-memorialistică a fostului disident – după cum ne-ar fi îndemnat titlul intervenţiei s-o credem – ci… un grupaj de „acte” provenite din Arhiva S R I , având serie, număr, indicaţii de pagină etc (al patrulea fals indiciu de probitate!) Despre ce este vorba, concret? Putem citi aici patru declaraţii date de Paul Goma în timpul arestării sale din aprilie-mai 1977; fragmentul unei note informative injurioase semnate de Alexandru Ivasiuc, care îl vizează pe acelaşi P Goma; o notă de excludere a lui P G Din Uniunea Scriitorilor, semnată de secretarul Ion Hobana Fiecare text este precedat de un titlu, iar întregul grupaj este comentat în prima pagină de redactorul-şef al revistei Dar de ce era nevoie de atâtea indicii (mai mult sau mai puţin mascate) de onorabilitate, înainte de publicarea acestor texte? Simplu: deoarece toate, fără deosebire, se străduiesc să răstoarne imaginea, general acceptată, de oponent curajos şi demn a lui Paul Goma în confruntarea cu absurdităţile ceauşiste Toate încearcă să facă din alb – negru Întrucât faima de oponent a lui Paul Goma este rezultatul unor gesturi publice răsunătoare şi al unei largi recunoaşteri a presei internaţionale, nu i se putea opune un şir de amintiri veninoase sau de explicaţii răuvoitoare Era nevoie tot de fapte concrete, de „documente” – iar ele au fost găsite Înainte de a analiza situaţia în detaliu, voi deschide o scurtă paranteză Cu trei ani în urmă mi-am permis să contrazic polemic un eseist (Ştefan Borbély) care punea la îndoială obiectivitatea şi credibilitatea jurnalelor de detenţie, pe motiv că era vorba de autori care îşi descriau propriile suferinţe Acest fapt, susţinea criticul, relativizează adevărul propriilor mărturii şi, pentru a afla realitatea, ar trebui să aşteptăm publicarea unor documente care, doar ele, fiind obiective, ne vor ajuta în restabilirea adevărului despre epoca trecută Pe atunci răspundeam la acele rezerve astfel: „în ce măsură un (să zicem) proces-verbal agramat, completat de un gardian mahmur, privind predarea-primirea unui lot de deţinuţi este mai… document decât mărturiile scrise ale deţinuţilor înşişi?! Deci numai actele şi mărturiile emanând de la torţionari pot fi luate în considerare, când se va scrie istoria adevărată a anilor ’50?” Ei bine, iată că astăzi avem de-a face cu mult râvnitele „documente”, dar care, toate, fără deosebire, culpabilizează victima Putem spune, oare, că am restabilit normalitatea? Au devenit, brusc, mai credibili torţionarii care emit documente (ieri – Securitatea, azi – S R I ), decât deţinuţii care îşi mărturisesc supliciile? Dar lucrul cu adevărat important este că, de această dată, putem consulta şi mărturiile victimei Audiatur et altera pars este un principiu elementar în justiţie Era suficient ca redactorul-şef al Adevărului literar şi artistic (săptămânal de cultură şi atitudine) să răsfoiască volumul Culoarea curcubeului, în care Paul Goma explicase, de ani de zile, toate faptele şi detaliile în discuţie Nefăcând necesara comparaţie şi verificare a „documentelor” şi expunând o singură perspectivă, interesată, Cristian Tudor Popescu a păcătuit printr-o primă culpă a propagandei: măsluirea cărţilor Potrivit Alinei Mungiu, tehnica de măsluire a cărţilor (card stacking) constă în „dispunerea de informaţii corecte, dar selectate, pentru a induce o concluzie greşită (…), aranjarea unor fapte astfel încât să fie unilaterale” Repet: o banală consultare a scrierilor lui Paul Goma l-ar fi scutit pe ziaristul de la Adevărul… de tapajul triumfalist al celui care a descoperit apa caldă, însă mai ales l-ar fi obligat la dispunerea echilibrată, polifonică, a informaţiei în pagină Dar să venim, concret, la argumente Citim în Adevărul literar şi artistic documentul de excludere a lui Paul Goma din Uniunea Scriitorilor Nu ne va fi greu să înţelegem că publicarea sa tendenţioasă, astăzi, reflectă tehnica propagandistică a platformei vagonului („Band wagon: a spune publicului că toţi ceilalţi membri ai comunităţii au aderat deja şi că mai bine aderă în ultimul moment (sar pe platformă) decât să fie lăsaţi în urmă”) Din moment ce scriitorii au fost de acord cu excluderea, trebuie să fi existat o nemulţumire de ordin profesional, nu-i aşa? Ei bine, nu! E suficient să cităm câteva fragmente pentru a sublinia semnificaţia profund politică a gestului de excludere Potrivit notei, semnate de Ion Hobana, P Goma practică „o activitate neconformă cu îndatoririle elementare ale unui cetăţean al R S România, denigrând conducerea statului şi partidului, organele de conducere ale Uniunii Scriitorilor şi ale Consiliului Culturii şi Educaţiei Socialiste, precum şi mulţi scriitori (…) Paul Goma nu vede nimic pozitiv în societatea noastră socialistă, construită cu multă trudă de poporul român, sub conducerea partidului” În timp ce citim, nu ne vine a crede La cinci ani după (ceea ce s-a numit) Revoluţie, cineva continuă să fie acuzat pentru faptul că a denigrat… conducerea de partid (comunist) şi de stat (ceauşist)! Iar o jalnică însăilare pentru a acuza pe un oponent al lui Ceauşescu, în 1977, mai poate trece, şi azi, drept probă a vinovăţiei sale! Hotărât lucru, suntem în plin suprarealism De altfel nici Securitatea însăşi nu punea prea mare preţ pe teribilul document Citez din Culoarea curcubeului un fragment de interogatoriu, când i se arată scriitorului foaia cu pricina: „Am citit-o Era în regulă Ştampilă, semnătură (a lui Hobana, evident) Reieşea din hârtia aceea că mă exclusese mai întâi Consiliul Asociaţiei Scriitorilor din Bucureşti, apoi (nu mai ţin minte, dar parcă în aceeaşi zi) Consiliul Uniunii Scriitorilor – Pare în regulă, am spus, restituindu-i-o Numai că nu văd cât o să atârne la proces (…) în cazul «probei» de la Uniune, nu consiliile decid excluderile – Că nu le dai tu voie! – Că nu le dă voie statutul – Căcat – statut! Uite-acolo, negru pe alb: ai fost exclus… – La proces, o să spun care este părerea Securităţii despre statutul Uniunii Scriitorilor: căcat” – În condiţiile anilor ’70, Securitatea avea suficientă autoritate pentru a-şi procura orice fel de act (elogios sau denigrator), despre oricine, de la orice instituţie Halucinant este faptul că un asemenea „document” prefabricat mai poate părea valabil cuiva şi astăzi! Voi admite, în schimb, valoarea reală de document a notei informative semnate de Alexandru Ivasiuc După atâtea acuzaţii că autorul Păsărilor a fost un colaborator al Securităţii (acuze respinse în numele pietăţii faţă de cel dispărut în condiţii tragice, sau prin condamnarea ca resentimentar a celui care încerca să se apere etc ), iată că este publicat, negru pe alb, un fragment al complicităţii romancierului cu odiosul organ Este vorba de contribuţia premeditată a unui scriitor la defăimarea şi insultarea unui coleg de breaslă E nevoie să ofer citate? Iată-le: „Paul Goma are o inteligenţă săracă, o uşoară ambiţie şi prezumţie (…) A ajuns o unealtă docilă a Europei libere, a lui Ţepeneag şi a Monicăi Lovinescu şi Virgil Ierunca E un rezultat al rămăşiţelor războiului rece, o personalitate supra-ambiţioasă, uşor de manevrat, subtil, încăpăţânat, conflictual… „ete Etc (îmi este penibil să citez şi pasajul care se referă la mama lui P G , dar poate fi găsit în revista cu pricina, în dreptul notei informative ) Se ştie că între cei doi scriitori relaţia era tensionată, de când Al Ivasiuc blocase în editură apariţia romanului Uşa de Paul Goma Unii, mai indulgenţi, l-ar putea înţelege până la un punct pe Al Ivasiuc pentru faptul că n-a fost un admirator entuziast al lui Paul Goma: în fond, fiecare are dreptul să-şi selecteze prietenii cum crede el de cuviinţă Dar de aici şi până la a scrie un text injurios, pe care să-l înmâneze cu bună ştiinţă Securităţii, care s-a folosit atunci şi acum de el pentru a combate pe un oponent al lui Ceauşescu – e o distanţă prea mare, care nu poate fi înţeleasă În ceea ce mă priveşte, nu consider că rândurile scrise de Alexandru Ivasiuc în reprobabila sa delaţiune îl caracterizează pe Paul Goma Cel mult, pot să-l insulte – dar asta e deja altă discuţie Rămâne de stabilit, însă, dacă, prin răsfrângere, nu cumva îl caracterizează pe Al Ivasiuc însuşi Şi, mai ales, în contextul publicării în Adevărul literar şi artistic, ele reflectă acea tactică propagandistică numită mărturie („Testimonial: a avea o persoană respectată sau detestată, care să afirme că o idee sau un program sau o persoană – adaug eu sunt bune sau rele”) Grupajul de „documente” mai cuprinde patru declaraţii semnate de Paul Goma (din care două redactate şi contrasemnate de maiorul Goran Gheorghe, în calitate de anchetator) Nu mă voi referi acum la textul în care romancierul recunoaşte cinstit că a criticat în Occident lipsa de libertate din România; de asemenea, voi lăsa la o parte declaraţia în care scriitorul relatează cu amărăciune obstacolele pe care le-a avut de înfruntat la Uniunea Scriitorilor, în dorinţa de a-şi publica volumele în ţară sau de a găsi de lucru Aceste texte n-ar face decât să-l avantajeze, astăzi, pe Paul Goma în ochii unui analist obiectiv şi onest Merită o atenţie deosebită, în schimb, declaraţia supratitrată Disidenţă de lux La insistenţele anchetatorilor, arestatul dă amănunte despre câştigurile realizate în Occident, în urma tipăririi scrierilor sale Publicarea acestui „document” de către redacţia Adevărului… care i-a adăugat un titlu şi un comentariu tendenţios (în prima pagină), se încadrează în tehnica de focalizare a adevărului („focused truth, sau selectarea şi aranjarea informaţiei, astfel încât să se obţină efectul dorit”) În consecinţă, nu se spune niciun cuvânt despre faptul că P G A trăit ani de zile fără un salariu stabil, împreună cu soţia sa (tot fără serviciu) şi copilul, fiind dat afară din toate locurile de muncă, întreţinându-se cu toţii din pensia socrului scriitorului În schimb, sunt înşirate sume cu două sau trei zerouri, în mărci sau franci Bani pe care, culmea, autorul nu totdeauna a reuşit să şi-i recupereze din Vest, după cum explică el însuşi mult mai plastic în Culoarea curcubeului, redând intelectuala dezolare a unui securist anchetator: „Bă, futu-le muma-n cur de rechini capitalişti! Bă, cum ştie ei să te jupoaie – că te-a jupuit, Gomiţă, te-a folosit pentru reclama lor, pentru propaganda lor împuţită, ţi-a dat cinci mărcuţe, de-o ţuică – şi sula! Tu ştii, bă, că neamţu te-a scos dator? (…) Am mai văzut fraieri la viaţa mea, dar ca tine… Zău că mi-am schimbat părerea despre tine Ziceam că, dacă tot ne-ai dat dureri de cap cu cărţile alea, măcar iei nişte dulari pe ele Ai luat ciuciu! Zău că nu te mai consider… Bistrane, pui hârtiile alea… ştii tu unde… Salut! Salut! îi salut şi pe fraierii cu cioc!” Într-adevăr, Bistran a pus aşa de bine „hârtiile alea” încât peste aproape douăzeci de ani au fost publicate, cu mare tapaj, în Adevărul literar şi artistic Scopul rândurilor de faţă nu este de a judeca sau înfiera faimoasa frază: „Adresez mulţumirile mele cele mai sincere domnului Nicolae Ceauşescu” Trebuie să notez, însă, că în acest caz focalizarea adevărului se realizează prin repetiţia obsedantă şi tendenţioasă: formula apare tipărită, o dată, în revista 22, a doua oară pe frontispiciul Adevărului literar şi artistic, a treia oară în vârful celor două pagini de „documente”, a patra oară ca titlu („din redacţie”) al declaraţiei din 6 mai 1977, a cincea oară – în textul propriu-zis Dacă existau, într-adevăr, atâtea dovezi de colaboraţionism al lui Paul Goma, de ce era nevoie să ni se scoată mereu ochii cu una şi aceeaşi frază? Îi las pe cititori să judece gravitatea frazei respective, iar eu, pentru obiectivitate, voi da cuvântul şi apărării (adică exact ceea ce n-a făcut redactorul-şef al Adevărului…)) Autorul Culorii curcubeului explicase pe larg situaţia zilei de 6 mai 1977, când se găsea după câteva crize cardiace (ca urmare a regimului de detenţie şi interogatorii), într-o stare de semi-conştienţă (din cauza drogării repetate, prin administrarea de pastile şi injecţii) şi după câteva izbucniri nervoase şi lacrimogene (ca reacţie la presiunile psihologice la care-l supuneau anchetatorii, pentru a-l obliga să scrie o anumită „frăzu-lică”): „Cum or să-mi dea ei drumul, fără să obţină ceva la mână? De aceea îmi fusese mie frică, atunci când plânsesem pentru prima oară II simţeam, ascuţit, pe Vasile hotărât să-mi smulgă «frăzulica» – aşa îi zicea el Hotărât şi cu o răbdare de înger: în faţa mea se adunaseră vreo cincisprezece foi de hârtie, pe care eu scrisesem că regret că îl înjurasem pe Ceauşescu, trebuia să-l fac de râs în termeni politicoşi – toate «deocamdată nefolosibile» – fiindcă nu conţineau frăzulica El zicea: «Nu-i bună nici asta, deocamdată nu e folosibilă, o punem deoparte, să încercăm alta, mai bună, care să conţină şi frăzulica» şi mi-o citea de două-trei-patru ori şi eu ziceam «Bine» şi scriam exact ce mai scrisesem, şi «Grenadă» o lua de la cap şi la un moment dat m-a oprit din scris şi a zis «Acum introdu frăzulica» şi mi-a pus petecul de hârtie în faţă şi eu am scris: «Şi acum introduc frăzulica pe care domnul colonel…», dar Vasile m-a înjurat de mamă Şi iar am luat-o de la cap” Cam acesta a fost contextul scrierii frazei cu pricina Şi, trebuie să recunoaştem, cu totul diferit a fost ea prezentată publicului larg, acum, după douăzeci de ani Un motiv în plus ca să mă îndoiesc de adevărul pe care ar vrea să mi-l înfăţişeze acest „săptămânal de atitudine” Dar să judece fiecare, singur, de partea cui se află adevărul… Poate că unii cititori de bună credinţă se vor întreba: de ce s-a iscat această furtună din senin? Ce mai contează, astăzi, ce şi cum a scris Paul Goma, într-o anumită anchetă la Securitate? Răspunsul e foarte simplu: toţi ceilalţi disidenţi care şi-ar fi putut spune părerea, după ’89, despre guvernarea ţării au fost mânjiţi şi calomniaţi metodic Niciunul n-a scăpat: Doina Cornea, Mircea Dinescu, Ana Blandiana, Dan Petrescu, Dumitru Mazilu etc Paul Goma a fost „uitat” până acum din două motive: 1) Nu dădea semne că ar vrea să se întoarcă în ţară pentru a se implica activ în viaţa politică românească; 2) De acolo, de la Paris, critica uneori atât de virulent şi feroce opoziţia şi pe liderii ei, încât putea să ofere, cu totul involuntar şi indirect, un avantaj puterii actuale Ei, dar aceste două „atuuri” ale lui Paul Goma au dispărut în clipa în care, pe de-o parte, i-a adresat o distrugătoare scrisoare deschisă „tovarăşului Ion Iliescu”, argumentându-i detaliat acestuia impostura în care se găseşte şi când, pe de altă parte, şi-a anunţat public intenţia de-a candida la Preşedinţia României Venise momentul să se înceapă discreditarea propagandistică şi a lui Paul Goma, cu sprijinul activ al S R Iului, „echidistanta” noastră poliţie politică (O mică întrebare: ce temei mai putem pune pe obiectivitatea faimoaselor documente secrete ale Securităţii, astăzi preluate de S R I , când, iată, ele sunt manevrate pentru a dovedi cele mai absurde lucruri: faptul că un celebru anticomunist şi oponent al lui Ceauşescu ar fi fost, vezi Doamne, un admirator al fostului dictator?!) Din păcate conştiinţa publică nu mai ţine minte cine a lansat pentru prima oară, în alegerile anterioare, zvonul aberant că Emil Constantinescu a fost procuror, sau că a divorţat, sau că şi-a înşelat nevasta etc Etc În schimb ne consolăm cu ideea că îl cunoaştem pe cel care, sub semnătură, a afirmat pentru întâia dată despre anticomunistul Paul Goma că a fost un lingău al „cizmelor lui Ceauşescu” Acest scriitor se numeşte Cristian Tudor Popescu Dacă Virgil Ierunca şi-ar scrie un nou volum din Antologia ruşinii, ar trebui să înceapă, de astă dată, de la litera P Nu degeaba recunoaşte redactorul-şef al Adevărului literar şi artistic că, în aprilie 1990, după ce publicase un articol împotriva disidenţilor, întâlnindu-se cu foşti amici ai săi, „în ochii multora citeam dorinţa acută de a mă scuipa” Vor fi ghicit ei câte ceva, acei amici, încă de acum cinci ani Ne apropiem cu paşi repezi de alegerile din 1996 Apar marile manevre de intoxicare în presă Debutul furtunos tocmai s-a realizat Va trebui să ne aşteptăm probabil în continuare la alte „dezvăluiri”, şi mai aberante şi grosolane Cine va fi următorul pe listă? P S 1 În nr 280/6 august 1995 al Adevărului literar şi artistic, alţi doi membri ai redacţiei se prind în aria calomniei Deşi „documentele” publicate anterior de revistă erau, preponderent, declaraţii smulse de la un anchetat care a fost bătut şi drogat de anchetatori, iată că, brusc, aceste acte sunt interpretate ca… scrisori, redactate cu deliberare (?!) Notoriul propagandist comunist C Stănescu, „răspunzându-i” pe prima pagină lui Val Condurache (care se delimita de manevra grosolană a Adevărului…), scrie: „de ce oare nu şi-a publicat dl Paul Goma în masivul volum de Scrisori întredeschise şi cele două scrisori care i-au dat atâta bătaie de cap polemistului de la Monitorul ieşean?” Simplu: deoarece P G N-a scris, în viaţa lui, astfel de scrisori! Constantin Coroiu, recenzând (în felul său original) un volum de critică, se întrerupe la un moment dat pentru a ne spune că „Epistolele calde, vibrante, către «domnul Nicolae Ceauşescu» semnate de Paul Goma şi publicate recent în Adevărul literar şi artistic nu ne duc, nici într-un caz, cu gândul la valori morale” De unde „epistole calde şi vibrante”, stimabile, când vorbim despre anchete brutale şi declaraţii smulse de Securitate?! Hotărât lucru, gazetarii Adevărului… nu-şi citesc nici propria revistă cu atenţie – atunci când fac pe naivii Dar, în acest caz, până şi naivitatea este jucată, pentru a masca dezinformarea Alina Mungiu ne descrie dezinformarea ca fiind „propagarea conştientă şi deliberată a faptelor şi opiniilor eronate” Adică tocmai ceea ce înfăptuieşte în corpore redacţia Adevărului literar şi artistic, într-o frăţească solidaritate în abjecţie Probabil că ordinele venite de sus vor fi fost extrem de drastice, având în vedere că se mânjesc atâţia trepăduşi pe rând: Cătălin Ţârlea, Cristian Tudor Popescu, C Stănescu, Constantin Coroiu Aceştia, şi toţi cei care le vor urma, să nu mai mizeze pe indulgenţa noastră: nu-i vom uita P S 2 „Habar n-ai tu…” (şi melodia continuă astfel: „cum te alint / în gândul meu / şi cum mă mint, / mă mint mereu, / că mă iubeşti şi tu…”) Se vede cu ochiul liber că le-am căzut cu tronc propagandiştilor de la Adevărul literar şi artistic După ce mi-am luat oboseala să demontez una din calomnioasele lor campanii de presă (iar textele mele au apărut în Timpul de la Iaşi, în România literară de la Bucureşti, în Lumea liberă românească de la New York şi în Micro Magazin din California, S U A ), am început să aflu o mulţime de lucruri noi despre mine însumi din coloanele Adevăratei Scântei a Tineretului Literar şi Artistic De pildă că sunt un „avocat local al lui Goma”, un „anonim” şi un iresponsabil (nr 286), un autor de „notiţe polemice” şi „demn urmaş în ale procuraturii” (? – nr 289), un „publicist itinerant”, „foarte prezent cu note şi notiţe în revistele din provincie” (nr 290) etc Dar imensele hohote de râs mi le-a stârnit mai ales următoarea frază: „Să vedem pe unde l-om mai întâlni săptămâna viitoare pe acest publicist itinerant care bântuie prin subsolurile revistelor din provincie…” Gura păcătosului adevăr grăieşte! Căci abia ce a trecut săptămâna şi faimosul „Interim” m-a putut reîntâlni în România literară analizând o nouă prestaţie publică (vezi eseul Trei sofisme) a celebrului redactor-şef C T Popescu al teribilei gazete ultracentrale şi progresiste Bietul Adevăr… nu mai face faţă nici măcar pe post de Mafalda! Redactorii săi ar trebui lăsaţi la vatră (sau reciclaţi, cu umorul lor nebun: la Academia Caţavencu!) După ce vor face cursuri intensive de scris-citit-vorbit-gândit în limba maternă, poate mai stăm de vorbă Până atunci: ne supra crepidam… (1995) Întrebări 1 Câţi sunt scriitorii români contemporani pe care să nu-i fi „înjurat” Paul Goma? Dar, pe de altă parte, câţi scriitori români l-au sprijinit pe Paul Goma în acţiunea sa din 1977? E adevărat că n-au fost mai mulţi de doi (I Negoiţescu şi Ion Vianu)? câţi intelectuali români n-au afirmat, fără a-i fi citit cărţile, că Paul Goma n-are talent – răspândind astfel un zvon lansat de Securitate? Pentru detalii vezi Evenimentul zilei care publică la 13 sept 1995 un grupaj de documente şi instrucţiuni ale Securităţii De pildă, într-un Plan de măsuri pentru neutralizarea activităţii ostile ţării noastre desfăşurate de Eugen Ionescu sic! – L A , sunt înşirate persoanele trimise de Securitate la marele dramaturg pentru a-l convinge de „lipsa de valoare literară” a cărţilor scrise de trei scriitori anticomunişti; printre ei, primul enumerat este P G : „Radu Beligan, directorul Teatrului Naţional, (…) va fi îndrumat să-i vorbească (lui E Ionescu) despre valoarea literară a scriitorilor Paul Goma, Dumitru Ţepeneag şi Virgil Tănase (…) De asemenea, persoane ca B Elvin, Aderca Marcel, Radu Popescu şi Gelu Ionescu (…) îi vor demonstra incapacitatea celor amintiţi de a crea opere interesante, motiv pentru care se dedau la alte acţiuni, pentru câştigarea unei popularităţi ieftine, dar din care să profite cât mai mult din punct de vedere material Regizorii Leacu Gheorghe, din Timişoara, Lucian Giurchescu şi Moisescu Victor (…) îi vor demonstra (lui E Ionescu) lipsa de valoare literar-artistică a lucrărilor scrise de Paul Goma, Dumitru Ţepeneag şi Virgil Tănase” etc 2 Câţi cunosc biografia lui Paul Goma, constituită dintr-un şir de refugieri succesive, tot mai spre Occident, din faţa năvalei ruşilor şi a urmaşilor lor, securiştii români? Sunt mulţi oare cei care, deşi şi-au văzut părinţii arestaţi, au îndrăznit, totuşi, să se pronunţe în favoarea Revoluţiei Maghiare din 1956? câţi sunt cei care, după ce au făcut ani grei de închisoare şi domiciliu obligatoriu, au continuat 2 să scrie, practicând totodată cele mai bizare ocupaţii: „fotograf ambulant, trompetist de sâmbătă seara, dezgropător de puieţi la o pepinieră, descărcător-încărcător de cereale la un siloz, muncitor (necalificat) la secţia de forjă a uzinei Rulmentul din Braşov, merceolog la Agrosem, în Făgăraş” etc ? Care sunt autorii a căror publicare a continuat să fie blocată chiar şi după „dezgheţul” din anii ’60? câţi scriitori au fost turnaţi la Securitate în infame note informative de prietenul lor cel mai bun şi fost coleg de puşcărie – cunoscut literat român studiat în manualele şcolare? câţi romancieri de la noi şi-au trimis manuscrisele în Occident, fără aprobare de la stăpânire, fiind publicaţi de editurile Suhrkamp, Gallimard, Seuil, Elsevier, Hachette, Thule, Albin Michel, Juliard, Readers Internaţional? Dar neputând să publice în propria ţară? Câţi scriitori i-au adresat, din România, scrisori deschise lui Nicolae Ceauşescu înainte de 1989, punând în cauză întregul sistem comunist? Câţi intelectuali au fost, în anii ’70, arestaţi, insultaţi, bătuţi de securişti, drogaţi cu aconitină (pentru a fi transformaţi în legume), anchetaţi cu cruzime, constrânşi să semneze false declaraţii auto-culpabilizatoare (pe care să le publice S R Iul, tendenţios, după douăzeci de ani, în Adevărul literar şi artistic)? 3 Ştie cineva că, până acum, Paul Goma are 36 (treizeci şi şase) de cărţi scrise, din care a publicat, după 1989, abia vreo cincisprezece? A observat cineva că, în ultimele trei luni, lui Paul Goma i-au apărut în ţară nu mai puţin de cinci cărţi (Scrisori întredeschise, Justa, Amnezia la români II, În cerc, Adameva)? S-a gândit cineva la paradoxurile care însoţesc opera lui Paul Goma?: 1) Cu toate că n-a fost publicat înainte de ’89, a fost repudiat, din auzite, de… diverşi „specialişti”; 2) Chiar dacă nimeni nu o spune cu voce tare, textele semnate de Paul Goma provoacă, în saloanele „subţiri”, ale high lifeului literar, nejustificate strâmbături condescendente şi penibile zâmbete în doi peri; 3) Deşi cartea cea mai răsunătoare, în Occident, a fost Ostinato – romanul respectiv e departe de a fie reuşită literară (cu toate că a primit chiar şi Premiul Uniunii Scriitorilor); 4) în ciuda faptului că Paul Goma este un important stilist al cuvântului românesc, aproape toate comentariile literare insistă pe curajul autorului şi prea puţin pe virtuţile – reale ale cărţilor sale; 5) Cele trei adevărate capodopere ale lui Goma – Din calidor, Patimile după Piteşti, Culoarea curcubeului – au avut parte doar (cu două-trei excepţii entuziaste) de neutre recenzii de întâmpinare Deci: poate cineva să afirme, cu mâna pe inimă, că scrierile lui Paul Goma şi-au ocupat locul meritat în literatura română contemporană? 4 Întrebările pe care le-aţi citit până acum – şi care, oricum, trebuiau puse pe hârtie – au ca pretext un moment aniversar: Paul Goma a împlinit 60 de ani Este vârsta la care, de obicei, se trage linia şi se face o primă socoteală Scriitorii încep să se gândească la opera de senectute Nu este acesta şi cazul autorului născut în Basarabia, întemniţat în România şi exilat la Paris El pare, astăzi, mai hotărât ca oricând să înfrunte, la fel de activ, anii care vin Paul Goma, ca simbol, este un reproş permanent şi sâcâitor pentru pasivitatea noastră, pentru comoditatea şi predispoziţia noastră la compromisuri Dar, totodată, prezenţa lui printre noi ne îndeamnă să fim mai buni, mai oneşti şi, în primul rând, mai intransigenţi din punct de vedere moral Este un model spiritual de care avem nevoie La mulţi ani, Paul Goma! (1995) Singurătatea alergătorului de cursă lungă Editura „Nemira” îi propune azi cititorului român Jurnalul unui caz de excepţie al literaturii noastre Obişnuitele criterii de judecată ale criticului se văd puse în dificultate, în faţa scrierilor lui Paul Goma Caracterul cu totul insolit al rândurilor care îţi stau în faţă te plimbă între prudenţa în aprecieri (Hic sunt leones!), stupefacţia în faţa faptelor senzaţionale, al căror părtaş – prin aflarea lor – devii şi contemplarea entuziastă a îndemânării stilistice a autorului Este vorba, înainte de orice, de monologul pătimaş şi artist al unuia din martorii de seamă ai vieţii literare româneşti Dar Paul Goma este un martor de seamă nu datorită rolului central pe care l-ar fi jucat în luarea deciziilor, în culisele literare ale anilor 60-70 Dimpotrivă, ipostaza sa este aceea, în parte ingrată, a marginalului care face eforturi cu totul disproporţionate, pentru a debuta, care este „tolerat” în mod provizoriu de structurile redacţionale, a ghinionistului cenzurat de fostul coleg de detenţie, a scriitorului având totală interdicţie de semnătură, din partea puterii comuniste şi, mai ales, a disidentului care are curajul formidabil de a sfida tabuurile politice ale vremii, batjocorindu-l pe agramatul dictator Însă această marginalitate orgolios asumată îi oferă lui Paul Goma posibilitatea rostirii viguroase a propriilor adevăruri Dezleagă mâinile, dar mai ales limba incomodului memorialist Niciun fel de impedimente formale nu pun stavilă demonului polemic al temutului scriitor Nimeni nu este iertat, pentru gesturile sale greşite, pentru ezitările sale în combaterea răului, pentru duplicitatea sau laşitatea sa În mod cu totul neobişnuit (şi călcând hotărât pe urmele lui Soljeniţân), Goma îşi publică în prezent însemnările acidulate despre contemporanii săi şi despre faptele lor de acum Toate numele celor „răi” sau „mai puţin buni” sunt scrise şi rostite apăsat Bariera convenţională a celor cincizeci de ani de pioasă tăcere asupra nelegiuirilor este respinsă de scriitorul care înţelege să dea rândurilor sale un pronunţat caracter pedagogic Citindu-l, putem învăţa să facem distincţia – de multe ori atât de fragilă – între bine şi rău, între alb şi negru Ţin cu deosebire să contrazic ipoteza – tendenţios lansată – privind vreun demers resentimentar al scrisului lui Paul Goma Este adevărat că, la prima vedere, făcând lista „victimelor” sale – toate numele cele mai ilustre ale culturii române contemporane – precum şi lăsându-ne influenţaţi de vehemenţa tonului folosit, am putea fi păcăliţi de o asemenea taxare superficială Dar e suficient să examinăm mai pe îndelete motivaţia – întotdeauna limpede expusă – a unei invective lansate de Goma, pentru a ne înlătura din minte falsa imagine a unui scriitor nestăpânit, impulsiv şi necugetat Îi propun oricărui cititor de bună credinţă următorul minim exerciţiu intelectual: de câte ori va fi şocat, sau doar interlocat de ţinta vreunei contestaţii a lui Paul Goma, ei bine, să întoarcă înapoi câteva pagini: va regăsi mereu, fără greş, cauza evidentă a diatribei, faptele concrete, care au dus la „condamnarea” respectivei personalităţi Desigur, am putea discuta îndelung despre violenţa stilului, despre improprietatea cutărui epitet, aplicat cutărui celebru scriitor etc Dar vom putea începe această dezbatere asupra detaliilor, abia după ce vom cădea de acord cu un adevăr de principiu: avem de a face, aici, cu brutalitatea victimei, care înţelege să răspundă, cu toată energia, agresorului său: „Fiindcă noi, Românii, aşa ne-am făcut noi pe noi: suntem solidari – dar nu cu victima, ci numai cu agresorul care în mod excepţional a luat-o peste bot – pentru că nu mai e dreptate pe lumea asta: cum adică, eu te muşc de cur şi tu… nu muşti, la rândul tău, pe altul – ci te întorci la mine şi mă loveşti?, mă jigneşti?, păi dacă vede nevastă-mea ce mi-ai făcut? Fiindcă la noi, Românii – fie aceia şi pecenegi – regula este asta: ne mai facem noi câte o mică porcărioară în de noi (că oameni suntem!), dar nu în perechi, nu prin relaţii bilaterale: propostă – ripostă ci în cerc! Ca la Periniţa, măi frate al meu! (…) dacă eu te torn pe tine, tu nu mă torni pe mine, boule, că nu suntem la box, în de noi doi!; tu torni mai departe…” Din acest carnaval al complicităţilor a ştiut să se sustragă Paul Goma Şi a făcut-o respingând orice componentă „intelectualistă”, de bună creştere şi socialitate, care este o piedică în calea rostirii, până la capăt, a adevărului El şi-a asumat, cu premeditare, dar şi cu amărăciune, rolul bufonului de curte care, luându-i pe toţi peste picior, spune adevărul în gura mare, camuflat sub platoşa satirei: „Ştiu, fireşte, că nu pot cere de la alţii să facă ceea ce fac eu Eu nu sunt om, nu sunt membru al societăţii, eu nu respect convenienţele, nu respect fidelitatea-în-prietenie, sunt brutal, sunt nedrept, sunt imposibil – deci îmi merit locul «în colţ» – în care singur m-am postat – sau: încolţat… (şi de acolo împroşc venin şi înjurături) ” Continuând admirabila sa fervoare din 1977, când a iniţiat mişcarea anticomunistă care-i poartă numele, în atitudinea lui Paul Goma s-a petrecut un fenomen interesant: sensibilitatea sa morală s-a întins la ţesutul întregii societăţi culturale Scriitorul înţelege să protesteze cu aceeaşi vehemenţă la nişte jumătăţi de adevăr, strecurate, experimental, de un important romancier, la o întâlnire cu cititorii de la… Slobozia, ca şi la nişte notiţe polemice nesemnate; la un şir de acuze nedrepte, care îl vizează pe I Negoiţescu, dar şi la manevrele de culise, ce tind s-o marginalizeze pe Monica Lovinescu Metamorfoza într-o ipostază servilă şi duplicitară, a cutărui curajos romancier de pe vremea lui Ceauşescu, este resimţită ca o imensă cedare morală şi penalizată în consecinţă De ce să ne mai mirăm, în acest context, că Paul Goma sare ca ars, atunci când subtilul poet Marin Sorescu îşi precedă ministeriatul la Cultură, distrugând volumul Gardă inversă? Sau atunci când celebrul filosof Gabriel Liiceanu îşi inaugurează editura Humanitas, sabordind distribuţia volumului Culorile curcubeului şi trimiţându-l apoi la topit? Citind în manuscris paginile Jurnalului, am avut surpriza de a mă regăsi aici pe mine însumi, în două-trei rânduri Ca un personaj în căutarea autorului său (?), am avut prilejul de a constata iritarea lui Paul Goma, la primirea unei scrisori din partea mea Sper că iritarea lui nu va spori, văzând acum publicat textul respectiv, care mi se pare important pentru imaginea pe care o am eu despre Paul Goma, cât şi pentru a pune în evidenţă natura – de o maximă francheţe şi… brutalitate – a relaţiilor noastre epistolare Iată, deci: Cluj, 23 nov 1993 Stimate domnule Goma, Mă grăbesc să vă răspund în aceeaşi zi în care v-am primit scrisoarea şi încep direct, atacându-vă frontal, cu o întrebare pe şleau: spuneţi-mi sincer, există vreun prieten cu care să nu va fi certat până acum? Până într-un timp, mă gândeam la Mircea lorgulescu, dar mi l-aţi descris într-un hal cum într-adevăr nu merită Apoi, ştiam de d-na Lovinescu şi de dl Ierunca Iată că nici cu acea relaţie nu e totul în regulă De Gabriela Adameşteanu nu mai vorbesc M-aş gândi că urmez eu pe listă, dar mă consolez urgent: 1 Numele meu nu merită să figureze în aşa o companie selectă 2 Legăturile epistolare dintre noi sunt mult mai recente (de la recens) şi mai… platonice, ca să pot fi periclitat… Aş vrea să pot spune că ei sunt de vină, global, şi fiecare în parte Dar nu pot decât să-mi amintesc de o întrebare uşor patetică, dar întemeiată, pe care v-o puneam cu câteva luni în urmă: atunci când inamicul a ieşit la atac, iar dv Aveţi un singur glonţ pe ţeavă, de ce vă hotărâţi să trageţi tocmai în aliatul care stă în tranşee şi refuză să iasă la luptă, alături de dv ? Alegerea mi se pare cam ciudată Nu mai spun că o astfel de opţiune presupune autoplasarea într-o ipostază aproape tragică: respins de ticăloşi, ocolit de neticăloşii… dubioşi, defăimat de invidioşi şi (în cel mai bun caz) neînţeles de către binevoitori, poziţia dv Nu-mi pare deloc confortabilă Culmea este că, deşi urmaţi logica foarte coerentă a unei judecăţi morale tranşante şi lipsite de jumătăţi de măsură, imaginea pe care riscaţi s-o lăsaţi (datorită unor concursuri de împrejurări defavorabile sau a unor… stângăcii tactice) este aceea a unuigânditor pripit (care e constrâns să-şi retracteze unele afirmaţii), mereu violent şi supărat pe toată lumea Dacă greşesc undeva, vă rog să mă corectaţi Părerea mea, concret, în cazul Liiceanu: am râs de m-am tăvălit, citind-o pe minunata G Adameşteanu, în legătură cu cinstea pe care i-a fă-cut-o Liiceanu lui Goma, pentru că l-a publicat în prestigioasa sa editură Ba dimpotrivă, editura cu pricina, abia înfiinţată în 1990, a devenit treptat prestigioasă (cam de prin 92-93), doar datorită numelor publicate (printre care şi al lui Goma…) Văd că mai pun şi cei de la 22 / caru-nainte la boi! Cât despre topiri, n-aveţi şi aveţi dreptate, după cum urmează: 1) n-aveţi dreptate, pentru că este dreptul editorului să topească volumele care nu se vând Dăruirea sau comercializarea lor, la preţuri derizorii, ar putea „strica” piaţa Din nefericire, în România de azi, pentru a supravieţui, nu mai poţi face raţionamente înlăcrimat-sentimentale, ci strict economice În plus, dacă s-au topit volume de Cioran, tot Humanitas publică masiv operele lui Cioran, pentru cine vrea să le cumpere Dacă s-a topit lerunca, este pentru că a) Piteştiul s-a scos în două ediţii, în tiraje mari, s-a găsit peste tot, pentru toţi; şi b) tot Humanitas l-a publicat din nou pe lerunca, organizându-i, în plus, lansări de carte şi conferinţe-dialoguri prin toată ţara Deci, ce se pierde pe de o parte, se câştigă pe de alta Lar dacă este topită Culoarea… în schimb sunt publicate Gherla şi Soldatul câinelui, la aceeaşi editură 2) aveţi dreptate, pentru că într-adevăr a fost o porcărie, într-adevăr n-a ajuns niciun exemplar din Culorile… În provincie, într-adevăr cartea a fost cenzurată subtil şi sabordată cu metodă Mai trebuia însă, cred eu, să ţineţi seama de alţi doi factori: al compensaţiei (tot Liiceanu v-a publicat alte două titluri) şi al oportunităţii (riscul ca, atacându-lpe Liiceanu, să vă îndepărtaţi alţi câţiva prieteni, cum s-a şi întâmplat) Ştiu: îmi veţi răspunde – şi veţi avea perfectă dreptate – că, atunci când l-aţi atacat pe Ceauşescu, nu v-aţi ghidat după vreun factor de oportunitate Dar îmi permit să observ că realitatea este cu mult schimbată: atunci, aproape toţi erau împotriva lui Nea Nicu şi vă ţineau pumnii pe ascuns Acum, vreţi – nu vreţi, există două mari tabere: a lui Iliescu, Funar, Vadim, Măgureanu Co , care n-au decât de profitat de pe urma unor astfel de valuri, continuând însă să vă deteste pentru trecutul dv Şi cealaltă tabără – oricât ar fi ea de subţire, şubredă, vetustă şi impotentă – a lui Coposu, Manolescu, Blandiana, G D S , Liiceanu, tinerii liberali etc , ete , care cu timpul se vor constitui într-o alternativă şi a căror atacare (doar pe jumătate întemeiată) îl plasează pe „atacator” în afara şi a acestei sfere semantice Întrucât, până acum, tertium non datur, cine vreţi să vă susţină şi să vă sprijine, în aceste demersuri? Departe de mine ideea de a vă sugera vreun „oportunism”, de orice speţă ar fi el Între a analiza situaţia şi a oferi soluţii există o considerabilă diferenţă Mai ştiu şi că alte stimabile doamne au început prin a vă admira şi au sfârşit străduindu-se să vă impună punctul lor de vedere Diferenţele dintre ele şi mine sunt cel puţin două: una esenţială – eu nu sunt o doamnă; şi una fundamentală – eu nu dau sfaturi, eu analizez situaţia, pentru mine însumi, şi pe urmă le spun şi altora la ce părere am ajuns Cu speranţa că n-am fost mai insuportabil în această scrisoare decât în precedentele, vă salut cu aceeaşi stimă şi prietenie din totdeauna Laszlo Alexandru Destinatarul nu mi-a răspuns, direct, la conţinutul acestei scrisori, deşi i-ar fi fost extrem de uşor să-mi demonstreze că nu Paul Goma l-a atacat, de exemplu, pe Gabiel Liiceanu, ci scriitorul cenzurat a dat o replică, prin protestul său, la abuzul grosolan al editorului I-ar fi fost foarte la îndemână să-mi semnaleze că, pe neobservate, făcusem confuzia între victimă şi agresor… Dar, dacă nu mi-a răspuns mie, a făcut-o foarte limpede în opera sa şi, printre altele, chiar în paginile prezentului Jurnal Autorul a ştiut întotdeauna să facă distincţia între realitate şi oportunitate („adevărul este o categorie, iar adevărul-spus este o alta”) – optând cu hotărâre pentru prima variantă Stupefacţia cititorului inocent, care asistă la cascada invectivelor şi la „mânjirea” persoanelor în aparenţă foarte onorabile o echivalează – respectând, fireşte, proporţiile – pe aceea a lui Tvardovski, neputând pricepe obstinaţia lui Soljeniţân în a relata, fără concesii, soarta „zekilor” din Gulag şi samavolniciile paznicilor de lagăr Aici, ca şi acolo, scriitorul şi-a luat pe umeri povara adevărului, rostit cu orice sacrificii; a plătit acest drept cu ani grei de închisoare, care fac ca rostirea lui să fie mai şuierată, iar bisturiul lui să taie mai profund Dar, pentru a salva viaţa pacientului, operaţia este necesară… Cele trei volume publicate de Editura Nemira (Jurnal pe Sărite, Jurnal de Căldură-mare, Jurnal de Noapte-lungă) oferă o contribuţie importantă la mai buna cunoaştere a lui Paul Goma În contextul literaturii depoziţionale, non-fictive – care a cucerit piaţa de carte a acestor ultimi ani şi pe cititorii interesaţi să cunoască realităţile ţinute sub obroc de cenzura comunistă – diaristul Goma se înscrie ca un exponent de frunte Dar, sub pretextul generos al titulaturii de „jurnal”, autorul nu totdeauna notează faptele ce i s-au întâmplat în ziua respectivă; evenimentul cotidian este permanent „agresat” de fluxul amintirii; prezentul este împletit cu trecutul: „Senzaţie stranie: de ameţeală, de pierdere a orientării Din pricină că, în aceeaşi zi scriu timpul din 1978 şi pe cel din 1993 ” De altminteri, a scrie jurnal nu reprezintă o radicală modificare a perspectivei auctoriale: Goma nu va fi niciodată Procopius din Cezareea, fiinţa schizoidă care zâmbeşte frumos la contemporani, la puternicii zilei, dar, în secret, îi încondeiază biciuitor, pentru posteritate Asemenea felonii sunt, în mod evident, dispreţuite de autorul nostru Iată de ce jurnalul în sine nu este mai caustic decât restul operei: pentru că nu are, ca la alţii, rostul de a dezvălui aici ceea ce a fost ocultat dincolo („cei care scriau jurnal concomitent cu scrisul cărţilor se simţeau nemulţumiţi, frustraţi că nu putuseră să scrie adevărul în romane, aşa că îl «treceau» în jurnal”) Nimic din toate acestea la Goma, pentru care însemnările zilnice – vorba vine! căci vom găsi zile fără nicio… linie, dar şi alte zile, în care sunt notate capitole întregi – reprezintă o altă strategie de a pune în pagină temele şi obsesiile recurente ale operei sale „Daţi-i un tovarăş singuraticului şi va vorbi mai mult decât oricine”, observa, cu blândă ironie, Cesare Pavese Ei bine, jurnalul lui Goma ţine loc de „tovarăş singuraticului”, unde autorul ceartă pe alţii, dar se interoghează şi pe sine însuşi, monologhează asupra etapelor şi modalităţilor de creaţie a vreunui roman etc : „Din când în când mă opresc, citesc ce-a ieşit: găsesc că n-a ieşit prea rău – dar nu despre asta voiam să vorbesc Sigur, şi asta ar fi putut prezenta ceva interes pentru mine, dar altceva, altceva… Mă chem la ordine, mă îndrept, cu ochii ţintă la «adevăratul obiectiv» – şi iar mă trezesc pe de lături, departe de obiectiv… Şi încă ceva: nu m-am hotărât – fiindcă nu văd – unde şi când trebuie persoana l şi unde, când, a III-a Îmi spun: Lasă, aranjezi tu la urmă, ce contează persoana naratoare? şi numai-decât: Ba contează persoana naratoare! Al dracului contează – dar eu nu ştiu unde să folosesc una, unde alta… „etc Citind acest jurnal, viitorii cercetători şi istorici literari ai lui Paul Goma vor găsi nu puţine indicii de poietică romanescă, precum şi o imagine fidelă despre cronologia şi circumstanţele publicării operelor sale, după 1989 De asemenea, sumare reflecţii ale romancierului, privind unele cronici din reviste, deci întâmpinarea critică postdecembristă de care a avut parte Importante sunt aceste volume mai ales pentru sociologii literari, care îşi vor putea clarifica situaţia diverselor grupuri scriitoriceşti de presiune şi gradul lor de complicitate/colaborare cu puterea comunistă Nu în ultimă instanţă, se pot regăsi aici pagini picante, pentru amatorii de cancanuri şi de culise ale VIP-urilor Observaţia necruţătoare a autorului pătrunde până în cele mai insesizabile şi colaterale amănunte ale comportamentului sau gândirii scriitorilor: cutare romancier, pierzându-şi dinţii din faţă, muşcă din mămăligă sau din pâine cu buza de sus (!) Cutare critic important te întreabă ce mai faci, dar se îndepărtează grăbit, fără a mai aştepta răspunsul: pe el îl interesa doar să-şi audă propria întrebare… Un scriitor se ţine de braţ cu soţia, chiar şi când intră pe uşă (?) Un eseist rafinat şi aristocrat reacţionează cu o logică buimăcitoare, atunci când „locotenentul” lui Iliescu este acuzat de crimă: „Da, dragă, o fi cum zici, dar Gelu, după mamă, e un Sturdza – am cunoscut-o bine pe mama lui (a spus un nume), am dansat cu ea la balul de la… (şi a spus iar un nume)” Ca să nu mai vorbesc de adevărata performanţă a portretelor literare, realizate prin însumarea unor detalii amuzante Iată, în continuare, două exemple contrastante Întâi, portretul ironic-duios al Monicăi Lovinescu (în tandem cu Marie-France Ionescu): „Monica (i se mai spune, ea îşi spune: Monicuţa) se odihneşte, jucându-se – ca în curtea şcolii, în recreaţii Cine n-a văzut-o «bârfind» cu Marie-France (altă Monicuţă!) nu ştie nimic despre viaţă, în general, despre sufleţel în special: ce chicote, ce chirăituri, ce cotcodăcituri, ce hohote-ţipete, cu lacrimi, până la sufocare şi tuse; ce şoşoteală, cu ghionţi, din aproape, ce pălmuţe, peste masă, ce (concluzii-provizorii-cu-premii) pupături – apoi, răsuflarea odată recăpătată, de la capăt: ce secrete, ce amănunte, ce înţepături la adresa… a cui o fi, unul – mai frecvent, una… Cu toate că şi Monica şi Marie-France au, fiecare în parte, program-încărcat, găsesc ele o «fereastră», lunară ori trimestrială, pentru un dineu în două, pentru o cură de râs, în de ele, fetele, fiicele… În timpul cărora (acum divulg o taină cumplită) fac chef, consumă chiar şi al-co-hol (de n-ar afla Eugeniibarbi şi Lăncrănjanii…)! Sunt în stare să termine o butelie întreagă de vin!” Să recunoaştem că între vocea uşor răguşită, discursul cerebral şi atitudinea hieratică a ziaristei de la Europa liberă, pe de o parte, şi descrierea izbutită de Goma, pe de altă parte, distanţa este foarte mare: dar aceasta nu face decât să umple de credibilitate liniile de forţă ale unei personalităţi, căreia îi este pusă în lumină şi faţa ascunsă publicului… Într-o astfel de serie, la loc de cinste, poate fi inclus un portret satiric: „Asta-i Damian Necula… Băiat-bun, zice Tudoran Vedea-l-aş cu el, peste el, la Washington! Inofensiv, spun alţii – depinde ce înţeleg ei prin asta… Pe mine mă nelinişteşte prezenţa lui Necula Aş merge până la a spune că mi-e frică de el – dacă ar fi întrutotul adevărat: nu întrutotul, dar ceva frică tot mi-e de Necula Stai de vorbă cu doi-trei cunoscuţi – pe un culoar, pe un trotuar Vă aflaţi aproape, apropiaţi – ca să vă auziţi, nu de alta… Şi iată-l, răsărit din pământ, pe Necula Salută, întreabă, în general: «Ce mai faci?» – şi se bagă Se bagă! Nu violent, nu brutal – dar iremediabil! îşi introduce, în «cerc», întâi un bombeu; apoi pipa; apoi un umăr; în curând eşti silit tu să te dai în lături – fiindcă a intrat Necula Stai de vorbă cu o persoană fie ea şi de sex opus (fie aceea şi o persoană cu care ai tot tăcea – în doi)… Şi apare Necula; şi salută şi face «Ce mai faci?» şi ţi se vâră! Cu bombeul lui, cu pipa lui şi cu digestia-grea a lui Între sufletul tău şi trupul ei – păi să nu-l omori – de mic – pe scriitorul cu pipă?” Lectura, pe alocuri palpitantă, a acestor pagini este dată nu numai de funciara sinceritate a autorului, ci şi de impresia că asistăm la dezvăluirea unor culise, a unor fapte şi împrejurări care, până acum, îi erau ascunse marelui public Ne amintim cu toţii cum stăteam, în anii ’80, cu urechea lipită de Radio Europa liberă, care însemna pentru noi, cei din ţară, maximum de probitate profesională, singura posibilitate de informare onestă Aflând acum de luptele intestine ale redacţiei, de încurajarea personajelor comode şi marginalizarea adevăraţilor disidenţi exilaţi – rămânem cu un gust sălciu Scrisoarea de protest a foştilor rechini comunişti, poate înregistrată de noi, cei din ţară, cu speranţa într-o schimbare iminentă, este receptată cu o justificată mânie de exilatul parizian: „căcănarii (Pârvulescu, Bârlădeanu, Apostol, C Mănescu, Brucan şi unul Răcea-nu) «protestează public», oameni buni! Că ei nu mai suportă, dragi tovarăşi, o asemenea lipsă de democraţie! Ca să vezi! Cine vorbeşte – dar când erau ei la conducere, «suportau» lipsa aceea de democraţie, bestiile! Şi ticălosul de Apostol, bruta de Pârvulescu (…), javra imundă de Bru-can (…) Prea târziu, tovarăşi! Ceauşescu a desăvârşit ceea ce aţi început voi – şi ce devotaţi eraţi: Pârvulescu, Apostol, Bârlădeanu – cât despre Brucan, de la Scânteia, ce să mai vorbim! Şi când te gândeşti că pe ăştia îi cred occidentalii – nu pe noi, victimele! Noi nu «reprezentăm» – nici adevărul, nici comunitatea!” Mai complexă este atitudinea lui Goma faţă de protestele scriitorilor români din 1989 Pe de o parte, îi sprijină cu fapta: prin cooptarea unora dintre ei în PEN; participarea la mese rotunde ale Europei libere, realizate în apărarea lor; contribuţia la redactarea unor răsunătoare scrisori internaţionale de solidarizare etc (O mică întrebare: câţi dintre ei, persecutaţi atunci, i-au mulţumit ulterior, în public, lui Paul Goma, pentru sprijinul său? Şi nu mă refer acum doar la „colegiala”… nereprimire în rândurile Uniunii Scriitorilor!) Pe de altă parte, fostul disident este nemulţumit – şi îşi consemnează şi aici dezamăgirea – în legătură cu jumătatea de măsură a protestului celor mai mulţi dintre scriitori, fideli până în ceasul al doisprezecelea faţă de păguboasa tactică a rezistenţei prin cultură: „marele memoriu in-te-ri-or! (mult s-au scremut – dar şi când a ieşit, ce-a ieşit: un fis administrativoid…) – a fost semnat, deci, de: Bogza, Doinaş, Hăulică, Paler, Paleologu, Pleşu, Şora Aştia măcar au semnat Ceea ce nu epuţin lucru la un scriitor român, căcăcios din tată-n fiu Monica îmi spune: Buzura… s-a internat în spital, de frică Înainte de a se băga sub ţol, i-a transmis Monicăi (prin Dimisianca?) rugămintea-din-urmă: «Doamna Monica să-mi facă numai critică estetică»! Ceea ce înseamnă că psihiatrul maramureşean a învăţat şi cuvântul «estetică» – de unde: de la Gogu Rădulescu? Ah, scriitorul român cotidian!” Singurul consens perfect între cei din ţară şi cei din exil este trăit în a doua jumătate a lui decembrie ’89 Notaţia devine febrilă, emoţia autorului este evidentă, faptele sunt consemnate cu sufletul la gură: „Sepetrece, se petrece Timişoara, Cluj, Sibiu Atât? (…) Sepetrece! Nu mai scriu, istoria se scrie singură Ca să vezi: «Cea mai lungă noapte – devine zi» (dat fiind momentul, pot spune gogomănii) ” Trezirea din entuziasm este amară şi foarte rapidă Deja la 1 ianuarie 1990, găsim notate dubiile autorului: „Îngrijorător Veşti din ce în ce mai proaste: – Ilieştii pregăteau o lovitură de stat pentru 24 decembrie, dar Timişoara şi 21-22 decembrie la Bucureşti le-a (u) luat-o înainte; – În guvern: aceleaşi moace; – «omul cu barbă»: Gelu Voican! Ca să vezi unde şedea «revoluţionarul»! Dimpreună cu Sergiu Nicolaescu, dealtfel (…) Inima îmi merge la… revoluţie, ne-mima îmi spune că securiştii sunt… sforarii Şi profitorii „Din nefericire, ulterioara desfăşurare a evenimentelor i-a dat, din nou, perfectă dreptate lui Paul Goma O pasionantă discuţie de caz ne oferă autorul, descriind culisele revistei România literară şi felul în care s-a format noua echipă de după 1989 Ca peste tot, şi aici se vădesc propensiunea sa către dez-văluire şi demonul polemic, care îl caracterizează Aş vrea să mă pronunţ, pe acest subiect, dintr-o poziţie echidistantă – de această dată, termenul nu mai are în el nimic ironic, ca unul care am scris despre Paul Goma; (şi) în România literară Până la proba contrarie, faptele relatate de Goma sunt, în detaliile lor, inatacabile: scurta polemică Manolescu-Paler, în jurul ideii de normalitate, a răzbătut în presă, iar consecinţele sale se cunosc Precum şi ulterioara configuraţie redacţională a revistei Condamnabil este şi interviul realizat de N Manolescu, după mineriada din 1990, precum şi prestaţia sa modestă în faţa lui Ion Iliescu Impasul logic în care ne aflăm este, însă, următorul: aplicându-se o unitate de măsură corectă, se obţin, totuşi, rezultate discutabile! Să mă explic Poate fi înţeles, teoretic, blamul pe care Paul Goma îl aruncă asupra pendulărilor tactice, în orientarea României literare Dar reproşul de inconsecvenţă, adresat celei mai importante reviste literare, nu mă va determina să trec de partea unor… „consecvenţi” de talia lui E Simion sau Valeriu Cristea Anormalitatea realităţii se pare că pretinde un plus de mobilitate, din partea noastră Pentru a te opune unei puteri de sorginte comunistă – de unde, înainte vreme, opoziţia deschisă şi organizată era prohibită – trebuie să fii, azi, prin excelenţă, „inconsecvent”! În mod paradoxal, „consecvenţii” stau acum de partea lui Iliescu, iar inconsecvenţii – în opoziţie Până la un punct, perseverenţa în neangajare politică putea însemna, înainte de 1989, să nu faci jocul lui Ceauşescu Acelaşi lucru, după 1989, are valoarea unei complicităţi cu Ion Iliescu Iată în ce măsură schimbarea realităţii implică şi modificarea comportamentului nostru! În acest context am prilejul să pun în lumină o diferenţă tranşantă de raţionament a polemistului nostru, în comparaţie cu perspectiva general răspândită Fostul disident analizează situaţiile şi persoanele prin insolitare, prin izolarea unei anumite fapte şi judecarea ei necruţătoare În al doilea moment, deductiv şi analogic, autorul formulează (fie şi implicit) concluzia: cel care a putut gândi / spune / scrie / face aşa ceva nu este demn de încredere, deoarece va putea să repete… devierea de la traiectorie (E cazul s-o recunoaştem: de cele mai multe ori, realitatea vine şi îi confirmă pronosticul pesimist!) Pe de altă parte, raţionamentul practicat de majoritatea intelectualilor din ţară este… strategic şi globalist: „în această împrejurare, e nevoie de persoana X, deci vom face abstracţie de «micile» sale eclipse morale, căci este un individ util” Lectura aceasta, de tip sintactic, permite escamotarea compromisurilor individuale, de dragul susţinerii… cauzei comune (Să admitem: persoana cu pricina, ştiindu-se apărată de mentalitatea „oportunistă”, va recidiva nonşalant; poate chiar fără mustrări de conştiinţă…) Şi atunci cum să nu deranjeze un gânditor individualist, ne-mfluenţabil, care amendează nu doar eroarea personală, ci chiar şi sistemul global de judecată? Spunând şi scriind acestea, înţeleg să subscriu la profesiunea de credinţă a lui Paul Goma, prezentă în Jurnal: „A fi liber, pentru scriitor, înseamnă a spune şi a scrie adevărul (atunci când scrie şi vorbeşte despre realitatea-aşa-cum-este-ea); şi a accepta adevărul spus, scris de altul, chiar dacă nu-i este cu totul favorabil acel adevăr A fi scriitor înseamnă a nu minţi (…) A fi scriitor înseamnă a fi cel mai liber membru al unei comunităţi – deci liber de a nu face temenele stăpânului; nici închinări stăpânirii; fie şi «doar» pentru şefia Literatorului; ori pentru prezidenţa Fundaţiei Cândeşti; un scriitor nu poate măcar schiţa o închinăciune în direcţia tiranului…” Din aceste rânduri se poate deduce principiul care stă la baza întregii activităţi a lui Paul Goma: pentru el, cultura e un mijloc, nu un scop! Un mijloc de a exprima şi consolida valorile adevărului şi ale moralităţii, un mijloc de a demonta şi condamna hidoşenia trădării, a laşităţii şi a crimei A scrie, pentru Paul Goma, înseamnă a lupta – cu înverşunare, dar şi cu luciditate, a duce lungi şi obositoare campanii (nu în Rusia, ca Napoleon, dar cu siguranţă împotriva mentalităţii ruseşti, sau, mai precis, a mentalităţii sovietice – fie aceea chiar şi repercutată în… literele româneşti) În sfârşit (sau, poate, dimpotrivă, în primul rând), a scrie înseamnă, pentru Paul Goma, a fi un slujitor al Memoriei: „un scriitor nu poate uita – ce s-a întâmplat cu ţara lui, cu concetăţenii lui; nu are dreptul să uite (sub pretextul iertării creştineşti) ceea ce s-a întâmplat alor lui, prietenilor, cunoscuţilor, în aceşti patruzeci de ani; nu i se îngăduie să uite realitatea, pretextând că el este făcător de ficţiune… Numai memorie cu memorie dă o comunitate; un popor alcătuit din indivizi fără memorie este un nonsens; un scriitor amnezic, în cel mai fericit caz, e scriitor-de-vagoane, nu conştiinţă a naţiei” În pragul unei noi renaşteri a spiritualităţii româneşti – pe care o dorim cu toţii, sunt convins că Paul Goma, cu supărările şi diatribele lui, dar şi cu imensul său capital de suferinţă, cu cele patruzeci de cărţi ale sale (din care cel puţin trei sunt adevărate capodopere!), cu inteligenţa şi sensibilitatea lui exacerbată, va fi un mare model al nostru, pe care mai devreme sau mai târziu societatea românească îl va descoperi şi îl va elogia (1996) Buducărisme 1 Căldură mare În nr 7/1997 al revistei Luceafărul, Ioan Buduca povesteşte la toată lumea, mari şi mici, cum a citit el cartea mea, Între Icar şi Anteu Iată un caz flagrant în care un critic literar se pronunţă despre un volum pe care, în mod evident, nu l-a avut niciodată sub ochi, ci eventual i-a fost povestit de altul, care l-a auzit de la altul etc Spectaculos fenomen! Să ne aplecăm, deci, puţin asupra lui: „Editura nu ne spune cine este autorul, ce studii are el, ce vârstă Pare a fi un jurist, dar probabil că e un filolog, totuşi Cât despre vârstă ah! ce obsesie! – nota mea, Laszlo Alexandru se mărturiseşte congener celor de vârsta «noastră» într-un articol unde «noi» sunt scriitorii nici tineri, nici bătrâni E, aşadar, cam optzecist” Mult stimate şi iubite… critic literar Mă văd obligat să vă şoptesc la ureche banalitatea că o carte se citeşte, în alfabetul latin, mai ales de la stânga la dreapta În cazul de faţă, începeţi cu coperta: albastră, cu roşu şi alb Răsuciţi energic: pagina 1 – albă Perseveraţi: paginile 2-3 au indicaţiile tehnice, titlu, subtitlu, editură etc Repetaţi mişcarea Surpriză de proporţii: pag 4, pe stânga, e aproape copleşită de datele biobibliografice ale autorului, după cum urmează: nume şi prenume, locul şi data naşterii, studii, ocupaţie, calificare profesională, funcţii îndeplinite în prezent, listă cu publicaţiile care i-au găzduit semnătura, menţionarea volumelor traduse şi publicate, a volumelor îngrijite, a prefeţei scrise pentru o altă carte Ştiu că Între Icar şi Anteu are un tiraj simbolic; mai ştiu şi că în general nu a pătruns în librării Dar de aici şi până la a fi repovestit, ad usum delphini, de cineva care nici n-are habar despre ce vorbeşte, mi se pare cam multişor pentru a trece cu vederea „Laszlo Alexandru notează că a citit ce a scris Paul Goma atunci când a aflat că directorul editurii Humanitas a decis să dea la topit tirajul nevândut al unor cărţi, între care şi două ale dizidentului român ce a dat numele şi prestigiul «mişcării Goma» „În viaţa mea n-am notat pe undeva o asemenea stupizenie Dacă I B Poate dovedi contrariul, să mă citeze, nu să mă răstălmăcească! Cele două cărţi ale lui Goma, topite de Liiceanu, sunt, mai precis, una: Culorile curcubeului Iar volumul nu e vorba că a avut tirajul nevândut, ci marea sa majoritate a fost nepusă în vânzare, şi pe urmă topită, ceea ce e binişor altceva Ca să nu mai vorbim de mizeriile stilului şi ale autorului, potrivit căruia Paul Goma este ba disidentul care dă numele şi prestigiul său unei mişcări anticomuniste, ba o „figură de urangutan ilegalist jignit” Et j’en passe d’autres În muzică, cineva care cântă după ureche, mai scăpând şi note false, se cheamă lăutar În literatura română, cine o să mai scrie după ureche, nescăpând nici din greşeală vreo notă bună, se va numi, mai mult ca sigur, buducar În rest personajul îşi vede imperturbabil de treabă, mă zăreşte pe strada Impacienţei (de nu cumva pe strada Pasenţei) şi mă ciomăgeşte bine-bine Eu, între timp, tocmai mă plimbam liniştit pe strada Sapienţei, cam pe la numărul 13 bis Căldură mare la Bucureşti! mai ales în luna februarie… Pe Ioan Buduca îl mai rog doar atât: când mă va zări din nou pe viitor într-o altă localitate, să mă anunţe şi pe mine, ca să vin acolo în fugă Iar în final, salutul nostru, al iubitorilor lui nenea Iancu: a se slăbi… Ionică! 2 O poveste ruptă din fraţii Grimm În legătură cu observaţiile şi acuzele pe care mi le aduce Ioan Buduca (în revista Luceafărul, nr 7/1997 şi nr 11/1997), doresc să fac următoarele precizări: 1 Ioan Buduca se pronunţă în scris, cu uimitoare dexteritate, despre cărţi pe care nu le-a citit vreodată (am făcut deja proba în precedenta intervenţie, din nr 9/1997 al revistei Luceafărul; a recu-noscut-o parţial până şi împricinatul) 2 Ioan Buduca se pronunţă în scris, cu minunată dexteritate, despre fapte ale realităţii pe care le cunoaşte după ureche: a) susţine că Ed Humanitas a topit două cărţi de Paul Goma; în realitate, până la proba contrară, e vorba de una singură; b) mă corectează pe mine când vorbesc despre volumul Culoarea curcubeului („titlul exact: Culorile curcubeului; e, fireşte, o greşeală de corectură”) Nu e, fireşte, nicio greşeală de corectură: scriitorul însuşi şi-a numit astfel cartea, la singular Pluralul îi aparţine exclusiv Editurii Humanitas De altfel ediţia a doua, singura pe care o consideră autorul ca fiind reală, poartă titlul Culoarea curcubeului ’77 (Oradea, Ed Familia, 1993) 3 Pentru Ioan Buduca e totuna să vorbeşti despre topirea unui volum nevândut (cum face el), sau topirea unui volum nepus în vânzare (cum fac eu) Pentru mine nu e totuna În primul caz se sugerează că nu l-au vrut cititorii În al doilea, că nu l-a vrut editorul 4 Ioan Buduca, fără a mă cita, îmi atribuie următoarea stupizenie: „Laszlo Alexandru notează că a citit ce a scris Paul Goma atunci când a aflat că directorul editurii Humanitas a decis să dea la topit tirajul nevândut al unor cărţi, între care şi două ale disidentului român ce a dat numele şi prestigiul său «mişcării Goma» „ Şi aici, ca peste tot în afirmaţiile lui I B , vom ajunge la adevăr doar răsturnându-i fraza, în felul următor: L A A aflat că directorul editurii Humanitas se ţine de topit cărţi, atunci când a citit respectivele pasaje la Paul Goma Fragmentul din volumul meu (p 103-104), în sfârşit conspectat de I B , vine exact în acest al doilea sens Ca să priceapă şi bietul preopinent la ce mă refer, iată următoarea lecţie de logică Nu e totuna să spun: a) Ionică a aflat că va primi o săpuneală atunci când va mai scrie neadevăruri; sau b) Ionică a aflat că va mai scrie neadevăruri, atunci când a primit o săpuneală (?!) Exemplul b) este, de altfel, caracteristic pentru modul de gândire şi acţiune al ziaristului de la Cuvântul 5 Ioan Buduca mă somează, pe mine (?), să fac publice prevederile contractului dintre Paul Goma şi Ed Humanitas, din care ar rezulta dreptul editurii de a topi volume În primul rând, eu fiind un om liber – de la natură şi prin cultură, pot să nu răspund la somaţii În al doilea rând, totuşi, ca să nu-i tulbur somnul lui I Buduca, precizez că am fost mandatat de Paul Goma (de la Paris), precum şi de reprezentanta sa legală din România (d-na Luiza Năvodaru) să fac public următorul lucru: în contrasens cu orice uzanţă civilizată, Ed Humanitas a refuzat cu obstinaţie să încheie contract de editare în două exemplare, atât pentru Culoarea curcubeului, cât şi pentru 5 Gherla şi Soldatul câinelui Astfel încât unicul exemplar al contractului de editare, pentru fiecare din cele trei cărţi, a rămas şi până azi în posesia editurii Cine ştie, poate ne va furniza Ioan Buduca vreo surpriză din acea direcţie 6 La întrebarea retorică a lui I Buduca, privind conţinutul misteriosului contract („Scrie că editura n-are dreptul să dea la topit cât are ea chef din tirajul cu pricina?”), răspund cu un citat din Legea privind dreptul de autor şi drepturile conexe, art 56, paragr 5: „În cazul în care editorul intenţionează să distrugă copiile operei, rămase în stoc după o perioadă de 2 ani de la data publicării, şi dacă în contract nu se prevede o altă perioadă, acesta este obligat să le ofere mai întâi autorului la preţul pe care l-ar fi obţinut prin vânzarea pentru distrugere” (subl Mea) Sunt de asemenea autorizat de Paul Goma să precizez: Gabriel Liiceanu nu numai că nu i-a oferit autorului exemplare spre cumpărare (în litera şi spiritul legii), dar a refuzat cu înverşunare să recunoască faptele, de domeniul evidenţei, consemnate în presa vremii, şi anume că a topit cartea Culorile curcubeului 7 La somaţia lui I Buduca să fac dovada publică a ceea ce am susţinut implicit în cartea mea, şi anume că volumul lui P Goma a fost topit din motive politice, iar nu economice, răspund în felul următor În nr 49/15-21 dec 1993 al revistei 22, directorul Gabriel Liiceanu intervine indirect în dispută, precizând tirajele de care s-au bucurat cărţile lui Goma, tipărite la Humanitas: Culorile curcubeului (20 000 exemplare), Gherla (60 000 exemplare), Soldatul câinelui (103 000 exemplare) Aceasta este şi ordinea cronologică a publicării lor G Liiceanu admite existenţa unor probleme de vânza-re, mai ales în Ardeal, datorate vechii reţele de difuzare naţională El contestă, în schimb, orice implicaţii politice ale gestului său: „şi un elev de prima clasă de liceu cred că e capabil să distingă între topirea unor cărţi (pe care piaţa nu le mai absoarbe) de către fabricantul lor în vederea posibilităţii de fabricare a noi cărţi şi arderea cărţilor (pe care publicul le-ar devora) – pe considerente ideologice” Am următoarele întrebări către G Liiceanu: 1) Cum îşi explică faptul că a fost acuzat de topirea primei cărţi a lui Paul Goma, care a beneficiat de cel mai mic tiraj (20 000 exemplare), şi nu a ultimei, cu un tiraj mult mai mare (103 000 exemplare)? 2) Pe acea filieră unde a reuşit să plaseze 103 000 exemplare, de ce i-a fost greu să le vândă şi pe cele 20 000 ale primului titlu, restant? Oricât de slab economist aş fi, cunosc totuşi vorba aceea românească: unde a trecut mia, treacă şi suta! 3) Dacă literatura lui Paul Goma se vindea într-adevăr atât de prost, de ce a sporit editorul, progresiv, tirajul cărţilor?! Iată cum povestea cu impedimentele economice care ar fi dus la topirea cărţii lui Goma este ruptă din fraţii Grimm, altoiţi cu Petre Ispirescu Iar astfel i-am răspuns şi impetuosului gazetar de la Cuvântul 8 Privitor la afirmaţia, negru pe alb, că aş fi „un mincinos”, îl invit cu toată seriozitatea pe Ioan Buduca să-şi măsoare cuvintele când se mai referă vreodată la mine Calomnia se poate pedepsi, în legislaţia de azi, chiar şi cu privare de libertate Ar fi, pentru presa noastră de scandal, o pierdere ireparabilă P S Ulterior Ioan Buduca a fost dovedit şi ca plagiator (vezi Adevărul literar şi artistic, nr Din 31 august 1997 şi din 7 septembrie 1997) La data de 17 septembrie 1997, „Comitetul Director al Uniunii Scriitorilor din România a pus în discuţie plagiatul comis de Ioan Buduca, semnalat de curând în presă Comitetul Director dezavuează actul reprobabil al unui membru al Uniunii Scriitorilor” Fără comentarii (1997) Un analfabet moral „Opriţi Istoria – cobor la prima opriţi la staţia Doamne-fereşte ” Mircea Dinescu Dacă aş vedea la televizor un ins bâlbâit şi complexat, care îşi îngaimă jalnicele neadevăruri cu mutră spăşită, nu l-aş lua în serios Dacă ar trebui să suport, pe micul ecran, un individ vanitos şi semidoct, ale cărui erori de raţionament şi informare le-aş putea proba tot la două fraze, situaţia m-ar plictisi şi aş schimba programul Iată, însă, că îmi este dat să văd, în fiecare seară, un personaj bizar, de mare locvacitate, cu o gândire rapidă, făcând surprinzătoare conexiuni ideatice, venind în studiou cu maldăre de cărţi, din care citează doct, indicându-ne pedant până şi pagina vizată, cu ghiduşe sclipiri în priviri, dar mai ales cu o rară putere telegenică de persuasiune Urmărindu-l cum perorează, ai zice că se pricepe la câte-n lună şi-n stele; demonstraţia lui e foarte coerentă, ideile se leagă fluent, citatul savant – menit să-i descurajeze pe neofiţi – face casă bună cu glumele uneori cam grobiene – destinate să menţină trează atenţia publicului de orice nivel Pe scurt, un saltimbanc intelectual postmodernist, care se leagănă în iluzia că ar face muncă de (neo) iluminist Personajul se numeşte George Pruteanu Aş fi trecut peste acest caz, aşa cum am trecut şi peste altele, dacă ziaristul cu pricina nu ar degaja, cum spuneam, o importantă forţă persuasivă, de esenţă nocivă Mai ales prin prezenţa zilnică, cinci minute, la oră de vârf, în casele a milioane de români Efectul este acela, subliminal, provocat de reclama la un detergent de calitate dubioasă, dar pe care sfârşeşti prin a-l cumpăra numai pentru că l-ai văzut în mod repetat la televizor La fel apare riscul de a-l crede pe Pruteanu în tot ceea ce spune, doar pentru că ne face zilnic scurte vizite la domiciliu (Şi nu e vorba aici de o întâmplare Personajul ştie să-şi vândă marfa: a fost „vedetă” la ProTV, pe când postul naţional se târa muribund şi multă lume se orienta către alternativa privată; s-a strecurat la TVR 1, în aceeaşi ipostază, acum, la revigorarea şi reconstrucţia demarată în ultimele luni Ştie să se orienteze totdeauna către punctele de vârf, spre zonele nodale pentru crearea, manipularea şi transmiterea informaţiei Este în aceasta, s-o recunoaştem, un profesionist ) Cu atât mai strident este contrastul pe care-l realizează vechii meseriaşi din televiziune alături de el Aceia: prăfuiţi, sastisiţi, speriaţi de noile schimbări care le depăşesc puterea de înţelegere, etern obedienţi Acesta: vioi, dinamic, şcolit, ironic, plin de tupeu Modelul ziaristului de viitor Marea lui calitate: ştie să înhaţe în pumni spuma valurilor; intuieşte din zbor noul mers al lucrurilor; are talentul unic de a-i servi pe tavă publicului larg, sub aparenţa unui aşa-zis nonconformism personal, orientările intelectuale comode şi… instituţionalizate ale prezentului Marele său defect: este un analfabet moral Am urmărit cu relativă atenţie evoluţia publicistică din ultimii ani a lui G Pruteanu De fiecare dată când era pus în situaţia de a se pronunţa în legătură cu mesajul accentuat etic al unei cărţi, sprintenul comentator pornea hotărât pe arătură Nimic nu era prea mult, în arsenalul său, de la ironia chinuită şi stilul sprinţar, până la trunchierea şi răstălmăcirea de citate sau minciuna crasă, de câte ori era cazul să „dezarmeze” şi să persifleze învăţătura morală exprimată într-un volum Nu mi-am lămurit decât foarte recent cauza acestui fenomen Dar să nu anticipăm În ordine cronologică iată câteva exemple de scriitori receptaţi în mod stâlcit de G Pruteanu: a) Monica Lovinescu În România literară, nr 5/1991, p 11, este analizat volumul 1, Unde scurte, sub un titlu care, dincolo de ironia intertextuală, sugerează şi inaderenţa cronicarului la opţiunea morală a autorului: Monica Lovinescu sub zodia intransigenţei imperturbabile Rezerva sa de principiu îşi găseşte expresia cu totul discutabilă în următorul pasaj: „Nu vreau (…) să dau de înţeles că cronicile Monicăi Lovinescu ar fi parcelate de un schematism grobian Dar, aşezândprogramatic totul în cheie etică, e fatal ca delimitările (punând în permeabile paranteze esteticul) să aibă adesea aerul unor, sau chiar să fie, parti-prisuri Dacă Mario del Monaco mi-ar fi călcat cu automobilul mama, e greu de presupus că m-aş fi putut delecta, în fotoliu, cu vocea sa” Mai ales ultima frază, în ostilitatea sa aluzivă, i-a purtat ghinion lui G Pruteanu, care s-a văzut respins şi contestat de personalităţi culturale ale exilului Criticul s-a străduit cu tenacitate să se apere, afirmând negru pe alb: „n-am scris în viaţa mea un cuvânt ireverenţios la adresa soţiei lui E Lovinescu; dimpotrivă: am relatat şi deplâns asasinarea ei de către comunişti şi i-am elogiat cu veneraţie comportamentuldemn, de-a dreptul eroic” (vezi Dilema, nr 131/1995, p 13) Mai recent autorul şi-a nuanţat poziţia: „Vă rog să mă credeţi că, la vremea când scriam acestea, nici măcar nu ştiam, spre ruşinea mea, cum sfârşise mama Monicăi Lovinescu Era o pură metaforă care mi-a dat prin cap” (vezi Adevărul literar şi artistic, 2 martie 1997, p 12) Acesta e George Pruteanu: ba n-a scris în viaţa lui, ba a scris, dar fără să ştie Şi totuşi, ciudat cum se potriveşte metafora „involuntară” cu realitatea situaţiei Însă în cronica citată i se poate reproşa criticului nu doar grosolănia exprimării – după cum s-a arătat deja, ci mai ales recurgerea la sofisme, în cadrul argumentaţiei În literatura de specialitate, un asemenea sofism este denumit ignoratio elenchi ad hominem Mo-nicăi Lovinescu i se contestă – oh, desigur, în mod foarte voalat şi aluziv… – Autoritatea judecăţilor morale, datorită faptului că ar fi implicată afectiv (prin moartea mamei) în realitatea comentată Cu alte cuvinte, sofistul nostru dâmboviţean deplasează accentul discuţiei de pe faptele discutate, pe situaţia personală a analistului Curat murdar! Acesta era primul exemplu de analfabetism moral b) M Niţescu În Dilema, nr 145, 146/1995, este analizat volumul Sub zodia proletcultismului Deşi apărut postum, studiul lui M Niţescu este rezultatul unei imense munci de documentare şi dă la iveală liste întregi cu titluri ruşinoase şi cu citate proletcultiste, extrase din textele anilor ’50-’60 şi aparţinând unor intelectuali reprezentativi Pentru prima dată o lucrare de istorie literară se revendică în mod explicit de la un criteriu etic în munca de cercetare Cum reacţionează criticul nostru? Prin respingerea de principiu a ideii ce structurează acest demers, prin aderarea fără rezerve la teza estetismului absolut: „NUMAI opera e măsura scriitorului, nimic (vai!) altceva” Pentru a-i apăra pe lefegiii propagandişti ai anilor ’50, G Pru-teanu pune la bătaie cunoştinţele sale despre biografiile scriitorilor din toate timpurile, în tentativa dezonorantă de a schimba negrul în alb şi invers: „Puţin ne interesează azi ce politică a făcut Dante: opera sa e sublimă Nu ne pasă dacă Villon a fost un om cumsecade sau un bandit, atunci când versurile sale ne mişcă până-n rărunchi Se-ntreabă cineva dacă Balzac a fost monarhist, «progresist, «reacţionar?” Iar lista continuă: Baudelaire (, omul n-a fost deloc un cetăţean respectabil”); „Moralitatea lui Verlaine sau a lui Rimbaud a fost cu totul discutabilă, poemele rămân Céline sau Hamsun s-au dat, oribil, cu fasciştii, romanele lor (după ce omenirea şi-a vindecat rănile) se reeditează cu nesaţ” etc Am mai avut prilejul să-i răspund sprinţarului turist prin literatura universală: 1) Dante nu poate figura în fruntea scriitorilor discutabili din punct de vedere etic decât aici, la noi, la porţile Orientului, într-o minte învălmăşită pe care se aşază pata îndată ce aude cuvântul moralitate În realitate, marele florentin („prin naştere, dar nu prin moravuri”) este unul din cele mai luminoase modele morale ale literaturii din toate timpurile, atât prin viaţa cât şi prin opera sa 2) Aici nu vorbim de opţiunile politice ale lui Balzac, ci de etica lui socială, ce transpare şi în operă 3) Nu slăbiciunile biografice – inerente ne interesează în cazul Villon, Verlaine, Rimbaud etc , ci mesajul de moralitate al operelor lor – care rămâne, în mod cu totul evident, nealterat De bună seamă că nu se poate pune semnul egalităţii între un scriitor care, de pildă, a ucis un om şi cel care, cu o perfidă tenacitate, a îndemnat spre imoralitate o masă de oameni, folosindu-se de prestigiul propriei personalităţi Acesta e unul din neajunsurile justiţiei moderne: cine ucide fizic pe un individ este, de regulă, pedepsit; cine, în schimb, ucide moral o întreagă societate, este răsplătit cu academii şi ministere, este publicat şi onorat, atât în timpul vieţii cât şi postum, la ani de zile după ce sistemul politic aberant care îl propulsase a încetat să mai existe Era de mirare ca George Pruteanu să-şi ducă la bun sfârşit expunerea fără vreo manevră intelectuală reprobabilă În cazul Monicăi Lovinescu, ne amintim, recursese la sofism În cazul lui M Niţescu optează pentru citarea trunchiată, răstălmăcirea ideilor preopinentului şi ironizarea lui pentru ceva ce n-a afirmat, de fapt, niciodată Şi, culmea neobrăzării!: criticul mai indică, în paranteză, şi numărul paginii de la care provine citatul corupt, fiind probabil foarte sigur că nimeni nu-l va verifica Ei bine, de data aceasta s-a înşelat La pag 168 a volumului Sub zodia proletcultismului, M Niţescu oferă o soluţie extremă, de natură morală, prin care artistul poate scăpa din menghina totalitară: tăcerea socială (Desigur nimic nu-l împiedică pe un autor să-şi continue scrierile pentru sertar ) În situaţii extreme, tăcerea „devine un element esenţial de apreciere a moralităţii şi personalităţii scriitorului” George Pruteanu preia pasajul, între ghilimele, îl croşetează în stilul său bine cunoscut – eliminând, deci, cuvântul moralitate (normal: iată un cuvânt care pe el îl incomodează) – iar apoi mută întreaga discuţie, din plan etic în plan estetic Începe astfel să-l compătimească ipocrit pe autorul care, urmând sfatul lui M Niţescu şi tăcând (adică nemaiscriind – de unde această idee?: doar G P O ştie!) ar ajunge să se deprofesionalizeze Uneori dacă omiţi cu rea intenţie un singur cuvânt din frazele preopinentului tău, poţi ajunge să-i răstălmăceşti întregul discurs Pentru a fi mai clar înţeles, voi construi aici un exemplu analog Să presupunem că eu aş afirma în scris, undeva, următorul lucru: „După opinia mea George Topârceanu nu este un mare poet” La câţiva ani după repauzarea mea, să presupunem că ar apărea un critic sprinţar, de talia lui G Pruteanu, şi m-ar cita ironic: „după cum afirmă Laszlo Alexandru, «George Topârceanu… este un mare poet» „(pag 168) Iar apoi ar începe să mă combată zeflemitor, fiind sigur că nu mai are de la cine primi replica Iată stilul şi metodele cu care operează criticul nostru Iar acesta era al doilea exemplu de analfabetism moral e) Paul Goma Întreaga măsură de rea-credinţă şi de imbecilitate morală o dă George Pruteanu referindu-se la autorul recent publicatului Jurnal, Paul Goma Atât la lansarea de carte – unde a fost invitat, cu suspectă generozitate, de către Dan Petrescu – precum şi în cronica literară din Dilema (nr 215/1997, p 13) nu se face nici o singură referire concretă, pe bază de citat, la cartea în discuţie Ba chiar criticul recunoaşte că, văzând cu vreun an înainte manuscrisul, „nu l-am mai recitit, tocmai ca să nu mă montez, să nu-mi formez o umoare neagră pentru această prezentare” Însă din partea unui dezaxat moral, care şi-a dovedit cu perseverenţă analfabetismul în judecarea chestiunilor de etică, recriminările curg cu nemiluita, într-un carnaval al iresponsabilităţii Paul Goma, cel care era socotit de toată lumea un exemplu de verticalitate, este văzut acum, nici mai mult, nici mai puţin decât „într-o situaţie care poate fi calificată, eufemistic, drept gravă debusolare morală” (Întrebare: dar neeufemistic cum ar fi fost calificată?) Iată şi alte exemple: „Privesc la spectacolul erupţiilor de umoare neagră ale lui Paul Goma ca la o tristă anomalie a naturii umane (…) ansamblul e de o falsitate monstruoasă Percepţia şi «analiza» morale ale lui Goma, în privinţa scriitorimii române, depăşesc fantasmagoricul spre a păşi cu hotărâre în maladiv (…) Luciditatea etică, discernământul axiologic şi, până la urmă, simpla bună cuviinţă l-au părăsit pe Paul Goma în secreţiile, nocive sieşi, ale unei conştiinţe tulburi” Ca unul care sunt pasionat de opera lui Paul Goma, am citit, totodată, multe josnicii şi infamii care i s-au adresat autorului de-a lungul vremii I s-a reproşat, pe rând, ba faptul că n-ar avea operă, ba faptul că n-ar avea talent, ba faptul că n-ar fi român, ba faptul că ar fi evreu etc Însă George Pruteanu este primul care comite nelegiuirea de a pune în discuţie moralitatea lui Paul Goma Pentru un analfabet moral de teapa lui Pruteanu, iată o tristă premieră, pe care va fi bine s-o ţinem minte Dar să venim şi la clasica întrebare: „pe ce te bazezi?” Care sunt argumentele criticului în sprijinul acestor iresponsabile acuzaţii? Care sunt paginile recuzate în numele falsităţii lor? Care sunt faptele relatate de Paul Goma, ce ar contraveni realităţii? Prin ce este dovedită debusolarea morală a scriitorului acuzat? Niciun răspuns Autopsia unei minciuni 1) În vol Scrisori întredeschise (Oradea, Ed Familia, 1995, p 545), Paul Goma se referea în felul următor la topirea unor volume ale sale de către Marin Sorescu şi Gabriel Liiceanu: „Acesta fiind fondul problemei din textul meu publicat în Timpul: distrugerea cărţilor nu din dispoziţia lui Chişinevski – Răutu D Popescu-Dumnezeu – Suzana Gâdea şi alţi comisari urând cartea precum şi pe făcătorul de carte – ci din a unor scriitori, conştiinţe-ale-naţiei, cărturari ei înşişi: Marin Sorescu, Gabriel Liiceanu” Sunt stabilite, în acest pasaj, două serii sinonimice, între foşti potentaţi comunişti care, înainte de 1989, au împiedicat libera difuzare a culturii române, respectiv doi intelectuali reputaţi care, după 1989, au trimis la topit şi cărţi semnate de Paul Goma, împiedicând libera difuzare a scrierilor sale Acestea sunt faptele; astfel sunt ele consemnate, negru pe alb, de exilatul parizian 2) Gabriel Liiceanu notează (vezi 22, nr 49/1993, p 15), într-o scrisoare deschisă adresată lui Liviu Antonesei (oare de ce? că doar nu de către el fusese interpelat…), următoarele: „Nu cred că lui Goma i-a venit în minte să-l compare pe Gallimard cu Chişinevski sau cu Răutu, dar desigur Bucureştiul nu e Parisul şi ceea ce acolo ţine de legi economice elementare aici devine crimă culturală” Las acum la o parte lunga poveste dacă de la Gallimard se trimit sau nu cărţile la topit (a fost clarificată problema în Jurnalul lui Paul Goma) Interesează numai scurtarea seriei sinonimice: dintre comunişti sunt luaţi în discuţie doar primii doi (Chişinevski, Răutu), dintre… posteo-munişti, în mod implicit, doar unul singur (Liiceanu) 3) Vineri, 14 februarie 1997, la lansarea Jurnalului semnat de Paul Goma, G Pruteanu îl acuză pe autor că rosteşte „chiar unele elucubraţii sub aspectul moral”, atunci când „îl numeşte pe Liiceanu, editorul lui, editorul lui cu toată bunăvoinţa, editorul lui repetat, un Leonte Răutu al acestor vremuri” Iată cum adevărul exprimat în primă instanţă de Paul Goma devine semiadevăr sub pana lui Liiceanu şi de-a dreptul neadevăr în gura lui Pruteanu Dar povestea nu s-a încheiat aici Minciuna devine cu atât mai credibilă cu cât este mai des repetată Astfel intervenţia mincinoasă a lui George Pruteanu este transmisă de TVR 2, seara, la oră de vârf, în data de 21 februarie 1997 Pe de altă parte cuvintele cu pricina, consemnate de Viorica Rusu, apar în Adevărul literar şi artistic din 2 martie 1997, p 12 Iar minciuna tot creşte, tot dospeşte, devine rotundă şi frumoasă: în interviul acordat revistei Timpul de la Iaşi (nr 3/martie 1997, 2) p 2), George Pruteanu se repetă, fără oboseală şi cu o neruşinare demnă de o cauză mai bună: „Când Goma îl face (ce exemplu să iau?) pe Liiceanu un «Leonte Răutu» al acestor vremuri… gata! Intrăm în burlescul total al axiologicului şi totul devine posibil! De acord, atunci Emil Constantinescu poate să fie un Goebbels, Victor Ciorbea un Tupac Amaru şi se disipează complet criteriile” Să notăm în context „fentele” pe care le face ziaristul: ba pentru a mima spontaneitatea („ce exemplu să iau?”), ba pentru a stârni ilaritatea şi a îndepărta, astfel, orice obiecţie critică (referinţele ironice la Constantinescu şi Ciorbea, menite să sublinieze eventuala „enormitate” a judecăţilor lui Paul Goma) etc Da, da, George Pruteanu este un escroc intelectual şi un mincinos profesionist, care a învăţat foarte bine să-şi vândă marfa şi e crezut pe loc de toţi cei care scriu după ureche în literatura română 4) În nr 7/26 febr 1997 al revistei Luceafărul, scriitorul Ioan Buduca îmi face onoarea nedorită de a se referi la cartea mea, Între Icar şi Anteu, după ce, în mod evident, n-a citit-o şi nici n-a avut-o sub ochi vreodată (după cum am dovedit într-un drept la replică apărut în nr 9/1997 al aceleiaşi reviste) Printre frazele care miau stârnit cel mult un zâmbet, iată următorul pasaj: „Problema s-a născut în clipa în care Paul Goma l-a acuzat pe Gabriel Liiceanu că a procedat la fel cum ar fi făcut Ana Pauker?!, Leonte Răutu şi Suzana Gâdea, în acelaşi spirit inchizitorial-cenzuristic, adicătelea Din momentul acestei acuze – niciodată retractate ori regretate, Paul Goma s-a pus singur în banca măgarilor” De unde Goma exprimase o realitate (id est: G Liiceanu i-a topit mare parte din tirajul volumului Culorile curcubeului), iată-l pomenindu-se acuzat că: a) face comparaţii aberante (dixit Prutea-nu); b) nu ţine seama de… spiritul – probabil de iubire şi admiraţie frăţească – al celui care l-a cenzurat (dixit hazliul Buduca) Şi colac peste pupăză: reproşul că Goma n-a retractat şi n-a regretat cele scrise Deci că nu şi-a cerut iertare de la cenzorul său! Hotărât lucru, trăim într-o ţară ciudată şi cu o mentalitate alexandrină, în care adevărul faptelor ajunge să alunece spre periferia argumentaţiilor, în care vorba grăbită şi zâmbetul parşiv vin să consfinţească minciuna cea mai neruşinată, unde victima continuă să fie certată pe la toate colţurile de stradă pentru că nu-şi cere iertare şi unde cenzuratul de ieri devine cenzurantul de azi, într-o eternă deschidere care se închide, totuşi întredeschizându-se Acesta era al treilea exemplu de analfabetism moral d) Petru Dumitriu Individualitatea se defineşte prin complexul reacţiilor inte-lectual-afective; nu doar prin ceea ce respingem, ci şi prin ceea ce acceptăm Mai pe româneşte o spune chiar proverbul: cine se aseamănă, se adună Am notat că pentru G Pruteanu activitatea Mo-nicăi Lovinescu stă sub zodia intransigenţei imperturbabile; cartea lui M Niţescu, unde se oferă ample citate şi o bogată bibliografie a temei studiate, reprezintă „o fotografie trucată, extrem de derutantă şi înşelătoare”; figura lui Paul Goma, un exemplu de moralitate în viaţa şi opera sa, nu reflectă pentru G Pruteanu altceva decât o „gravă debusolare morală” Să vedem atunci cine este oare modelul etic al criticului de la Dilema? Care este figura tutelară a harnicei şi sprintenei sale activităţi mincinoase? Răspunsul nu e greu de ghicit: Petru Dumitriu O mărturisesc numeroasele sale rânduri elogioase la adresa odiosului cântăreţ stalinist al canalului Dunăre-Marea Neagră, precum şi volumul de dialoguri pe care cei doi l-au realizat Dacă în precedentele cazuri analizate George Pruteanu se distingea prin zelul execrabil al contestaţiei, de această dată el se afirmă cu hotărâre prin frenezia encomiastică În vara lui 1993 slujbaşul lui Ion Cristoiu se pregătea să realizeze în Franţa o suită de interviuri cu fostul partener de tenis al lui Ion Gheorghe Maurer Cum îşi pregăteşte el terenul? Critica literară şi „lumea bună” erau de acord în a vedea în Petru Dumitriu pe autorul talentat al Cronicii de familie şi al lui Incognito, amintind cu reţineri şi jenă, eventual, vechea direcţie proletcultistă de activitate a romancierului Ei bine, G Pruteanu doboară şi aici toate ştachetele tupeului critic, străduindu-se nici mai mult, nici mai puţin decât să redescopere „farmecul straniu” şi „talentul” ascuns sub molozul stalinist Petru Dumitriu însuşi decretase Pasărea furtunii şi Drum fără pulbere ca fiind excremente G Pruteanu vorbeşte cu neruşinată înflăcărare despre „strania atracţie şi voluptate pe care mi-au suscitat-o” respectivele… excremente (vezi România literară, nr 30/1993, p 11) Ce-ar mai fi de adăugat? Am fost de asemenea uluit de dexteritatea cu care G Pruteanu ştie să bricoleze false dileme (probabil adaptându-se din zbor la specificul revistei îndrăgite), pe care le scoate din mânecă în momentele cheie Aceasta e situaţia „dilemei capitale care, simbolic, poate fi numită Bruno-sau-Galilei” După ce a frecventat după ureche istoria literaturii italiene (când l-a scos pe Dante discutabil din punct de vedere etic), iată că nu scapă din calea avântului cabotin al histrionului nostru nici istoria culturii italiene Este adevărat că Giordano Bruno a refuzat să-şi retracteze ideile şi a pierit pe rug, în timp ce Galilei a bătut în retragere şi a scăpat cu zile Dar trebuie să te numeşti Pru-teanu ca să vezi în Galilei prototipul onorific al colaboraţionistului, în spatele căruia să ascunzi toate lichelele staliniste Galilei, după ce a sperjurat, a rostit în barbă Eppur şi muove! şi şi-a continuat cercetările ştiinţifice, nu s-a pus în solda Inchiziţiei ca să obţină favoruri şi avantaje materiale Şi mai ales nu a contribuit el însuşi la extinderea minciunii! Aceste „detalii” le uită G Pruteanu, atunci când le aminteşte, cu superioritate, pe rând, Monicăi Lovinescu, lui M Niţescu şi lui Paul Goma de… „modelul Galilei”, ca de o contrapartidă la opţiunile lor morale Nu e vorba, aici, de nicio dilemă abisală Ci doar de un banal lapsus cultural Iar în reevaluarea gălăgioasă a producţiilor staliniste ale lui Petru Dumitriu avem de-a face cu al patrulea exemplu de analfabetism moral M-am tot întrebat de multe ori în sinea mea, iar odată chiar şi în public, cum poate să asiste lumea cu pasivitate şi indiferenţă la conversiunea subită a unui admirator al stalinistului Petru Dumi-triu într-un vajnic senator al partidului ce cuprinde în primul rând victime ale stalinismului (P N Ţ C D )? De unde această uluitoare putere de metamorfoză? Cum de sprinteneala şi mobilitatea în gân-dire intelectuală pot fi împăcate atât de stupefiant cu agilitatea din viaţa publică? Să fie vorba de un banal caz de arivism individual? În realitate George Pruteanu a mizat nu doar pe cucerirea şi dezafectarea opiniei publice şi a spiritului critic, dar şi pe sprijinul conştient al unor personalităţi şi instituţii culturale ce beneficiau de prestigiu (şi nu e vorba acum de revista Dilema) Este cazul revistei 22 şi al lui Gabriel Liiceanu În nr 10/1996, prima pagină a amintitei publicaţii este copleşită de imensa fotografie visătoare a individului care ne spune zilnic câte o vorbă Iar în pagina 5, autorul celebrului Apel către lichele înalţă o adevărată odă diformei înfăţişări ce ne iese mereu în cale: „Eu susţin că domnul Pruteanu ne pune în fiecare seară, vreme de cinci minute, faţă în faţă cu imaginea noastră arhetipală Domnul Pruteanu întruchipează arheulpoporului român, prototipul, adică, al celor mai mulţi dintre noi, icoana vie a vieţilor noastre (…) Domnul Pruteanu nu îşi ia, asudat, auditoriul în braţe, nu îl pupă slinos şi nu îl împroaşcă cu sic! – L A Saliva sforăitului naţional aşa cum fac patrioţii noştri de serviciu Domnul Pruteanu se mulţumeşte să ne zâmbească fără un dinte din partea dreaptă a ecranului Dacă şi-ar pune acest dinte, ar greşi Ar uita că în fiecare seară el este distribuit, de către zeul care îi stă în preajmă, în rolul poporului român” Când un personaj dubios, de teapa lui George Pruteanu, este distribuit de un regizor (cu oarecare prestigiu în trasul sforilor) în rolul poporului român, înseamnă că sub ochii noştri tocmai se derulează o şansonetă bufă pe o scenă de mahala În justiţie, dacă cineva se prezintă în instanţă ca martor al apărării – deşi găinarul judecat fusese prins în flagrant delict – se poate pomeni uneori, la rândul său, acuzat de mărturie mincinoasă În schimb, în viaţa publică, intelectualul care creditează prin statura şi numele său cunoscut pe un asemenea jalnic spectru va continua, mai mult ca sigur, să ne servească de sus şi alte lecţii de moralitate în viitor Vorba poetului: „opriţi Istoria – cobor la prima / opriţi la staţia Doamne-fereşte” Să mai aruncăm o ultimă privire asupra acestui arheu al poporului român, asupra acestui prototip al celor mai mulţi dintre noi, asupra acestei icoane vii a vieţii noastre Conform sentinţei penale nr 347, pronunţată în şedinţa publică din 29 ianuarie 1976 de către Judecătoria Iaşi, numitul Pruteanu George-Mihail a fost condamnat la 2 ani de temniţă grea, „pentru comiterea infracţiunilor de furt calificat şi violare de domiciliu” (vezi rev Academia Caţavencu, nr 9/11-17 martie 1997, p 5) I s-au pus în sarcină 8 furturi în dauna cetăţenilor, de pe urma cărora s-a procopsit cu „o geantă în care se aflau mai multe scule de lăcătuşerie, 2 undiţe, un scaun pescăresc, un ferăstrău şi o damigeană”, „un cadru de motocicletă scuter Manet în valoare de circa 600 lei”, „un parbriz şi o oglindă retrovizoare în valoare de 400 lei”, „un far de ceaţă şi o antenă radio în valoare de 600 lei”, „o menghină în valoare de 100 lei”, „o bicicletă marca Ucraina, o canistră de material plastic de 20 litri, mai multe scule necesare meseriei de sculptor, un motor electric, 4 borcane a câte O, 800 kg cu zacuscă, 2 borcane a câte 3 litri cu gogoşari şi un borcan de 3 litri cu zarzavat conservat, bunuri în valoare totală de circa 2000 lei”, „o oglindă retrovizoare, două peniţe tip fantezie, două undiţe chinezeşti aflate în huse speciale şi două bibelouri ce se poartă în autoturism” etc Etc Iată cine este recomandat ca prototip al poporului român de către Gabriel Liiceanu, marele intelectual care a scris Apel către lichele Nu ştii dacă să râzi sau să plângi Iar acesta a fost al cincilea – şi deocamdată ultimul – exemplu de analfabetism moral (1997) Despre moravurile din presa literară După redactarea polemicii intitulate Un analfabet moral, în vederea publicării m-am adresat revistei România literară din Bucureşti În paralel alte peste 20 de exemplare ale textului meu au fost trimise – cum stătea scris în scrisoarea de intenţii ce le însoţea – „la numeroase personalităţi proeminente ale vieţii noastre culturale, din ţară şi din exilul parizian, la unii profesionişti din TVR Bucureşti, la numeroşi conducători de reviste culturale de la noi, precum şi la publicaţii româneşti din diaspora” Rugămintea mea era ca fiecare dintre destinatari să mă sprijine în aducerea la cunoştinţa opiniei publice a realităţii legate de cazul Pruteanu, în situaţia în care România literară n-ar fi avut posibilitatea de a o face Până azi, după ştiinţa mea, Un analfabet moral a fost tipărit de revista Timpul de la Iaşi (nr 5/ mai şi 6/iunie 1997) şi de Jurnalul literar din Bucureşti (nr 13-22/ mai-iunie 1997) În afară de latura vizibilă a „gheţarului”, mi-au parvenit diverse ecouri epistolare de la unii dintre destinatarii rugăminţii mele Cea mai importantă situaţie pe care ţin astăzi s-o fac cunoscută este legată de dialogul pe care l-am avut cu dl Gabriel Andreescu de la Bucureşti Datorită faptului că, în ciuda cererii de a mi se concede tipărirea mesajelor d-sale, n-am primit un răspuns clar, mă văd constrâns să-i rezum punctele de vedere cu ajutorul unor citate semnificative Pe de altă parte, întrucât mă consider proprietarul de drept al ideilor conţinute în toate epistolele mele şi întrucât în dezbatere era o chestiune de interes public, îmi iau libertatea de a aduce la cunoştinţa publicului propriile mele scrisori, aşa cum au fost ele redactate Dl Gabriel Andreescu începe prin a mărturisi interesul cu care îmi urmăreşte activitatea din presă şi deplinul său acord în ceea ce priveşte acţiunea de asanare morală pe care o încearcă textele mele polemice Iată de ce „observaţiile dvs Pe marginea cazului Pruteanu mi se par absolut convingătoare” Pe de altă parte domnia sa se vede confruntat cu un adevărat conflict de apreciere, deoarece „cunosc impactul considerabil al emisiunii dlui Pruteanu asupra tinerilor Ştiu de elevi de liceu care renunţau la joaca de afară pentru a-i vedea emisiunea Intervenţiile sale mi se par (cu anumite excepţii, şi ele fireşti) inteligente, raţionale, formative pentru aceste vârste – într-un moment când discursul obscurantist are undă verde pe toate canalele Iată de ce consider emisiunea dlui Pruteanu mai mult decât o emisiune de succes: chiar o emisiune pentru care merită să lupţi Şi atunci? Mă simt incapabil să vă critic demersul – din contră – dar nici să vi-l susţin nu mă simt în stare Acceptaţi, vă rog, respectul meu şi speranţa că va exista o ocazie de a ne regăsi, şi într-o acţiune concretă, pe aceeaşi parte a baricadei” În acest context, răspunsul meu poate fi citit în cele ce urmează: Cluj, 4 mai 1997 Stimate domnule Gabriel Andreescu, Vă mulţumesc pentru scrisoarea dv Din 23 04, care m-a surprins şi nu prea Desigur, şi eu trebuie să vă mărturisesc interesul şi implicarea intelectual-afectivă cu care vă urmăresc activitatea publicistică Aceasta mă împinge să răspund scrisorii dv Cu tranşanţă analitică, în deplin acord cu stima pe care v-o port Îmi vorbiţi despre „conflictul de apreciere” pe care vi l-a stârnit eseul meu polemic ce-l viza pe Pruteanu Sincer să fiu, când aud cuvântul dilemă ridic sprâncenele a precauţie Prea adesea s-au ascuns, în ultimul timp, unii dintre intelectualii noştri străluciţi îndărătul acestei umbrele pseudo-logice, pentru a-şi justifica, în ochii lumii, manevrele de culise Desigur, nu e cazul dv! Ba dimpotrivă Dv Nici nu folosiţi cuvântul (odios) care spune (ne) adevărul Dv Ziceţi: „conflict de apreciere”… Aşa să fie! Să vedem, dar, în ce constă conflictul Pe de o parte argumentaţia şi demonstraţia mea vi se par „absolut convingătoare” sau, în orice caz, în legătură cu ele nu-mi aduceţi vreo obiecţie de esenţă Pe de altă parte vorbiţi de emisiunile televizate ale lui G Pruteanu şi de rolul lor culturalizator ca de o contrabalansare a iniţiativei mele polemice Însă, domnule Andreescu, eu n-am pus nicio clipă sub semnul întrebării emisiunile individului, ci profilul său moral (mizerabil) şi intelectual (perfectibil) Cu tot respectul, dilema dv Este artificial creată: eu n-am militat pentru suspendarea unei transmisiuni televizate (în pofida titlului ei agramat), ci pentru cunoaşterea publică a unui personaj Răspund, deci, la „conflictul dv De apreciere” în mod maiorescian: nu e în chestie Deşi demersul meu este, de obicei, esenţialmente polemic, eu nu pretind „uciderea” păcătosului, ci punerea în lumină a întregii sale personulităţi Veţi fi de acord că, după citirea textului meu anti-Pruteanu, lumea nu va trece pe alt canal TV la ora 8 fără 10, dar nici nu va mai ţâţâi aprobativ fără rezerve, nici nu va mai rânji complice la diversele grobianisme, sofisme şi demonstraţii paralogice ale criticului Pruteanu Îl va urmări, eventual, cu oarecare rezerve, zicându-şi: „Da! E şi ăsta un punct de vedere! Dar, ştim noi ce ştim… „ Măcar pentru efortul meu de a trezi spiritul critic în minţile altora, meritam din partea dv Să va fi depăşit „conflictele de apreciere”! Ca să nu mai vorbesc de faptul că tocmai impactul emisiunii lui Prutea-nu asupra tinerilor mi se pare periculos şi, în esenţa sa, nociv Mă refer la falsa impresie că e destul să gândeşti iute, să ai şarm personal, tupeu cât cuprinde şi obraz de-un lat de palmă ca să ajungi departe în viaţă Onestitatea deontologică, respectul adevărului, ba chiar – voi spune un cuvânt mare – mo-ra-li-ta-tea nu contează câtuşi de puţin Iată-l, de pildă, pe acest Pruteanu N-a ajuns el bine?! De ce să nu facem ca el?! Aşa că, vă rog, nu-mi mai vorbiţi de „elevii de liceu care renunţă la joaca de afară pentru a-i vedea emisiunea” Acest argument reuşeşte cel mult să mă întristeze, în niciun caz să mă convingă (O paranteză: prin natura meseriei mele mă aflu zilnic în mijlocul, tocmai, al „elevilor de liceu” V-o spun cu tot regretul: la vârsta respectivă ei au încetat de multişor să se mai… joace pe afară Îi mint pe părinţi, fumează pe ascuns, se-mbată pe la chefuri, umblă în baruri şi discoteci, asta da; dar, efectiv, nu se… joacă pe afară Asta aşa, ca să fiu chiţibuşar şi să mă leg de tot felul de amănunte ) Până una-alta, dacă mă gândesc mai bine, dilema dv E şchioapă de tot Căci iată care e concluzia ei, iată la ce acţiune vă îndeamnă: a) teoretic sunteţi – solomonic de acord cu ambele părţi; b) practic, trecând la fapte, consideraţi că pentru emisiunea lui Pruteanu „merită să lupţi”, în schimb demersul meu nu vă simţiţi în stare să-l susţineţi Dacă voiaţi cu tot dinadinsul să construiţi o dilemă corectă, n-aveaţi decât să spuneţi: „voi lupta pentru emisiunea de cultură filologică a lui Prutea-nu şi, în aceeaşi măsură, voi lupta pentru publicarea textului care îl arată în adevărata sa lumină pe Pruteanu, pentru ca tinerii săi telespectatori să fie corect informaţi în legătură cu personajul ce le stă în faţă” Iată varianta pe care, la limită, aş fi putut s-o accept Dar din păcate nu aţi scris aşa Din păcate „dilema” dv N-a reuşit să mă convingă Din nefericire, de această dată, modul dv De gândire m-a decepţionat profund Desigur sper că aţi înţeles corect: în niciun caz nu datorită faptului că, în mod cu totul întâmplător, modesta mea persoană era amestecată în această poveste Nu am avut niciodată în viaţă pretenţia paranoică de a exprima Adevărul Absolut Dar deocamdată mă străduiesc să aşez, cărămidă cu cărămidă, o sumă de mici adevăruri relative, care-şi aşteaptă recunoaşterea în minţile şi sufletele concetăţenilor mei Cel puţin o dată însă (de data asta!), dv , domnule Gabriel Andreescu, slujindu-vă depârghia logică a unui sofism, ajungeţi – regret că trebuie să v-o spun – să respingeţi un adevăr mic, subiectiv şi relativ, de dragul unei minciuni mari, groase şi păstoase E vorba, fireşte, de cazul Pruteanu Aş mai avea multe lucruri să vă spun/scriu, domnule Andreescu, dar îmi dau seama că risc să devin un tip nesuferit În fond, ce mi-o fi trebuind?! Preopinentul meu are gentileţea de a-mi răspunde la scrisoare (în mod surprinzător; din cei peste 20 care au primit un mesaj similar e vorba de textul polemicii Un analfabet moral – notă L A , nu mulţi şi-au luat această oboseală Deci e cazul să vă mulţumesc ), îmi dă bună ziua foarte politicos şi, la fel de reverenţios, îşi expune o rezervă de principiu (dreptul lui! ce! n-oi fi vrând să gândească toată lumea ca mine, nu?!) Şi totuşi Dacă am învăţat ceva de la Paul Goma, de-a lungul câtorva ani de când îi frecventez opera, iată următoarea axiomă: neadevărul, strâmbătatea logică, nedreptatea se pot ascunde mai ales sub faldurile politeţii, ale bunei creşteri Pe de altă parte, nu există cale mai directă de a striga adevărul faptelor decât lipsa de menajamente faţa de suspiciunile preopinentului Aşa că am ales, cu deliberare, să vă scriu această epistolă violentă, intolerabilă, obraznică, insuportabilă, condamnabilă, etceterabilă Dar corectă, în esenţa gândirii sale Mai doresc să fac o ultimă remarcă în legătură cu speranţa dv Că „va exista o ocazie de a ne regăsi, şi într-o acţiune concretă, pe aceeaşi parte a baricadei” Chiar dacă vi se pare uimitor, chiar dacă nu m-aţi simţit alături, mă aflam şi eu pe undeva prin preajmă E adevărat, n-am scris un respectabil tratat despre conceptul de disidenţă Dar, prin 1988, am iniţiat, împreună cu colega Ana Covaciu, un şir de proteste studenţeşti la Cluj, care au culminat cu memorii colective şi şedinţe de intimidare, ba la C C , ba la Rectorat, ba la Facultate Şi fără să-mi forţez prea tare memoria, vă pot asigura că şi spre mine s-a tras cu mitraliera la 2ldecembrie 1989 De n-ar fi decât atât, şi asta îmi dă dreptul să mă adresez oricărui disident şi să-l privesc senin în ochi, fără niciun complex de inferioritate sau culpabilitate De aceea, astăzi, eu stau drept în faţa dv Şi vă privesc senin Îmi puteţi răspunde cu aceeaşi privire? Laszlo Alexandru P S Cu gândul la „elevii de liceu”, nu am nimic de obiectat la eventuala dv Iniţiativă de a publica acest dialog epistolar Care nu mi-a fost însă uimirea să observ că preopinentul meu, în loc ori să tipărească aceste epistole, ori să le facă pur şi simplu uitate, se apucă şi selectează anumite fraze de-ale mele, dintr-un reproş ce-i era adresat lui G Andreescu însuşi, şi întoarce direcţia cuvintelor mele către prezumtiva Bianca Balotă (vezi rev 22, nr 23/10-16 iunie 1997, p 7, intervenţia În legătură cu Paul Goma) Multe i se pot reproşa celui care scrie sub numele Bianca Balotă, dar în niciun caz că „s-ar ascunde sub faldurile politeţii şi ale bunei creşteri” Nu, nu! Alte falduri sunt aici în discuţie Mai degrabă putem să ne referim împreună cu Dorin Tudoran la toposul pieţelor Obor şi Matache pentru o atât de heirupistă intervenţie Ce-are a face că, sub pretextul „apărării” lui Paul Goma, G Andreescu nu pierde ocazia de a mai face odată pe inocentul într-o situaţie clară ca lumina zilei pentru cine are ochi să vadă: discuţia în jurul lui Gabriel Liiceanu Se vede că trebuie să fii neapărat membru al GDS şi în Consiliul consultativ al revistei 22, pentru a scuza actele de cenzură ale colegilor tăi de idei! Cum încă n-am încetat din viaţă, cum încă n-am autorizat pe altcineva să-mi gireze interesele şi să-mi stâlcească ideile, am de spus următoarele: 1) Textul lui G Andreescu, în care frazele lui Laszlo Alexandru sunt scoase din contextul unei scrisori private, iar sensul lor e răstălmăcit cu bună ştiinţă nu mă reprezintă! 2) Textul aşa-numitului Bianca Balotă (Drept la replică, în rev 22, nr 24/17-23 iunie 1997, p 14) care face trimiteri la Laszlo Alexandru nu mă reprezintă! În viaţa mea nu m-am referit la Radu Enescu! În viaţa mea n-am afirmat că Paul Goma ar folosi „tehnica citatelor trunchiate”, pentru a „terfeli” pe cineva! Sărmanul Bianca Balotă m-o fi citit în tren înainte de a adormi… Mai mult decât atât: 3) Contribuţia publicată de revista Familia (nr 5/mai 1997) sub numele Laszlo Alexandru şi la care făcea aluzie somnorosul 3) călător nu mă reprezintă! După cum am arătat-o deja într-un protest adresat întregii redacţii a Familiei, încetez colaborarea cu numita publicaţie, pentru: a) cenzurarea – prin nepublicare – a unui text de-al meu, timp de peste un an de zile; b) cenzurarea – prin amputare – a unui alt text, tocmai cel în discuţie Cum încă n-am încetat din viaţă, cum încă n-am autorizat pe altcineva să-mi gireze interesele şi să-mi stâlcească ideile, mai adaug: este incalificabil ca un mesaj pe care l-ai gândit şi l-ai scris într-un anumit fel să fie deformat (prin redare parţială), să fie răstălmăcit (prin lectură dizonestă) şi ca un alt mesaj, de domeniu privat, să fie citat într-un context deformant! Neavând la îndemână arma foarfecelor şi a colajelor interesate, singura mea soluţie este să aduc la cunoştinţa publicului conţinutul celei de-a doua scrisori a lui Laszlo Alexandru către Gabriel Andre-escu Deoarece gazetarul de la 22 a deplâns pseudo-neânţelegerea mea, asigurându-mă de „respectul” d-sale pentru actele mele de „curaj/moralitate”, de care nu ştiuse, i-am răspuns în felul următor: Cluj, 12 iunie 1997 Stimate domnule Gabriel Andreescu, Am primit a doua dv Scrisoare şi vă mulţumesc Întrucât sosirea ei a fost urmată îndeaproape de intervenţia dv Din revista 22 (nr 23/1997) pe marginea – şi în favoarea – cazului Goma, daţi-mi voie să reunesc într-o singură epistolă unele lucruri pe care voiam să vi le spun Voi trece din capul locului peste numeroasele afirmaţii în care părerile noastre concordă, pentru a veni la cele câteva fapte care mai necesită, poate, precizări Înainte de toate, însă, deoarece îmi scrieţi că nu ştiaţi de „ieşirea mea pe străzi” din decembrie 1989 – şi vă cred (n-am făcut din asta un prilej de orgoliu deşănţat) – daţi-mi voie să vă trimit o fotocopie din săptămânalul nostru îndrăgit care se referă mai în detaliu la acest episod (22, nr 4/ 28 ian3 febr 1997, p 8) Poate mă înşel, dar tot sub semnul lui „n-am ştiut” pot să plasez şi anumite afirmaţii ale dvs Din articolul despre Goma De pildă vă întrebaţi retoric: „Cum să greşeşti faţă de Gabriel Liiceanu, al cărui ataşament pentru carte nu are nicio legătură cu afacerile, ci a fost şi a rămas un act de cult?” Înţeleg de aici că, în optica dv , Goma a greşit faţă de Liiceanu Or, în realitate, povestea e mult mai telurică şi mai puţin dostoievskiană decât vi s-ar părea Ea sună în felul următor: Editorul X a tipărit cartea lui Y, dar apoi, speriat de anumite presiuni, în loc s-o trimită la vânzare, a depozitat-o vreo doi ani, iar apoi a trimis-o la topit Y – personaj imprevizibil – în loc să tacă din gură, cum ar fi făcut orice român subţire şi cu simţurile convenienţelor sociale dezvoltate, se apucă şi protestează O dată, de două ori, de nouă ori Nimeni nu-l bagă în seamă În presă; în alte cărţi ale lui, care se vând prin provincie, sau pe sub mână Nu vreau să abordez aici subiectul boicotului deliberat din partea librarilor, căruia i-au căzut victimă unele volume de Paul Goma Dar, fiţi sigur, am nişte mărturii personale de toată frumuseţea – cu nume şi date – de pe vremea când mă străduiam să plasez a doua ediţie din Culoarea curcubeului sau Scrisorile întredeschise, ediţie de mine îngrijită În fine, una din cele două mari edituri ale ţării îl tipăreşte pe Paul Goma în tiraj masiv, iar opiniile sale nu mai pot fi ascunse sub preş, aşa cum s-a făcut în ultimii trei ani Cum reacţionează intelectualii noştri? Se coalizează cumva cu Y, cu victima, împotriva lui X, topitorul abuziv al cărţii sale? Nici pomeneală! Ei vorbesc de „resentiment”, de „spirit pamfletar”, se plâng că l-au cunoscut vreodată pe Y etc Sau, într-o variantă mai recentă, aduc în discuţie conceptul de „dostoievskianism” (Pentru a vă ajuta să vă formaţi o părere corectă în această poveste, daţi-mi voie să vă propun spre lectură – fotocopia nr 2 – articolul meu de răspuns la gogomăniile lui Ioan Buduca, din Luceafărul, nr 16/30 aprilie 1997, p 4 ) Cât priveşte numeroasele acte de cult la care se dedau foştii cenzori ai literaturii române (id est: Sorin Mărculescu), mai nou camuflaţi sub tunică popească la Editura Humanitas, vă recomand un pasaj foarte interesant din volumul meu (pe care am avut plăcerea să vi-l trimit cu dedicaţie), Între Icar şi Anteu, Cluj, Ed Dacia, 1996, p 103-106, polemica Despre moravurile editoriale Sper că nu vă veţi supăra prea tare pe mine dacă voi continua să judec faptele din viaţa de zi cu zi nu după metrul dostoievskian al misterului sufletului rus, ci după acela cartezian-lucid care îmi spune că orice efect are, în mod obligatoriu, o cauză Şi dacă vom sta puţin de poveşti asupra cauzelor care duc la efectele murdare din viaţa noastră politică, socială, culturală etc , iar apoi le vom corela cu protestele lui Paul Goma, veţi concede încet încet că individul nici nu e chiar aşa de într-o ureche (de dostoievskianism ce să mai vorbim…) Dacă doriţi, putem sta de vorbă şi pe subiectul generozităţii sufleteşti dovedite în relaţiile cu Goma de către Monica Lovinescu şi Virgil Ierunca Dar tot după criteriul cartezian mai sus schiţat Şi nu cred că v-ar plăcea să auziţi tot ce am de spus În ceea ce mă priveşte, vă invidiez pentru un singur lucru Pentru faptul că v-aţi întâlnit cu Paul Goma, cum spuneţi, „de vreo trei ori” Eu unul nu l-am văzut în viaţa mea Dar, pentru a mă solidariza cu un principiu, nu cred că e neapărată nevoie să-l frecventez personal pe emiţătorul lui Cu stimă, Laszlo Alexandru De adăugat mai am doar atât: îmi pare rău că am ajuns să cunosc, pe pielea mea, anumite moravuri din presa literară românească de azi (1997) P S De la publicarea în presă a celor două eseuri precedente, arheul Pruteanu a fost dat afară, mai întâi, din P N Ţ C D Apoi i s-a eliminat şi emisiunea de la TVR 1 Până aici nimic surprinzător Societatea românească, oricât de debilă, încă mai secretă anticorpi, fie şi cu întârziere, împotriva unor viruşi De când cu naţionalismul obraznic al mâncătorului de zacuscă, G Andreescu a realizat eroarea de… plasament afectiv, a recuperat în forţă terenul pierdut şi a dat publicităţii câteva texte antiprutene bine aduse din condei Nu mi-a scăpat, totuşi, protestul recent publicat în România literară de nişte iniţiale G D (G Dimisianu?) împotriva gestului de salubrizare a televiziunii naţionale Dezolarea mea a sporit citind o intervenţie zacuscofilă a publicistului Dorin Tudoran (vezi România literară, nr 15/1999, p 11) Se cuvin imortalizate şi unele citate: „D-l George Pruteanu nu este numai un intelectual strălucit, ci şi unul strălucitor (…) Emisiunea dlui Pruteanu era un amestec de ştiinţă popularizată cu farmec, inteligenţă, umor subţire şi uriaş teletalent” Probabil că, dinspre Chişinău, România pare mai proastă decât este Totul se vede, adică, prin optica „neinocentului, dar curatului” (?!) inginerseriitor Cristian Tudor Popescu de la Adevărul (cel care publica, înaintea alegerilor din 1996, injuriosul dosar de securitate al lui Paul Goma, iar în restul timpului promovează campanii antite-ministe, antimaghiare etc ), sau prin optica neclintitului Augustin Buzura, conducătorul Fundaţiei arhicunoscute Nu e de mirare că nici perspectiva naţionalist-prutenistă nu este de lepădat pentru un fost disident care luptă pe toate fronturile pentru a-şi recuceri drumul spre casă Paradoxul situaţiei: vâna morală a unora se îngroaşă pe timp de dictatură, dar se fleşcăie sub atingerea democraţiei (1999) Un chinez la Oradea Când ai snopit în bătaie şaua ca să priceapă iapa, dar vrei să pari mai neconformist decât ai putea fi în realitate, se cheamă că eşti un chinez Când cunoşti prea bine o stare de fapt, dar încerci să te prefaci mai ignorant decât eşti pentru a nu leza diverse grupuri de interese, se cheamă că eşti un chinez Când încerci să-ţi spui părerea în momente dintre cele mai delicate, dar opinia ta, departe de a clarifica situaţia, mai mult o complică, se cheamă că eşti un chinez Când te numeşti Ion Simuţ şi îţi dai cu părerea despre Paul Goma în revista Familia de la Oradea (nr 7-8/1997), cu siguranţă te dovedeşti un mare chinez, din familia popoarelor nevecine şi neprietene Criticul Ion Simuţ nu este la prima intervenţie cel puţin discutabilă legată de scrisul şi personalitatea lui Paul Goma Talentul său uimitor de a da cu bota în baltă s-a exteriorizat încă de acum doi ani Să recapitulăm pe scurt contextul Romancierul parizian îşi anunţase candidatura la Preşedinţia României, iar Adevărul literar şi artistic lansase în vara lui 1995 un val de lături, publicând fragmente din dosarul de Securitate al scriitorului Cum reacţionează la acestea Ion Simuţ de la Oradea (vezi Familia, nr 9/sept 1995, p 51-53)? El se disociază de inginerul Cristian Tudor Popescu, cel care, pentru a putea relua refrenul securist cu lipsa de talent a lui Paul Goma, făcuse imprudenţa de a mărturisi că îi răsfoise vreo două cărţi A răsfoi nu e totuna cu a citi, a citi nu e totuna cu a aprecia corect, ne asigură I S , care în replică vine şi afirmă răspicat talentul de scriitor al lui Goma Şi are perfectă dreptate! Numai că despre asta fusese vorba doar în mod periferic în campania securistă a Adevărului… Ce contează? Ion Simuţ îşi făcuse datoria de critic literar şi nimic mai mult decât atât – acum putea trece el însuşi la atac Şi procedează cu o sârguinţă demnă de alte cauze şi scopuri „Subiectivismul anarhic al lui Paul Goma a devenit rigid, mecanic şi obositor”; „Paul Goma ne supune unei mai mari intransigenţe morale decât putem suporta” (bietul Ion Simuţ! el nu mai suportă!…); „Exigenţa sa draconică a creat un discurs crispat, îndârjit, exasperant, aproape înfricoşător” Cum i se răspunde lui Cătălin Ţârlea, cel care declanşase ofensiva printr-o recenzie a cărei vulgaritate era concurată numai de tropăitul cazon al gândirii? „Autorul Povestirilor cu pensionari e încă blând când constată că…” Halal blândeţe! Numai de asemenea „blânde” tratamente securiste să aibă parte şi Ion Simuţ! Culmea cinismului o atinge următorul fragment al textului scris, reamintesc, în apărarea unui scriitor calomniat de Securitate: „Domnule Paul Goma, zâmbiţi, vă rog, mai mult şi… dezinteresat, pentru că (ştiţi bine) nu există un singur fel de zâmbet politic; fiţi mai îngăduitor (deşi acum e un pic prea târziu) cu posibilii prieteni, fiţi mai destins, mai generos: nu se poate să le distrugeţi chiar toate iluziile celor care au sau pot avea încredere în dumneavoastră!” Va să zică tot victima este vinovată că a provocat calomnia, datorită faptului că în prealabil n-a zâmbit destul… Dacă aş vrea şi eu să fac pe chinezul, aş spune că Ion Simuţ are o gândire cel puţin bizară Dar nu – el scrie astfel cu deliberare De ce? Ei bine, el se simte dator şi să-l apere pe scriitorul de talent care este Paul Goma, şi să nu-i supere prea tare pe adversarii lui Goma, de care s-ar putea să mai aibă nevoie pe viitor O vână groasă de duplicitate parcurge ca un fir roşu intervenţia „polemică” de acum doi ani a criticului orădean Care nu ezită să se hazardeze şi într-o părere cu caracter general: „Încetul cu încetul, situaţia lui Paul Goma pare să revină la nivelul anilor ’70, scăzându-i în plan intern atât cota literară, cât şi cea politică, aflate la maximum în anii 90-91” Aici chinezăria lui Ion Simuţ a ajuns la apogeu Deci cota politică şi literară ale lui P G Erau la maximum în 1990, când Gabriel Liiceanu îi retrăgea din circulaţie şi îi cenzura volumul Culorile curcubeului, şi nu în 1995, când îi apăruseră cinci titluri în trei luni de zile şi când autorul se pregătea să candideze în alegeri! (Lasă că nici în anii ’70 Goma nu prea stătea rău cu cota politico-literară! Pe de o parte tocmai crease în România mişcarea pentru drepturile omului care de atunci îi poartă numele, pe de altă parte tocmai publicase în edituri prestigioase din Occident jumătate de duzină de cărţi!…) Să te ferească Dumnezeu de judecata criticului literar scăpat din lesa rezistenţei prin cultură! Dar cum e lucru ştiut că Einmal ist keinmal, Ion Simuţ revine şi în 1997 să ne spună aceleaşi poveşti ale criticului din pădurea adormită, privitoare la „cota estetică a operei şi cota morală a omului Paul Goma, care au scăzut văzând cu ochii” Nu ştiu ce au reuşit să vadă ochii lui Ion Simuţ; deocamdată să spun eu ce se vede cu ochiul liber din articolul său: 1 „Paul Goma are prea puţini cititori, din moment ce părţi importante din tirajul unor cărţi au trebuit date la topit”, scrie negru pe alb criticul Înainte de a comenta fraza de mai sus, îmi trag adânc aer în piept Aparent anodină, aruncată în grabă, această frază conţine o stupefiantă doză de rea-credinţă, dublată de o la fel de mare minciună Care sunt părţile importante de tiraj care „au trebuit date la topit” din cărţile lui Goma?! Din câte cunosc eu, până azi au fost distruse trei titluri ale scriitorului: a) Volumul Gardă inversă a fost cules la Editura Scrisul românesc de la Craiova, la începutul anilor ’90, după care, atunci când opiniile lui Paul Goma despre noua putere politică nu mai conveneau, plumbii au fost topiţi la dispoziţia lui Marin Sorescu, fără ca volumul să fi fost imprimat şi distribuit De unde ştie Ion Simuţ că cititorii n-ar fi cumpărat cartea, dacă ar fi văzut-o pe rafturile librăriei (aşa cum s-a întâmplat cu alte peste cincisprezece titluri ale aceluiaşi autor)?! b) Culorile curcubeului a apărut la Ed Humanitas din Bucureşti, dar apoi, la dispoziţia lui Gabriel Liiceanu, volumul a fost retras din librării şi depozitat doi ani de zile, după care a fost trimis la topit Deşi pretextul invocat a fost de natură economică, fabrica de zvonuri a lui Liiceanu susţinând că „Goma nu e rentabil, nu se vinde…”, cifrele şi realitatea obiectivă arată altceva De unde ştie Ion Simuţ că cititorii n-ar fi cumpărat cartea (imprimată în 20 000 de exemplare), dacă ar fi văzut-o pe rafturile librăriei? – de vreme ce, după câteva luni, acelaşi editor tipărea Soldatul câinelui în 103 000 exemplare şi n-am auzit să se fi lamentat pe undeva în legătură cu cifra sa de afaceri… a) e) Patru dialoguri de Paul Goma cu Florin Ardelean, Ruxandra Cesereanu, Al Cistelecan şi M C Oros trebuia să apară în 19931995, la Ed Echinox din Cluj, condusă de criticul Marian Papahagi Editura a solicitat şi a obţinut subvenţie Soros, a cules volumul după care, fără a mai restitui banii, a amânat sine de publicarea, dincolo de data scadentă a contractului şi neoferind vreo explicaţie autorului La sesizarea lui Paul Goma Ed Echinox a fost exclusă de pe lista celor care se vor mai bucura de subvenţii Soros, tocmai datorită neonorării contractelor atât faţă de Fundaţie, cât şi faţă de autor De unde ştie Ion Simuţ că cititorii n-ar fi cumpărat cartea, dacă ar fi văzut-o pe rafturile librăriei şi dacă ea n-ar fi fost distrusă printr-o vulgară şnapanerie editorială? Iată trei cazuri distincte, în care trei importanţi oameni de cultură (Marin Sorescu, Gabriel Liiceanu, Marian Papahagi), transformaţi peste noapte în editori, au abuzat de prestigiul şi cărţile lui Paul Goma În această pleiadă, numele lui Ion Simuţ, care vine şi, după bunu-i obicei, acuză victima că nu i se vând volumele care nici nu i s-au pus în vânzare, chiar că nu mai contează Dar pentru că am afirmat că preopinentul meu nu numai scrie minciuni, ci mai este şi de rea-credinţă, mă văd nevoit să dovedesc acest fapt Revista Familia, al cărei membru în redacţie este şi Ion Simuţ, a publicat două cărţi de Paul Goma: Culoarea curcubeului, ed A 2-a, îngrijită de Florin Ardelean, în 1993, şi Scrisori întredeschise, îngrijită de Laszlo Alexandru, în 1995 Este imposibil ca I Simuţ să nu fie la curent cu eforturile depuse de colegii săi – în primul rând Florin Ardelean, dar şi Traian Ştef şi Ioan Moldovan – pentru vânza-rea volumelor De fiecare dată nu dezinteresul cititorilor a constituit un obstacol, ci rea-voinţa librarilor care refuzau cartea din raţiuni ideologice Paul Goma a descris pe larg situaţia în Jurnalul său, la care îl trimit spre documentare pe acerbul critic de la Familia În ceea ce mă priveşte doresc să relatez aici două experienţe proprii În anul 1993 librăria Anastasia din Cluj, piaţa Victoriei (în apropierea catedralei ortodoxe), profilată pe carte religioasă, vindea şi apariţii de la Humanitas şi alte edituri Personalul – ortodox era de o maximă pioşenie în înfăţişări, subiectele de conversaţie aveau toate miros de aghiasmă, de vreo două-trei ori am văzut pe acolo măicuţe, ba chiar şi călugări cu bărbile-n brâu Au acceptat spre difuzare Culoarea curcubeului, câteva zeci de exemplare, cărate în braţe de Florin Ardelean şi Laszlo Alexandru Ulterior tot la două zile mă întorceam în librărie şi întrebam de soarta cărţii, de ce nu apare la vedere, ce se întâmplă cu ea Vânzătoarele clătinau din cap şi-mi zâmbeau în mai mulţi peri După câteva luni volumele au fost returnate prin poştă la Oradea, pretextându-se că nu erau cerute de cititori, deşi eu unul nu le văzusem expuse decât de vreo două-trei ori pe rafturile de jos Tot în 1993 şefa de carte de la Librăria „G Coşbuc” din Cluj, piaţa Libertăţii, a refuzat să vândă Culoarea curcubeului, afirmând că e plin tot magazinul cu cărţi de Goma şi nu mai au unde să le pună La insistenţele mele să văd numeroasele titluri, mi s-au indicat câteva zeci de bucăţi din Astra, editată la Dacia din Cluj Am remarcat că e vorba de un singur titlu, beletristic, pe lângă care ar putea încăpea şi acela editat la Familia Într-un acces de sinceritate pe care l-a regretat imediat, colocutoarea mi-a răspuns că nu acceptă volumele de Goma, deoarece nu e de acord cu ideile pe care le susţine autorul Când i-am replicat aspru că nu librarii trebuie să judece conţinutul valoric al cărţilor, ci criticii literari, şi că fiecare ar face bine să-şi vadă de propria meserie, am fost invitat să reclam situaţia, dacă nu-mi convine, la centrul de librării, dar că în orice caz acolo nu va mai pătrunde nicio carte de Paul Goma Acestea sunt doar două cazuri izolate, dar sunt sigur că Florin Ardelean mai cunoaşte numeroase altele din restul ţării, pe care nu le va fi ţinut secrete faţă de colegii săi de redacţie Iată de ce vin şi zic: inocenţa este de lăudat la o fată mare, dar nu la un critic literar Iar când la acesta din urmă mai e şi simulată, ajungem direct la chinezăriile de care pomenisem la început 2 „Cota estetică a operei şi cota morală a omului Paul Goma au scăzut văzând cu ochii Principalul vinovat este scriitorul însuşi, care încurcă, fără să-şi dea seama, receptarea favorabilă a propriei opere Jurnalul lui Paul Goma i-a stricat definitiv autorului relativa stare de non-beligeranţă cu literatura română actuală, deţinută pentru scurtă vreme prin 90-92 (…) Cred că publicarea jurnalului este cea mai mare eroare făcută de Paul Goma în întreaga sa carieră literară”, scrie negru pe alb criticul La acest aberant pasaj nu se poate răspunde decât cu înseşi cuvintele Jurnalului: „ «Ce bine le-ar fi fost lor, scriitorilor români din România, dacă tu ai fi murit, în ’77, la Rahova – de-o pildă; sau în ’81, când ai primit bomba-în-carte; sau în ’82, când te-au tratat cu… aconitină; sau în ’89, de inimă » Şi Ana continuă: «Acum te-ar fi lăudat, te-ar fi acoperit de lauri, te-ar fi sărbătorit (dar ce înmormântare naţională ţi-ar fi făcut, necrofilii noştri tricolori), nu te-ar mai fi scos din mareseriitor, ce să mai vorbim de om-minunat ce eşti – pardon: ai fost…» „ Într-adevăr Paul Goma a reuşit, supravieţuind, să strice socotelile şi pretenţiile neîntemeiate la prestigiu personal neştirbit ale multor scriitori români Numeroasele polemici pe care le-a stârnit după 1989 vor trebui luate probabil rând pe rând, de către un istoric literar avizat (aşa cum în niciun caz nu dă semne că ar fi Ion Simuţ!) şi analizate în fundamentele lor logice Câte din acuzaţiile lansate de Goma sunt reale sută la sută, câte pleacă de la o situaţie adevărată, alunecând totuşi în invectivă şi exagerare? Rămâne de văzut Dar trebuie să fii un mare chinez pentru a-i sugera unui autor să stea cuminte şi să tacă din gură la vederea nedreptăţii flagrante, pentru ca nu cumva să-şi pericliteze receptarea de moment a operei! În asemenea hal poate să scrie doar cineva care n-a părăsit ţarcul judecăţilor critice conjuncturale, care îşi construieşte scara valorică trăgând cu ochiul peste gardul vecinului şi care, în fine, nu vede literatura ca pe o activitate cu axiologie nu doar transcendentă, ci chiar şi imanentă, în care eventuala teamă de reacţiile contemporanilor îţi va îngrădi întotdeauna libera descoperire a propriului drum artistic Să notăm, în trecere, aceeaşi bizarerie logică întâlnită deja anterior: de vină pentru boicotarea evaluării operei lui Goma ar fi autorul însuşi, şi nu cei care cu adevărat au instituit boicotul! Nu cei care – refuzând să discute pe faţă reproşurile pe care li le aduce Goma – răspund prin reprobabile agresiuni de culise ar fi vinovaţii! Nu! De vină este, din nou şi mereu, cel care semnalează strâmbăta-tea, neregula, incorectitudinea Halal judecată critică! Echivalează în toată legea cu o prejudecată Acritică 3 „Pedeapsa celor vexaţi se află pe punctul de a-i retrage titlul glorios de Soljeniţân român Lucrurile au evoluat în defavoarea sa, datorită inflexibilităţii neproductive şi, mai ales, datorită imobilităţii pariziene Cred acum şi eu, deopotrivă cu alţii, că Paul Goma este, în mai mică măsură decât altădată, un Soljeniţân român, pentru că şi-a trădat modelul unde, probabil, nici nu-şi închipuie: după 1990, nu a avut tăria să renunţe la exil şi să se întoarcă printre ai săi, să pătimească şi să greşească împreună cu ei în procesul construirii democraţiei”, scrie negru pe alb criticul Mărturisesc, am avut dificultăţi în a urmări sensul primei fraze citate: „Pedeapsa celor vexaţi se află pe punctul de a-i retrage titlul glorios de Soljeniţân român” O pedeapsă cam greu ar putea fi pe punctul de a retrage ceva Şi cu atât mai puţin un titlu glorios! Doar cei vexaţi ar putea, cel mult, s-o încerce… Asta e, într-adevăr, tristeţea criticului literar: când scrie neadevăruri, îi e greu s-o facă măcar într-o corectă limbă română! Am înţeles, trebuie să vorbim despre Soljeniţân Şi eu am subliniat această analogie în prefaţa pe care am semnat-o la Jurnalul lui Paul Goma: „În mod cu totul neobişnuit (şi călcând hotărât pe urmele lui Soljeniţân), Goma îşi publică în prezent însemnările acidulate despre contemporanii săi şi despre faptele lor de acum „ Dacă Ion Simuţ ar fi răsfoit măcar impresionantul volum Stejarul şi viţelul al scriitorului rus, ar fi avut ocazia să descopere acelaşi tip de… „slăbiciune de a-şi etala sfidător orgoliile şi judecăţile aspre, dure, asupra contemporanilor” Căci dacă urmăm nefericitul raţionament al viteazului croitoraş de Oradea (cel care tot încearcă să omoare multe muşte dintr-o singură lovitură), Soljeniţân însuşi riscă să-şi piardă titlul glorios de… Soljeniţân rus! Pe mulţi editori şi scriitori care i-au blocat cărţile, i-au cenzurat apariţiile, l-au minţit, l-au şantajat şi l-au sancţionat (de pildă cu excluderea din Uniunea Scriitorilor) i-a putut vexa lectura unui volum ca Stejarul şi viţelul, care le descrie până în cele mai mici detalii fărădelegile Cu toate acestea Soljeniţân a fost rechemat în patrie, după dispariţia Uniunii Sovietice, a fost onorat şi respectat de concetăţenii săi Paul Goma nu a fost reprimit nici măcar în Uniunea Scriitorilor, numele său a fost, cu puţine excepţii, trecut sub tăcere în primii ani de după ’89, iar revoltătoarele acuze securiste de impostură şi lipsă de talent au continuat chiar până azi (1997) – ultimii „eroi” în acest sens fiind stâlpi de nădejde ai vieţii literare: un fost infractor de drept comun ca George Pruteanu, un fost critic de Scânteia tineretului ca Alex Ştefănescu, un fost expert în Urmuz şi Ceauşescu, publicist sub numele soţiei, ca Nicolae (Bianca) Balotă Cine nu se ridică la înălţimea modelului? Nu cumva comunitatea literară românească, cea care n-a atins încă nici măcar nivelul celei ruseşti? 4 „Orgolios fără măsură, justiţiar fără limite, negativist şi contes-tatar fără nuanţe, retras într-o singurătate rece, cu aproape toate punţile de comunicare tăiate, încrezător că va face să răzbească Adevărul absolut, hrănit de himera unei revanşe interminabile, agasante, asupra celor care se fac vinovaţi de faptul că nu au fost disidenţi, înconjurat numai de la distanţă de susţinători marginali, atinşi fie de un scepticism timid, fie de o rigiditate suspectă, Paul Goma este cel mai antipatizat scriitor român de la Macedonski încoace Nu încape îndoială că Paul Goma este, în sensul cel mai profund şi mai detestabil al temperamentului său, un macedonskian Ceea ce a «reuşit» Macedonski cu o epigramă, Paul Goma a realizat cu un jurnal în trei volume”, scrie negru pe alb criticul Am înţeles, trebuie să vorbim despre Macedonski Fără îndoială că a fost profund insultătoare epigrama publicată de scriitor în 1883, la îmbolnăvirea lui Eminescu: „Un X… pretins poet, – acum / S-a dus pe cel mai jalnic drum… / L-aş plânge dacă-n balamuc / Destinul său n-ar fi mai bun, / Căci până ieri a fost năuc, / Şi nu e azi decât nebun” Însă epigrama era nu doar insultătoare, întrucât batjocorea maladia unui adversar de idei, ci şi neadevărată în conţinutul ei: Eminescu era foarte departe de a fi un „pretins poet” Dimpotrivă Cu totul altfel stă situaţia cu… „macedonskianul” zilelor noastre Paul Goma, din câte reţin, n-a prea formulat acuze privind valoarea literară a unor contemporani (şi cu siguranţă nu şi-a permis vreodată să batjocorească handicapul fizic sau mental al cuiva) În schimb Paul Goma a lansat numeroase reproşuri şi acuzaţii privind statura morală a unor literaţi A penalizat opţiunile conştiente şi aşa zicând lucide ale multora A făcut-o ca urmare a crezului său civic, potrivit căruia scriitorul trebuie să fie un luminător al poporului Or ce fel de „dascăli” are un popor, dacă ei înşişi se pretează la compromisuri ruşinoase şi degradante?! În sprijinul acestor idei, Paul Goma a citat numeroase situaţii concrete de abdicare de la o minimă conduită intelectuală demnă Într-o societate normală, discuţia putea fi acceptată, puteau fi luate cazurile în parte, li se putea contesta valabilitatea (dacă aşa stăteau lucrurile), i se puteau aduce corecţii scriitorului, atunci când exagera etc În loc de aşa ceva, s-a dezlănţuit o furtună de recriminări indignate, după bine cunoscutul model românesc („ba pe-a mă-ţii… „), deoarece într-adevăr prea puţini mânuitori de condei de la noi nu au să-şi reproşeze chiar nimic în faţa propriei conştiinţe Iată de ce întregul spectacol s-a transformat într-un dezgustător Lacul lebedelor fără lebede (căci le-au mâncat demult ţiganii…); iată de ce, cu una-două excepţii, nimeni nu e de acord să discute temeiul real al obiecţiilor formulate de Paul Goma Iată de ce, de şapte ani de zile, se prelungeşte un reprobabil şi imund joc de complicitate socială, în care aproape toată lumea ştie care este adevărul, dar în care aproape toată lumea tace, când nu se apucă de-a dreptul să scrie împotriva propriilor concepţii intime Pe vremea lui Ceauşescu se practica dubla cerneală: un lucru se tipărea (despre comunism) la ziar şi cu totul altceva se bârfea între prieteni, sau se scria, încodat, încifrat, în operele care ar fi trebuit să înfrunte eternitatea În ziua de azi se practică pe scară largă dubla conştiinţă: un lucru se afirmă în scris despre autorii care, nu-i aşa, îţi sunt prieteni, deci faţă de care ai obligaţii sociale, şi cu totul altceva recunoşti în faţa oglinzii, când mai ai curajul să-ţi pândeşti chipul în acest obiect devenit, treptat, adevăratul inamic al scriitorului român Cam atât în ceea ce priveşte… „macedonskianismul” lui Paul Goma (care este un scriitor talentat, dar, vezi Doamne, fiind el mai stângaci şi neinspirat, nu ştie să evite disputele „nefondate” cu ceilalţi) Dacă ne gândim şi la diversiunea precedentă, lansată de Gabriel Andreescu, privitoare la „dostoievskianismul” aceluiaşi Goma (care are un suflet nobil, dar acţiunile sale sunt imprevizibile şi lipsite de logică), se vede treaba că am intrat într-o nouă etapă a mentalităţii socia1-1iterare: recriminărilor încep să le ia locul falsele justificări… Printre multe altele, Ion Simuţ îi reproşează lui Paul Goma că, din păcate, „conjuncturile nu au fost niciodată specialitatea sa” Răsucind pe dos obiecţia, o putem retrimite în forţă spre expeditorul ei: Ion Simuţ se dovedeşte, har Domnului, un mare specialist în conjuncturi Continuă să mă uimească felul în care, în ultimul timp, criticul reuşeşte să nimerească tot de partea „comodă” a baricadei, dezvoltând de acolo obiecţii oţărâte care nu-l onorează Voi oferi două exemple În România literară, nr 33/1997, Ion Simuţ ne explică Ce-i lipseşte criticului Gheorghe Grigurcu? Textul porneşte cu obişnuitele genuflexiuni de rigoare – de acum cunoaştem stilul şi omul: „Admir la fostul cronicar literar al Familiei din anii 1965-1990 şi la actualul cronicar al României literare consecvenţa opiniei, spiritul polemic, cuprinderea (aproape totală) a fenomenului poetic şi critic desfăşurat în literatura română contemporană în ultimele patru decenii, fervoarea analizei până în pragul identificării cu opera” Dar atunci care este miza excursului critic al lui Ion Simuţ? Iat-o: „Lui Gh Grigurcu îi lipseşte curajul sintezei (…) Pe scurt, lui Gh Grigurcu îi lipseşte, în primul rând, ideologia critică Nu sensibilitatea, nu discernământul estetic, nu reacţia polemică, nu simţul prezentului – ci Ideea (sau ideile) (…) posteritatea va fi mai severă, dacă nu chiar ostilă, rezervându-i inegalabilului critic un rol secundar Oricare critic de întâmpinare are aceeaşi soartă: dacă nu pune ordine în cărţile citite de-a lungul unei vieţi, dacă nu le găseşte un punct de echilibru şi stabilitate în rafturile unei sinteze, se prăbuşeşte biblioteca peste el” Mai rar aşa chinez ca Ion Simuţ! Criticul parcă a aterizat săp-tămâna trecută de pe Marte! Parcă n-a auzit în viaţa lui că, de la ’89 încoace, acestea sunt capetele predilecte de acuzare ale grupului de la Literatorul, ca să nu mai vorbim de ieşirile umorale din partea di-lematicilor Gh Grigurcu îi deranjează pe toţi cei care, ca să vorbim pe şleau, una zic şi alta fumează Atitudinea sa lucidă, nedomolitul său spirit critic, exprimarea tranşantă şi judecarea severă a compromisurilor au fost tot atâtea argumente care i-au atras îndemnurile când schiţate cu o grimasă, când articulate cu schimonosită furie, de a se întoarce la cărţile sale din bibliotecă, de a lăsa cotidianul pe seama celor care se pricep la aşa ceva etc Iar acum apare Ion Simuţ, cu triumful celui care a descoperit apa caldă… De notat că manevra are două componente condamnabile Pe de o parte, deşi eseul lui I Simuţ apare sub efigia „PROFIL”, nu ni se spune o iotă despre remarcabila critică de tip militant, eti-co-estetic, amplu practicată de Gh Grigurcu după 1989 Această adevărată critică de direcţie, care face ordine în atât de confuza atmosferă literară postdecembristă, îmbinând cu consecvenţă criteriul moral şi pe cel al competenţei profesionale, este ca din întâmplare bagatelizată de „analistul” nostru, care ajunge să se refere la ea doar în mod periferic, în următorii termeni de o vulgară frivolitate: „Şi-a schimbat, astfel, cu multă îndrăzneală, ocupaţia de funcţionar al cronicii literare, pentru aceea de luptător «fioros», ieşind în largul şi în larma arenei politice Felina de salon, când iese afară sic! – L A Păşeşte maiestuos ca un leu şi priveşte duşmănos spre toţi cei care sunt vinovaţi că i-au deranjat confortul” Inutil să mai corectăm: Gh Grigurcu nu „şi-a schimbat ocupaţia de funcţionar al cronicii literare”, cum aşa de bine ştie şi ne explică şi nouă Ion Simuţ Ajunge să deschidem săptămânal România literară pentru a ne convinge de acest lucru În al doilea rând mă uimeşte părerea lui Ion Simuţ că un critic literar va rămâne în mintea posterităţii doar dacă propune o sintetică istorie literară, o solidă monografie de autor etc (Primul con-traexemplu care îmi vine în minte este cel al lui Titu Maiorescu ) în realitate avem de-a face aici cu o altă aproape flaubertiană „idee primită de-a gata”, referitoare la un fals clasament al preocupărilor critice şi potrivit căreia pe punctul cel mai de sus ar trebui să se plaseze neapărat sintezele, iar pe treapta cea mai de jos „mizerabilele” polemici cotidiene, eseurile, corespondenţa etc Până să apară I L Caragiale în literatura română, spiritele puritaniste de tip Ion Simuţ ar fi putut jura că nu poţi fi prozator dacă n-ai scris cel puţin un roman (de preferinţă: un roman-fluviu) Nici nu are rost să mai vorbim de asemenea judecăţi bizare ce privilegiază sinteza, în defavoarea analizei… Dar mai semnificativ decât a amenda ideile stâlcite este faptul de a pune în lumină mişcarea tactică a lui Ion Simuţ: chinezul de la Oradea reia cu înnoită energie, împotriva lui Gh Grigurcu, vechi şi interesate recriminări ale unor grupuri literare care numai de inocenţă nu pot fi acuzate În schimb, el, noul venit, mimează o neprihănire care nu poate decât să stupefieze Însă criticul Ion Simuţ mai pune şi alte întrebări, de pildă în rev Cuvântul din august 1997: Ecumenism greco-catolic? (Uimitor cum toate articolele conţinând perle şi atitudini aberante sunt intitulate interogativ de către acest scriitor buimac, dar care, chipurile, ar mai avea şi nedumeriri: Cui nu-i e frică de Paul Goma?; sau: Are Paul Goma talent?; sau: Ce-i lipseşte criticului Gheorghe Grigurcu?; iar acum: Ecumenism greco-catolic?) Iarăşi nu vom înţelege prea multe dacă vom trece cu vederea contextul în care apare luarea de poziţie a lui Ion Simuţ Aici e vorba de proiectata lege Boilă, pretinzând restituirea de la ortodocşi către greco-catolici a tuturor lăcaşelor de cult care au fost confiscate în mod abuziv şi, în ziua de azi, stau nefolosite Cum după noiembrie 1996 partida are mai multe şanse de a fi jucată în plan politic (ţărăniştii veniţi la putere au în spatele lor un glorios trecut confesional greco-catolic), clerul ortodox a dezgropat securea războiului, care se poate purta pe toate fronturile: fie invitându-se ipocrit partea adversă la reconciliere, dar fără a i se retroceda nimic şi fără a i se face niciun fel de concesii; fie descoperind trecutul de lupte şi martiraj al… ortodocşilor (?), pentru a-l contrapune grelelor jertfe de vieţi omeneşti şi ani de închisoare pe care le-au plătit greco-catolicii etc Desigur dacă îl vom întreba despre toate acestea pe Ion Simuţ, el ne va spune că n-a auzit nimic; el, chipurile, n-a făcut decât să se indigneze împotriva unui articol semnat de Al Cistelecan şi… pac! la Războiul! De fapt, conotaţiile poziţiei lui I Simuţ trec iarăşi dincolo de textul tipărit Polemica, în aparenţa sa, nu conţine lucruri esenţiale: căutând nod în papură, autorul se răfuieşte cu intelectualii greco-catolici care evită (?) sintagma întreagă de „Biserica Română Unită cu Roma”; sau condamnă înfierbântat „cinismul sfidător şi ostilitatea de profunzime, echivalentă cu stâlcirea iresponsabilă a trecutului celuilalt”, atunci când i se pare a găsi, într-o paranteză a preopinentului său, o nuanţă de frază uşor discutabilă; sau ironizează sintagma „ecumenism catolic” O intervenţie de verbiaj spumos, aparent lipsită de sens Însă miza, cum spuneam, depăşeşte suprafaţa textului şi rezidă în relegitimarea morală a conducerii ortodoxe române, care după atâtea compromisuri răsunătoare nu prea îşi mai găseşte partizani în rândul intelectualilor De aceea orice nou venit e bine primit Manevra e asemănătoare cu situaţia de după 1990, când fugea toată lumea bună din F S Nul lui Iliescu încotro vedea cu ochii Pentru a se umple golul de… prestigiu, au fost găsiţi intelectualii pentru care s-a creat Literatorul, Fundaţia lui Augustin Buzura a născocit dilemele prin care să-şi recruteze adepţii etc Acelaşi dubios proces e pe cale de-a se repeta şi azi când s-a pornit, prin intermediul revistei Cuvântul, campania de recrutare a lefegiilor care să stea strâns uniţi în jurul tovarăşului Arăpaşu Pe Ion Simuţ nu-l tulbură faptul că prin intervenţia sa se aşază în rând cu inşi de cea mai joasă speţă, ca ex-săptămânistul securist Dan Ciachir, care duce de ani întregi o reprobabilă campanie de acoperire a conducerii Bisericii Ortodoxe Române Criticul orădean, dacă tot s-a dovedit un atât de prompt cititor al revistei 22 (atunci când a citat din textele imunde ale „Biancăi” Balotă), ar fi trebuit să conspecteze în paralel şi articolele lui Gabriel Andreescu, în care se dovedeşte limpede poziţia contrară democratizării ţării pe care o exhibă conducerea ortodoxă, complicea din totdeauna a lui Ceauşescu (până şi atunci când îi erau dărâmate propriile biserici!), aservită în mod dezgustător lui Iliescu, iar după alegeri afişându-se în balconul din Piaţa Universităţii şi cu noul preşedinte Constantinescu Dar nu: totdeauna e mai comod să simulezi nepriceperea şi indignarea de moment, să-ţi tragi pălăria pe ochi şi să-ţi proclami sus şi tare opiniile, care, ca din întâmplare, aduc apă la moara conformismului, a blocării dialogului şi se opun reevaluărilor critice lucide Când ai snopit în bătaie şaua ca să priceapă iapa, dar vrei să pari mai neconformist decât ai putea fi în realitate, se cheamă că eşti un chinez Când cunoşti prea bine o stare de fapt, dar încerci să te prefaci mai ignorant decât eşti, pentru a nu leza diverse grupuri de interese, se cheamă că eşti un chinez Când încerci să-ţi spui părerea în momente dintre cele mai delicate, dar opinia ta, departe de a clarifica situaţia, mai mult o complică, se cheamă că eşti un chinez Când te numeşti Ion Simuţ şi, cu un aer de expert, îndrugi verzi şi uscate, cu siguranţă te dovedeşti un mare chinez, din familia popoarelor nevecine şi neprietene Ce am eu cu Ştefan Borbély? Iată o întrebare la care mi-e foarte uşor să răspund din start: nimic Absolut nimic, atâta vreme cât Ştefan Borbély nu afirmă neadevăruri, atâta timp cât Ştefan Borbély, atunci când i se dovedeşte cu probe că a scris neghiobii, nu reacţionează, vorba cuiva, ca un… măgar şi violent În rev Familia nr 10/1997, preopinentul meu readuce în dezbatere un text al său mai vechi, deci mă obligă şi pe mine să reiau aici discuţia, cu unica dorinţă de a o clarifica odată pentru totdeauna La început, câteva fapte: în revista Apostrof, nr 3-4/1992, criticul clujean enunţa o sumă de judecăţi a căror insanitate a început prin a mă nedumeri şi a sfârşit prin a mă irita Ca atare i-am şi dat o replică în revista Contrapunct (nr 21/1992), reluată în volumul Între Icar şi Anteu Îi reproşam un număr de lucruri foarte concrete ziaristului-universitar Iată doar câteva: 1) Defetismul tendenţios în ceea ce priveşte „imposibilitatea” comentării jurnalelor de detenţie publicate la noi în ultimii ani (, Este un exclusivism aberant, poate, dar în realitate despre aceste jurnale n-ar trebui să scrie decât aceia care au trecut prin experienţe aidoma”, zicea cu aer savant criticul, de parcă despre Auschwitz ar fi scris doar cei care au avut trista experienţă fizică a acelor locuri) 2) Judecata eronată şi reductivă în legătură cu literatura lui Paul Goma (care ar fi doar un simplu autor „sangvinar nimerit într-un univers gregar”, „un impulsiv, saturat de concret, violent, surescitat”) Am dovedit pe larg, cu citate pe text, încă de acum cinci ani, că o asemenea teză e hazardată şi nefondată (vezi studiul meu Un spontan bine temperat, mai sus) 3) Aberaţia de gândire a celui ce respinge, sub pretextul „subiectivităţii”, sfâşietoarele exerciţii de memorie ale victimelor gulagului, pe motiv că acestea îşi descriu suferinţele retroactiv şi nu prin notaţii zilnice, în paralel cu evoluţia supliciilor („toate aceste jurnale au fost elaborate după ieşirea din starea de detenţie; ele aparţin, deci, mai puţin concretului în sordida sa proximitate, şi mai mult unor exerciţii de memorie” nota imperturbabil „criticul”) 4) Neadevărul datorat lipsei de informare, atunci când Şt Borbély respingea „experimentele parţiale”, datorită faptului că „detenţia într-o singură închisoare, sau cel mult în două, izolarea de exterior parţializează fatal relatările” Îi semnalam preopinentului meu că de prea puţine ori deţinuţii au rămas izolaţi într-o singură închisoare, în schimb, de cele mai multe ori, ei au fost rotiţi prin numeroase alte locuri pentru a se crea stări de disconfort, pentru a se alterna diverse metode de tortură etc Îi atrăgeam atenţia că însuşi Banu Rădulescu, protagonistul unui interviu în acelaşi număr al Apostrofului, arăta că schimbase şapte locuri de detenţie în şase ani de puşcărie Însă acuzaţia principală pe care i-o adusesem lui Ştefan Borbély era legată de faptul că acredita în mod teoretic impostura, atunci când respingea mărturiile „subiective” ale deţinuţilor, dar aştepta cu nerăbdare mărturiile „obiective” şi, neapărat, documentate ale autorităţilor timpului Cu raţionamente de acest fel se poate ajunge la legitimarea minciunilor zgomotoase tip Cartea albă a Securităţii care se revendică de la dosare cu serie şi număr (deci acordind întregii mascarade aparenţe de veridicitate) şi reproduce, nu-i aşa, procese verbale, note informative şi alte „documente” Scriam negru pe alb, acum cinci ani: „Când respinge «istoriile parţiale subiectivizate» ale mărturiilor foştilor deţinuţi, în numele obiectivităţii şi al judecăţii imparţiale, Şt Borbély ajunge, (ne) vrând, în extrema opusă şi girează în mod virtual pledoaria foştilor călăi” În rev Familia nr 7-8/1997, Paul Goma reia în discuţie, într-un nou context, argumentaţia ilogică şi neadevărată a criticului clujean Cum răspunde Ştefan Borbély la aceste observaţii concrete, la obiect, cu citat şi cu trimitere pe text? Printr-o avalanşă de injurii a căror grosolănie dă o notă precisă asupra caracterului celui care le-a repus în circulaţie Iată câteva exemple Voi trece în zbor peste jignirile gratuite şi atacurile la persoană, care sunt justificate doar de lipsa contraargumentelor credibile şi documentate: „Paul Goma e un om bolnav Acrit de ură, înglodat în ranchiună şi bântuit de resentimente, el prezintă toate simptomele clasice ale unei schizofrenii de victimizare Nu poţi clădi un soclu împroşcând mereu cu noroi pe cei din jur şi culpabilizând monolitic tot universul” Sau în altă parte: „Se vede treaba că avem un Vadim şi în exil (…) Chiar crede că genealogia tuturor celor din România e soioasă, năclăită iremediabil de slugărnicie? Chiar crede, orbit de grandomanie şi năduf, că n-au mai rămas deloc oameni liberi în România, capabili de a gândi pe cont propriu, nesubversiv? Că spaţiul cultural românesc e doar miaştina imundă a proiecţiilor sale josnice, prezbite?” etc Să lăsăm totuşi la o parte spuma inconsistentă a insultelor şi să venim la câteva fragmente mai interesante, care ne dezvăluie, involuntar, modul de gândire al terrribilului critic Prin norul de invective străbate, întâmplător, un „raţionament” ce-l caracterizează cu fidelitate pe emiţător: „Recurgând la eufemisme, am putea crede că Goma se lansează în cruciadele unipersonale, cu care a sufocat literalmente presa noastră literară, din spirit de justiţie În realitate, boala de care suferă are un nume precis: megalomania” Să recapitulăm cu mai multă atenţie întortocheatul pasaj: va să zică dacă îl privim pe Goma cu eufemism, el este un spirit justiţiar; în realitate el suferă însă de megalomanie Revelatoare fraze! Pentru Ştefan Borbély spiritul de justiţie este doar un eufemism care exprimă conceptul de megalomanie! Cu alte cuvinte, cine şi-ar propune să facă justiţie, fie şi prin intermediul polemicilor publicate în presa literară, nu este decât un… megaloman! mai mult în glumă decât în serios, mă văd nevoit să-i dau întrucâtva dreptate: prea e grea misiunea pe care un astfel de om şi-o asumă, prea se iţesc primprejur câtă frunză şi iarbă literaţii care transformă cuvintele în bâlbâială, argumentele în insultă, moralitatea şi adevărul în concepte trimise în exil şi scoase de la naftalină doar duminica şi de sărbători legale Ştefan Borbély este unul dintre cei mulţi Dar nu eu îl voi aproba pe viforosul pescuitor în ape tulburi, atunci când enunţă cu neobrăzare că romancierul parizian „a instituit o distorsiune culpabilă, asumându-şi o condiţie de centralitate, la care valoarea intrinsecă a operei şi calitatea personalităţii nu l-ar fi îndreptăţit niciodată Goma e un scriitor care construieşte o reputaţie literară prin mijloace preponderent extraliterare” E clar, „valoarea intrinsecă a operei” lui Ştefan Borbély este atât de strivitoare, pe plan intern şi internaţional, încât îi permite să ţină predici pe această temă; iar când cineva îi atrage atenţia că judecă eronat şi tendenţios, replica cea mai potrivită este să vorbească în dodii despre opera şi persoana adversarului, în loc să-şi excaveze bârna din ochii proprii… Cât priveşte înălţimea copleşitoare a „calităţii personalităţii”, se ştie doar cum a luptat junele critic pe vremea comunismului împotriva minciunii şi a nedreptăţii Printr-o tăcere asurzitoare şi în poziţie de „drepţi”, ceea ce, desigur, îl îndreptăţeşte să ofere acum lecţii de sus disidenţilor de atunci Apoi, Ştefan Borbély ar trebui să cadă la un acord cu… Ştefan Bor-bély, cel care semnase acum cinci ani un text pe care el însuşi îl consideră ca fiind „favorabil” lui Goma, ba de-a dreptul „elogios”… Din două una: ori minţea atunci, elogiind pe un autor cu o operă a cărei „valoare intrinsecă” lasă brusc de dorit, ori minte acum, simulând actul de critică literară, în tentativa de a-l discredita pe cel ce îi contestă onestitatea În realitate, cu toate eforturile pe care le-am depus, n-am reuşit să înţeleg nici până azi dacă articolul criticat de mine în 1992, acuzat ulterior şi de Paul Goma, a reprezentat o banală eclipsă de moment sau o fermă luare de poziţie a ziaristului de la Apostrof Oricât ar părea de halucinant, ambele ipoteze sunt valabile după felul în care ne sunt descrise faptele: „În 1992, când am plecat pentru prima oară în Statele Unite, am lăsat în portofoliul Apostrofului un text scurt, care s-a şi publicat de altfel mai târziu, sub titlul Sine ira… (…) textul pe care îl lăsasem Apostrofului (reluat apoi în Xenograme) îi era favorabil lui Goma, care acuza astfel, prin incomprehensiune, un elogiu” Va să zică: „un text scurt”, „s-apublicat mai târziu” Deci noi eram în culpă, cei care l-am luat în serios, iar nu semnatarul gogomăniilor Pe de altă parte o oarecare importanţă tot va fi avut, din moment ce a fost reluat în volum Iar autorul adaugă ritos: „Am ridicat acum mănuşa (…) cu intenţia de a preciza că nu retractez nimic din textul care pe Goma îl anatemizează” Cum ar veni, autorul nu regretă insanităţile trecutului, se identifică şi în prezent cu ele, ba chiar e mândru că… a ridicat mănuşa Dar atunci de ce se indignează că i se mai cere socoteală azi pentru o aberaţie de acum cinci ani, cu care continuă să se simtă solidar?! (O scurtă întrebare, între patru ochi: cum poate fi caracterizat unul şi acelaşi articol ca fiind elogios faţă de cineva, cu toate că, de fapt, îşi anatemizează obiectul de studiu?! Ca să recurg şi eu la un eufemism, voi spune că oximoronul este metoda principală de exprimare a acestui condeier a cărui pagină este doldora de neadevăruri ) Dar cel mai nemulţumit e criticul nostru nu când îi este corectată o neghiobie, nu când îi este îndreptată o absurditate, nu când îi este indicată o lipsă de informare Nu Alta este suferinţa lui Şi anume faptul că unele ignominii, de domeniul public, ajung şi până la urechile lui Paul Goma la Paris: „Există în România zeci, poate sute de oameni care-l informează epistolar pe Goma de tot ce mişcă prin preajmă Unii o fac din respectul datorat unui moment unic din trecut, alţii din deferenţă sinceră Există, însă, şi o a treia categorie, recrutată preponderent din scriitori: categoria complicilor sperjuri, cinici, duplicitari, care-l privesc pe Goma ca pe o marionetă irascibilă, capabilă să fie activată prin teleghidare ori de câte ori viaţa lâncezeşte sau când cineva simte nevoia unor reconfortante picături de vitriol” Odată mai mult, nu cauza cea ticăloasă este aici demascată, ci acela care vituperează împotriva ei, respectiv aceia care întreţin legături epistolare cu Paul Goma Arătarea cu degetul este destul de străvezie: eu însumi am publicat două-trei fleacuri prin presa literară, deci mă consider oarecum un fel de scriitor; totodată n-am făcut un secret din faptul că obişnuiesc să corespondez cu Paul Goma şi nu văd de ce ar trebui să-i cer pentru asta permisiunea tocmai lui Ştefan Borbély Sunt citat printre puţinii corespondenţi statornici în primele trei volume din Jurnalul lui Goma (din ce cotloane bolnave ale minţii scoate Borbély cifrele de sute de oameni?!) Acestea fiind premisele, îi va fi destul de dificil lui Ştefan Borbély să facă dovada irefutabilă că eu aş fi (citez) un „sperjur”, un „cinic”, un „duplicitar”, că îl „privesc pe Goma ca pe o marionetă irascibilă” şi toate celelalte imbecilităţi sforăitoare Ştiu că îi cer o imposibilitate ziaristului clujean, care s-a obişnuit cu stâlcirea maladivă şi suspicioasă a realităţii (mă abţin să-i lipesc eu însumi un diagnostic) Şi totuşi, ciudat lucru: abia pomenit pe fugă de Paul Goma, într-o singură notă de subsol a Jurnalului publicat la Nemira, Borbély se promovează pe postamentul unei victime notorii, considerându-se nici mai mult nici mai puţin decât incriminat În schimb demonstraţia pe puncte din polemica Dreptul de mărturie, pe care i-am dedicat-o în întregime, e taxată drept „firave argumente, într-un text-umbră”… Acum cinci ani scriam în legătură cu preopinentul meu: „cea mai nevinovată observaţie care i se poate aduce (…) este că pune carul înaintea boilor, reproşând şi altora că nu-i urmează exemplul” Ca să mă convingă de contrariu, Şt Borbély va trebui să-mi explice, clar şi răspicat, felul în care textul meu, publicat în 1992 (!), poate fi umbra, ecoul, imitaţia etc Fragmentului polemic semnat de Paul Goma în 1997 (!) Probabil că umbra lui Ştefan Borbély, hălăduind prin lume, apare cu cinci ani înaintea titularului însuşi, luându-şi ca regulă de circulaţie cunoscutele versuri: „Era pe când nu s-a zărit /Azi o vedem, şi nu e” Bănuiesc ce anume l-a scos din fire pe scriitorul de la Cluj în asemenea măsură încât să ajungă din nou să scrie neadevăruri flagrante Paul Goma nota la un moment dat, în polemica sa din Familia (nr 7-8/1997), excedat de faptul că mărturia sa şi a altor victime era pusă cu superbie la îndoială în numele unor raţionamente false şi strâmbe: „Nu mă sfiesc să mă întreb: pe ce lume a trăit Ştefan Borbély – atâta cât a trăit, însă omul de aceea este om: să vieţuiască şi din experienţa şi din amintirile părinţilor, din ale bunicilor – să fie/să fi fost părinţii şi bunicii lui Borbély, chiar cu toţii, securişti?” În loc să fi dezminţit cu demnitate ipoteza meseriei părinţilor/bunicilor, însă recunoscând în linişte că adusese pe lume nişte enormităţi născute moarte, Şt Borbély se lansează într-o penibilă cascadă de minciuni şi insulte Este acesta un alt simptom al realităţilor pe care le trăim: când cineva te interpelează în public şi îţi cere socoteală pentru propriile opinii, e foarte uşor să îţi iei ca pretext un detaliu discutabil al demonstraţiei preopinentului, după care, sub pavăza impresiei că ai fost jignit în ce ai mai sfânt pe lume, să deverşi în capul colocutorului un munte de zoaie Şi, fireşte, să laşi fără un răspuns credibil toate celelalte puncte în care argumentaţia ta şchiopăta de la bun început Cu câtva timp în urmă îmi mai exprimam încă preţuirea pentru Ştefan Borbély, în ciuda opiniilor divergente pe care le aveam Iată o apreciere care azi se dovedeşte cu totul hazardată Un literat care este incapabil de-a răspunde cu argumente la argumente, un ziarist-universitar care se coboară la tonul suburban al ţaţelor de provincie, cu toate că a fost prins cu ocaua mică (sau poate tocmai de aceea), un personaj care nu admite nici măcar în faţa oglinzii propriile erori de judecată, nu-mi mai inspiră decât un sentiment situabil între milă şi silă Iată şi motivul care m-a împins să scriu aceste rânduri Simţeam nevoia să-mi revizuiesc public una din opiniile tipărite acum cinci ani (1997) Jurnalul unui jurnalist cu jurnal M-am bucurat sincer aflând că preşedintele Emil Constan-ţinescu, în vizită la Paris, a găsit cu cale să decerneze cea mai importantă distincţie românească, ordinul „Steaua României”, unor celebrităţi culturale printre care s-au regăsit Monica Lovinescu şi Virgil Ierunca Dar, cu aceeaşi mişcare sufletească, mi-am amintit că doar la câteva străzi distanţă (pentru a mă exprima astfel) trăieşte şi activează o altă personalitate ale cărei fapte cultural-politice nu sunt prin nimic inferioare celor ale numelor citate: Paul Goma Atunci când familiile celor doi critici parizieni erau persecutate de regimul comunist, viitorul romancier se găsea, la rândul său, în închisoare pe sol românesc Atunci când Monica Lovinescu şi Virgil Ierunca îşi ridicau vocea în protest de la microfonul Europei libere împotriva aberaţiilor comunismului ceauşist, la fel proceda şi Paul Goma, aflat în ţară, la cheremul Securităţii Atunci când emigraţia culturală pariziană îşi strângea rândurile, în petiţii, proteste şi demonstraţii de stradă pentru a sensibiliza opinia publică occidentală, umăr la umăr se aflau Monica Lovinescu, Virgil Ierunca şi Paul Goma Şi totuşi, care să fie motivul pentru care unii se bucură azi de apreciere, stimă şi onoruri publice, în timp ce altul are parte doar de izolare, respingere şi tratament de carantină? Să recompenseze oare „Steaua României” mai degrabă poziţii ale prezentului (se ştie prea bine că cei doi critici literari au o atitudine, politic vorbind, apropiată de respectiva administraţie, în timp ce Goma n-a obosit în criticarea, ba chiar invectivarea ei), şi nu bravura trecutului? Cam trist gândul că cea mai importantă distincţie românească ar veni să confirme sprijinul politic de acum, şi nu să ateste în primul rând, cum ar fi fost normal să fie, nobleţea sacrificiului de atunci Astfel de idei, precum şi altele asemănătoare, mi-au trecut prin minte văzând Jurnalul de apocrif… publicat de Ed Dacia din Cluj După primele trei apariţii (Jurnal pe sărite, Jurnal de căldură-mare, Jurnal de noapte-lungă – la Ed Nemira în 1997) şi ulterioarele două (Alte jurnale, respectiv Jurnalul unui jurnal, la Ed Dacia în 1998) acest al şaselea volum împinge informaţia consemnată până în prezentul imediat Paul Goma se dovedeşte scriitorul cel mai prolific nu doar în general, prin numărul de cărţi proprii tipărite din 1989 încoace, ci şi prin tomurile de jurnal apărute în ritm susţinut La o privire de ansamblu, cele şase volume atestă o armonie de construcţie la care, mai mult ca sigur, autorul însuşi nu se va fi gân-dit Ele pot fi împărţite în două volete egale, de câte trei volume (cu editori diferiţi) Ambele părţi conţin un nucleu „unitar”: Jurnal de căldură-mare (vol 2) povesteşte cu vervă şi implicare „conspiraţia” în jurul Uniunii Scriitorilor din exil; Jurnalul unui jurnal (vol 5) comprimă şi interpretează „conspiraţia” scriitorimii, din ţară şi exil, în campaniile denigratoare ce au însoţit apariţia primei jumătăţi a Jurnalului însuşi În jurul acestor nuclee omogene gravitează câte două volume cu notaţii extrem de eteroclite, provocate de evenimentele zilei, reflecţii, presupuneri, luări de atitudine, articole din presă, comentarii privind ritmul de apariţie a propriei opere, epistole către terţe persoane etc : „Găsesc a nu mă fi înşelat foarte când am optat pentru formula jurnalului-traistă-de-cerşetor Cum nu mai scriu ficţie (decât pe ici, pe colo, prin punctele neesenţiale), jurnalul mi-a devenit mijloc şi scop; început şi final Introduc în el munca mea – articole, scrisori trimise (unele pe care le consider interesante), mai rar câte una primită” În ciuda numeroaselor personaje din realitatea imediată care foşnesc în paginile lui Goma şi se calcă mereu pe picioare, predominant rămâne acelaşi sentiment de singurătate a scriitorului, care îşi dă silinţa – cu mai mult sau mai puţin succes – să răspundă în mod adecvat la stimulii avalanşei cotidiene, să afle, să catalogheze şi să judece evenimentele şi pe actorii lor Iar această singurătate, asumată prin destin, este explicabilă prin poziţia, totuşi, invidiabilă pe care o ocupă în prezent Paul Goma în literatura noastră Puţini scriitori români ar mai putea afirma cu fruntea sus: „Nu este adevărat ce clamează Pleşu: «Toţi suntem vinovaţi…» Nu mă simt vinovat – nici de tăcere complice cu Puterea, nici de colaborare cu Securitatea: n-am denunţat, n-am demascat, n-am lăudat Partidul, Conducătorul, le-poca lui – nici măcar ca Iorgulescu, farfuridic (de câteva sute de ori) În schimb, ca să spun aşa, mă laud cu normalitatea de a fi protestat cu glas tare şi prin scris împotriva nelibertăţii, a terorii de stat şi de partid atentând la demnitatea omului Am plătit pentru asta cu declasare, şomaj, discriminare… naţională („basarabean refugiat”); cu arestări, închisoare, domiciliu obligatoriu – cu alungarea din ţara şi a mea, iar în exil prin câteva tentative de asasinat împotriva mea şi a fiului meu” Întrucât se află în ipostaza privilegiată – însă, până la urmă, atât de normală – a scriitorului care stă în două picioare şi rosteşte adevărul, Paul Goma şi-a făcut un obicei din demontarea tabuurilor, persiflarea sensibilităţilor necritice, satirizarea idolilor Perspectiva… deconstructivă este generalizată, autorul pornind dinspre trecutul istoric şi acoperind cu virulenţă prezentul imediat „Nu ţinem minte, nu învăţăm nimic din greşelile trecutului – dacă suntem campioni europeni în materie de amnezie… Iată, doar în acest secol am făptuit trei (în fapt patru) încălcări de teritorii străine – «Noi, care n-am ocupat pământ străin!», clamează cunoscători ai istoriei României precum I Raţiu şi Blandiana: în 1913 am intrat în Bulgaria învinsă; în 1919 am intrat în Ungaria învinsă; în 1941 am trecut Nistrul – am ajuns la Stalingrad; în 1944-45, imparţiali din tată-n fiu, am luat-o viceversa, până-n Tatra Dar ia să expui aceste adevăruri istorice – sar să te omoare (mai bine-i omorau pe ruşii ocupanţi), nu doar momânii verzi (din decembrie ’89, securiştii înverziţi, miliţienii ţărănizaţi, internaţionaliştii descoperitori ai românismului), ci intelectuali rezonabili, persoane instruite, citite… Şi eşti tratat de ne-român (ba de anti-român) dacă arăţi că noi, Românii (chiar de nu eram născuţi în momentele faptelor) suntem vinovaţi de persecutarea (ce eufemism, pentru tentativa de lichidare!) a două minorităţi naţionale: Evreii şi Ţiganii, în timpul războiului împotriva Ruşilor, iar imediat după aceea (în timpul războiului contra Nemţilor), am păcătuit grav faţă de cetăţenii români de origine germană (pe care i-am predat ruşilor) – însă cronologic înainte, i-am predat ruşilor pe cetăţenii români de origine română din provinciile româneşti Basarabia şi Bucovina (de Nord) ” Paul Goma rămâne un spirit solitar mai ales din cauza asprimii tăioase a judecăţilor sale Cu toate acestea, dacă sunt analizate cu onestitate (şi fără complexe de culpabilitate) ideile promovate de el, este imposibil să nu se recunoască profunda lor întemeiere şi îndreptăţire Chiar dacă pot provoca rezerve unele violenţe stilistice de suprafaţă ale scriitorului sau unele exagerări de amănunt, este de neevitat admiterea coerenţei sale conceptuale De pildă, criza profundă a societăţii româneşti este provocată, în opinia autorului, mai ales de absenţa unei intelighenţii reprezentative, dovedind spirit de sacrificiu şi altruism în tentativa de schimbare a mentalităţilor „Comunitatea românească nu a avut (după ce ocupantul rus a plecat) păstori; conştiinţe ale naţiei, directori de conştiinţă: intelectualitate Se simt insultaţi, «înjuraţi» inginerii patriei? Foarte bine, ar fi prima oară când s-ar simţi Fiindcă adevărul este acesta, crud: Dacă Românii ar fi avut ceea ce se cheamă intelectualitate, aceea ar fi dat semne că a existat şi pe timpul lui Ceauşescu, fiindcă prilejurile nu i-au lipsit: în 1968; în 1971 («revoluţia culturală»); în 1977 – în primăvară, faţă de mişcarea pentru drepturile omului; în vară, la congresul cutare al scriitorilor (când Ceauşescu i-a pus să se întrecenzureze – ca la Piteşti); la sfârşitul verii, greva minerilor din Valea Jiului; 1979 (constituirea SLOMR); distrugerea («sistematizarea») ţării, 1984; revolta de la Braşov, din noiembrie 1987 (…) Comunitatea românească a (supra) vieţuit fără păstori, fără sfătuitori, fără învăţători care să-i arate unde să pună piciorul, să o consoleze, să o încurajeze, spunându-i că nu mai este mult până la mal… Comunitatea românească nu a avut un cler demn de acest nume: preoţii ortodocşi au fost primii, cronologic, auxiliari ai Securităţii (şi cu alibiul cel mai neinteligent: «Trebuie să salvăm credinţa strămoşească!» – de parcă, pentru a-ţi salva sufletul, plăteşti Diavolului, cu… sufletul) Comunitatea românească nu a avut intelighenţie, ca să folosim acest termen occidental de origine rusă: dascălii şi-au ascuns şi ei colaboraţionismul caracterizat îndărătul necesităţii de a nu-i lăsa pe tineri ne-mstruiţi (s-au văzut rezultatele, în succesivele generaţii şcolite începând din 1948); artiştii (plastici, muzicieni, dramatici) aveau de totdeauna alibiul: «Noi facem artă, nu politică!», iar scriitorii…” Fireşte, nu tot ceea ce scrie sau afirmă Goma trebuie acceptat în mod automat, fără spirit critic Normală ar fi abia apariţia unor puncte divergente, în examinarea onestă a realităţii În ceea ce mă priveşte, sunt sceptic în privinţa judecăţii obsedant monocolore care ni se propune Consider că adevărata consistenţă şi autenticitate a unui scriitor rezultă abia din talentul alternării între excomunicare şi îmbrăţişare Or, din păcate, la Goma am întâlnit prea adesea „execuţii” drastice şi prea rareori entuziasme: „De aici se vede (în sfârşit!) că sunt structurat pe din-contra; că sunt incapabil să laud, să elogiez – dar când îmi vine la îndemână să critic, să acuz – mamă, mamă, devin un adevărat Vâşinski, vorba prietenului meu Ţepeneag cu acelaşi nume” Receptarea unidirecţională a realităţii riscă uneori, în paginile Jurnalului de apocrif… să devină redundantă, apăsătoare, tautologică Pe cât de surprinzător este Paul Goma în ansamblul gândirii şi atitudinii sale, pe atât de puţin reuşeşte el uneori să mai surprindă, în progresia minuţioasă a lecturii Impresia de „material stufos” este confirmată şi de excrescenţa cantitativă nejustificată a cărţii Multe din articolele publicate de Goma în presă, e drept, sunt de o utilitate ideatică strângentă, atunci când le analizăm independent; în schimb, atunci când le citim reluate de-a valma, în jurnalul devenit un fel de caiet-maculator, ele încarcă excesiv pagina, obosesc ochiul, denotă mai mult o soluţie de compromis Jurnal de apocrif… se vădeşte tot mai mult o ediţie (mascată) de publicistică O poziţie esenţială ocupă cartea pe care o comentez în direcţia dezambiguizării situaţiei din prezent La reproşurile frecvent adresate intelectualităţii din ţară pentru faptul de a nu fi protestat şi de a nu se fi opus cu hotărâre ceauşismului, după 1989 s-a creat un puternic curent contrar, care se revendica de la conceptul de „rezistenţă prin cultură” În linii mari, teoria sună în felul următor: scriitorii nu s-au împotrivit în mod manifest, deoarece aceasta ar fi dus automat la interdicţia de publicare, la excluderea din comunitate, la exilare sau poate chiar la pierderea libertăţii Deci, pentru a evita situaţiile extreme, intelectualii au optat pentru tatonarea prudentă a terenului, cu mici aluzii şi şopârle printre rânduri, au întreţinut cu perseverenţă reperul corect al valorilor estetice, refuzând totodată să facă salamalecuri la curţile puterii Va să zică, nici oponenţi pe faţă, dar nici aderenţi la politica oficială Acestei imagini oarecum artificiale i se opune radical perspectiva propusă de Paul Goma În viziunea sa, scriitorii n-au fost, în marea lor majoritate, în anii comunismului, decât anexe ale ideologiei (şi gospodăriei) de partid Erau nişte activişti mai subtili, care strecurau pastila amară a servilismului şi a obedienţei sociale, în numele siropului valorii literare Partidul le-a permis să-şi exprime talentul, doar în măsura în care prestigiul pe care şi-l creau putea fi reciclat în retorta propagandei În sprijinul acestei idei vin paginile reluate de Paul Goma din Antologia ruşinii, realizată odinioară de Virgil Ierunca Scriitori români de frunte se regăsesc aici, în pagini întrutotul dezonorante Ar mai putea afirma cineva, citind pasajele în cauză, că se practica masiv… „rezistenţa prin cultură”? Cum se putea rezista oare în faţa Partidului, făcându-se sluj tocmai în faţa Partidului?! – „Mai mare cinste pentru un scriitor nu poate fi decât de a-i putea vorbi aici, în România socialistă, fiului său, fraţilor săi, neamului său (…) Căci aici există istorie, ţara este ridicată la rang de patrie socialistă, iar omul la fiinţă a adevărului, suveran al libertăţii” (Ioan Alexandru); – „Aş aminti, în acest sens, apelul adresat oamenilor de artă de către secretarul general al partidului, în urmă cu doi ani, la Expunerea la Plenara din noiembrie a Comitetului Central (…) Nu este oare acesta rostul însuşi al iniţierii întru cultură, al introducerii în spaţiul spiritual?” (Nicolae Balotă); – „Dar ar trebui citate în întregime cuvântările tovarăşului Nicolae Ceauşescu, scrieri de importanţă istorică, elaborate într-un stil limpede, sobru, echilibrat, eficient Stilul unui autor de mare clasă, nu în zadar tradus în atâtea limbi pe toate meridianele” (George Bălăiţă); – „Sunt 12 ani de când tovarăşul Nicolae Ceauşescu a preluat conducerea partidului şi a statului, dar aceşti ani, atât de generoşi în evenimente, ne-au îmbogăţit cu o experienţă enormă, ne-au arătat dimensiunile noastre reale, chipul nostru cel adevărat şi forţa noastră” (Augustin Buzura); – „Am preamărit şi muntele şi marea / – îmbrăţişarea lor în ţărm avid – / ci, iată-mă: îţi ’nalţ din nou cântarea / cu ton de slavă, luminos Partid!” (Radu Cârneci); – „Prin forţa însufleţită a cuvântului precum şi prin omniprezenţa pe toate tărâmurile muncii, dând exemplul unei neistovite activităţi şi mobilizând întreaga naţiune într-un grandios elan creator, secretarul general al Partidului, tovarăşul Nicolae Ceauşescu, se înscrie printre marii animatori ai popoarelor din toate vremurile” (Şerban Cioculescu); – „Ca istoric încerc un sentiment de gratitudine faţă de încurajatoarea apreciere venită din partea celui mai înalt for politic al poporului nostru şi exprimată atât de documentele sale programatice, cât şi în Raportul secretarului său general, tovarăşul Nicolae Ceauşescu” (acad Emil Condurachi); – „Ţară mică, supusă atâtor intemperii specifice răscrucilor de drumuri, de geografie şi istorie, România s-a impus prin caracterul, inteligenţa şi temperamentul Preşedintelui ei – ca una din cele mai puternice personalităţi din cetatea naţiunilor, o imagine de unică expresivitate… „(Radu Cosaşu); – „Istoria a cunoscut veacuri aurite, de mare înflorire Secolul lui Pericle, epoca lui Ludovic al XIV-lea, era elizabetană etc Dar toate aceste perioade de splendoare magnifică şi augustă erau dublate de o crasă mizerie şi de atroce nenorociri, fiind generate de o orânduire subliniat iniquă Pentru prima dată, renaşterea României, ce se identifică cu Ceauşescu, ne înfăţişează o epocă de aur în care guvernează justiţia socială, libertatea umană, demnitatea insului omenesc De aceea prosperitatea materială şi eflorescenţa spirituală e sic! – L A Rodul nemijlocit al omeniei, calităţii şi adevărului de neînvins” (Radu Enescu); – „Este de datoria factorilor educaţionali – şcoala şi organizaţia UTC având în acest sens cele mai importante responsabilităţi – de a face totul pentru a accentua latura politică a personalităţii tinerilor, pentru a le dezvolta conştiinţa scopului major al societăţii noastre: construcţia etapei superioare a socialismului şi trecerea treptată la făurirea cumunismului în România” (Constantin C Giurescu); – „De aici mândria unui întreg popor care, la 33 ani de la Eliberare, se simte într-adevăr stăpân pe destinele sale De aici şi dragostea unanimă îmbrăţişând chipul bărbatului care, în fruntea Partidului şi a Statului, îi semnifică geniul creator în durata faptei de azi şi în cutezanţa privirii spre viitor De aici şi gândul şi glasul care-l exprimă în vibrantă bucurie a marii sărbători: Ceauşescu-România!” (George Ivaşcu); – „Literatura trebuie să exprime mai puţin declamativ, dar mai profund şi mai conţinut, dramatica luptă pe care naţiunea noastră o poartă pentru împlinirea unui incomparabil ideal social: comunismul” (Cezar Ivănescu); – „Revoluţia culturală înfăptuită de partidul nostru a deschis larg drumul spre cultura ţărănimii Scriitorii, în faţa unui public tot mai avid de o carte bună, vor trebui să se gândească astfel la spusele tovarăşului Ceauşescu, care a anunţat tot aici creşterea numărului de oraşe din ţara noastră, evoluţia procesului social spre dispariţia deosebirilor esenţiale între sat şi oraş, deci sporirea considerabilă a numărului de cititori” (Marin Preda); – „Niciodată patria noastră nu s-a bucurat de un asemenea prestigiu, de o asemenea forţă a valorilor şi de asemenea nobleţe a ideilor în plină expansiune, ca astăzi (…) Partidul Comunist Român îşi întinde antenele către plăsmuirea de mâine a României… „(Mircea Horia Simionescu); – „Sărbătorim a 60-a aniversare a scumpului nostru preşedinte Nicolae Ceauşescu şi 45 de ani de activitate a acestui bărbat (…), cel mai muncitor dintre muncitori, cel mai ţăran dintre ţărani… „(Nichi-ta Stănescu); – „Statul nostru este un stat socialist Politica statului nostru reflectă vocaţia şi virtuţile unui popor care, cunoscând îndelung asuprirea socială şi naţională, a ales o dată pentru totdeauna calea cea mai sigură şi mai dreaptă ce face imposibilă de aici înainte întoarcerea în trecut la ceea ce era o gravă şi păgubitoare nesocotire a vocaţiei lui istorice şi virtuţilor sale înnăscute” (Constantin Ţoiu) Din pasajele citate mai sus se poate deduce un lucru clar ca lumina zilei Despre numeroşi scriitori talentaţi, prestigioşi şi chiar admirabili (Ioan Alexandru, Nicolae Balotă, George Bălăiţă, Augustin Buzura, Radu Cârneci, Şerban Cioculescu, Emil Condurachi, Radu Cosaşu, Radu Enescu, Constantin C Giurescu, George Ivaş-cu, Cezar Ivănescu, Marin Preda, Mircea Horia Simionescu, Nichita Stănescu, Constantin Ţoiu) nu se poate afirma în niciun caz că ar fi practicat rezistenţa prin cultură – dintr-un motiv foarte simplu: nu poţi fi, în acelaşi timp, şi-n căruţă, şi-n teleguţă; şi elogiator al Partidului şi Secretarului, şi contestatar al lor La 10 ani de la răsturnarea comunismului, cred că a venit vremea să se facă lumină în stufosul concept al „rezistenţei prin cultură” Să se facă necesarele distincţii între cei care într-adevăr pot fi subsumaţi unei asemenea categorii de manifestare, respectiv cei care s-au strecurat în mod abuziv printre… rezistenţi Dacă nu de altceva, măcar pentru corecta cunoaştere a realităţii În acest scop, cartea lui Paul Goma ne poate fi de prim ajutor Scriitorul nu reprezintă, fireşte, o instanţă absolută de judecată şi nici măcar nu îşi arogă o asemenea calitate Autoaprecierea circumspectă îl onorează Aproape la tot pasul diaristul compară punctele sale de vedere cu ale altora, măsoară îndrăzneala sa de a rosti anumite adevăruri cu performanţa similară a celorlalţi etc În ultimă instanţă Jurnal de apocrif… se constituie şi într-un dialog direct cu opiniile marii majorităţi a intelectualilor români „Atâta vreme cât în oricare dintre cărţile mele scriu adevărul meu – chiar de este neplăcut urechilor contemporanilor mei – nu am nimic a-mi reproşa Adevărul meu este mult mai aproape de adevărul-adevărat decât adevărurile celor numiţi mai sus” Un moment de atracţie al cărţii îl constituie duelul polemic în jurul cazului Ion Caraion Punctul de plecare – aş spune chiar: pretextul – este dat de cartea Doinei Jela, comentată preponderent favorabil de presa literară Motivaţia oferită de Goma pentru intervenţia sa este, din nou, lipsită de orice umbră: „Nu am sărit în apărarea lui Ion Caraion – ca om (de care, în trei ani de convieţuire în redacţia României literare, nu m-am apropiat); nici în apărarea poetului Ion Caraion (poezia lui nu are nevoie să fie apărată – nici măsurată cu coloana – ca la Humanitas); ba, judecând după cantitatea de venin din «jurnalul» publicat de E Barbu în Organa MAI, ocup deloc invidiatul loc trei Nu am sărit în apărarea cuiva anume, ci am intervenit într-o Cântare a României fără Ceauşescu şi fără Păunescu; am fluierat în biserica în care domnea o suspectă armonie, o unanimitate de opinii de foarte rău augur, după opt ani de libertate a expresiei De neimaginat: intelectuali, scriitori de confirmată valoare (având şi o înaintată vârstă: experienţă-de-viaţă) să năvălească în grup, în turmă, încotro le arată careva (te miri cine) că într-acolo ar fi adevărul-adevărat; inadmisibil: persoane sensibile, instruite şi care au trăit în România, nu pe Lună, să nu cântărească, să nu examineze normal-critic o opinie mai… ciudată – şi să se declare de-acord-în-unanimitate (în turmă) cu tezele comunicate de la tribuna Humanitas” Fără îndoială că, odată mai mult, Goma a avut dreptate Cartea Doinei Jela este departe de a documenta ceva; ea se mulţumeşte, în problema Caraion, să reinterpreteze textele deja existente în presa literară ceauşistă, fără a propune fapte noi Iar luarea ca izvor infailibil de documentare a dezinformatorului şi intoxicatorului drăgănist Mihai Pelin reprezintă o eroare grosolană a „iscălitoresei de la Humanitas” De altminteri într-o răsunătoare intervenţie publicată de Jurnalul literar, Mariana Sipoş a demonstrat ulterior în mod strălucit – intrând în arhive pe urmele „bibliografului” Doinei Jela – că Pelin răstălmăceşte tendenţios sferturile de adevăr pe care are impresia că le-ar cunoaşte Iar Ion Solacolu a analizat cu minuţie, în aceeaşi revistă, manevra reprobabilă a Doinei Jela, care împinge cu rele intenţii victima-Caraion în tabăra călăilor, în schimb inocentează securiştiitorţionari prin fraze sibilinice Este meritul lui Paul Goma că, fără a dispune de o documentare aprofundată şi lăsându-se călăuzit în mod preponderent de intuiţie, a intervenit de partea corectă în confruntare şi, astfel, a contrabalansat-o în mod decisiv Problema de principiu care se ridică, în cazul de faţă, şi care reprezintă o învăţătură de minte pe viitor, este în ce măsură poate fi legitimă polemica pe marginea documentelor propuse de fosta-actuala Securitate, care îşi arogă dreptul de a controla şi azi – provocându-le – dezbaterile culturale Îmi vine în minte replica tăioasă prin care latinii se apărau de imixtiunile unei culturi străine: Graecum est, non legitur! Poate că e cazul să se întemeieze, în sfârşit, o solidaritate de breaslă a intelectualilor români, în jurul unei situaţii de minimă decenţă şi salubritate: Acest „document” provine de la Securitate, deci nu se citeşte! (i e : nu ne interesează, nu are credibilitate, ne dezinformează) Dar mai ales: nu se citează, pentru a se „dovedi”, prin el, adevărurile dorite de Securitate! Din situaţiile discutate până aici se desprind cu evidenţă câteva concluzii Jurnal de apocrif… de Paul Goma este o carte incitantă, ancorată în prezentul cel mai acut Dacă unii scriu la ziar despre evenimentele care li se derulează sub ochi, iar alţii îşi încredinţează gândurile jurnalului, pentru posteritate, autorul nostru combină cu dezinvoltură cele două ipostaze: îşi strânge în jurnal ceea ce publicase la ziar A-l citi pe Paul Goma exclude din start orice posibilă neutralitate Adevărul lui se impune atenţiei cu violenţă, obligă să fie judecat Scriitorul este un comentator pe deplin credibil, datorită independenţei de viziune, a argumentaţiei solide şi a informaţiei nuanţate Trecutul îi conferă, în plus, ascendentul moral care lipseşte cu atâta acuitate în societatea românească de azi Paul Goma rămâne un martor incomod Consecvenţa sa de o viaţă se cuvine elogiată P S Rândurile de mai sus au fost încredinţate spre publicare încă din octombrie 1999 unei reviste care însă, din păcate, n-a mai putut apărea Le-am reorientat spre Jurnalul literar, deşi între timp au intervenit fapte ce merită consemnate Am citit cu interes analiza lui Mircea Martin pe marginea Jurnalelor lui Paul Goma (în rev 22, nr 45, 46, 47/1999) M-am bucurat văzând că unele opinii ale comentatorului coincid în mod uimitor cu observaţiile mele de mai sus Am găsit o confirmare a adevărului în faptul că doi cititori s-au gândit, în mod independent şi cam în acelaşi timp, să formuleze aceleaşi obiecţii Cu toate acestea, nu pot subscrie la câteva reproşuri ale lui Mircea Martin, precum şi – mai ales – la atitudinea sa de… pendulare între extreme Când un scriitor îşi rosteşte răspicat propriile adevăruri şi alţi zece-douăzeci, constituiţi în diverse grupuri de presiune, pe lângă diverse reviste şi edituri, se străduiesc să-l reducă la tăcere, nu cred că poate fi îmbrăţişată o cale de mijloc, care să prezerve tihna comentatorului Un alt fapt recent este legat de apariţia, în condiţii de excepţie, la Ed Nemira, a impozantului volum Scrisuri (1972-1998) semnat de Paul Goma Trec aici peste numeroasele calităţi evidente ale cărţii, pentru a-i adresa un reproş autorului şi un altul editorului Atunci când lui Paul Goma i se atrăgea atenţia că este incorect din punct de vedere deontologic să-şi publice polemicile, concomitent şi în mod repetat, în mai multe reviste, scriitorul dădea vina pe difuzarea aleatorie a presei literare, care i-ar justifica eforturile de a ajunge cu orice preţ sub privirile cititorilor De data asta situaţia este mai penibilă, întrucât aproape o treime din articolele cuprinse în Scrisuri au fost deja tipărite în alte volume (în Jurnalele de la Dacia, dar şi în Scrisori întredeschise etc ) Degeaba se scuză Paul Goma, în prefaţă, pentru faptul că ajunge să se repete în ideile şi în temele scrisurilor d-sale, când autorul alege metoda de a se repeta chiar şi în litera textelor d-sale! O meteahnă cel puţin dezamăgitoare Pe de altă parte sunt cunoscute relaţiile nu tocmai armonioase dintre Paul Goma şi editorul său Dan Petrescu Nu mă aşteptam, totuşi, ca aceste tensiuni să răzbată în acidulate note de subsol, care parazitează pe alocuri textul de la suprafaţă Nu cred că Paul Goma s-a gândit vreodată să-l imite pe Ion Budai-Deleanu, dar, cu sprijinul neprecupeţit al lui Dan Petrescu, lucrurile încep să aducă pe alocuri a Ţiganiadă Deşi glosatorul se ridică de prea puţine ori la nivelul lui Mitru Perea În general, el seamănă mai mult cu Chir Simpliţian sau Chir Onochefalos, iar uneori ne aminteşte de-a dreptul de Idio-ţiseanul Spune Goma că Zoe Dumitrescu-Buşulenga îl compara pe Ceauşescu cu Eminescu? „Parcă (şi) cu Pericle”, sare Chir Erudiţian (p 228) Vorbeşte Goma de un Emilian Marcu? Vine şi Chir Ono-chefalos, amintindu-şi de „fostul activist de la Iaşi, acel vierme negru care voia cu orice chip o locuinţă” (p 170) Îl pomeneşte Goma cu indulgenţă pe Alexandru Paleologu, care îi avertizase pe cei din exil că e obligat la întoarcerea în ţară să scrie note informative despre în-tâlnirile pe care le-a avut? Iată-l şi pe mâniosul Căpitan Alazonios la-mentându-se: „Numai că n-aţi zis nimic! Nu, Doamne-fereşte, public, ci aşa, confidenţial, ca să preveniţi vreun nenorocit sau altul care mai venea din ţară (şi se întorcea tot acolo) Pentru că obligaţia de a «raporta la întoarcere» nu fusese totuşi publicată ca lege (deşi se prelucrase «oamenilor muncii»), aşa că rămânea la voia (şi tăria) celui întrebat dacă «raporta» au ba” (p 238) Zice Goma că n-a apucat să-l vadă pe Iosif Sava la televizor? Hop şi Chir Simpliţian cu comentariul de subsol: „Mai bine!” (p 390) Păzeşte-mă, Doamne, de editori, că de duşmani mă păzesc singur – pare a fi concluzia acestei poveşti După ce i-a cocoloşit vreo doi ani manuscrisul, fără a da semne de viaţă, încât în decembrie 1999 autorul încă era în căutarea unei edituri pentru volumul care, peste doar două săptămâni, urma să iasă în librării, Dan Petrescu s-a mai şi considerat îndreptăţit să îşi dea cu părerea pe marginea textului îndelung pritocit Este, acesta, încă un exemplu trist Dacă unii abuzează de Paul Goma netipărindu-l, iată că, în România, poate fi oricând posibilă şi situaţia contrară (2000) Paul Goma – 25 de ani de exil? (Intervenţie la simpozionul organizat la Cluj de Asociaţia Studenţilor Români din Basarabia şi Bucovina) Dacă aş fi organizat eu acest simpozion, aş fi adăugat un semn de întrebare după titlul care a fost stabilit Deci „Paul Goma – 25 de ani de exil?” De ce cu semnul întrebării? Pentru că fizic vorbind, calculând lunile şi zilele, este adevărat, s-au împlinit 25 de ani de la plecarea efectivă din ţară a lui Paul Goma Însă Goma e un exilat mult mai vechi Goma am putea spune că este Exilatul (cu majusculă), el întruchipează prototipul sau arhetipul exilatului El chiar şi când era în România era un exilat Şi nu este o simplă figură de stil Goma este un exilat datorită în primul rând apartenenţei sale O mărturiseşte şi într-un interviu televizat: nu a fost acceptat de societatea românească datorită apartenenţei sale, ca basarabean Basarabenii sunt ceva deranjant, îmi pare rău că trebuie s-o spun, cu sufletul strâns, pentru că este o nedreptate ceea ce exprim eu acum Mulţi dintre români – eu nu sunt român, sunt maghiar, deci îmi pot permite să-i critic pe români în acest aspect – mulţi îi privesc pe basarabeni ca pe nişte rude sărace Care parcă vin să le stea pe cap şi să le ceară pomană Ştiu ce sentiment poate să aibă un basarabean, pentru simplul fapt că asta ni se întâmplă nouă, maghiarilor din Transilvania, când mergem în Ungaria Noi suntem trataţi în Ungaria exact cum sunt trataţi basarabenii aici în România Părinţii mei sunt stabiliţi de vreo şapte ani în Ungaria, fratele meu trăieşte acolo, mai am şi alte rude, constat când merg la ei că noi, maghiarii ardeleni, în Ungaria suntem rudele sărace Suntem priviţi de sus Deci nu trebuie să vă simţiţi jigniţi dacă vă spun că acelaşi lucru li se întâmplă şi basarabenilor în România Sunt trataţi cu condescendenţă Dar Goma o notează şi are extraordinară dreptate când spune: basarabe-nii ăştia ai mei, atât de oropsiţi, de umiliţi, de bătuţi de soartă şi de nedreptăţiţi, de multe ori sunt mai verticali decât românaşii noştri din ţărişoară Românaşii noştri care atât de duplicitar schimbă luntrile, de la o zi la alta, şi care îşi schimbă alianţele în funcţie de cum bate vântul, care azi spun un lucru şi mâine spun altul Basarabenii mei, sărmanii, ăia care stau sub cizma rusului şi suferă, de multe ori au învăţat la şcoala demnităţii umane mai multe decât românii Şi acesta este un fapt Dar revenind la firul principal, Goma a fost un exilat pe când era în România, datorită apartenenţei, a ascendenţei sale de basarabean refugiat Era considerat un „venetic”, o „vinitură”, ca şi alţi basarabeni, şi era dat la o parte, respins de peste tot Trebuia să planteze puieţi, să îşi caute de lucru în agricultură pentru a putea supravieţui Pentru că un basarabean, chiar dacă are studii egale cu un român nativ, chiar dacă are o inteligenţă egală sau superioară, referinţe egale sau superioare, nu este primit în această societate Sau este primit şi privit cu reticenţe Şi este o mare nedreptate O spun nu în mod circumstanţial sau din politeţe Chiar cred lucrul acesta Goma a fost un exilat social, un „declasat social” (termenul acesta îl foloseşte el însuşi) pe când era în România Dar Goma a fost un exilat şi ca scriitor Un exilat în sensul că nu semăna prin nimic în ceea ce scria cu ceilalţi Nu semăna lingvistic Literatura română pe vremea aceea, în anii ’70 când se lansa Goma (deoarece consacrarea lui internă cred că a venit totuşi abia în anii ’90), literatura era destul de greoaie Mă refer la proză şi la roman Fie că ne gândim la Buzura, la Ivasiuc, la alţi romancieri, chiar Preda Exista o construcţie masivă, greoaie, cred că spiritul ardelean avea un cuvânt greu de spus în romanul românesc al perioadei Şi tot ce este ardelenesc ţine de schelărie masivă, de cuvinte multe, de seriozitate, de ştaif, de morgă Şi de aroganţă Ardelenii sunt şi aroganţi, nicio problemă Or Goma contrapunea acestei tendinţe predominante din literatura anilor ’70 dezinhibarea, seninătatea, o undă foarte accentuată de naturaleţe Goma este cel care introduce masiv în literatura română limba vorbită, aşa cum este ea, jocurile de cuvinte, glumele în doi peri Este cel care preia, după model occidental, şi are curajul să introducă în scris denumirea organelor sexuale, înjurăturile aşa cum au fost pronunţate Literatura trebuie să coboare printre noi toţi Trebuie să vorbească despre noi toţi Trebuie să fie cu adevărat realistă Realismul pe care îl practicau romancierii anilor ’70 şi ’80 era unul de suprafaţă, totuşi cam ipocrit Sigur că Goma – care venea şi spunea anumite lucruri aşa cum erau, cu un limbaj mult mai dezinvolt decât al contemporanilor săi – deranja Pentru că Goma avea şi în scriitură, la fel ca în biografie, mai mult curaj decât contemporanii săi Dar Goma era şi este un exilat chiar tematic vorbind Literatura română în anii ’70, când Goma îşi făcea loc cu mare greutate, primise tocmai voie de la… miliţie (cum se spune) să reconsidere „obsedantul deceniu” (îmi cer scuze dacă insist pe o direcţie literară în expunerea mea, poate colegul şi bunul meu prieten Ovidiu Pecican, care va vorbi după mine, va insista pe o linie istorică, sau general culturală Eu sunt literat prin formaţie, deci o să vă reţin două minute pe această temă: a literaturii Pentru că Goma este scriitor, înainte de a fi orice altceva: un mare, un foarte mare scriitor Unul dintre cei mai mari Asta se poate spune foarte accentuat ) Deci literatura română tocmai primise voie de la partid să reconsidere perioada anilor ’50 Din ce cauză? Era o manevră politică Ceauşescu venind la putere, se răfuia cu Gheorghiu-Dej Observaţi că este un obicei al aproape tuturor şefilor comunişti să-şi devore predecesorii care i-au lansat Gheorghe Gheorghiu-Dej l-a lansat pe Ceauşescu, care a fost apoi acceptat şi impus de anturajul lui Dej Iar Ceauşescu fiind într-o criză de legitimitate – şi datorită tinereţii sale – a făcut această manevră de delegitimare a lui Dej Nu altceva se întâmplase în Uniunea Sovietică, de pildă, cu destalinizarea la care recursese Hruşciov, într-o criză de legitimitate, faţă de figura gigantică, de gigant criminal, de cel mai mare criminal al secolului XX: Stalin Resimţind o criză de personalitate, Hruşciov a declanşat reevaluarea perioadei staliniste La fel s-a întâmplat şi la noi Scriitorii au primit voie să scrie despre anii ’50 De ce spuneam că era cu voie de la poliţie? Pentru că puteai să critici anii ’50, dar numai până la anumite cote Da, tovarăşi, s-au făcut abuzuri, dar au fost şi comunişti de omenie Abuzurile le-au comis nişte persoane izolate, poate că erau chiar activişti de partid, dar ei au fost cu toţii pedepsiţi A venit un alt activist, de la raion, sau chiar de la Bucureşti, şi l-a pedepsit pe activistul ăla local care şi-a făcut de cap fără ca superiorii lui să ştie Deci erau mici reconsiderări marginale, dar care să consolideze până la urmă temeliile înseşi ale sistemului, să le legitimeze, să le întărească Asta era literatura cu curaj de la poliţie, la care s-a pretat şi Marin Preda, de pildă (Se poate discuta – nu-i acum locul – despre curajul lui Preda în această direcţie, chiar în romanul Cel mai iubit dintre pă-mânteni: până unde şi-a permis să aibă curaj Marin Preda ) Ei bine, Goma, prefăcându-se că nu pricepe – pentru că el pricepea foarte bine că există nişte limite pe care le tolera partidul – a îmbrăţişat cu hotărâre această tematică, s-a prefăcut că nu înţelege limitele impuse de partid şi s-a avântat fără nicio complezenţă în criticarea anilor ’50 Şi s-a pomenit că Preda scria despre anii ’50 şi era publicat Lăncrănjan scria despre anii ’50 şi era publicat Goma scria despre anii ’50 (vezi Ostinato) şi nu era publicat Dar cum aşa? Simplu: el îşi permitea să zică mai multe decât dădea voie partidul! Ca atare iată-l pe Goma cenzurat, iată-l pe Goma interzis încă din anii ’70 El debutează în 1968 cu o cărticică de proză scurtă, Camera de alături, după care brusc se aşterne liniştea Chiar dacă nu intrase încă într-o disidenţă făţişă, biografic vorbind, deja curajul estetic, literar, pe care şi-l asuma, deranja Goma înainte de a fi disident şi înainte de a fi exilat fizic, în ’77, a fost un exilat lingvistic, prin felul în care scria, a fost un exilat tematic, prin modul în care a înţeles să înfrunte literatura Dar – veţi spune – doar atât?! (Dacă e doar atât ) Nu, mai mult decât atât! Goma pleacă în exil, unde după 1989 îşi ridică vocea chiar împotriva personalităţilor exilului Un loc de prim rang îl deţineau Monica Lovinescu şi Virgil Ierunca, alături de alţii Ca atare Goma – şi comentează asta în scrierile sale – este exilat şi din exil! Adică este dat la o parte din majoritatea manifestărilor organizate în cadrul exilului, este privit cu reticenţe, cu rezerve Pentru că suntem un sat uriaş, acesta, al literatorilor români, cu multe obligaţii reciproce, şi dacă cineva îl vorbeşte de rău pe prietenul meu, iar eu îl susţin pe acela (adică pe Goma), se supără amicul meu pe mine Şi până la urmă scriitorii români au trebuit să-şi facă opţiunile Sunt de partea lui Goma – care spune adevărul, chiar dacă o spune de multe ori repezit, pe un ton şuierat, pe un ton exagerat sarcastic (uneori), dar spune adevărul (de cele mai multe ori) – sunt de partea lui, recunosc cu voce tare că are dreptate, sau preferă să tacă, preferă să spună că nu l-au citit, nu cunosc, nu ştiu, să evite orice manifestare prilejuită de lansări de carte, dezbateri televizate, intervenţii în presă Pentru că dacă mă pronunţ de partea lui Goma, se supără toţi ceilalţi prieteni ai mei Iar eu trebuie să-mi public cărţile Există nişte edituri Eu dacă mă cert cu Liiceanu (cum i s-a întâmplat lui Goma), Editura Humanitas nu numai că nu mă mai publică, dar nici nu-mi mai vinde cărţile în reţeaua Humanitas Dacă mă cert cu Pleşu, care era ministru (eternul ministru, ba la Cultură, ba la Externe), voi avea de suportat alte consecinţe Şi atunci de ce să-mi periclitez propria creaţie literară? Propria imagine? Propria publicistică? Vă dau un simplu exemplu personal Eu însumi am debutat în trombă la România literară şi mi-au apărut câteva zeci de articole acolo, timp de ani de zile Nu cunoşteam pe nimeni N-am niciun fel de pile în literatura română Îmi puneam articolele, polemicile, într-un plic simplu, scriam adresa redacţiei pe care o vedeam în caseta editorială şi-l trimiteam Ştiam că sunt acolo Nicolae Mano-lescu sau G Dimisianu Scriam „dragă domnule…” sau „stimate domnule…”, „sunt un tânăr din Cluj, vă rog să mă publicaţi şi pe mine” Şi m-au publicat fără nicio rezervă sau amânare, fără să mă cunoască (Pe Nicolae Manolescu nu l-am văzut până anul trecut, când o singură dată am schimbat două cuvinte la un târg de carte ) M-au publicat – până când? Până când am prefaţat elogios Jurnalul lui Paul Goma, în 1997 Până când am spus că Goma are dreptate şi toţi ceilalţi se înşală Foarte interesant! După care eu n-am mai putut să apar în România literară Le-am trimis un text, al doilea, al treilea, al cincilea – nu legat de Goma Pe temele cele mai neutre Nu se publica Drept urmare, după o vreme desigur m-am înfuriat şi nu le-am mai trimis Iar acum nici dacă m-ar solicita nu le-aş mai da nimic Pentru că există totuşi o demnitate Dar trebuie să faci nişte opţiuni Vezi că albul e alb şi negrul e negru Ce faci? Taci din gură? Ca să nu-ţi periclitezi cariera? E o opţiune Dar e destul de jenantă Sau îţi asumi nişte riscuri După care ajungi şi tu un marginalizat Ajungi un exclus, un proscris Nicio problemă Exclus am fost dintotdeauna şi eu Deci îmi asum opţiunile în viaţă Vreau să închei cu următoarea idee Am pus un motto pe prima mea carte, Între Icar şi Anteu, un citat la care ţin foarte mult, din Ion D Sârbu, un alt autor preferat: „Orice om care spune adevărul despre ziua de azi, are şansa ca peste unul, două decenii, să fie considerat un profet luminat” Eu nu doresc să fiu profet, dar nici nu-mi place ipocrizia, nu-mi plac balcanismele Şi mi-am făcut propriile opţiuni Când e de optat în carieră, am optat În plan universitar sunt un mare păgubos Iar în plan literar nu carieră îmi doresc Opţiunile mele merg spre a-mi lua toate drepturile şi a spune cu voce tare ceea ce cred că e bine şi de a biciui cu voce la fel de ridicată ceea ce consider că este un abuz, o minciună, o nedreptate, o porcărie, pe româneşte vorbind Eu mă simt foarte solidar cu Paul Goma Deşi avem micile noastre dispute Am fost într-o acerbă corespondenţă cu el, din 1992 până în 1999 Avem cam şase sute de pagini epistolare, care atunci când vor fi publicate, credeţi-mă, vor provoca un mic seism în cultura română Relaţiile mele cu el în parte s-au răcit, datorită unor dificultăţi de personalitate, reproşabile amândurora Cred că suntem amândoi nişte răi de gură şi nişte nesuferiţi, şi atunci când ne revărsăm nesuferirea unul asupra celuilalt şi niciunul nu vrea să lase de la el, sigur că mai apar şi valuri Dar dincolo de asta, eu am o mare stimă pentru Paul Goma Mă simt foarte solidar cu Paul Goma Sunt încredinţat că în gesturile sale publice acest om nu este în stare de o porcărie Pentru că are o verticalitate interioară – neimpusă de alţii Impusă sieşi, de el însuşi Este una din puţinele personalităţi ale culturii române în care pot să am o foarte mare încredere1 Şi este o mare nedreptate care i se întâmplă astăzi lui Paul Goma, când pentru ca să-i recunoşti valoarea literară şi dimensiunea copleşitoare a personalităţii, trebuie să-ţi asumi nişte riscuri, trebuie să accepţi să fii marginalizat Este o mare nedreptate 1 Emfază evidentă, însoţită de o nemărginită naivitate Urma să fiu dezminţit în foarte scurt timp A se vedea în continuare Dar ce se întâmplă? Au fost mari personalităţi care au intrat în contradicţie cu epoca lor, au fost goniţi din cetatea lor, din timpul lor, şi-au dus toată viaţa în exil, nerenunţând la cărarea pe care o vedeau, foarte luminoasă Ei au murit, timpurile s-au schimbat, iar istoria literară, istoria culturală, le-au dat lor dreptate şi tuturor celorlalţi nu! Mă gândesc de pildă la Dante (la care m-am referit într-un dialog purtat împreună cu prietenul Ovidiu Pecican şi cu stimabilul critic Gheorghe Grigurcu) Dante a fost izgonit, exilat, batjocorit, iar după trecerea vremii perspectivele s-au limpezit şi s-a văzut că el, singur, a avut dreptate, şi toată societatea care l-a nedreptăţit, toţi ceilalţi compatrioţi ai lui s-au înşelat! Sunt convins că acelaşi lucru se va întâmpla şi cu Goma Nu fac o comparaţie de valoare între Goma şi Dante, ci o comparaţie de situaţii Sunt convins că peste zece-douăzeci de ani toate figurile butaforice ale culturii române contemporane se vor pierde prin culisele uitării, iar Goma, cel care acum este împins în lături şi periferizat, se va regăsi pe un loc central Exilul fizic al lui Paul Goma tocmai a împlinit douăzeci şi cinci de ani Exilul său literar se va încheia mult mai repede! (2002) PARTEA II Polemici pe internet Scriitorul Paul Goma a publicat în presa literară românească un amplu studiu istoric, referitor la suferinţele pe care le-au îndurat românii basarabeni din partea evreilor în vara anului 1940 Cu titlul Basarabia şi „problema”, textul a apărut în Jurnalul literar (nr 5-10/2002 şi 11-12/2002), în Viaţa românească (nr 5-6/2002 şi nr 7/2002), în Vatra (nr 3-4/2002 şi nr 5-6/2002) Autorul a difuzat ulterior pe site-ul său de internet o variantă uşor revăzută şi adăugită a cercetării sale, purtând titlul Săptămâna roşie În conversaţiile purtate – de asemeni pe internet – de Ion Solacolu şi Laszlo Alexandru, problema înfruntată de Paul Goma s-a ivit pe neaşteptate, printre alte teme dezbătute, dar a sfârşit prin a le acapara atenţia polemică Redăm aici opiniile celor doi cititori ai lui Paul Goma, cu încredinţarea că ele pot avea o sferă de interes mai largă, întrucât deşi pornesc de la o situaţie punctuală, de natură istorică, ajung să evolueze semnalând o reală problemă de incomunicare la nivelul colectivelor de cercetători şi gânditori asupra fenomenului istoric „Discuţia” de faţă poate fi văzută de asemeni ca o continuare a schimbului de idei pe care Ion Solacolu şi Laszlo Alexandru l-au avut în anii precedenţi şi care a fost consemnat în vol Orient Expres, Cluj, Ed Dacia, 1999 Cluj, 23 octombrie 2002 Stimate domnule Solacolu, (…) Da, Goma într-adevăr se pronunţă frecvent despre Transnistria, dar pasa antisemită în care a eşuat în ultimele luni nu face decât să mă întristeze S-a găsit el, de la Paris, să-l elogieze acum pe Antonescu, la unison cu Vadimică! Ruşine să-i fie! Pe curând şi mult succes la televiziune Laszlo Alexandru Dietzenbach, 24 octombrie 2002 Dragă domnule Laszlo, () în privinţa lui Goma, însă, cred că mustrarea ce-i faci e exagerată şi, de el, nemeritată Deoarece lucrurile, inclusiv scrisurile lui aflate aici în discuţie, trebuie privite ceva mai nuanţat Cerând scuze pentru lungimea textului ce urmează, voi purcede la apucarea taurului de coarne, stimate prietene polemist Încep cu sfârşitul, întrucât mi se pare mai simplu Aşadar, câteva rân-duri despre elogierea, „de la Paris”, a lui Antonescu După cum bine ştii, nu mă număr printre fanii (te rog să traduci dumneata în româneşte, pentru ca nu cumva să mă amendeze amicul comun Pruteanu ) mareşalului Dimpotrivă În câteva cuvinte spus, consider că prestaţia lui – în general, sau, cel puţin de după ce armata română a trecut Nistrul – a fost nefastă pentru poporul român Nu înseamnă că, dacă ar fi fost altcineva în locul lui, situaţia ţării ar fi fost alta – evenimentele de după 1945 ar fi urmat probabil aceeaşi traiectorie, determinate fiind de factori aflători la alt nivel Dar, la modul absolut şi indiferent de asemenea puneri în ecuaţie, prestaţia mareşalului a apăsat şi continuă să apese pe destinul acestui popor De pe o anume poziţie critică, încerc însă să-l înţeleg pe Goma Zic: încerc, fiindcă eu nu am fost, ca el, în Basarabia, în anul dintre iunie 1940 şi iunie 1941, sub răzbunătoare apăsare rusească, cu un tată deportat în Siberia numai pentru că era învăţător, şi român pe deasupra Situaţia aceasta – a mea, deficitară, căci îmi lipseşte această experienţă de viaţă, fără de care nu mă simt îndreptăţit să judec – este similară cu senzaţia pe care o am în raport cu cei ce s-au aflat – din pricini politice, deci ca urmare a unui abuz, indiferent dacă au făcut sau nu ceva anume – în închisoare De aceea, corect mi se pare ca foştii deţinuţi politici să se judece între ei Şi, la fel, şi basarabenii Cel puţin atâta vreme cât mai sunt în viaţă oamenii care au fost direct implicaţi Încerc să înţeleg, spun, ce-l determină pe Goma să-l privească pe An-tonescu ca pe un eliberator Şi îmi dau seama că oricine ar fi venit atunci, acolo, să-i scape pe bieţii români de oprimarea rusească, ar fi fost privit, de ei, absolut în acelaşi fel Şi asta, independent de ceea ce a făcut sau nu după aceea Din aceasta pricină, sunt în total dezacord cu dumneata atunci când îi aşezi alături pe Vadim şi pe Goma Adică, cum, dragă amice, crezi cumva că motivaţiile celor doi au ceva comun? Iartă-mă, dar a-i privi în felul acesta, cum că ar fi „la unison”, mi se pare o apreciere cel puţin manicheistă Asta în privinţa lui Antonescu Acum, despre pasa antisemită în care – după cum scrii – ar fi eşuat, în ultimele luni, Goma Şi mie, când le-am citit, textele acestea ale lui Goma mi s-au părut, la o primă apreciere, că au accente antisemite Când am zăbovit însă mai mult asupra lor, am fost obligat să nuanţez puţin Şi anume: eseurile lui Goma pot fi interpretate şi ca nişte texte antisemite Cu toate că, în realitate, nu sunt Chestiunea aceasta este însă foarte delicată Ea face parte, într-un fel, dintr-un soi de discriminare pozitivă întoarsă pe dos Asta nu înseamnă, nici pe departe, că ar fi vorba de antisemitism Ar putea fi privită, fără îndoială, şi în felul acesta, dar cred că s-ar comite o simplificare absolut nepermisă în raport cu complexitatea problematicii aflate aici în discuţie S-o iau însă mai pe ocolite În 1994, când am fost în Israel, l-am cunoscut pe Jean Ancel Cercetător – istoric, dacă vrei – în problemele antisemitismului şi holocaustului din România E de departe cel mai cunoscut specialist în domeniu Lucrează la Institutul „Yad Vashem”, unde a scos, în decursul anilor, un fel de enciclopedie – 10 sau 12 volume de documente, culese din diferite arhive, înşirate de la Moscova până la Washington Dar pe lângă aceste volume de documente, el a scris şi nişte cărţi – studii, monografii etc Când am fost eu acolo, tocmai îi apăruse o carte – un studiu monografic, dacă vrei – despre mareşalul Antonescu Mi-a dat-o amicul Volovici (căruia, cu vreo doi-trei ani mai-nainte, îi publicasem cartea despre antisemitismul intelectualilor români, într-o vreme când niciun editor din ţară nu i-ar fi publicat-o; a apărut ulterior la Humanitas, dar toată lumea a uitat că mai întâi apăruse în Dialog…) zicându-mi: Răsfoieşte-o, ca să ştii cam cum va fi atmosfera mâine, la simpozion (Simpozionul ce avea loc la Universitatea din Tel Aviv avea titlul Mareşalul Antonescu şi evreii Cam tot aşa se intitula şi cartea lui Jean Ancel – ceea ce era oarecum firesc, el fiind, cum ţi-am spus, un fel de corifeu al locului ) Seara, la hotel, am răsfoit – sau am citit în parte, rapid, pe deasupra, căci n-aveam destul timp, cartea fiind destul de stufoasă – studiul lui Jean Ancel despre Antonescu Am avut impresia că autorul lui are o gândire cam intolerantă, radicală Senzaţie care mi s-a confirmat când i-am ascultat a doua zi comunicarea, sau ulterior intervenţiile la discuţii ori prestaţia la masa rotundă la care am luat şi eu parte, prilej cu care am susţinut alte teze, mai puţin plăcute organizatorilor – mi-a făcut impresia, şi anume privind, în general, relaţia dintre antisemitism (holocaust) şi democraţie (statul de drept) În fine… După terminarea simpozionului de la Universitate, m-am reîntâlnit cu Jean Ancel la Ierusalim, la un fel de reuniune organizată de o asociaţie culturală de acolo, condusă de Volovici şi de fostul meu coleg de liceu Sa-firman În prelegerea lui, Jean Ancel a susţinut că evreii au părăsit România din cauza antisemitismului I-am răspuns în intervenţia mea, afirmând că evreii – ca şi germanii, turcii, grecii, armenii şi încă alţii – au părăsit România din aceleaşi motive ca şi mine, român şi ortodox pe deasupra, şi anume din cauza regimului comunist Ceea ce este cu totul altceva Cândva, am ieşit din sală ca să fumez o ţigară Jean Ancel a venit după mine şi mi-a spus: Domnule Solacolu, de fapt, aveţi perfectă dreptate I-am replicat: Bine, dar de ce nu aţi spus asta în sală? Nu mai ţin minte nici ce mi-a răspuns, nici dacă, după aceea, mi-o fi dat dreptate şi în public Dar, în fond, ce contează? De ce toată această poveste, atât de lungă şi aparent afară din obiectul acestui mesaj? Aparent afară din temă? Numai aparent Pentru că, dacă Paul Goma ar fi scris cartea despre Mareşalul Antonescu şi evreii şi Jean Ancel cea despre Săptămâna roşie, atunci totul ar fi fost în regulă: un român ar fi scris despre cele comise de co-etnici de-ai lui, iar un evreu, tot aşa, despre cele comise de-ai săi co-etnici Căci, să fim drepţi: şi unele şi altele tot porcării au fost Iar de pe urma lor, în ambele situaţii, au avut de pătimit, în general, oameni nevinovaţi Din păcate, fiecare dintre cei doi vorbeşte despre crimele comise de co-etnicii celuilalt De aici, după mine, senzaţia de care ţi-am scris, că e vorba de un soi de discriminare pozitivă întoarsă pe dos Ceea ce m-a mirat la dumneata, dragă prietene, şi de aceea te-am plictisit cu o scriere atât de lungă, este faptul că ai trecut, cumva, pe lângă chestiunea esenţială, totuşi, şi anume că amicul nostru comun Goma scrie despre nişte lucruri care s-au petrecut în realitate, deci că el spune adevărul Dar problema nu pare să fie aceasta, că el spune sau nu adevărul – fiindcă el se menţine pe linia lui etică, justiţiară, pe care s-a plasat de mai multă vreme, ci modul în care-l spune, mai exact precauţiile pe care le-a luat sau nu atunci când s-a avântat într-un domeniu atât de delicat Altfel spus, Goma era îndreptăţit să scrie ceea ce a scris, dacă aceste fapte erau adevărate, dar ar fi fost poate bine dacă s-ar fi gândit şi la efectul scrierii sale, la felul în care va fi ea receptată – o chestiune esenţială pentru un scriitor, cred, care nu poate să nu fie interesat şi de efectul pe care-l produce scrierea sa Dar, în felul acesta, dragă domnule Laszlo, am ajuns fără să vreau la o discuţie pe care am mai avut-o cu ani în urmă – o discuţie în care, dacă-ţi aminteşti, dumneata te situai tocmai pe poziţia pe care încerc eu s-o apăr acuma Se mai întâmplă şi inversări de-astea N-aş fi insistat, te rog să mă crezi, dacă această chestiune, a scrierilor aşa zicând antisemite ale lui Goma, n-aş fi văzut-o încadrată în cearta mai generală despre „holocaustul brun şi holocaustul roşu”, pe care o cunoşti foarte bine Cu toate implicaţiile şi complicaţiile ei Astfel, dacă vrem, scrierile lui Paul Goma fac parte din discuţia despre „holocaustul roşu”, pe câtă vreme scrierile lui Jean Ancel, de care am pomenit, din cea despre „holocaustul brun” După părerea mea, ambele holocausturi trebuie discutate: fiecare în parte sau comparativ, n-are importanţă, asta face parte din libertatea autorului, dar obligatoriu fiecare dintre holocausturi trebuie raportat la democraţie, la statul de drept Altfel discuţia, în contradictoriu sau nu, pierde tocmai ceea ce are ea mai important poate: valoarea educativă În privinţa acestui subiect mai general, ar fi multe de spus Nu însă de data aceasta Cu aceeaşi prietenie, al dumitale, Ion Solacolu Cluj, 24 octombrie 2002 Stimate domnule Solacolu, Iată că s-au întors vremurile bune când ne certam pe internet De când le tot aşteptam! N-are rost să mai întindem vremea conversând despre mareşalul An-tonescu Ambii suntem de acord că a fost o figură nefastă a istoriei României Putem adăuga, pentru a calma şi alte spirite, că a fost – dacă vreţi – o figură complexă A avut în esenţă o gândire antidemocratică, a încarnat figura conducătorului militar autoritar, capul unui regim nedemocratic, aliatul lui Hitler, persecutorul evreilor etc Etc Dacă a avut sau nu suflet bun, dacă a fost sau nu premiant la Saint-Cyr (problemă care-l frământa pe Marin Preda în Delirul), dacă a fost o păpuşă a evenimentelor sau un păpuşar al lor – iată tot atâtea nuanţe care zău că nu mă interesează În fond, dacă punem astfel problema, chiar şi Hitler a avut o mamă! (Ce să mai vorbim de Ceauşescu ) Va să zică avem de-a face cu un personaj istoric esenţialmente negativ Mergem mai departe V-am exprimat nemulţumirea mea privitor la rătăcirea din ultimele luni a lui Paul Goma în elogierea mareşalului şi în discursul cu accente antisemite Dv Îmi contestaţi ambele obiecţii Cu ce argumente? Îl includeţi pe Goma în categoria mai largă a basarabenilor Aceştia au avut o experienţă specifică în privinţa mareşalului care i-a eliberat de ruşi, deci ar fi îndreptăţiţi să-i poarte recunoştinţă peste timp În consecinţă atitudinea lui Goma o consideraţi legitimă Vă răspund Cred că e riscant moral să abordezi figura unei personalităţi istorice din unica perspectivă subiectivă a percepţiei personale, făcând sfidător abstracţie de datele concrete ale realităţii sau diminuându-le pe cele care vin în defavoarea propriei tale percepţii Să presupunem că m-aş fi născut în Germania perioadei interbelice şi tatăl meu – şomer cu situaţie materială precară – ar fi primit un excelent loc de muncă din partea lui Adolf Hitler într-o fabrică de armament Aş avea dreptul azi să-i port fierbinte recunoştinţă Caporalului? Mai mult decât atât: aş fi îndreptăţit să-i diminuez culpele pentru unicul motiv că mi-a făcut un bine personal – mie, familiei mele, altor germani de vârsta mea? Bineînţeles că aş fi privit cu oroare dacă aş pune pe hârtie un asemenea raţionament Şi atunci de ce ar trebui trataţi cu mai multă indulgenţă Goma şi ceilalţi basarabeni pentru aureola cu care-l încalţă pe Mareşal?! Cu câţiva ani în urmă am citit cu admiraţie un pasaj din Goma, care observa că nu poate fi bun scriitor decât cel ce reuşeşte să se transpună în pielea altuia, să-şi asume o condiţie umană diferită de a sa proprie, pentru a exprima din interior speranţele, durerile, frământările şi fericirile celuilalt (În italiană un asemenea proces de identificare cu aproapele tău se numeşte immedesimazione)) Cum în scrisul meu am fost totdeauna de partea celor care au pierdut, nu a celor care au câştigat, cum în general scriitorul trebuie să fie – cum sublinia şi I D Sârbu – de partea văduvei şi a orfanului, nu de cea a profitorului, dacă e pe alese în acest exerciţiu de identificare, eu, ca scriitor, aleg să mă transpun în pielea evreilor persecutaţi de Antonescu, discriminaţi, spoliaţi, alungaţi şi decimaţi în Transnistria, iar nu în pielea basarabenilor care, pentru puţini ani, s-au regăsit printr-un accident istoric fericit la pieptul patriei Opţiunea mea cred că e clară şi nu mai are nevoie de explicaţii suplimentare Dar nedumerirea care nu-mi dă pace este cum de Paul Goma, un scriitor mai semnificativ şi mult mai experimentat decât mine, nu reuşeşte şi de această dată să iasă din propria piele – de basarabean – şi să se închipuie pentru o vreme evreu sub guvernarea lui Antonescu?! Atunci când i-am citit cu entuziasm însemnările scânteietoare despre Jurnalul lui Mihail Sebastian, am crezut că fenomenul s-a produs şi apele s-au despărţit de uscat Ulterior mi-am dat totuşi seama că a fost vorba de o mişcare inversă În loc ca Paul Goma să fi mers spre Mihail Sebastian pentru a-l înţelege, el l-a tras, dimpotrivă, pe acesta înspre sine Nu Goma s-a făcut evreu, ci a încercat să-l facă pe Sebastian basarabean Cât priveşte notaţia dv , domnule Solacolu, că vă lipseşte experienţa de viaţă care să vă permită o apreciere corectă şi deci lăsaţi victimele deportărilor să judece faptele, la fel cum lăsaţi şi foştii puşcăriaşi politici să analizeze rolul nefast al puşcăriei – ei bine, pe această temă am scris prima mea polemică încă de acum zece ani împotriva lui Ştefan Borbély (reluată în vol Între Icar şi Anteu) Ceea ce la bădăranul universitar mahalagiu era o diversiune nocivă, la dv Este doar un sofism necugetat Nu există pericol mai mare decât să te dai la o parte dintr-o discuţie fundamentală, sub pretextul că îţi lipseşte priza directă, experienţa vitală nemijlocită Dar ce? Despre Auschwitz au scris doar cei care au trecut pe acolo?! Venim acum şi la înverşunarea antievreiască a lui Goma, relevabilă mai ales în ultimele lui scrieri Dv Afirmaţi că autorul are dreptate întrucât îşi asumă sarcina de a descrie fapte istorice concrete, care într-adevăr au avut loc Paul Goma, afirmaţi dv , „era îndreptăţit să scrie ceea ce a scris, dacă aceste fapte erau adevărate, dar ar fi fost bine dacă s-ar fi gândit şi la efectul scrierii sale, la felul în care ea va fi receptată” Ciudată adnotare aveţi aici, prin deviere De parcă v-aţi scărpina la urechea dreaptă cu mâna stângă! Dar poate vreodată un autor să prevadă toate efectele scrierilor sale? Poate el să epuizeze gama completă de semnificaţii ale propriului text? Nu, fără îndoială Problema în legătură cu Săptămâna roşie, analiză istorică propusă de Paul Goma, este în altă parte Avem aici o dovadă palpabilă a felului în care un cercetător poate cădea în eroare chiar relatând fapte adevărate Nu cunosc în detaliu atrocităţile comise de evreii din Basarabia împotriva românilor şi deci, până la proba contrară, îi acord deplin credit lui Goma în descrierea faptelor Dar datoria de obiectivitate îi pretindea să aşeze în pagină informaţia în mod echilibrat Prin selectarea unor date şi înşirarea lor, orice scriitor dibace poate orienta atenţia cititorului într-o anumită direcţie predeterminată Trecând sub tăcere motivaţiile celeilalte tabere şi exhibând doar violenţa barbară a gesturilor, autorul ne oferă o imagine parţializată Chiar unilateral a fost conflictul, aşa cum l-a descris Goma? Evreii au fost într-adevăr nişte bestii, iar românii au fost cu toţii căsăpiţi ca nişte neajutoraţi? Tăcerea mieilor poate fi o metaforă de succes pentru un film comercial, dar nu o premisă validă în cercetarea istorică Fapt este că autorul pune cap la cap o serie întreagă de ignominii săvârşite de anumiţi evrei împotriva anumitor români Pot fi toate acestea adevărate Dar să te sprijini pe asemenea premise disparate pentru a încerca atenuarea (ba chiar, până la un punct, explicarea) valului antisemit românesc care a urmat mi se pare o groasă exagerare Iar când Goma eşuează cu aceeaşi patimă – deja penibilă, stridentă şi neavenită – în adnotările asupra actualului conflict arabo-israelian, deplângându-i pe mieluşeii palestinieni şi biciuindu-i verbal pe călăii evrei, daţi-mi voie să-i citesc opiniile nu altfel decât cu groază Vă rog să nu deduceţi din rândurile mele că aş avea o slăbiciune sentimentală pentru cauza israeliană, sau că aş fi înverşunat împotriva argumentelor palestiniene Tocmai că încerc să-mi păstrez capul pe umeri, să ascult ambele tabere şi să le dau dreptate în anumite situaţii unora, în alte situaţii altora Cred că aceasta ar trebui să fie poziţia unui observator istoric, politic, civic etc Lucid, neutru şi cât de cât obiectiv Nu cred că evreii au dreptate Nu cred că arabii au dreptate Sunt convins că uneori greşesc unii, alteori sunt de vină alţii, şi de cele mai multe ori cu toţii Dar, spre imensa mea tristeţe, nu ţin minte să fi găsit în Săptămâna roşie de Paul Goma argumente care să înfiereze antisemitismul românesc (deşi am citit zeci de pagini despre ticăloşiile evreieşti antibasarabene); n-am identificat oroarea autorului în faţa atentatelor sinucigaşe palestiniene (deşi am găsit dispreţul său transparent la adresa unor politicieni israelieni) Dacă această ipostază vi se pare dumneavoastră, domnule Ion Sola-colu, că ar reflecta „linia etică, justiţiară” a lui Paul Goma, atunci daţi-mi voie să vă răspund că suntem într-un flagrant dezacord în ceea ce priveşte ideea de justiţie În aşteptarea argumentelor dv Care să mă convingă şi cu aceeaşi căldură amicală din totdeauna Laszlo Alexandru Dietzenbach, 25 octombrie 2002 Dragă domnule Laszlo, Îţi mulţumesc pentru scrisoarea de ieri Şi îţi răspund cu promptitudine similară Ceea ce mă amuză la schimbul nostru de idei este scenariul ce se repetă aproape identic: dumneata îmi scrii ceva, eu îţi răspund nuanţând într-o oarecare măsură, dumneata ai senzaţia că te contrazic şi obiectezi iritat Dar, de fapt, dacă ai răbdare şi mai citeşti încă o dată textele, al dumitale şi al meu, nu găseşti nicio contradicţie Te asigur, dragă domnule Laszlo, că împărtăşim idei atât de apropiate încât practic se suprapun, şi în privinţa mareşalului Antonescu, şi în privinţa caracterului neechilibrat al textului lui Paul Goma Deosebirea este, după părerea mea, doar în formulare Fondul mi se pare identic În scrisoare spui un lucru extrem de important Citez: „Cu câţiva ani în urmă am citit cu mare admiraţie un pasaj din Goma care observa că nu poate fi bun scriitor decât cel ce reuşeşte să se transpună în pielea altuia, să-şi asume o condiţie umană diferită de a sa proprie, pentru a exprima din interior speranţele, durerile, frământările şi fericirile celuilalt” Şi aşa mai departe Scuze pentru poate prea lungul citat Păi, dragă domnule Laszlo, dacă lucrul acesta l-ai admirat la Goma (din câte înţeleg, principiul, şi nu punerea lui în practică – vezi exemplul pe care-l dai: Mihail Sebastian), dacă ai găsit că, într-adevăr, aşa trebuie să facă un bun scriitor, apoi de ce nu încerci să aplici dumneata însuţi, în scrierile dumitale, acest principiu pe care-l admiri atâta? Fiindcă, stimate prietene, părerea mea este că exact lucrul acesta ne deosebeşte: eu încerc întotdeauna (şi o fac de când mă ştiu matur, deci de nişte decenii), să intru în pielea personajelor al căror comportament vreau să mi-l explic, pentru a le putea înţelege din interior, nemulţumindu-mă cu o cât ar fi ea de atentă privire din afară; pe câtă vreme dumneata nu procedezi deloc aşa, făcând cam ceea ce spui că a făcut Paul Goma cu Mihail Sebastian Sau aşa mi se pare mie Greşesc? Să exemplific cu nişte personalităţi cu care am venit, cât de cât, în contact O iau cronologic În pielea lui Gheorghiu-Dej, recunosc, n-am încercat să intru Probabil că eram prea tânăr: în anul în care a murit, împlineam 28 de ani – altele îmi treceau pe atunci prin cap, nu mă preocupa înţelegerea reacţiilor dictatorului… În schimb pe Ceauşescu am căutat să-l înţeleg din interior, şi cred că în bună măsură am reuşit Rezultatul a fost într-un fel surprinzător: nu numai că n-am mai fost în stare să urăsc personajul, cu toate că motive aveam destule, dar m-a podidit un soi de compasiune, al cărei maxim s-a înregistrat atunci când am văzut înregistrarea „procesului” de la Târgovişte – am avut senzaţia că dintre toţi cei aflaţi acolo, în sală, el, criminalul, a avut atitudinea cea mai demnă Pomeneşti în scrisoare de Hitler, afirmând că n-ai avea niciun motiv să-i porţi recunoştinţă fierbinte, că n-ai fi îndreptăţit să-i diminuezi culpele, pentru faptul că i-ar fi dat tatălui dumitale, şomer, un bun loc de muncă într-o fabrică de armament Absolut de acord cu reacţia dumitale Dar te intreb: dar tatăl dumitale crezi că ar fi avut aceeaşi reacţie ca şi dumneata? Eu înclin să cred că nu Şi mă bazez numai pe conflictul de generaţii care s-a petrecut în Germania, al cărui rezultat a fost ceea ce s-a numit „revolta copiilor foştilor nazişti”, care a coincis oarecum cu mişcările studenteşti din 1968, dar şi cu începutul „denazificării” reale, profunde, cu ceea ce s-a numit ulterior „Vergangenheitsbewältigung” – adică lupta, dominarea, învingerea trecutului În privinţa lui Antonescu, care nu mi-a fost niciodată simpatic, am încercat totuşi să-l înţeleg, fără ca prin aceasta să-i diminuez culpa: părerea mea este că s-a făcut vinovat de ceea ce e numit „crimă împotriva umanităţii” A fost desigur, cum scrii, o personalitate complexă şi, ca orice asemenea personalitate, a avut şi părţi pozitive Trăgând însă o linie, personajul a fost negativ, iar pentru poporul român – pe care el, în felul lui, l-a iubit; asta nu i se poate contesta – malefic Asta nu mă împiedică însă să constat, şi să înţeleg, că basarabenii – în general, ori numai cei din categoria lui Goma – îl privesc altfel De ce înţeleg şi respect acest punct de vedere, chiar dacă nu sunt de acord cu el? Ţi-am scris şi ai reacţionat iritat: deoarece simt că îmi lipseşte o anumită experienţă de viaţă, şi din pricina asta „organul” meu e mai puţin sensibil, sau are o sensibilitate necorespunzătoare unei corecte înţelegeri a fenomenului Acelaşi lucru şi în ceea ce priveşte întâmplări petrecute în lumea deţinuţilor politici (O idee pe care ai respins-o, aducând în discuţie faptul că nu toţi cei ce au scris despre Auschwitz au şi fost la Auschwitz De acord cu dumneata Dar… Întâi: o scriere a unuia care a fost la Auschwitz mi se pare, din start, mult mai autentică decât a unuia care n-a fost acolo Şi asta independent de calitatea ei Al doilea: am remarcat la unele scrieri despre închisori – de regulă la cele de calitate – că se vorbeşte despre nişte senzaţii, sentimente, relaţii care mi se par ciudate, pe care nu le percep în totalitate, corect până la capăt; presupun că din aceeaşi cauză, a lipsei de experienţă ) Asta mă face, dragă domnule Laszlo, să fiu mai prudent atunci când încerc să comit o judecată de valoare în domenii de viaţă unde simt că experienţa mea e deficitară Să revin însă la mesajul dumitale N-am considerat niciun moment atitudinea lui Goma ca „legitimă”, cum scrii, ci doar „explicabilă”; sau, dacă vrei, „de înţeles”, gândindu-mă tocmai la acea experienţă de viaţă pe care Goma a avut-o, dar care mie-mi lipseşte Atât Că Goma e subiectiv – lucrul acesta mi se pare normal, firesc: aşa e Goma Eu nu l-am cunoscut altfel, ci l-am acceptat aşa, fiindcă subiectivismul lui, cât o fi el, nu m-a deranjat cu nimic Şi pentru că în spatele lui am avut impresia că desluşesc un suflet mare Or, se ştie că cine e sufletist, e şi subiectiv – astea cam merg împreună… Altfel spus, Goma nu e un analist politic, ci un scriitor Dacă vrei: un artist Şi cred că unui artist îi este permis să fie subiectiv De fapt, putem spune că Goma priveşte lucrurile unilateral, din unghiul lui de vedere, acela al românului basarabean Dumneata îi ceri, câteva rânduri mai la vale, să lepede straiele românului basarabean şi să le îmbrace pe cele ale evreului deportat în Transnistria Îi ceri acest efort, bazându-te pe faptul că dumneata eşti în stare să-l faci Îţi spun într-o paranteză că şi eu sunt în stare să mă transpun, în limita posibilului, în situaţia unui evreu deportat în Transnistria Nu ştiu în ce măsură mi-a reuşit, dar de încercat am încercat Asta este însă problema mea Dar dacă eu am încercat şi am fost mulţumit de unele rezultate, nu m-am gândit niciodată să cer acest lucru şi altcuiva Deoarece consider că este, în primul rând, o chestiune de opţiune personală Dumneata gândeşti altfel şi e dreptul dumitale inalienabil Îi ceri deci lui Goma, mai mult sau mai puţin imperativ, să lepede straiele basarabeanului şi să le îmbrace (din când în când, alternativ) pe cele ale evreului Fără să te întrebi dacă vrea sau/şi dacă poate? Goma ţi-ar putea răspunde că el e mulţumit de straiele pe care le poartă şi că doreşte să rămână în felul acesta îmbrăcat E dreptul lui, la fel de inalienabil El te mai poate însă întreba cu ce drept îi ceri dumneata, lui, să schimbe straiele? E iarăşi dreptul lui s-o facă şi tare mi-e teamă că n-ai să găseşti un răspuns convingător Eu unul, în locul dumitale, n-aş risca Dar asta nu e, iarăşi, problema mea… Chestiunea este, aşadar, destul de complicată Nu-i poţi cere cuiva să facă şi dintr-unele şi dintr-altele, ci trebuie să-l laşi să facă ceea ce-l trage inima Aşa e liberal, aşa e democratic Şi atunci? Atunci unul face de unele şi altul face de altele După cum îi e, fiecăruia, voia Iar diversele lucrări se completează reciproc, ele sunt, dacă vrei, complementare, contribuind fiecare la o mai bună, la o mai obiectivă redare a întregului Ţi-am vorbit în mesajul precedent de istoricul şi eseistul Jean Ancel, pe care l-am cunoscut în 1994, în Israel (În cele ce urmează, nu mă voi referi la istoric, ci la eseist ) El scrie tocmai despre evreii deportaţi în Transnistria Are şi el memoria lui: se pare că o parte din familia lui a murit acolo Este, ca şi Goma, subiectiv Dacă vrem, Ancel (sau altul dintre istoricii evrei, m-am referit la el doar ca la un exemplu) e un soi de „pandant” al lui Goma Fiecare priveşte lucrurile din unghiul lui Puse alături, scrierile lor, ambele subiective, ne permit o „decodare” a întregului, care este mai mult sau mai puţin obiectivă Şi Goma, şi Ancel sunt, într-o măsură sau alta, actori ai evenimentelor petrecute între 1940 şi 1944, în zona Prut-Nistru-Bug Lor, actorilor, nu le poţi cere să fie obiectivi Cel puţin din pricina faptului că memoria lor este încărcată cu o doza apreciabilă de suferinţă, pe care niciunul n-a putut s-o dea uitării Pe ei, pe actori, pe mărturisitori trebuie să-i accepţi aşa cum sunt, adică subiectivi Sigur, s-ar putea imagina, într-o situaţie ideală, sau mai degrabă absurdă, depinde cum o priveşti; s-ar putea imagina, deci, ca cei doi actori mai înainte numiţi să scrie, fiecare, despre subiectul celuilalt Dacă ar scrie aşa, în cruce, textele lor ar fi extrem de interesante, fără discuţie Dar poţi să le-o ceri? Bineînţeles că nu Şi totuşi? Chestiunea aceasta, pe care am caracterizat-o ca fiind „absurdă”, nu e chiar atât de lipsită de interes pe cât pare la o examinare ceva mai superficială Căci problema „Transnistria”, despre care discutăm, face parte din discuţia mai generală, pe care s-o numim „Gulag-Holocaust”, despre care ştii foarte bine că s-a împotmolit, că a intrat în impas, că a pornit-o, în cel mai bun caz, pe calea discuţiilor paralele, ca un soi de dialog al surzilor în care, de fapt, fiecare caută parcă să acopere ceva de care nu e prea mândru, pe care într-o măsură îl regretă, dar n-are curajul s-o spună etc Etc (Nu insist, ca să nu lungesc prea mult vorba ) Mă întreb, numai, ce-ar fi dacă criticii Gulagului s-ar apuca să critice Holocaustul, iar cei ai Holocaustului, în contra-partidă, Gulagul? E o situaţie care nu mi se pare deloc absurdă Şi e singura care ar putea să scoată lucrurile din impas, atâta vreme cât mai trăiesc şi sunt implicaţi, într-un fel sau în altul, actori ai evenimentelor respective sau doar rubedenii ale lor Revin la mesaj Îmi mai reproşezi că mă dau la o parte şi că-i las pe deportaţi şi, respectiv, pe puşcăriaşi să discute problemele lor Absolut inexact Nu mă dau deloc la o parte Ci doar nu mă îmbulzesc ca elefantul în magazinul cu porţelanuri Acolo unde nu mă pricep, nu mă bag Pur şi simplu Asta mi se pare singura atitudine corectă Netrecând pe acolo, nu-mi pot permite să judec De pildă, pe cel care a cedat torturilor, la anchetă Sau pe cel care a devenit colaborator Nefiind pus în situaţie, neştiind cum aş fi reacţionat, nu pot să-mi permit să judec pe unul sau pe altul Nu e vorba aici de un „sofism necugetat”, cum scrii, ci de o chestiune de elementar bun simţ Atât Nu că „nu mă bag acolo unde nu-mi fierbe oala”, ci „nu mă bag acolo unde nu mă pricep” Unde vezi sofismul? Nici eu nu am informaţii despre ceea ce s-a petrecut, cu adevărat, în Basarabia – întâi: între iunie 1940 şi iunie 1941; apoi: între iunie 1941 şi august 1944 De aceea mă feresc să mă pronunţ în vreun fel „Ceva” însă s-a petrecut acolo Îţi supun atenţiei trei elemente aparent disparate Primul: au existat români ardeleni care au ajutat evreilor să se salveze trecând în Ardealul de Sud Al doilea: n-am auzit de cazuri similare în Basarabia Al treilea: Valentina Caraion (a cărei familie a fost deportată ca „evrei din Odesa” către Bug) povesteşte că evreii nu puteau fugi din coloanele de deportaţi care noaptea nu erau supravegheate, deoarece ţăranii ucraineni, de un „antisemitism feroce”, îi denunţau imediat – erau prinşi şi executaţi Repet: ce s-a petrecut, cu adevărat, în Basarabia? Întrebarea rămâne deschisă… Într-o chestiune – iartă-mă că mă văd obligat să ţi-o spun – chiar te contrazici O dată, îi reproşezi lui Goma că n-a produs o scriere echilibrată, că s-a referit doar la necazurile pricinuite de evrei basarabenilor Iar în alt loc îmi reproşezi mie că am spus că Goma nu s-a gândit la efectul pe care-l va avea scrierea lui (care ar putea fi socotită ca fiind antisemită) Păi, dragă domnule Laszlo, n-ai impresia că e acelaşi lucru? M-am lungit peste măsură, te rog să mă scuzi Cu aceeaşi prietenie, al dumitale, Ion Solacolu P S Iertată să-mi fie o remarcă: felul în care caracterizezi perioada trăită de românii din Basarabia între 1941 şi 1944, ca un „fericit accident istoric” prin care s-ar fi „regăsit” la „pieptul patriei”, mi se pare prea crud Şi nemeritat Nedrept Cluj, 3 noiembrie 2002 Stimate domnule Solacolu, Am impresia că ne-am exprimat amândoi suficient de nuanţat argumentele Doar câteva ultime retuşuri se mai impun Când mă refeream în misiva mea anterioară la exerciţiul de identificare a scriitorului cu victimele, în niciun caz nu vedeam procesul ca pe o îmbrăcare a pielii de… măgar criminal Nicio secundă nu-mi trecea prin minte să mă transpun în situaţia lui Gheorghiu-Dej, Ceauşescu sau a altor monştri creaţi de o istorie bolnavă Niciodată nu-mi voi stoarce imaginaţia să pricep sau eventual (Doamne fereşte!) să compătimesc vreun dictator Dacă aveţi dv Aşa, pe undeva, o glandă pentru Cizmarul autohton, ca să vă lăsaţi „podidit” de compasiune pentru el, atunci măcar fiţi conştient de faptul că practicaţi deja un flagrant exerciţiu de masochism, nicidecum o asumare a condiţiei de victimă (despre care vorbeam eu) Aş mai băga de seamă că acesta nu mi se pare un proces facultativ, pe care unii artişti îl adoptă, dacă se simt în stare, iar alţii îl ignoră Cred, dimpotrivă, că este vorba de singura posibilitate de a descrie onest o circumstanţă istorică: din perspectiva victimei Dacă poate fi mai mult sau mai puţin adevărată aserţiunea că istoria (oficială) o scriu învingătorii, în ceea ce mă priveşte consider că rolul scriitorului independent este de a se înhăma la istoria – esenţialmente apocrifă – redactată din punctul de vedere al victimei şi reflectându-i adevărurile Iată motivul pentru care au reuşit să mă aducă în pragul perplexităţii ultimele scrieri ale lui Paul Goma În optica mea Goma încarnează însuşi prototipul scriitorului neoficial, în răspăr cu Oficialitatea, omul care şi-a modelat întreaga viaţă pentru a înălţa acest altar de portavoce a victimelor Şi, brusc, atâta obtuzitate la el faţă de o amplă categorie de victime ale secolului trecut! Îmi veţi spune, probabil, că obtuzitatea este rezultatul direct al patimii De acord, dar ce are a face patima cu analiza istorică lucidă şi responsabilă?! Când, de pildă, Goma notează că evreii polonezi au tot dreptul să-i fie recunoscători lui Stalin pentru că i-a salvat din lagărele naziste, şi acelaşi drept şi-l ia el însuşi ca basarabean de a-i fi recunoscător, în mod simetric, lui Antonescu – ei bine, judecata lui e de două ori aberantă Nici evreii salvaţi de Stalin, nici basarabenii salvaţi de Antonescu nu au dreptul – dacă doresc să producă o judecată istorică obiectivă, corectă şi de bun simţ – să uite crimele abominabile ale celor doi dictatori (unul mai mare, altul mai mititel, în funcţie de spaţiul geografic pe care l-au avut la dispoziţie) Recunoştinţa personală, la fel ca şi ura personală, fac ravagii când se interferează cu judecata istorică În cel mai rău caz, Paul Goma era obligat să facă menţiunea preliminară că nu ne oferă în Săptămâna roşie studii istorice, cu pretenţii de seriozitate şi cu bibliografie de specialitate, ci o răbufnire personală, o răfuială cu prezentul şi trecutul Căci problema dramatică tocmai asta este, domnule Solacolu Paul Goma s-a specializat în aşezarea de-a curmezişul El este un mare maestru al sfidării normelor oficiale Atitudinea lui a fost admirabilă atunci când s-a împotrivit din răsputeri, cu vorba şi cu fapta, comunismului leninist, stalinist, dejist şi ceauşist I-am stat apoi alături cu textele mele polemice, atunci când Paul Goma s-a luat la harţă în Jurnalul său cu structurile osificate ale culturii române contemporane, cu sferele de influenţă omnipotente, cu bisericuţele promiscue şi cu mentalităţile înţepenite Dar acum când – dacă bine observ – cursul istoriei se îndreaptă, sub influenţa puterii americane, spre condamnarea absolutismelor de orice speţă şi, prin intermediul globalismului computerizat de factură postmodernă, spre decon-struirea proiectelor dictatoriale localiste, nu-l pot urma pe Paul Goma în operaţiunea de spălare a banilor murdari purtând efigia lui Ion Antonescu Atât şi nimic mai mult Nu înseamnă nicidecum că, prin acest punct de vedere, aş adera la cohorta duşmanilor şi denigratorilor lui Paul Goma Vreau să atrag pur şi simplu atenţia că în redactarea istoriei apocrife, a scriitorilor independenţi, trebuie folosită raţiunea şi nu pasiunea Dincolo de acest caz individual, rămâne însă acută problema pe care am dezbătut-o într-un dialog anterior, deja publicat, faptul că există două tabere între care nu pare să adie vreo briză de dialog: obsedaţii în demontarea Holocaustului brun vs Obsedaţii în demontarea Holocaustului roşu E amuzantă soluţia pe care o propuneţi dv Şi totodată, mă tem, irealizabilă, anume să-i punem pe unii să scrie despre tema de lucru a celorlalţi şi viceversa Am atinge cu asta idealul şi tare mă tem că acest stadiu ne este deocamdată refuzat Din păcate singura soluţie care ne rămâne nouă, spectatorilor independenţi, este să ne continuăm misiunea de observare de la mantinelă şi să fluierăm din străfundul plămânilor atunci când jucătorul vreunei echipe, prefăcându-se a căuta pucul, îl izbeşte cu crosa în plină figură pe competitorul echipei… nu adverse, ci diverse Să privim deci partida mai departe Cu stimă, Laszlo Alexandru Dietzenbach, 24 noiembrie 2002 Dragă domnule Laszlo, Permite-mi câteva succinte note în încheierea schimbului nostru de scrisori pe această temă 1 A încerca să înţelegi motivaţiile, mobilurile unui anume personaj negativ (în cazul de faţă, generalul Ion Antonescu), nu înseamnă nici a-l compătimi, nici a-i scuza faptele Orice judecător, înainte de a pronunţa condamnarea, încearcă să-l înţeleagă pe acuzat Dacă n-o face, nu-i un judecător bun 2 Atât românii din Basarabia, între 1940-41, cât şi evreii deportaţi în Transnistria, între 1941-1944, au fost victime Şi unii, şi alţii Unii ai Gu-lagului, alţii ai Holocaustului Numai aspectul acesta e de ajuns să complice o situaţie pe care dumneata cauţi cu tot dinadinsul s-o simplifici Cred că ceea ce numai aparent ne desparte e faptul că eu mă strădui să-i înţeleg şi pe unii, şi pe alţii Dar pe deasupra şi înainte de toate, nu românii din Basarabia sunt răspunzători de uciderea în masă a evreilor ce erau deportaţi în Transnistria Asta e dincolo de orice discuţie 3 Mi se pare absolut normal ca, în momentul eliberării de apăsarea unui pericol de factură existenţială, evreii, sau unii dintre ei, să-l fi privit pe Stalin ca pe un eliberator Şi la fel, românii din Basarabia, sau unii dintre 1 ei, pe Antonescu Ceea ce nu înseamnă că, prin aceasta, crimele unuia ori ale altuia pot fi uitate ori şterse 4 Felul în care îl judeci pe Goma, „cel de după Jurnal”, mi se pare nedrept Am impresia pe undeva că pentru dumneata există doi Goma – unul cu care în bună măsură te-ai identificat şi un altul care, de la un timp, nu mai răspunde aşteptărilor dumitale Nu există însă decât un singur Goma: anume, Paul Goma Că el nu te mai mulţumeşte, asta nu e neapărat problema lui 5 Asupra discuţiei Gulag vs Holocaust ar fi mai multe de spus Sigur că soluţia imaginată de mine e una ideală, iar realitatea e, din păcate, tocmai pe dos Ceea ce are ca rezultat – aproape natural, aş zice – că cele două grupuri de „demolatori”, cum îi numeşti, să se acuze reciproc de monopolizarea suferinţei prin estomparea grozăviilor celuilalt flagel Din pricina asta discuţia s-a şi blocat, între cele două grupuri instalându-se un dialog al surzilor De care profită exact cei ce nu sunt interesaţi de punerea în lumină a nici unuia dintre cele două tipuri de genocid Adică adversarii democraţiei Evident, o discuţie în care cei ce iau parte la ea s-ar preocupa, simultan, de „demolarea” ambelor flageluri, chiar şi în inegală măsură, ar fi mult mai echilibrată decât cea la care asistăm în prezent Care – din motive şi ideologice, aş spune – pare că bate efectiv pasul pe loc Să fie aceasta tot o situaţie ideală? Nu cred Am impresia mai degrabă că discuţia, aşa cum se desfăşoară acum, suferă de o evidentă carenţă a spiritului democratic E motivul pentru care nu cred că se poate asista la ea ca la un spectacol Sau că, altfel spus, spectacolul la care asistăm nu e defel amuzant Cu aceleaşi sentimente amicale, al dumitale, Ion Solacolu (2002) Paul Goma antisemit „Problema… este dacă da sau ba Goma a scris adevărul (sau a minţit) în cărţile sale Basarabia şi Săptămâna Roşie sau Basarabia şi Evreii!’ Paul Goma, Jurnal I România după „dezgheţ” Pe lângă numeroasele vicisitudini sau tragedii în plan social şi al destinului individual pe care le-au provocat deceniile de comunism, una din amprentele specifice ale dictaturii a fost îngheţarea dezbaterilor intelectuale de substanţă Întrucât sistemul editorial şi publicistic se afla sub monopol de stat, oficialităţilor nu le-a fost greu să elimine orice reflecţie spontană, cu privire la locul şi rolul nostru în prezentul şi trecutul istoric Puţinele intervenţii pe asemenea subiecte se cereau avizate şi aprobate în prealabil de către „specialişti”, nuanţele erau negociate cu cenzura, tonalităţile erau atent cumpănite Istoria constituia unul din vârfurile de lance în activitatea ideologică a partidului, ca atare despre istorie se scria cât, când şi cum permitea partidul După decembrie 1989, apusul dictaturii a adus cu sine, pe lângă alte avantaje, liberalizarea pieţei de idei Libertatea cuvântului a înlesnit iniţial dezvăluiri senzaţionale şi răfuieli elementare, dar a contribuit şi la apariţia unor intervenţii tot mai substanţiale S-a impus, într-un asemenea context, rediscutarea în sfârşit obiectivă a trecutului nostru Două mari teme şi-au făcut loc în dezbaterea publică: oroarea extremismului fascist şi intelectualii care l-au sprijinit (Holocaustul), oroarea extremismului comunist şi gânditorii care l-au susţinut (Gulagul) Era normal ca aceste două uriaşe traume istorice ale secolului XX, provocate de moartea violentă a milioane de oameni, să fie până la urmă analizate şi cumpănite, pentru a fi înţelese şi conştientizate Surpriza pe care o trăieşte un observator oarecum neutru al fenomenului este că o asemenea dezbatere, în loc să fie purtată azi doar cu argumente, dovezi, demonstraţii şi seninătate ştiinţifică, include numeroase izbucniri pasionale E incredibil în special faptul că discuţia este percepută sub formă de „concurenţă”, prin constituirea a două „tabere” distincte, care parcă tind a se elimina reciproc În locul unei armonioase colaborări între cele două direcţii de studiu (şi-şi), asistăm de multe ori uimiţi la competiţia exclusivistă (sausau) În totul acestei confruntări aberante, fiecare grupare încearcă să încarce nota de plată a adversarilor, să relativizeze răspunderea aliaţilor Criticii feroci ai comunismului mai scapă consideraţii indulgente asupra „imprudenţelor” de dreapta, analiştii versaţi ai fascismului mai eliberează certificate de bună purtare pentru „naivităţile” de stânga Circumstanţele atenuante sunt mereu acordate celor din propria tabără, chiar şi cu riscul de a părea sofisme Circumstanţele agravante sunt consecvent aruncate peste gardul vecinului Nu poate exista spectacol mai decepţionant, în plan intelectual, decât acela de a asista la îndiguirea lucidităţii pe brazde înguste, la teleghidarea spiritului critic în direcţii preconcepute 2 Aria lui Goma În această operă în aer liber având ca decor propria noastră existenţă, aria lui Paul Goma dobândeşte un loc inconfundabil Profilul său eroic din perioada totalitară, implicarea sa activă, biografică, în lupta împotriva abuzurilor şi a samavolniciei, forţa impresionantă a talentului său artistic şi puterea de convingere a argumentelor pe care le pune în mişcare îl plasează indiscutabil pe unul din cele mai proeminente locuri în dezbaterea contemporană A-l citi pe Paul Goma reprezintă principala obligaţie pentru oricine îşi propune să înţeleagă dezastrul posthelic, efectele perverse ale ceauşismului, colaboraţionismul otrăvitor al scriitorilor, mecanismele istorice, psihologice, sociale şi individuale de îngenunchere în faţa comunismului Având toate aceste elemente în faţa ochilor, am acceptat bucuros cu ceva timp în urmă iniţiativa lui Paul Goma de a purta un dialog Întins de-a lungul anului 1997, el reflecta în prima sa jumătate o armonie a celor doi colocutori, deşi era vorba despre subiecte fierbinţi ca resurecţia Securităţii în viaţa publică, aservirea Bisericii Ortodoxe faţă de interesele puterii politice, jocurile mărunte ale anumitor grupuri intelectuale de presiune sau importanţa contemporană a mărturiei Canalul de comunicare dintre noi s-a perturbat însă după ce mi-am permis să aduc în dezbatere tinereţea fascist-legionară a lui Mircea Eliade, Emil Cioran, Vintilă Horia etc Duelul de floretă s-a schimbat în izbituri cu parul Paul Goma mi-a reproşat că… fac legături strâmbe şi vizez alături de ţintă, apoi mi-a refuzat dreptul la replică, apoi a publicat doar partea lui de conversaţie, în care mă ataca, nu şi partea mea, în care mă explicam, dialogul a fost retezat şi relaţia dintre noi s-a răcit Deşi mi-a displăcut în mod acut, acest incident nu m-a îngrijorat excesiv, câtă vreme încă mai speram că era vorba de o neînţelegere momentană Îmi închipuiam cel mult că vocea critică a lui Paul Goma e condiţionată de legăturile de recunoştinţă personală faţă de Mircea Eliade2 2 După insistenţele mele, dialogul nostru a apărut integral în vol Laszlo Alexandru, Orient Expres Polemici, Cluj, Ed Dacia, 1999, p 164-219 3 Vezi, de pildă, „Pe ei i-a întrebat cineva dacă sunt anti-goi?”, în Jurnalul literar, Buc , nr 9-12/2000, p 1, 24-25 4 În Jurnalul literar, Buc , nr 5-10/2002; în Viaţa românească, Buc , nr 5-6/2002 şi nr 7/2002; în Vatra, Târgu Mureş, nr 3-4/2002 şi nr 5-6/2002 5 Vezi Ion Solacolu – Laszlo Alexandru, „Polemici pe internet”, în Columna, Târgu Jiu, nr 5-6/2003, p 29-31 În format electronic în revista Electra, nr 1/2003, www revistaelectra tk 6 Buc , Ed Jurnalul literar 7 Vezi Michael Shafir, Între negare şi trivializare prin comparaţie: Negarea Holocaustului în ţărileposteomuniste din Europa Centrală şi de Est, Iaşi, Ed Polirom, Seria „Document”, 2002, p 77 Dar în ultimii ani partizanatul antisemit al lui Paul Goma a prins un contur tot mai consistent3 În special un text intitulat Basarabia şi „problema” şi publicat în presa literară4 mi-a stârnit nemulţumirea, pe care am exprimat-o într-un schimb epistolar cu Ion Solacolu5 În 2002 apărea Basarabia, roman în care Goma îşi strângea la un loc câteva dintre ostilităţile antievreieşti6 Un alt admirator al autorului, cercetătorul Michael Shafir, şi-a mărturisit atunci dezamăgirea faţă de evoluţia (involuţia?) pe care o consta-ta7 Un eseu polemic tăios împotriva lui Paul Goma a fost publicat apoi sub semnătura lui Radu Ioanid8 În paralel a pornit în revista electronică E-Leonardo dezbaterea în jurul respectivei situaţii, prin intervenţii ale lui Ion Solacolu9 şi Ovidiu Pecican10 Paul Goma a revenit cu volumul incendiar Săptămâna Roşie 28 iunie – 3 iulie 1940 sau Basarabia şi Evreii11, în care postfaţa lui Mircea Stănescu schiţa anumite răspunsuri la adresa contestatarilor scriitorului Acestea ar fi manifestările de suprafaţă ale unui conflict căruia mă văd obligat să-i sintetizez în continuare coordonatele ideatice 8 Vezi Radu Ioanid, „Paul Goma – între Belleville şi Bucureşti”, în Observator cultural, Buc , nr 177/15-21 iulie 2003 9 Vezi Ion Solacolu, „Instigare – pogrom genocid”, în E-Leonardo, nr 3/2004, la www eleonardo tk Vezi şi id , „A existat, oare, un plan pentru deportarea la Auschwitz a evreilor din România?”, în E-Leonardo, nr 3/2004 10 Vezi Ovidiu Pecican, „Sub flamuri vechi, nume noi (Paul Goma antisemit?)”, în E-Leonardo, nr 2/2003, la www eleonardo tk Id , „Basarabeni, români, pogrom, genocid Opinii şi precizări, ipoteze şi amintiri”, în E-Leonardo, nr 3/2004 Id , Paul Goma istoric, în E-Leonardo, nr 4/2004 11 Buc , Ed Vremea XXI, 2004 Teza fundamentală a lui Paul Goma este expusă încă din primele două fraze (ample) ale cărţii, ce exprimă fără echivoc intenţia urmărită Le citez integral, în ciuda incongruenţei lor stilistice (datorită direcţiilor semantice suprapuse şi intersectate): „Care să fi fost motivul, pretextul, temeiul – sau/şi cauza – pentru care, din prima zi (22 iunie 1941) a Campaniei antisovietice a celui de-al doilea război mondial, «cu nebănuită cruzime, românii i-au masacrat din senin pe evrei, atât pe solul naţional: Abatorul de la Bucureşti, Pogromul de la Iaşi, Trenurile Morţii, Basarabia şi Bucovina – cât mai ales în Transnistria»? (teza evreilor) – crimă care ar fi «devansat în timp, egalat în cruzime Auschwitzul»?, cum scrie Matatias Carp Care să fi fost resortul criminal care, dintr-o comunitate ca a noastră, dacă nu legendar de tolerantă, atunci sigur: îndelung răbdătoare, a făcut-o să devină în interval de doar un an: 28 iunie 1940-22 iunie 1941 – şi dacă numai în o săptămână: 28 iunie-3 iulie 1940? – «una majoritar, făţiş, feroce antisemită, încuviinţând măsurile guvernamentale de persecutare, de lichidare a evreilor»? – din senin, cum susţin, de jumătate de veac, evreii” (Săptămâna Roşie, ed Cât – În continuare S R , p 5, sublinierile lui P G ) După cum se vede, încă din primul paragraf lucrarea izbucneşte cu violenţă, exprimând o frământare îndelung reţinută, o nemulţumire şi o indignare manifestă Tonul va rămâne constant neschimbat, de-a lungul întregii expuneri a autorului, care îşi hăr-ţuieşte şi îşi „agresează” cititorul, îl obligă la lecturi încrucişate, pe mai multe niveluri de semnificaţie, cu sufletul la gură, împărţit între stupoare şi oroare Îndată ce intrăm în contact cu cronotopul istoric şi ne dăm seama că e vorba de o lucrare ce tratează despre anumite realităţi legate de al doilea război mondial, pentru a-l înţelege cu adevărat trecem la rearanjarea mesajului pe diversele sale componente de sens: 1) Românii i-au masacrat fără vină pe evrei (teza evreilor); 2) Aceste crime au precedat cronologic Auschwitzul, dar l-au egalat în cruzime (teza lui Matatias Carp); 3) Comunitatea românească – dacă nu excesiv tolerantă, dar totuşi răbdătoare – a devenit atunci făţiş antisemită; 4) Această modificare de mentalitate şi atitudine colectivă s-a petrecut într-un singur an, ba poate chiar într-o singură săptămână a anului 1940; 5) Autorul (Goma) urmează să ne spună „motivul, pretextul, temeiul – sau/şi cauza” pentru care s-a petrecut o asemenea metamorfoză mentală; 6) Autorul (Goma) polemizează cu ideile susţinute de cercetătorii evrei 7) Toţi evreii exprimă aceleaşi idei, pesemne bazându-se pe aceleaşi fapte, şi pot fi confutaţi în bloc Cam multe afirmaţii sentenţioase înghesuite în doar două fraze! Lui Paul Goma cea mai inocentă imputaţie care i se poate aduce, încă din prima pagină a discursului său, este incoerenţa stilistică În diverse capitole ale lucrării, scriitorul se avântă pe un teritoriu foarte sensibil, legat de viaţa şi de moartea unei comunităţi etnice Paul Goma contestă cifra de 400 000 victime evreieşti ale Holocaustului (S R , p 5) El preia cu toată convingerea teza lui Norman G Finkelstein şi îi acuză pe evrei că urmăresc doar extorcarea de fonduri ca despăgubiri pentru Holocaust (S R , p 115-118) Reafirmă mitul ceauşist al lui Antonescu – salvator al evreilor (S R , p 9) Îi acuză pe evrei de instaurarea comunismului, adevăratul „Holocaust Roşu” (S R , p 15 ş a ) De altminteri toţi evreii sunt bolşevici, adică „nu chiar toţi, numai circa 98” (S R , p 77) Goma reciteşte mare parte din istoria României în cheie antisemită: răscoala ţărănească din 1907 s-a produs ca reacţie la rapacitatea evreilor (S R , p 104-105); în timpul primului război mondial, evreii au colaborat cu ocupantul (S R , p 105); obsesia de căpătâi a evreilor a fost dezmembrarea României ca stat naţional, desprinderea Basarabiei (S R , p 77-78, p 190), a Bucovinei de Nord (S R , p 190) precum şi a Transilvaniei (S R , p 190); criza frontului în primul război mondial, după revoluţia bolşevică, li se datorează în mare măsură evreilor (Basarabia, ed Cât – În continuare B , p 139); evreii au jucat un rol considerabil în înfiinţarea P C R (B , p 139) Fiind duşmanii prin excelenţă ai României şi ai românismului, evreii i-au măcelărit cu bestialitate pe românii care se retrăgeau paşnic din Basarabia: „Evacuarea armatei şi a civililor din Teritoriile Ocupate în iunie-iulie 1940 a constituit, din partea evreilor, nu a ruşilor ocupanţi, prilej de agresiune sălbatică, fanatică, rasistă, anti-românească, anti-goi, anti-creştină” (S R , p 21) Acestea fiind… premisele istorice de la faţa locului, sigur că şi românii, nemaivrând să joace în eternitate rolul de victime ale unei minorităţi impertinente şi criminale, s-au dezlănţuit în acţiuni spontane, antievreieşti – ca de pildă Pogromul de la Iaşi, „primul act sângeros – victime: evreii din România”, dar care a avut loc doar la un an şi o zi după agresiunea provocatoare evreiască din Basarabia (S R , p 21) Statul român a intervenit totuşi spre a potoli furia mulţimilor, iar mareşalul Antonescu a dat chiar un ordin formal în sensul respectiv (Goma îl reia pe larg, lăsând să treacă necomentat oribilul antisemitism flagrant al mesajului12) 12 „Neamul evreesc a supt, a sărăcit, a speculat şi a oprit dezvoltarea neamului românesc timp de câteva secole sic! Nevoia de a scăpa de această plagă a românismului este de nediscutat sic!, dar numai guvernul are dreptul de a lua măsurile necesare Aceste măsuri se află în curs de aplicare şi ele vor fi continuate după normele ce voi hotărî / Nu este admisibil ca fiecare cetăţean sau fiecare soldat să-şi asume rolul de a soluţiona problema evreească prin jafuri şi masacre sic! Prin asemenea procedee arătăm lumii că suntem un popor nedisciplinat şi necivilizat şi punem autoritatea şi prestigiul statului român într-o lumină cu totul neplăcută sic!” etc (S R , p 207) Acesta fiind „scheletul” ideatic al cărţii, „plămânii” sunt reprezentaţi de numeroasele citate din epocă (problemă asupra căreia voi reveni ulterior), iar „sângele” îl constituie stilul pamfletar, scrâşnit, bi-ciuitor care, aplicat unei probleme adânc tragice, e greu să nu stârnească indignarea cititorului de bună credinţă Întocmind, pe ton coleric, liste negre ale cercetătorilor care nu-i împărtăşesc punctul de vedere, Paul Goma se discreditează lamentabil: „Absenţa documentelor nu-i deranjează pe Dinu C Giurescu, Răzvan Theodorescu, Andrei Pippidi, S Tănase, D Pavel, G Andreescu, M D Gheorghiu, români imparţialişti, eterni linguşiţi emeriţi care din dezgustătoare slugărnicie legitimează orbeşte cele mai…” etc Etc (S R , p 14) Ţinând seama de argumentele şi explicaţiile de mai sus, apare în mod legitim întrebarea: este sau nu este Paul Goma un antisemit? Avea dreptate Ion Solacolu să ne îndemne la multă prudenţă, în situaţiile când ne slujim de o asemenea clasificare: „Eticheta de antisemit e astăzi pentru un intelectual degradantă, ea îl stigmatizează, îl descalifică, aşezându-l împreună cu toată prestaţia lui de până atunci – şi de aici rezidă gravitatea şi responsabilitatea demersului – într-un justificat con de umbră, punându-l aşadar pe cel etichetat astfel sub semnul întrebării, altfel spus, demolându-l” Paul Goma este cel mai important reper al nostru de curaj şi verticalitate din anii comunismului, a-l demola înseamnă a priva societatea de un model pozitiv Or societatea nu poate progresa în absenţa reperelor luminoase13 Problema cu care ne confruntăm este, în consecinţă, extrem de gravă Orice pripeală în judecată, orice caracterizare şovăitoare pot fi catastrofale 3 Discurs asupra metodei 13 Ion Solacolu, Instigare , loc Cât 14 Vezi la adresa www biblioteca paulgoma net (sublinierile din citat îi aparţin lui P G ) Iritat pesemne de conţinutul dezbaterilor libere stârnite de paginile sale, Paul Goma nota recent, cu nedezminţit grobianism, în jurnalul expus pe internet: „Solacolu, Pecican, Laszlo dezbat, discută, se chiar dispută, pe «tema»: este sau nu este antisemit Goma? (de ce nu: are Goma un sex – sau trei?, şi dacă niciunul?) – ca şi cum aceasta ar fi problema crucială pentru români în general, pentru intelectualii români în special, în Anul Domnului 2004 () Credeam, cu naivitate, că problema fie: una dintre ele - este dacă da sau ba Goma a scris adevărul (sau a minţit) în cărţile sale Basarabia şi Săptămâna Roşie sau Basarabia şi Evreii / Vai: şi Solacolu, şi Pecican, şi Laszlo s-au oprit la gard; din uliţă au încercat să vadă, să audă ce se petrece înăuntru (în ogradă, în casă)…” etc Etc (miercuri, 31 martie 2004)14 Să fie sănătos Paul Goma! Pasajul de mai sus reflectă, în toată splendoarea, desuetudinea concepţiei sale despre istoriografie Cercetarea istorică de azi nu mai situează cu predilecţie faptele studiate pe modelul binar adevăr – neadevăr, ci preferă distincţia verosimil – neverosimil, plauzibil – neplauzibil Tot mai mare pondere ocupă discursurile istorice de natură relativistă („eu presupun că e aşa, dar s-ar putea să mă înşel”), abordarea pluriperspectivistă, cercetarea realităţilor din trecut cu ajutorul instrumentelor alternative Evoluţia este dinspre istoriografia totalitară, arţăgoasă, intolerantă şi monologală spre cea democratică, tolerantă (în limite ştiinţifice), dialogală Iată, spre exemplu, următoarele enunţuri: A Vlad Ţepeş a fost domnitorul Ţării Româneşti în secolul al XVlea B Vlad Ţepeş a fost domnitorul Moldovei în secolul al XIX-lea Între A Şi B Avem banala deosebire dintre adevăr şi neadevăr, a cărei dovadă o reclamă sus şi tare Paul Goma Iată acum următoarele enunţuri: A1 Vlad Ţepeş a fost un tiran sadic, care îşi omora supuşii din pură plăcere A2 Vlad Ţepeş a fost un domnitor patriot care, fie şi pe calea forţei, urmărea civilizarea supuşilor săi În A1 Şi A2 Există două interpretări istorice diferite, ambele plauzibile şi care, la o rigoare, pot coexista (A1 Fiind preferată de unii comentatori străini, iar A2 De cei autohtoni) Nu contest că ar putea cândva să apară şi o variantă bizară de tipul: A3 Vlad Ţepeş, fiind agresat de unii supuşi ai săi, s-a apărat trăgându-i în ţeapă Înainte de a mă grăbi să strig „nu-i adevărat!”, voi şopti prudent: „nu prea îmi vine să cred ” Eroarea unui istoric, foarte gravă, poate consta va să zică nu doar în spunerea/scrierea neadevărului, ci şi în lansarea unor variante explicative bizare, aberante, neverosimile, asupra evenimentelor din trecut Iar cât priveşte problema sexelor lui Paul Goma, de când l-am auzit pe primul ministru al României cum, de la tribuna Parlamentului, îşi invita contestatarii să-i numere ouăle, nimic nu mă mai surprinde în materie de grobianism Spiritele mari se întâlnesc Exemplele mele anterioare sunt confirmate de o răsunătoare demonstraţie istoriografică a lui Ovidiu Pecican Deşi porneşte de la realităţile descrise de Paul Goma, folosind şi alte rapoarte militare ale vremii, inaccesibile autorului parizian, precum şi luând în discuţie diversele puncte de vedere ale eşichierul politic (extrema stângă prin Troţki, extrema dreaptă prin C Z Codreanu, P N Ţ Prin memorialistica lui Zaharia Boilă etc ), O Pecican ajunge la concluzii cu totul diferite: „nu evreii (în general, la nivelul întregii lor comunităţi) i-au hărţuit pe românii în retragere Nu a fost vorba despre un conflict interetnic subl Mea, L A O serie de cetăţeni români din Basarabia aparţinând altor etnii (ucraineni, evrei) i-au hărţuit pe reprezentanţii statului român din motive care se întrezăresc: unii, pentru că era un stat burghez, păzind ordinea inegalităţilor sociale şi a discriminărilor; alţii, pentru că era un stat corupt, ori, mai bine zis, pentru că fenomenul corupţiei, observat la nivelul întregii ţări, în Basarabia atingea, prin slujbaşii statului din această provincie răsăriteană, cote greu de suportat În ambele cazuri, mesajul este unul de critică socială ” 15 Între P Goma, care acreditează în absolut izvoarele istorice unilaterale şi forţează concluzia sa antisemită neplauzibilă – respectiv O Pecican, care interoghează o paletă întreagă de resurse şi propune, sub forma unei ipoteze de lucru, concluzia plauzibilă a criticii sociale, se află tocmai distanţa care separă vechea şi noua istoriografie 15 Vezi O Pecican, Paul Goma istoric, în loc Cât 16 Idem, Sub flamuri vechi… în loc Cât 17 „În realitate, Paul Goma n-are dreptate Evenimentele asupra cărora se opreşte au fost Dar Paul Goma nu este nici măcar un reprezentant al vechii istoriografii! El „nu are în spate nici pregătirea istoricului, nici instituţii al căror program de cercetare să îi asigure materialul şi armătura argumentaţiei Va recurge, în consecinţă, la raţionamente proprii, întemeiate pe experienţă, pe o cunoaştere indirectă, prin alţii, a evenimentelor, pe memorie – depozitara trecutului subiectivat – şi, vai, pe propriile (re) sentimente” 16 O gafă de proporţii a lui Goma este creditul orbesc pe care îl acordă propagandei antisemite antonesci-ene17 De fapt sursele istorice la care apelează autorul sunt destul de numeroase, dar unilaterale şi neplauzibile: bilanţuri militare oferite de Marele Stat Major, sau rapoarte ale unor ofiţeri, impregnate de limbajul antisemit funcţionăresc al vremii18; articole de ziar expri-mând realităţile dorite de regimul dictatorial-militar; scrisori personale ale unor soldaţi de pe front (dar de provenienţă neclară); ba chiar mesaje ale mareşalului Antonescu acuzându-i pe evrei! E ca şi cum un istoric comunist şi-ar propune să demonstreze bunăstarea şi fericirea românilor pe vremea ceauşismului, servindu-ne lungi citate din Editorialele ziarului Scânteia, memoriile lui Paul Niculescu-Mizil, confesiunile generalului Pleşiţă şi discursurile festiviste ale lui Nicolae Ceauşescu! Deşi autorul plasează la sfârşitul volumului Săptămâna Roşie O lungă listă bibliografică, majoritatea citatelor probatoare pe care ni le oferă nu sunt individualizate prin trimiteri precise la volum, ediţie şi pagină spre a putea fi verificate şi, până la proba contrară, îmi permit să mă îndoiesc de autenticitatea cel puţin a câtorva referinţe Într-o concluzie provizorie, se cuvine precizat că cercetarea întreprinsă de Paul Goma nu respectă în forma sa exterioară (ton pătimaş, subiectivism, stil pamfletar şi insultător, apel la surse unilaterale, aparat critic imprecis şi lacunar) exigenţele unei veritabile lucrări ştiinţifice pentru a se face credibilă 4 Minciuni folosite până la epuizare de propaganda regimului Antonescu, care căuta să convingă că «evreii bolşevizaţi» sunt de vină, nu numai pentru umilinţele suferite de armata română în retragere, în cele câteva zile cât a durat evacuarea din iunie 1940, ci şi pentru tot ce a suferit populaţia românească în acel an de ocupaţie sovietică De aceea evreii trebuie îndepărtaţi definitiv din mijlocul naţiunii române O propagandă al cărei ţel era, desigur, netezirea căii pentru trecerea la «soluţia finală» Iar mai târziu, desigur într-o altă formă şi urmărind alte scopuri, aceleaşi evenimente au stat în atenţia propagandei regimului Ceauşescu, în anii cei mai întunecaţi ai naţional-comunismului românesc” (Ion Solacolu, Instigare , în loc Cât ) 18 O extraordinară demonstraţie a felului cum catalogarea inamicilor ca „evrei” de către funcţionarii statului român e mai curând concludentă pentru educaţia antisemită a aparatului administrativ, dar nicidecum pentru adevărata identitate etnică a agresorilor – vezi în O Pecican, Paul Goma istoric, loc Cât După aceste remarci preliminare şi circumstanţiale, să ne adâncim de-acum în analiza propriu-zisă a tezelor autorului Să-i facem pe plac şi să răspundem la întrebarea sa arţăgoasă: „da sau ba, Goma a scris adevărul (sau a minţit)?” Vom opera în acest capitol cu distincţia adevăr – neadevăr (A Vs B ), urmând ca în capitolul următor să ne aplecăm asupra distincţiei verosimil – Neverosimil (A2 Sau A3 ?) în ipotezele şi interpretările preopinentului nostru Paul Goma a minţit atunci când a prezentat situaţia politică a evreilor din România După cum arată reputata cercetătoare a fenomenului totalitar Hannah Arendt, „nu este o exagerare să spunem că România era cea mai antisemită ţară a Europei antebelice Încă din secolul al XIX-lea antisemitismul românesc era un fapt bine stabilit În 1878, marile puteri încercaseră să intervină, prin Tratatul de la Berlin, şi să determine guvernul român să-i recunoască pe locuitorii evrei drept cetăţeni români – chiar dacă ar fi rămas cetăţeni de rang secund Nu au reuşit, şi la sfârşitulprimului război mondial toţi evreii români – cu excepţia câtorva sute de familii sefarde şi a câtorva evrei de origine germană – erau încă străini rezidenţi pe teritoriul românesc A fost necesară întreaga forţă a Aliaţilor, în timpul negocierilor tratatelor de pace, pentru a «convinge» guvernul român să accepte un tratat al minorităţilor şi să acorde minorităţii evreieşti cetăţenia română Această concesie, făcută de ochii lumii, a fost retrasă în 1937şi 1938 când, încrezători în puterea Germaniei hitleriste, românii au simţit că pot risca denunţarea tratatelor favorabile minorităţilor ca fiind impuse în detrimentul «suzeranităţii» lor, putând astfel să priveze de cetăţenia română câteva sute de mii de evrei – aproximativ un sfert din totalul populaţiei evreieşti Doi ani mai târziu, în august 1940, cu câteva luni înaintea intrării României în război – de partea Germaniei hitleriste – Mareşalul Ion Antonescu, şeful noii dictaturi a Gărzii de Fier, i-a declarat apatrizi pe toţi evreii români, cu excepţia celor câtorva sute de familii de evrei ce fuseseră cetăţeni români înaintea tratatelor de pace În aceeaşi lună, el a instituit o legislaţie antievreiască, care era cea mai severă din Europa (luând în considerare şi Germania) Categoriile privilegiate, veteranii de război şi evreii care fuseseră cetăţeni români înainte de 1918, nu reprezentau mai mult de zece mii de oameni, deci cel mult unu la sută din întregul grup Hitler însuşi era conştient că Germania risca să fie depăşită de România şi i s-a plâns lui Goebbels, în august 1941, la câteva săptămâni după ce dăduse ordinul pentru – Soluţia Finală, că «un om ca Antonescu procedează în această chestiune într-un mod mult mai radical decât am făcut-o noi până la ora actuală» „1,9 Potrivit lui Paul Goma, în schimb, evreii n-aveau motive a se plânge de Ospitalitatea plaiurilor mioritice „În «putregaiul» românesc, în «pseudo-democraţia» carpato-dunăreană () evreii au vieţuit binişor, chiar confortabil, după 1867 dar după 1878!; şi după 1938, când a venit la putere guvernul Goga-Cuza, autodeclarat «antievreiesc» „(S R , p 103-104) Uluitor! 19 Hannah Arendt, Eichmann în Ierusalim Un raport asupra banalităţii răului, trad Mariana Neţ, Buc , Ed All, 1997, p 208 Citată şi de O Pecican în eseul Paul Goma istoric, loc Cât Chiar Goma ne citează, imprudent, fragmente din discursurile rostite de Mihail Kogălniceanu în Parlamentul României (S R , p 30-42), îmbibate de un flagrant antisemitism, de care însă refuză a ţine seamă: „Dincolo de Milcov s-a ridicat un strigăt foarte mare în contra acestei invaziuni a unui popor străin, care era numai vătămător (Aplauze) „ „Veţi vedea că Moldova e secată, suptă de cârciumarii şi accizarii evrei; veţi vedea cum în Moldova un evreu intră în sat sărac lipit şi peste 2-3 ani iese cu capital mare, veţi vedea lipitorile satelor din Moldova (Aplauze) ” – Iată un excelent motiv ca statul „democrat” român să intervină în comerţul liber, luând aminte la apartenenţa etnică a comerciantului sătesc şi hotărându-i soarta în Parlament – „Acest popor, jidovii, se ţine la pândă şi aşteaptă ca să lovească celelalte popoare ” – Teoria conspiraţiei – „Dumneavoastră voiţi ca noi, care avem o sumă de patru sute de mii de jidovi, să stăm cu mâinile la pept şi să-i lăsăm să facă ce vor vrea?” – într-adevăr, nu: un stat profund democratic trebuie să ia poziţie, să-şi persecute evreii! După ce le-a interzis prin lege să cumpere pământ, acum să le suspende inclusiv autorizaţiile comerciale! Iar când guvernele vest-europene fac presiuni pentru respectarea drepturilor minorităţilor din România, cum le răspunde faimosul Mihail Kogălniceanu? „Tractatul de la Paris n-a făcut decât a complecta şi pune sub garanţia marilor puteri europene seculara noastră autonomie Iată limbagiul ce l-am ţinut străinilor, am zis că noi nu recunoaştem puterilor străine dreptul să se amestece în afacerile noastre administrative din întru interior (Aplauze)” Cine ar fi crezut? Refrenul ceauşist al „neamiestecului în treburili intierni” funcţiona deja la 1869! Timpul s-a oprit în loc Dar nu numai Parlamentul român şi legislaţia statală erau impregnate de autoritarism împotriva minorităţilor neasimilate, ci chiar mentalitatea populară nu ezita să îndemne la violenţe Toată Basarabia era un butoi de pulbere antisemită: pogrom la Chişinău în 1903; alt pogrom în 1905; după unirea cu România evreii n-au fost naturalizaţi; şcolile evreieşti au fost românizate şi nu s-a mai permis studierea limbii idiş; actorii evrei din Teatrul Naţional de la Chişinău au fost daţi afară în 1927; ţăranii din Soroca şi Bălţi recurg la violenţă antisemită în 1930; se organizează propagandă în favoarea masacrului antisemit la Cetatea Albă în 193520 „Basarabia era o citadelă electorală a antisemitismului românesc”, încât la 1937 Garda de Fier a câştigat 22,8 din voturi, Partidul Naţional Creştin, de orientare violent antisemită, 9,3, după care guvernul a anulat în câteva luni cetăţenia română a câtorva zeci de mii de evrei, iar folosirea limbii idiş în public a fost interzisă21 În 1940, „masacrele împotriva evreilor au însoţit retragerea trupelor româneşti Zeci de evrei au fost ucişi în diverse sate din Bucovina şi uneori în localităţi precum Rădăuţi, Dorohoi şi Galaţi, care nu au venit niciodată în contact cu ocupaţia sovietică Asasinatele erau de obicei executate de soldaţi, dar uneori şi de grupuri de români sau ucraineni Cele mai cumplite crime au avut loc în timpul retragerii din Bucovina, prima fiind săvârşită în comuna Milcoreni (judeţul Dorohoi)” 22 Goma însuşi ne prezintă date elocvente ale unor statistici despre evoluţia demografică a evreilor (S R , p 76): În Basarabia rusească: 1812 – 3 000; 1817 – 19 130; 1850 – 78 216; 1862 – 95 927; 20 Informaţii oferite de Irina Livezeanu, Cultură şi naţionalism în România Mare 1918-1930, Buc , Ed Humanitas, 1998, citată de Ovidiu Pecican, Sub flamuri vechi , loc Cât 21 Vezi Radu Ioanid, art Cât 22 R Ioanid, ibid În continuarea expunerii sale, cercetătorul oferă detalii ale masacrelor, dând cifre şi precizând chiar nume ale victimelor 1897 – 228 168 În Basarabia românească: 1919 – 267 000; 1931 de fapt: 1930 – 204 858 Goma nu se oboseşte să analizeze cifrele şi să enunţe concluziile care se impun: pentru prima dată în istoria Basarabiei, pe timp de Pace şi prosperitate, sub guvernare românească numărul evreilor nu a mai crescut, ci a scăzut cu o cincime! Asta înseamnă că „au vie-ţuit binişor”, nu-i aşa? Atunci când afirmă că „primul act sângeros” împotriva evreilor s-a comis abia la 29 iunie 1941, Pogromul de la Iaşi (S R , p 21), Paul Goma minte, încercând să stabilească false raporturi cauză-efect, prin trecerea sub tăcere a realităţilor inconvenabile Altă minciună a lui Paul Goma ţine de parţializarea geografică a genocidului Pentru a putea omite dimensiunea continentală a fenomenului, scriitorul înalţă bariere de Imaginaţie la graniţele României El refuză să privească faptul istoric în conexiunea sa internaţională şi decretează că evreii sunt răspunzători (întrucât i-au agresat pe românii în retragere paşnică din Basarabia şi Bucovina) şi prin urmare au fost măcelăriţi Clasica situaţie românească: mortul e de vină Din nefericire Holocaustul a avut o îngrozitoare şi macabră extensie, aproape toate statele europene cunoscându-i flagelul În sinteza sa, Hannah Arendt se opreşte pe scurt asupra evenimentelor din Germania, Austria, Protectoratul Cehiei şi Moraviei, Franţa, Belgia, Olanda, Danemarca, Italia, Iugoslavia, Bulgaria, Grecia, România, Ungaria şi Slovacia Nici vorba de un frivol scenariu western, aşa cum ni-l prezintă Paul Goma: pieile roşii atacă diligenţa – potera pleacă la asalt şi dă foc corturilor! N-a fost vorba de o răfuială „internă”, ci de o crimă la nivel continental, cu diverse nuanţe specifice, de la stat la stat În cazul României, insistă H Arendt, „curios este faptul că, de la început şi până la sfârşit, Antonescu nu a fost mai «radical» decât naziştii (după cum gândea Hitler), ci numai permanent cu un pas înaintea progreselor Germaniei El a fost primul care i-a lipsit pe evrei de cetăţenie şi care a început masacrele pe scară largă, în mod făţiş şi fără nicio ruşine; aceasta într-un moment în care naziştii erau încă ocupaţi cu testarea primelor lor experimente Reacţionase la ideea vânzării evreilor în străinătate cu peste un an înainte ca Himmler să ofere «sânge contra camioane» şi a sfrşit, ca şi Himmler, prin anularea întregii afaceri ca şi cum totul nu ar fi fost decât o glumă” 13 Michael Shafir şi Radu Ioanid sunt indulgenţi cu Paul Goma, atunci când îl consideră un negaţionist „prin deviere” (E drept că cei doi se refereau doar la romanul Basarabia şi la fragmentele apărute în presă ) E suficient să citim un pasaj de la p 273 a volumului Săptămâna Roşie… pentru a-l judeca mult mai aspru pe autor: „Doar ştim, avem şi hârtii, şi ţinere-de-minte: «Holocaustul românesc» este o minciună, un fals, o escrocherie, o ticăloasă ameninţare («Punga sau viaţa!»)” Paul Goma aici minte violent, negând frontal Holocaustul! Atrag atenţia că ne aflăm deja în sfera unei culpe sancţionabile penal: România s-a sincronizat cu legislaţia statelor europene şi, prin Ordonanţa de Guvern nr 31/13 martie 2002, interzice negarea în public a Holocaustului şi o pedepseşte cu închisoare între 6 luni şi 5 ani24 Iar publicarea unei cărţi negaţioniste ţine de domeniul public 23 H Arendt, op Cât , p 211 24 Vezi M Shafir, op Cât , p 97-103 25 Leon Volovici, Antisemitism în Post-Communist Eastern Europe: A Marginal or Central Issue?, 1994, citat în Shafir, op Cât , p 115 Paul Goma minte atunci când pune semnul egalităţii între evrei şi comunism („Holocaustul Roşu, de care evreii s-au făcut vinovaţi, din 1917, în Rusia; în 1919: în Ungaria; din 17 septembrie 1939 în Polonia; din vara lui 1940: în Ţările Baltice, în România, iar din 1944-45 în toată Europa de Est” – S R , p 15 ) După cum arată Leon Volovici, „argumentul «evreu bolşevic» nu constă, de fapt, în evidenţierea numărului evreilor în rândul elitelor comuniste, ci în cea a pretinsei culpabilităţi colective a evreilor pentru nelegiuirile şi dezastrele regimurilor comuniste Marxismul avea să fie – şi continuă să fie prezentat drept o ideologie «evreiască», emanată din iudaism şi servind drept instrument de stăpânire a lumii şi subjugare a altor naţiuni Propaganda arată cu degetul spre o «vină evreiască» pe cât de totală, pe atât de imaginară, pentru a contrabalansa culpabilitatea reală şi responsabilitatea faţă de crimele comise împotriva populaţiei evreieşti” 25 Falsitatea logică a concepţiei autorului e semnalată şi de Radu Ioanid: „Goma se luptă din greu cu o dilemă comună antisemiţilor români Pe de o parte, aceştia sunt gata să accepte că PER era un partid mic, dominat de minorităţi (unguri, evrei, slavi), din cauză că aceasta le serveşte scopul – acela de a demonstra originile ne-româneşti ale PER şi fragilitatea sa Pe de altă parte, semnul de egalitate pe care ei îl pun între evrei şi comunism îi tentează să afirme că majoritatea evreilor erau comunişti sau simpatizanţi cu ei Aceste două teorii nu se potrivesc Ori PER-ul era o forţă politică minusculă, insignifiantă, ori era un partid majoritar evreiesc, important Şi această dilemă trebuie să fie rezolvată de cei care au creat-o” 16 O altă minciună, de natură morală, a lui Paul Goma este acreditarea şi justificarea implicită a Legii Talionului în studiul istoric Care a fost resortul ce a transformat poporul român „îndelung răbdător” (vorba vine…) într-o comunitate făţiş antisemită – chestionează autorul Şi afirmă, sub formă de scuză indirectă: „Dacă nu este decent să ne întrebăm: «Cine a început primul?» – pentru că rana sângerează încă, vom formula astfel: «Cine s-a răzbunat – pe cine? Pentru ce? Când?» – deci: «Care a fost cronologia faptelor?» „(S R , p 189, subl Lui P G ) Poate că un asemenea raţionament brutal ar fi fost de înţeles în legea Vestului Sălbatic: ochi pentru ochi, dinte pentru dinte În civilizaţia modernă, însă, „injustiţia suferită de poporul meu nu îmi îndreptăţeşte poporul să comită, la rându-i, injustiţii” 27! Într-un mod tranşant se pronunţă şi Radu Ioanid, atunci când ia în discuţie oribilul măcel comis de armata română împotriva tuturor evreilor din satul Sculeni, la 27 iunie 1941: „Exhumarea victimelor, care a avut loc sub supravegherea unui medic legist în 1945 la Gura Căinari, a găsit în cele trei morminte comune 311 cadavre, din care 33 erau copii între unu şi doisprezece ani, inclusiv şapte copii sub un an şi paisprezece copii sub şase ani Oare va reuşi Paul Goma să îşi convingă cititorii că aceşti copii erau şi ei «terorişti bolşevici» care au atacat, în iunie 1940, armatele române în retragere, motivaţi fiind de «ura rasială»?” 28 26 Vezi Radu Ioanid, art Cât 27 Ovidiu Pecican, Paul Goma istoric, loc Cât 28 Radu Ioanid, art Cât Dar cea mai scandaloasă minciună a lui Paul Goma o constituie preluarea logicii globale şi a limbii de lemn din propaganda anto-nesciană În argumentaţia sa oamenii nu mai sunt trataţi ca indivizi, ci ca apartenenţi la o etnie Persoanele nu mai sunt răsplătite sau pedepsite în funcţie de izbânzile sau eşecurile lor, ci au de suportat fatalitatea naşterii într-o anumită familie, într-o anumită rasă Figura umană e schimonosită în funcţie de imaginile pe care presa, armata şi discursul oficial ale statului român, sub conducerea dictatorului Ion Antonescu, le proiectează asupra întregii etnii: evreii s-au bolşevizat, evreii au conspirat, evreii au ucis, evreii au fost pedepsiţi Paul Goma ne readuce sub priviri toată nemernicia criminală a fascismului românesc 5 Aberaţii După neadevărurile fundamentale, constitutive, pe care le-am identificat în cercetarea „ştiinţifică” a lui Paul Goma, unii cititori vor crede poate că e obositor să mai lungim discuţia şi asupra numeroaselor detalii aberante sau controversabile ale lucrării O facem numai din dorinţa de a elimina orice dubiu în privinţa atitudinilor şi opţiunilor autorului 29 Idem, ibidem E de subliniat amănuntul că aceleaşi autorităţi militare care i-au declarat pe soldaţi „dispăruţi”, i-au declarat mai apoi şi dezertori Ciudat cum Paul Goma a reţinut doar primul aspect, fără a-l mai aminti pe al doilea Din necunoaştere? (adică dintr-o documentare insuficientă?) Cu premeditare? (adică printr-o tentativă de manipulare a cititorilor?) a) Creditând orbeşte instrumentele propagandistice de informare ale vremii, Goma susţine că în timpul retragerii din Basarabia şi Bucovina de Nord au rămas „ucişi sau dispăruţi: 356cadre; 42 876 soldaţi şi gradaţi” (S R , p 157) şi pune implicit aceste pierderi pe seama agresiunilor „evreieşti” În realitate, cum excelent o explică Radu Ioanid, „aproape 43 000 de soldaţi români care au fost declaraţi «dispăruţi» au fost, de fapt, dezertori şi au şi fost desemnaţi ca atare de autorităţile militare române Aceşti soldaţi erau localnici care proveneau în mare majoritate din Basarabia şi Bucovina de Nord şi care pur şi simplu nu au vrut să traverseze împreună cu regimentele noua graniţă cu Uniunea Sovietică şi să rămână dincolo de ea fără acces la familiile lor” 29 b) Combătând înverşunat anumite detalii ale adevărului istoric, Goma se străduieşte de fapt să discrediteze ansamblul informaţiei Astfel se întâmplă în cel puţin două situaţii De pildă, autorul contestă extraordinar de violent cifra de 400 000 evrei masacraţi a) (S R , p 5 ş a ), după care, întrucât a aşezat sub semnul îndoielii veridicitatea cifrelor, sfârşeşte prin a nega însăşi existenţa Holocaustului din România (S R , p 273), ceea ce reprezintă deja o minciună flagrantă şi profund insultătoare După cum sintetizează Michael Shafir30, istoricii români şi străini au avansat estimări diferite privitor la evreii care au pierit sub dictatura antonesciană: Dinu C Giurescu – 108 000; Florin Constantiniu – „aproximativ 200 000”; Andrei Pippidi – 120 000; Lucian Boia – între 110 000 şi 120 000; Radu Ioanid – „aproximativ 250 000”; Jean Ancel – 410 000, din care 170 000 evrei ucraineni; Raul Hilberg – 270 000 Dar ezitările cercetătorilor în jurul zecilor sau sutelor de mii de victime în plus sau în minus nu alterează desigur prin nimic esenţa însăşi, înfiorătoare şi oribilă, a Holocaustului! Paul Goma face mare tapaj, într-un capitol distinct, pe marginea informaţiei dacă evreii au purtat sau nu steaua galbenă în Bucureştii anilor „O Corectează dispreţuitor amintirile lui Lucian Pintilie, îl pune la punct sarcastic pe Andrei Oişteanu, după care îl citează, în poziţie de drepţi, pe controversatul Raul Şorban, care aduce laude mareşalului Antonescu pentru ordinul privind abolirea odiosului semn distinctiv (S R , p 122-123) Dar ca să aboleşti o dispoziţie, trebuie ca ea să fi existat în prealabil! Şi într-adevăr, „steaua galbenă le-a fost, de fapt, impusă evreilor români doar în anumite raioane ale Moldovei, în Basarabia, Bucovina şi Transnistria, dar nu în Bucureşti” 31 Înfierbântarea lui Goma asupra unor amănunte nu schimbă mai deloc realitatea istorică de ansamblu: numeroşi evrei au purtat steaua galbenă în România! (însă pe cât de absorbit era el în combaterea detaliului, pe atât de uituc se dovedeşte în evidenţierea întregului ) 30 Vezi M Shafir, op Cât , p 64-65 31 Vezi Radu Ioanid, art Cât e) Un întreg capitol scandalos şi jignitor este dedicat reabilitării mareşalului Antonescu (S R , p 239-261) În logica principală a expunerii, „Ion Antonescu a fost, a rămas, pentru mine, ca pentru toţi românii basarabeni, bucovineni, herţeni: «Mareşalul dezrobitor» „(S R , p 244) Faptul că „mareşalul dezrobitor” i-a putut face întâmplător un bine lui Goma nu schimbă încă prin nimic figura sa globală de dictator şi agresor militar A scrie istoria şi a defini personalităţile neamului prin prisma subiectivităţii proclamate ostentativ reprezintă o zgomotoasă aberaţie Michael Shafir distinge cu acuitate cele două planuri, atunci când insistă: „Dreptul la memorie al scriitorului Paul Goma este de netăgăduit (…) Dreptul la memorie al «istoricului» Goma este însă, din păcate, mai puţin respectabil” 332 Sofismul prin care autorul nostru încearcă să determine glisarea frauduloasă a recunoştinţei personale spre o reabilitare istorică generală e cât se poate de grosolan, iar tonurile pastelate prin care e evocat un criminal de război sunt abominabile 32 M Shafir, op Cât , p 77 (subl Lui M S ) 33 O Pecican, Paul Goma istoric, loc Cât (subl Lui O P ) d) în edificarea speculaţiei sale că masacrele româneşti împotriva evreilor au fost provocate de alte masacre, la fel de oribile, comise de evrei împotriva românilor ce se retrăgeau din Basarabia şi Bucovina de Nord, autorul pune un accent deosebit pe săptămâna 28 iunie – 3 iulie 1940 (ba chiar o cuprinde în titlul volumului) Prin ce resort criminal o comunitate „îndelung răbdătoare” sic! ca a noastră s-a putut transforma, într-o singură săptămână, în una feroce antisemită? – se întreabă Paul Goma încă de pe prima pagină a discursului său furibund Aberaţia evidentă a acestei ipoteze este migălos demontată de către Ovidiu Pecican: „pentru scriitor procesu-alitatea istorică necesar a fi investigată se reduce la intervalul – neglijabil la scara istoriei – de o săptămână sau, cel mult, de un an Autorul nutreşte convingerea sinceră – şi, mi se pare mie, puţin naivă – că marile psihoze sociale pot fi explicate prin evenimente punctuale Oricât de importante ar fi însă acestea şi chiar dacă ele pot avea rolul unui detonator, niciodată asemenea conjuncturi nu epuizează tabelul clinic al unor evoluţii mult mai complexe, cum sunt arcul amplu şi nuanţat al violenţelor sociale şi «contagiunea mentală» care contribuie la răspândi-rea lor (…) În opinia mea, formată şi pe temeiul lecturii unora dintre studiile datorate istoricilor francezi, nicio propagandă politică, oricât de intensă, nu poate determina într-un singur an (necum într-o singură săptămână!) o metamorfoză de asemenea intensitate şi la o asemenea scară Or, atunci, înseamnă că rădăcinile comportamentului antisemit dur remarcat de Matatias Carp şi citat de Paul Goma sunt mult mai vechi, iar reconstituirea atentă a traseului sinuos care a condus până la ele se cuvine să înlocuiască reacţiile pripite, iritate şi expresivitatea de tip pamfletar ori, direct, invectiva” 33 De adăugat ar fi mai ales precizarea că majoritatea crimelor comise împotriva evreilor din Basarabia se datorează acţiunilor coordonate, în serviciu comandat, ale instituţiilor statului român (armata, jandarmeria etc ), iar mentalitatea antisemită a populaţiei locale a slujit mai mult ca paravan şi justificare a groaznicelor fapte Va să zică, pe cât de implauzibilă e (de) formarea mentalităţii unei naţiuni pe parcursul unei singure săptămâni, pe atât de periferic a fost aportul însuşi al mentalităţilor, în comparaţie cu dezlănţuirile efective ale grupurilor de comand034 34 „Vinovaţi sunt cei ce au ordonat şi cei ce au executat masacrul Ei şi nimeni altcineva Unii dintre ei au fost judecaţi şi condamnaţi, alţii nu Dar vinovaţi, ei şi numai ei sunt (…) Atunci când armatele române şi germane au ocupat în iunie 1941 Basarabia, au fost «prinşi» acolo probabil circa 100 000-150 000 de evrei După un an şi câteva luni, în septembrie 1942, în Basarabia se mai găseau circa 150-200 de evrei, care fuseseră exceptaţi în mod individual de la deportare deoarece activitatea economică ar fi avut serios de suferit Asta a însemnat punerea în aplicare a ordinului mareşalului (pe atunci încă generalul) Antonescu ca «terenul să fie curăţat de elemente iudeo-bolşevice» Fireşte, ordinul mareşalului a fost executat de militari Care-l primiseră ” (Vezi Ion Solacolu, Instigare… loc Cât ) 35 Vezi Jan T Gross, Vecini Suprimarea comunităţii evreieşti din Jedwabne, Polonia, trad Delia Cursan, Iaşi, Ed Polirom, 2002 36 M Shafir, op Cât , p 116 e) Acelaşi scenariu western şi obsesiva întrebare „cine a început?” le aplică Paul Goma dându-şi cu părerea despre tragica întâmplare din Jedwabne, unde toţi evreii, cu mic, cu mare, au fost masacraţi şi arşi de către vecinii lor polonezi35 Goma are însă grijă şi aici să ne atragă atenţia că faptele s-au produs în vara lui 1941, iar anterior, la 17 septembrie 1939, înstăpânirea bolşevicilor peste Polonia s-ar fi realizat cu sprijinul evreilor (B , p 141; S R , p 188), deci pogromul poate fi văzut ca o răzbunare Cinică justificare! Macabră aberaţie! Pe cât de nesimţitoare, pe atât de neavenită: „Nu numai că evreii din Jedwabne nu participaseră la comunizare, dar în timpul ocupaţiei Poloniei de est (1939-1941), sovieticii n-au făcut nicio excepţie cu evreii, aceştia fiind şi ei, în parte, deportaţi în Siberia şi supuşi altor măsuri represive, la fel ca şi restul populaţiei” 36 f) O aberaţie spectaculoasă ne rezervă Săptămâna Roşie, de data aceasta, nu din punct de vedere istoric sau moral, ci Intra-exege-ţic La fel ca în medievalele „povestiri în ramă”, împletirea diversee) lor lecturi şi interpretări precum şi concluzia neverosimilă ne reţin atenţia la un moment dat Noi îl citim pe Paul Goma, care îl citeşte pe rabinul şef Alexandru Şafran, care citează din Biblie (S R , p 89, 97-99) E interesant să relatăm o asemenea poveste în care, deşi fiecare personaj citeşte peste umărul celui din faţa sa, fantasticul borgesian e ca şi inexistent În prefaţa la volumul lui Matatias Carp, Cartea neagră – Suferinţele evreilor din România 1940-1944, dr Alexandru Şafran, Rabinul şef al Cultului Mozaic din România anului 1946 scrie la un moment dat: „Ca popor, Biblia ne-a învăţat de la început să ţinem minte, să nu uităm «Adu-ţi aminte de zilele cele demult, cugetă la neamurile trecute!» Ni se atrage luarea aminte, cu stăruinţă, ca nu cumva să uităm, de pildă, necazurile pricinuite în vechime de amaleciţi «Adu-ţi aminte cum s-a purtat cu tine Amalec pe drum, când veneaţi voi din Egipt… nu uita aceasta!» Noi, gândindu-ne la episodul amalecit, avem să tragem învăţăminte Vorbind oamenilor, noroadelor, lumii despre acest episod, Biblia supune pe fiecare în parte şi pe toţi laolaltă unui proces moral, le aduce înaintea privirilor motiv de judecată, de socoteală, de revizuire a conştiinţei” Goma recunoaşte sincer că n-a înţeles aluzia la „episodul amale-cit” (dar, ca să-i întorc celebra expresie, atunci când nu înţelegi ceva nu te pronunţi!) şi caută pasajul respectiv în Biblia românească din 1968, Ieşirea, cap 17: „8 Atunci au venit Amaleciţii să se bată cu Israeliţii la Rafidim” După victoria asupra Amaleciţilor, „15 Atunci a făcut Moise un jertfelnic Domnului şi i-a pus numele «Domnul este scăparea mea!» 16 Căci zicea: «Pentru că mi-au fost mâinile ridicate spre scaunul Domnului în timpul luptei, ’când îşi ridica Moise mâi-nile, biruia Israel; iar când îşi lăsa el mâinile, biruia Amalec’ – nota lui Paul Goma de aceea va bate Domnul pe Amalec din neam în neam!» „ Şi acum interpretarea absolut stupefiantă a lui Paul Goma: „Tot nu am înţeles ce a vrut să spună A Şafran: care o fi, aici, «procesul moral»? Despre ce fel de «judecată, socoteală, revizuire a conştiinţei» vorbeşte? «La Rafidim» s-au înfruntat două tabere: «Au venit Amaleciţii să se bată cu Israeliţii» Motivul încăierării? Vechi cât lumea: Israeliţii încălcaseră teritoriul Amaleciţilor (întins din sudul Palestinei până în apropierea Egiptului, în Peninsula Sinai) Morala? Din spusele rabinului Şafran: invadatorul (prin gura cronicarului evreu), învin-gând cu ajutorul lui Iahve, are în mod necesar dreptate (în numele lui Iahve), iar învinsul (cu ajutorul lui Iahve) este pedepsit şi cu uitarea în vecii vecilor – în numele lui Iahve / Aceasta nu poate fi morală Pentru că este parţială, deci şchioapă: A Şafran pretinde că «episodul» se adresează «noroadelor, oamenilor, lumii», adică şi ne-evreilor Da de unde! O învăţătură astfel prezentată este numai pentru uzul evreilor: ca toţi invadatorii, reclamă dreptul lor la ocuparea unor teritorii străine – în virtutea «poruncii lui Iahve» şi în numele lui – aşa cum Turcii ascultau de «porunca lui Alah», făcând ce făceau în numele lui, cruciaţii în «numele lui Cristos», Ruşii în numele Ţarului, bolşevicii «în numele lui Marx, Lenin, Stalin – şi în al Revoluţiei din Octombrie» „(subl Lui P G ) În primul moment după lectura fragmentelor de mai sus, mi-am zis cu un zâmbet interior: ia te uită, s-a apucat Goma să-l înveţe Biblie pe un şef rabin! În al doilea moment, m-a iritat performanţa rară a lui Goma de a da o interpretare antisemită până şi unui pasaj din Biblie! Abia în al treilea moment m-am ridicat de pe scaun şi am luat în mâini Biblia sau Sfânta Scriptură a Vechiului şi Noului Testament, editată de Societatea Biblică (f a ) Am citit următoarele (Exodul – Eşirea, cap 17): „8 Amalec a venit să bată pe Israel la Refidim (…) 15 Moise a zidit un altar, şi i-a pus numele «Domnul, steagul meu» 16 El a zis: «Pentru că şi-a ridicat mâna împotriva scaunului de domnie al Domnului, Domnul va purta război împotriva lui Amalec, din neam în neam!» „ De-acum lucrurile exprimate în Biblie devin clare: Amaleciţii nu „se bat” cu Israeliţii – adică lupta nu e reciproc dorită, ci au venit să-i bată pe Israeliţii aflaţi pe calea exodului Raportul de forţe e disproporţionat, şi anume în defavoarea poporului ales Israeliţii nu veniseră să ocupe pământul Amaleciţilor, ci erau în trecere spre Ţara Făgăduinţei Nu Moise îşi ridică mâinile spre tronul lui Dumnezeu pentru a-şi favoriza oastea (cum confundă Goma sensul metaforic cu sensul literal al textului biblic), ci Amalec a îndrăznit să ridice mâna împotriva scaunului de domnie al Domnului, adică s-a străduit să împiedice voinţa lui Dumnezeu ca Israeliţii să-şi continue drumul refugiului din Egipt În ciuda dezavantajului în care se găseau, Israeliţii au învins totuşi cu ajutorul Domnului Dumnezeu îl va pedepsi pe Amalec neam de neamul lui, deoarece a încercat să îi sfideze voinţa Tot astfel – sugerează mai departe comentariul şef-rabinului Şafran – Domnul îi va pedepsi pe cei care au încercat iarăşi să extermine poporul ales şi I-au sfidat din nou voinţa Tot ca şi atunci, deşi e dezavantajat numeric şi ca putere, poporul ales va învinge, cu ajutorul Domnului Biblia li se adresează tuturor noroadelor şi le aduce tuturor oamenilor motiv de gândire şi de revizuire a conştiinţei, în sensul că aceia care îl mânie pe Dumnezeu vor fi aspru pedepsiţi Deşi mai tari decât duşmanii lor, vor fi învinşi Cheia de boltă a fragmentului se află în scena mâinii ridicate spre tron37 Paul Goma citează alte două variante, stilistic uşor diferite, în limba franceză Ambele contrazic interpretarea lui şi o confirmă pe a mea: mâna înălţată avea semnificaţie sfidătoare împotriva Domnului şi a fost pedepsită ca atare Biblia franceză de la Pléiade, 1956: „Puisqu’une main est contre le trône de Iah, guerre de Iahvé contre Amalec de génération en génération!” Biblia ecumenică din 1979: „Puisqu’une main s’est levée contre le trône du Seigneur, c’est la guerre entre le Seigneur et Amalec d’âge en age!” 37 Am putea înainta încă un pas pe calea acestei interpretări, subliniind că întregul conflict biblic dintre Israeliţi şi Amaleciţi poate fi plasat metaforic între două gesturi asemănătoare formal, dar diferite semantic: Moise îşi ridică mâna – în sens literal – către tronul lui Dumnezeu (vers le trône) pentru a obţine ajutor, Amalec îşi ridică mâna – în sens simbolic – împotriva tronului (contre le trône) pentru a-l sfida pe Dumnezeu Atât răsplata, cât şi pedeapsa vin ineluctabil Cele două variante franţuzeşti, traducerea editată la Societatea Biblică, comentariul rabinului şefalexandru Şafran şi explicaţia mea, pe de o parte, răstoarnă varianta improprie din 1968 şi concluziile absurde ale fostului disident Şi aici, la fel ca peste tot în cercetarea sa, autorul comite aceleaşi erori fundamentale de analiză: desprinde în mod nejustificat evenimentul din ansamblul contextului (citind toată cartea Exodului nu i-ar fi venit greu să priceapă că evreii nu-şi propuseseră să cucerească ţinuturile lui Amalec, ci erau doar în trecere) şi se lasă mânat de prejudecăţile antisemite, care îi teleghidează perspicacitatea Lecţia de Biblie pe care Paul Goma încearcă să i-o dea şefului rabin eşuează într-o aberaţie spectaculoasă g) Autorul Săptămânii Roşii citează cu multă convingere şi entuziasm un uluitor „testament de la New York” al lui Wilhelm Filderman, prin care se încearcă deculpabilizarea dictatorului Antonescu (S R , p 23)38 Mare păcat că nici măcar aici nu ne spune Goma de unde a procurat „docomentul”! Căci povestea acestui fals grosolan o găsim amplu descrisă în cercetarea lui M Shafir39: considerat când testament al lui Filderman din 1956, când mărturie a lui Filderman în faţa tribunalului de la Berna din 1955, prima trimitere la textul respectiv s-a făcut abia în anul 1994, de către faimosul (dar din motive penale) istoric Kurt W Treptow, un familiar al cercurilor naţionaliste din România Subiectul a fost pe dată călduros îmbrăţişat de controversatul săptămânal Baricada, de istoricii Buzatu şi Coja, precum şi de Revista Mareşal Antonescu, sponsorizată de Fundaţia Drăgan În ciuda eforturilor susţinute depuse de Lya Benjamin, cercetătoare şi expertă cunoscută în problematica Holocaustului, documentul propriu-zis sau măcar fotocopia acestuia nu i-au fost niciodată puse la dispoziţie Cu atât mai mult sporeşte curiozitatea noastră: a umblat cumva Paul Goma pe la New York în 1956 ca să se afle în posesia testamentului original? Şi-a inaugurat o linie directă către „arhivele” lui Iosif Constantin Drăgan? Are o relaţie privilegiată cu revista Baricada? 6 Incompatibilităţi? 38 Printre alte pasaje aberante, iată-le pe acestea: „În timpul perioadei de dominaţie hitleristă în Europa, eu adică Filderman am fost în contact permanent cu Mareşalul Ion Antonescu, care a făcut foarte mult bine pentru îndulcirea sorţii evreilor expuşi persecuţiilor rasiale naziste () Eu am fost martorul unor scene emoţionante de solidaritate şi de ajutor între români şi evrei, în momente de grele încercări din timpul Imperiului Nazist din Europa Mareşalul Antonescu a rezistat cu succes presiunilor naziste care cereau măsuri dure împotriva evreilor” bla-bla-bla De menţionat că şi Wilhelm Filderman a fost deportat pentru o vreme în Transnistria De acolo o fi fost el „în contact permanent” cu Antonescu?! Falsificatorii de documente uită chiar cele mai notorii fapte istorice! 39 M Shafir, op Cât , p 92-95 Paul Goma a intrat în conştiinţa publicului românesc prin verticalitatea sa nezdruncinată de agresiunile comunismului Cunoscut militant pentru drepturile omului, simbol al gândirii democrate şi al literaturii curajoase, cel mai important opozant din ţară al lui Nicolae Ceauşescu a părut până acum, de-a lungul întregii sale biografii, că îşi depăşeşte vremurile Acţionând în numele principiilor, parcă avea capacităţi vizionare, parcă ştia că viitorul îi va confirma legitimitatea sacrificiului de sine pentru democratizarea României contemporane În orice caz, graniţele erau clar trasate: de-o parte Paul Goma (şi foarte puţini alţii), de cealaltă parte Nicolae Ceauşes-cu şi lacheii săi propagandişti Iar la mijloc, ceilalţi scriitori români (esteţii, supravieţuitorii prin cultură, colaboratorii din umbră şi atâţia alţii) Acum însă lumea riscă să nu mai ştie, cu noua turnură pe care au dobândit-o lucrurile, de unde „să-l ia” pe Goma Cine mai este el de fapt? Paradoxul acestei posturi îl semnalează Ovidiu Pecican: „Va trebui, deci, să ne obişnuim cu imaginea unui Goma luptător pentru drepturile omului, însă în acelaşi timp antisemit? Iată un tip uman interesant’ „40 Şi încă de-ar fi aşa! Dar imaginea propusă de O Pecican este de fapt o efigie retrospectivă, o privire de ansamblu Tare mă tem că cele două laturi ale lui Paul Goma nu se regăsesc în acelaşi timp, ci în mod succesiv Căci e o imposibilitate fizică să te afli concomitent de ambele părţi ale baricadei 40 O Pecican, Sub flamuri vechi… loc Cât Şi exemplele continuă: „La fel de interesant era şi un Gh Calciu-Dumitreasa, fost torţionar ajuns preot, oponent al dictaturii însă de pe poziţii de dreapta care aminteau de trecutul lui legionar Sau D Ţepeneag, opozant la dictatură care a ajuns să se dezintereseze ani buni de limba şi cultura română, după ce iniţial luptase pentru ambele din exil, pentru ca după 1989 să se ralieze tot mai mult suporterilor regimului Iliescu Sau Virgil Tănase, luptător pentru libertatea cuvântului prin literatura lui suprarealistă, dovedit însă agent al Securităţii” Din păcate ne vedem nevoiţi a consemna o involuţie extrem de tristă Prea puţin mai există din ce-a fost, dacă stăm să ascultăm noile idei ale scriitorului parizian Eforturile depuse în secolul al XIX-lea de puterile occidentale spre a proteja minorităţile din România sunt azi comentate mânios de fostul disident şi calificate drept „nesimţire, obrăznicie, brutal amestec” (S R , p 104) Tezele troglodite ale propagandei ceauşiste în domeniul istoriei sunt scoase de sub obroc, li se dă un lustru ofilit şi sunt aşezate în geam tocmai de către cel mai acerb adversar al Geniului Carpaţilor Cerinţa neamestecului străinătăţii în Treburile interne (de fapt în abuzurile succesive ale dictaturilor româneşti) devine azi „unul din puţinele adevăruri rostite de Ceauşescu” (S R , p 104) – şi ne frecăm la ochi privind numele autorului de pe copertă S-a întors lumea cu susul în jos! Reabilitarea mareşalului s-a declanşat, în romanul Delirul de Marin Preda, prin comandă comunistă de stat în anii ’70 Paul Goma preia în 2004 şi duce pe noi culmi procesul, din proprie iniţiativă (S R , 245): „Vorbeam de Antonescu şi de imaginea lui în inima mea de copil, de adolescent: un erou După ce a fost executat, a devenit şi martir / Erou-martir, Antonescu? Nu ştiu ce le făcuse evreilor? Cum de îndrăzneam să pun lauri pe fruntea unui criminal? / Ştiu Dar mai ştiu ” – după care se trece la enumerarea reprobatoare a altor criminali ai istoriei: Stalin, Horthy etc , de parcă asta l-ar inocenta fie şi cu o fărâmă pe Antonescu Iată „logica” imorală, vicleană, cu care operează autorul: pune crima pe cântar! 41 C V Tudor, în România Mare, 4 martie 1994; citat de M Shafir, op Cât , p 36 42 Paul Goma, Săptămâna Roşie… ed Cât , p 117 43 Id , ibid , p 273 44 C V Tudor, în România Mare, 22 iunie 2001; citat de M Shafir, op Cât , p 119 45 Paul Goma, op Cât , p 20 Atât prin stilul, cât şi prin ideile antisemite violente pe care le profesează în ultimul timp, Paul Goma pare a fi clona lui Corneliu Vadim Tudor (cel dinainte de recenta „cizelare” oportunistă) Comparând câteva citate, ne este greu, aproape imposibil să-i deosebim pe cei doi, fie şi în cadrul unui concurs judeţean de tipul Recunoaşteţi autorul Încercaţi să ghiciţi cine vorbeşte în continuare: „Holocaustul n-a fost decât o stratagemă sionistă, pentru a stoarce din Germania cam 100 de miliarde de mărci, în 40 de ani, şi pentru a ţine sub teroare pe oricine nu e de acord cu jugul evreiesc’ „41 – „Obrăznicia, impostura (dictează, ameninţând, în numele Statelor Unite ale Americii!), brutalitatea cu care execută ţări ruinate economic de comunismul instaurat pentru decenii şi de către ei, evreii…’ „41 – „ «Holocaustul românesc» este o minciună, un fals, o escrocherie, o ticăloasă ameninţare («Punga sau viaţa!»)” 43 – „Aşteptăm vremea când va fi recunoscut, oficial, şi holocaustul împotriva românilor, cu nimic mai prejos decât holocaustul împotriva evreilor” 44 – „Nu eu sunt dator, primul, să răspund la acuzaţiile de «antisemitism», de masacrare a lor, ci ei să răspundă întâi la acuzaţiile noastre, doar este limpede că Holocaustul Roşu pus la cale şi de ei evreii a început pentru noi, românii, cu un an mai devreme decât al lor: la 28 iunie 1940 – şi nu s-a încheiat nici azi ’ „ö Alţi istorici, de cea mai scandaloasă orientare (Gheorghe Buza-tu, Ion Coja), organizează – în anul 2001 (!) – la Bucureşti simpozioane în care se întreabă cu falsă uimire „Holocaust în România?” şi semnează rezoluţii conform cărora, în al doilea război mondial, evreii „au suferit cam peste tot în Europa acelor ani, dar nu şi în România” 46 Un personaj ca Iosif Constantin Drăgan este preşedinte de onoare al Fundaţiei Mareşal Ion Antonescu Adrian Păunescu îndrăzneşte să afirme cu un cinism inimaginabil că Antonescu i-a deportat pe evrei în Transnistria pentru a-i salva de foametea care bântuia în România47! La iniţiativa primarului naţionalist Gheor-ghe Funar, principala stradă a cartierului clujean în care eu însumi locuiesc (în momentul când scriu aceste rânduri) poartă nume de mareşal criminal Iată cercul select de V I P-uri româneşti în care se învârt iubitorii de Antonescu şi „mâncătorii” de evrei: Iosif Constantin Dră-gan, Corneliu Vadim Tudor, Adrian Păunescu, Gheorghe Funar, Gheorghe Buzatu, Ion Coja etc Ce are Paul Goma în comun cu asemenea spectre dezumflate ale totalitarismului, încât să le împărtăşească furorile şi viclenia, minciunile şi grosolănia? 48 46 M Shafir, op Cât , p 91 47 Vezi rev Totuşi iubirea, nr 12/2-9 aprilie 1992; citat de M Shafir, op Cât , p 110 48 Vezi şi Radu Ioanid, art Cât : „Este foarte grăitor că în România un negaţionist primitiv al Holocaustului şi falsificator al istoriei ca Ion Coja, care a primit recent premiul revistei România Mare, foloseşte într-o broşură negaţionistă larg răspândită în Parlamentul şi în Academia Română un fragment substanţial din cartea lui Goma, Basarabia (cu sau fără permisiunea autorului)” Dar mai seamănă oare Paul Goma cu sine însuşi, cel de acum câţiva ani? Nu mai departe de 1997, el se lansa în imprecaţii la adresa Editurii Vremea XXI din Bucureşti, care comisese un fals grosolan publicând în mod neprofesionist (fără explicaţii şi con-textualizări adecvate) documente despre reeducări din închisorile comuniste de la Piteşti şi Gherla În opinia polemistului, editura cu pricina era pe atunci doar o anexă a Securităţii: „Documentele prezentate în volumul de la Vremea nu sunt nici obiective, nici adevărate şi nici vii: duhnesc a moarte; răzbat din ele mirosuri de sudoare, de lacrimi, de sânge, de pişat: sucul vieţii stors de Securitate de la nefericiţii căzuţi în labele Monstrului, care i-a obligat, prin tortură, să-şi tortureze semenii, apoi i-a lichidat pe unii dintre ei, ca «vinovaţi» „49 Aceeaşi editură Vremea XXI din Bucureşti, specializată în contrafaceri „la stânga” şi atât de precis caracterizată nu demult, a fost considerată acum de către scriitor adecvată pentru contrafacerile „la dreapta”, adică pentru tipărirea şi difuzarea unei cărţi negaţioniste care nu e nici obiectivă, nici adevărată, nici vie – căci duhneşte a moarte: Săptămâna Roşie 28 iunie – 3 iulie 1940 sau Basarabia şi Evreii Nu ţine de competenţa mea să mă pronunţ asupra laturii penale a acestei afaceri Dar îmi iau deplina libertate de a ridica vocea pe plan moral împotriva unei asemenea dezgustătoare aventuri editoriale Obosit pesemne să-şi mai devanseze vremurile, Paul Goma a slăbit ritmul şi a început să târâie pasul până când a ajuns la coada plutonului, de unde se răsteşte încruntat la cei din jur 7 Tehnici defensive Nu sunt de neglijat tehnicile de care se slujeşte Paul Goma pentru a-şi strecura afirmaţiile scandaloase sub ochii publicului La fel cum, într-un atac aerian, avioanele de bombardament (mai greoaie) sunt de obicei însoţite şi protejate cu avioane de vânătoare (mai agile), şi aici minciunile cele mai devastatoare sunt sprijinite prin viclenii circumstanţiale, care angajează lupta în prealabil cu ipoteticii contraopinenţi 49 Paul Goma, Scrisuri (1972-1998), Buc , Ed Nemira, 1999, p 426 Iată, bunăoară, unul dintre cele mai revoltătoare capitole ale cărţii, dedicat reabilitării mareşalului Antonescu (S R , p 239-261) În ce fel este construit? Până să vorbească despre figura de „erou” şi de „martir” a unui notoriu criminal de război (şi care om în toate minţile ar mai îndrăzni azi să-l considere pe Hitler „erou” sau pe Mussolini „martir”?!), autorul reaminteşte că a fost primul care s-a referit critic, în cărţile sale precedente, la teme dureroase cum sunt deportarea şi masacrarea ţiganilor sau evreilor din România Incontestabil Cu un asemenea titlu de glorie, al avantajului cronologic, el întocmeşte o listă neagră de scriitori şi publicişti – evrei sau nu – care în mod previzibil se vor scandaliza de enormităţile pe care urmează să le citească în pagină şi îi persiflează cerându-le sarcastic permisiunea de a reveni asupra acestui subiect istoric Apoi înşiră pe ton coleric o altă listă neagră de intelectuali şi politicieni care au subscris la încheierea recentă a tratatului cu Ucraina Îl invectivează pe Corneliu Coposu pentru că ar fi refuzat să-i accepte pe basarabeni în România (?) Îi scutură pe Adrian Păunescu, Ioan Alexandru şi Nicolae Balotă fiindcă au fost „lingăi ceauşişti” Cititorul stă uimit şi se întreabă: ce-i cu toate acestea? Care-i legătura dintre tratatul cu Ucraina, părerile (ipotetice) ale lui Coposu despre basarabeni, odele ceauşiste ale cutărui scriitor şi imaginea cosmetizată a lui Ion Antonescu? Legătura e doar Subcutanată, în ordinea raţionamentului „moral”: dacă ceilalţi au greşit (fiindcă s-au pronunţat mai târziu, sau mai prudent, sau mai aberant decât el pe anumite subiecte), atunci are dreptul şi Paul Goma să dea cu bidineaua peste vinovăţia mareşalului Nu alta este logica infractorului de drept comun: de ce mă acuzaţi pe mine, care am furat, când există atâţia criminali care au violat? Goma îşi închipuie probabil că, prin delegitimarea adversarilor de idei, va izbuti legitimarea propriilor minciuni Îşi imaginează pesemne că, atacând el preventiv, toată lumea se intimidează şi nu mai îndrăzneşte să-l amendeze O strategie des folosită de autor, preluată direct din arsenalul de bază al propagandei, este repetiţia istovitoare, încăpăţânată, perseverentă a propriilor idei, a propriilor cuvinte, ba chiar şi a propriilor texte Goma este, dacă nu mă înşel, singurul scriitor român de la ora actuală care solicită foarte senin să fie tipărit, cu aceleaşi aberaţii antisemite, în mai multe publicaţii concurente, în mod simultan Basarabia şi „problema” a apărut de două ori la Bucureşti (Jurnalul literar, Viaţa românească), dar şi la Târgu Mureş (Vatra), în volumul de pe internet (expus în nenumărate variante succesive) precum şi în cartea tipărită la Editura Vremea XXI Pasaje ample din romanul Basarabia au fost graţios preluate în Săptămâna Roşie Prin acest brouhaha mediatic are cumva impresia polemistul că îşi va umple ideile de credibilitate? Repetând la nesfârşit o minciună, devine ea oare adevăr? Un argument patetic şi impresionant lansează Paul Goma în favoarea sa, atunci când se prevalează de ascendentul de victimă: „Sunt român basarabean şi am fost, cu întreaga familie a mea, cu neam de neamul meu de români abandonaţi în iunie 1940 ruşilor, ca toţi basarabenii, bucovinenii, herţenii, victimă a bolşevicilor, dintre care o bună parte: evrei” (S R , p 19) Cuvinte adevărate în esenţa lor, cutremurătoare, ce nu pot lăsa pe nimeni indiferent Revoltător e doar contextul retoric în care sunt întrebuinţate, pentru persuadarea cititorilor Căci statutul de victimă nu permite nimănui să victimizeze, la rândul său, o categorie etnică sub falsul pretext al „adevărului istoric” Un subterfugiu al autorului constă în „protocronizarea” propriului antisemitism Întrucât a fost acuzat încă din anii ’70-’80 de ură împotriva evreilor, toţi cei care îi aruncă astăzi imputaţia respectivă îşi irosesc puterile în zadar, bat deja la uşi deschise Aşa să fie oare? Care este realitatea în această situaţie? În calitatea sa de acerb critic al comunismului, Paul Goma a intrat în conflict inevitabil şi cu anumiţi propagandişti evrei (e g Edgar Reichmann), care n-au ezitat cu decenii în urmă să-l califice calomnios Dar nu, Goma n-a fost antisemit acum douăzeci de ani, în minunatul său roman autobiografic Din calidor, cu toate că a involuat lamentabil astfel în mediocrul său pseudo-roman Basarabia şi mai ales în nocivul său delir Săptămâna Roşie O viclenie naivă a scriitorului este reprezentată de contestarea proprietăţii unor denumiri, pe motive semantic-lexicale Ar fi neadecvată şi prea generalizantă folosirea termenului „antisemit” la adresa duşmanilor evreilor, întrucât şi arabii sunt semiţi (S R , p 262-266) Ar fi improprie şi prea extinsă folosirea termenului „fascist” pentru toţi extremiştii de dreapta, întrucât cuvântul se justifică – prin argumente de natură etimologică – doar în situaţia politică a Italiei (S R , p 109-110) Explicaţiile autorului ar putea într-adevăr da naştere unor discuţii interesante, dar n-ar face aici decât să abată atenţia: de la esenţa conceptului la aparenţa sa Prin aruncarea în criză a semnificantului, se încearcă o tulburare de percepţie în ordinea semnificatului Ignobilă e agresiunea pamfletară împotriva persoanei biografice a contestatarilor lui Paul Goma Ni se sugerează câteodată că ideile lui strâmbe, scandaloase, revoltătoare sunt amendate nu datorită improprietăţii lor faptice, istorice şi mai ales morale, ci în special datorită provenienţei etnice a comentatorilor Însă, deşi analişti ca Radu Ioanid sau Michael Shafir sunt evrei, această origine nu le afectează prin nimic legitimitatea sau coerenţa discursului ştiinţific, nu îi avantajează sau dezavantajează ca intelectuali Mai complicat era cazul meu, scriitor român aparţinând minorităţii maghiare şi având la activ peste zece ani de polemici publicistice în apărarea ideilor anticomuniste ale lui Paul Goma Dar până la urmă vajnicul biograf parizian a găsit şi aici o „soluţie”: eu am ajuns să mă disociez de mai noile sale idei antisemite deoarece Am o amantă evreică faţă de care mă simt obligat în activitatea mea scriitoricească50! Măcar de-ar fi avut dreptate! Aş fi izbutit astfel să îmbin plăcutul cu utilul Nu pot schiţa o replică ştiinţifică la frecventa afirmaţie (azvârli-tă şi în direcţia mea) potrivit căreia cei care l-au criticat nici nu i-au citit cartea Cum să-l dezmint? Să-mi fac o fotografie în timp ce-l citesc şi să i-o trimit prin poştă? 8 Turcul şi pistolul Lucrul straniu la un volum publicat în ediţie „princeps” este că apare împreună cu o postfaţă care se şi grăbeşte să-i ia apărarea împotriva contestaţiilor pe cât de precise, pe atât de extinse, la care a fost deja supus Înscrierea la cuvânt a lui Mircea Stănescu merită mai mult decât simpla menţionare, alături de celelalte tehnici defensive 50 Ipoteza era lansată, împreună cu alte „amabilităţi”, în şpalturile volumului Jurnal de apocrif (Cluj, Ed Dacia, 1999), ca o replică târzie la polemica noastră în jurul tinereţii legionare a lui Mircea Eliade În timp ce parcurgeam varianta de trimis la tipar, în vederea întocmirii unui indice de nume, am găsit cu stupoare pasajul respectiv, m-am indignat (da, eram mai naiv pe vremea aceea) şi am redactat un răspuns tăios: De ce m-am despărţit de Paul Goma? Autorul s-a dezis atunci din proprie iniţiativă de acele afirmaţii, nu le-a mai inclus în volum, şi răspunsul meu a rămas netipărit Cartea lui a apărut fără indice de nume Înverşunarea lui Paul Goma, acreditarea unilaterală a izvoarelor istorice, goana după demonstrarea forţată a preconceptelor îşi găsesc, toate, o armonioasă reflectare în patenta rea-credinţă a postfaţatorului său Atunci când una citeşti şi altceva comentezi, eşti fie un retardat, fie un nelegiuit Prin abilitatea cu care răsuceşte şi răstălmăceşte ideile preopinenţilor, pentru a-i acuza apoi cu arţag, Mircea Stănescu dovedeşte cu prisosinţă că nu este retardat Iată-l luând în discuţie substanţiala intervenţie a lui Radu Ioa-nid Deşi admite că e vorba de un text tradus dintr-o limbă străină, certăreţul nostru face din ţânţar armăsar şi îi impută nesemnificative neconcordanţe de citate: dincolo scrie „e adevărat”, dincoace apare „este adevărat”; dincolo scrie „ar fi putut să fie”, dincoace apare „ar fi putut fi”; dincolo scrie „prin foame şi prin sete”, dincoace apare „prin foame şi sete” Aceste exemple şi altele, la fel de neconcludente, îl împing spre zgomotoasa concluzie că activitatea lui Radu Ioanid ar dovedi „lipsa funciară de respect pentru surse, în general, şi pentru document, în special” (S R , p 310) Junelui scandalagiu nu-i trece prin minte că minusculele inadvertenţe pe care le-a semnalat le pot fi eventual reproşate traducătorilor studiului critic, dar nu autorului, că e vorba de greşeli involuntare, nicidecum de neadevăruri premeditate Însă fără umflarea artificială a gogoaşei, cum şi-ar fi putut el însuşi scoate din mânecă falsurile flagrante? Aflăm cu interes din partea lui Mircea Stănescu noutatea că Paul Goma „nu încearcă să explice (în fapt, să aibă pretenţia că justifică!) faptul că la originea vreunui presupus sic! – L A «Holocaust din România» s-ar afla victimele evreieşti însele” (S R , p 316) După care ni se reproduce ca ilustrare prima frază a lui Goma, care vorbeşte despre „motivul, pretextul, temeiul – sau/şi cauza pentru care ” românii i-au masacrat pe evrei De fapt teza centrală a cărţii tocmai în aceasta constă: motivul, pretextul, temeiul, cauza pentru care evreii au fost masacraţi este faptul că ei înşişi i-au agresat pe români, în timpul retragerii din Basarabia şi Bucovina de Nord (iar dacă M Stănescu n-a priceput atâta lucru, e cazul să recitească ceea ce a postfaţat) Cuvintele „motiv” sau „cauză” înseamnă, potrivit dicţionarului, un „fenomen sau complex de fenomene care precedă şi, în condiţii determinate, provoacă apariţia altui fenomen, denumit efect, căruia îi serveşte ca punct de plecare” Va să zică, în optica reducţionistă a lui Goma, avem o cauză – agresiunea evreilor – şi un efect – Holocaustul din România („presupus”, cum atât de inteligent nuanţează postfaţatorul) Dacă asta nu vrea să spună că Paul Goma aruncă responsabilitatea Holocaustului pe umerii evreilor, atunci înseamnă ori că eu sunt paşa de la Vidin, ori că Mircea Stănescu e un mincinos neobrăzat Dar mai aflăm cu acelaşi interes că Goma „îşi aşează discursul în logica explicaţiei cauzale, care presupune că ceea ce a fost cronologic înainte explică – şi în niciun caz nu justifică! – ceea ce a fost mai apoi” (S R , p 316) De comentat am următoarele: 1) „ceea ce a fost cronologic înainte” nu explică, în cazul de faţă, mai nimic, întrucât e vorba de realităţi masiv contrafăcute, preluate prin optica propagandei fasciste a vremii; 2) simpla anterioritate cronologică nu presupune cu necesitate un raport de cauzalitate; 3) Paul Goma admite în două-trei fraze seci responsabilitatea românilor pentru victimele evreieşti, după care se dezlănţuie pe 300 de pagini în acuze virulente împotriva evreilor înşişi, ceea ce spune multe despre simţul echilibrului său de judecată; 4) „ceea ce a fost mai apoi” e permanent relativizat (se contestă cifrele morţilor, se contestă inocenţa evreilor, se contestă însuşi Holocaustul din România – care e doar „presupus”, în optica postfaţatorului, sau inexistent, în optica autorului) Halal discurs logic, prin hipertrofierea artificială a „cauzei” şi diminuarea forţată, până la ocultare, a „efectului”! Acolo unde M Stănescu ne comunică înfierbântat că „nicăieri, dar nicăieri Goma nu-l disculpă pe Antonescu pentru crimele făcute” (S R , p 320), ne jigneşte, căci ne consideră mai stupizi decât era cazul A trata un notoriu criminal de război drept „erou” şi „martir”, a mărturisi, de la înălţimea semnificativă a personalităţii de fost mare disident, recunoştinţa personală faţă de un asemenea specimen, cum altfel se poate numi decât „disculpare”, „reabilitare”, „inocentare”?! Şi ce gălăgios eufemism ne serveşte Mircea Stănescu, enunţând generalitatea că „memoria intră în conflict cu istoria” (S R , p 321), când mult mai simplu ar fi fost să spună pe şleau: memoria lui Goma intră în conflict cu istoria! Sau şi mai corect: Goma se preface aici că scrie istorie, dar în realitate ne oferă o răfuială a sa personală cu istoria Romancierul din el îşi închipuie că poate cos-metiza şi ficţionaliza trecutul, inclusiv într-o investigaţie cu pretenţii şi aparenţe de obiectivitate Pledoaria lui Mircea Stănescu alunecă uneori dinspre viclenie spre neghiobie, atunci când, după ce a luat în discuţie la fel de neconcludent rezervele exprimate de M Shafir, comentează: „Am citat integral pasajul pentru a arăta că lipsa lui de sens derivă din completa lipsă de argumente a autorului” (S R , p 323) De parcă lipsa de argumente ar presupune în mod necesar lipsa de sens! Suprinzătoare sunt comentariile… cazone cu care „onorează” Mircea Stănescu intervenţia mea precedentă în dispută Celorlalţi măcar le rezervase un tratament mai subtil – am tot dreptul să mă consider nedreptăţit Lăsând oarecum gluma la o parte, să relev totuşi un amuzant contrasens al postfaţatorului care, referindu-se la textul meu, îşi anunţă cititorii că „citează pe larg”, după care elimină din pasaj tocmai argumentaţia pe care îmi sprijineam eu rezervele Redau opiniile respective din dialogul purtat cu Ion Solacolu, marcând prin litere îngroşate fragmentul amputat de către comentator: „Nu cunosc în detaliu atrocităţile comise de evreii din Basarabia împotriva românilor şi deci, până la proba contrară, îi acord deplin credit lui Goma în descrierea faptelor Dar datoria de obiectivitate îi pretindea să aşeze în pagină informaţia în mod echilibrat Prin selectarea unor date şi înşirarea lor, orice scriitor dibace poate orienta atenţia cititorului într-o anumită direcţie predeterminată Trecând sub tăcere motivaţiile celeilalte tabere şi exhibând doar violenţa barbară a gesturilor, autorul ne oferă o imagineparţializată Chiar unilateral a fost conflictul, aşa cum l-a descris Goma? Evreii au fost într-adevăr nişte bestii, iar românii au fost cu toţii căsăpiţi ca nişte neajutoraţi? Tăcerea mieilor poate fi o metaforă de succes pentru un film comercial, dar nu o premisă validă în cercetarea istorică / Fapt este că autorul pune cap la cap o serie întreagă de ignominii săvârşite de anumiţi evrei împotriva anumitor români Pot fi toate acestea adevărate Dar să te sprijini pe asemenea premise disparate pentru a încerca atenuarea (ba chiar, până la un punct, explicarea) valului antisemit românesc care a urmat mi se pare o groasă exagerare” Mircea Stănescu sare sprinten peste reproşul meu adresat lui Paul Goma, legat de unilateralismul datelor şi manipularea atenţiei cititorilor, probabil fiindcă îi era cam greu să contraargumenteze Dar afirmă senin că, dimpotrivă, e o „groasă exagerare” din partea mea să-i pretind unui cercetător ştiinţific echilibru şi imparţialitate în tratarea subiectului său (S R , p 326), ba chiar că această pretenţie a mea „iese din sfera ştiinţei” (S R , p 327) La asemenea neghiobie n-am de dat nicio replică La fel de ofensat am dreptul să mă consider de stupizenia următoarei obiecţii a lui Mircea Stănescu: „Întreaga discuţie a celor trei intelectuali – Laszlo Alexandru, Ion Solacolu şi Ovidiu Pecican – Porneşte de la o întrebare falsă: dacă Goma este sau nu antisemit, iar nu de la o evaluare critică a acuzelor puse în joc de asertori cu profilul lui Radu Ioanid” (S R , p 327) Desigur nu puteam să mă refer, în luna octombrie 2002, când s-a desfăşurat preponderent dialogul meu cu Ion Solacolu, la comentariul lui Radu Ioanid, de care nu aveam cunoştinţă întrucât s-a publicat în Observator cultural doar în luna iulie 2003 „Istoricul” Mircea Stănescu are probleme cu cronologia: eu însumi am fost primul critic al antisemitismului lui Paul Goma, nu Radu Ioanid şi nici Michael Shafir (cartea ultimului are bunul de tipar din noiembrie 2002 şi s-a difuzat fireşte ulterior)! Această realitate nu-l împiedică pe postfaţator să ne trateze în ordine inversă, probabil fiindcă celorlalţi doi comentatori le poate reproşa, prin atacuri la persoană, evreitatea, pe când despre mine n-are încă date că aş fi fost circumeis Şi apoi cauza scandalului se leagă de aberaţiile publicate de Paul Goma, nicidecum de replica legitimă a lui Radu Ioanid: în dezbaterea noastră urcam la rădăcina fenomenului Iar în planul relevanţei istorice, sociale şi literare, personalitatea lui Goma o surelasează pe aceea a lui Ioanid, astfel încât noi tratam problemele în ordine nu doar cronologică, ci şi a importanţei argumentelor şi a vorbitorilor Mă limitez la a răspunde unei ultime minciuni a postfaţatorului, pe care l-am onorat oricum cu o atenţie nemeritat de extinsă Nu m-am declarat în intervenţia anterioară „doar aliatul victimelor evrei, nu şi al victimelor basarabeni”, deci concluzia lui că „argumentaţia mea etică este şi chioară, şi şchioapă” nu e în chestiune (S R , p 327) Am spus că „eu, ca scriitor, aleg să mă transpun în pielea evreilor persecutaţi de Antonescu, discriminaţi, spoliaţi, alungaţi şi decimaţi în Transnistria, iar nu în pielea basarabenilor care, pentru puţini ani, s-au regăsit printr-un accident istoric fericit la pieptul patriei” Nici mai mult, nici mai puţin de atât Mircea Stănescu are probleme serioase legate de felul cum citeşte, de felul cum citează şi de felul cum percepe curgerea lineară a timpului, toate provenind dintr-o carenţă unică de profunzime: lipsa de bună credinţă Pentru istoricul care se pretinde a fi, chiar şi una singură din aceste deficienţe are deja o pondere devastatoare 9 Despărţire De când am devenit conştient de mine însumi, de propriul meu statut social şi profesional, efortul principal pe care l-am depus a fost de a cunoaşte cât mai multe lucruri despre realitatea înconjurătoare, prin intermediul cărţilor Înainte de a mă considera elev, sau student, sau acum, de vreo cincisprezece ani, profesor, m-aş fi putut defini mult mai precis prin categoria de cititor Din adâncul întregii mele experienţe intelectuale de cititor, vreau să declar aici răspicat că n-am mai avut până acum prilejul de a cunoaşte cărţi atât de mizerabile precum Săptămâna Roşie 28 iunie – 3 iulie 1940 sau Basarabia şi Evreii Mărturisirea aceasta poate părea cu atât mai neaşteptată cu cât vine din partea celui mai perseverent susţinător al personalităţii şi literaturii lui Paul Goma (prin zecile de comentarii şi analize pe care i le-am consacrat) Chiar de mi-ar sta în putinţă, n-aş avea oricum nimic de schimbat sau de regretat din trecutul meu M-am gândit de multe ori nedumerit la experienţele ciudate ale lui Mihail Sebastian, la ezitările sale, la felul în care, deşi evreu fiind, nu s-a putut desprinde de sub fascinaţia mentorului Nae Ionescu, nici chiar după „rinocerizarea” acestuia, după dezgustătoarea prefaţă antisemită pe care i-a scris-o la romanul De două mii de ani… Nu puteam accepta faptul că Sebastian înţelegea raţional enormitatea – după cum reiese prea bine din Jurnalul său, şi totuşi nu se rupea afectiv de ea Nu-i va surprinde probabil pe cititori când afirm că şi pentru mine Paul Goma a fost un mentor (deşi nu ne-am întâlnit personal niciodată şi întreaga noastră prietenie s-a manifestat doar în scris sau prin telefon) Am golit însă până la fund cupa amărăciunii, în aceste luni şi săptămâni, după ce am constatat „rinocerizarea” scriitorului parizian şi m-am văzut nevoit să optez între afecţiune şi raţiune, între recunoştinţă şi conştiinţă Ce-i drept, eu nu sunt evreu, iar el nu e filosof Până la urmă fiecare scriitor e stăpânul, dar şi responsabilul propriilor sale opţiuni Destinul literar – ca şi cel personal – este prin excelenţă solitar Nu-mi mai rămâne decât să trag un ultim semnal de alarmă, în deplin acord cu avertismentul lansat de prietenul Ovidiu Pecican: „Retragerea lui Paul Goma din avangarda democrată românească trebuie înregistrată cu mâhnire, ca o demisie După ce s-a împotrivit mai multe decenii dictaturii cu mijloacele scrisului şi a devenit o instanţă civică singulară, după ce a fost una dintre vocile de autoritate ale exilului cultural şi politic românesc din vremea comunismului, prin romanul Basarabia şi prin Săptămâna Roşie scriitorul vădeşte una dintre limitele serioase ale gândirii lui Opţiunea actuală pare să survină după ani de meditaţie pe tema dată şi, reprezentând rezultatul unui efort documentar şi de lectură critică ce nu trebuie să treacă neremarcat, e de luat cât se poate de în serios” 51 Oamenii se despart – scrisul rămâne pentru a fi judecat 51 O Pecican, Paul Goma istoric, loc Cât (2004) O poveste adevărată Domnule Paul Goma, Vreau să vă spun o poveste adevărată, din viaţa literară de azi 1) în decembrie 2003, Laszlo Alexandru primeşte de la Ghe-orghe Grigurcu spre publicare în revista E-Leonardo un text semnat de Elvira Iliescu: o lungă linguşeală, compusă din citate peste citate pescuite din volumul Orient Expres L A Îl respinge instantaneu, jenat de subcalitatea materialului 2) E I , în faţa refuzului formulat în termeni politicoşi, reacţionează din nou cu violenţă, dar acum în sens invers: în ianuarie 2004 îi trimite lui L A O scrisoare insultătoare Elogiul pătimaş s-a schimbat peste noapte în sudalmă incendiară Toate calităţile anterioare ale lui L A S-au evaporat subit, lăsând în urmă tot atâtea defecte Ce băiat bun era L A Când îl elogia pe Paul Goma! Însă acum, de când s-a disociat de Goma, E I Se miră că L A Îşi permite să scrie despre P G , se întreabă dacă familia lui L A A făcut sau nu puşcărie, insinuează că L A E un mare laş etc A publicat L A O amplă cercetare critică despre Nicolae Manolescu, elogiată de vreo zece critici pentru independenţa şi intransigenţa tonului? Nu contează! Vine E I Şi-i reproşează – exact pe dos – obedienţa faţă de obiectul său de studiu Pe scurt vorbind, tot ce-a fost alb a devenit negru şi viceversa, în deplină indiferenţă faţă de minimul verosimil: al tonului, al ideilor, al expunerii şi al demonstraţiei Şi pentru că tot era vorba de o scrisoare personală a lui E I Către L A , expeditoarea mai face şi câteva copii xerox şi le trimite în patru zări: lui G G La Târgu Jiu, lui P G La Paris şi pe unde o mai fi luminat-o cel de sus 3) L A , îndată ce primeşte Originalul, răspunde pe puncte, cu argumente şi citate, corectează neadevărurile flagrante, după care în semn de protest rupe definitiv relaţiile cu E I 1) 4) Paul Goma, citind fotocopia mesajului E I , comentează cu groasă voluptate în Jurnalul său (vineri, 23 ianuarie 2004) aberaţiile şi minciunile azvârlite în obrazul lui L A Nu stă să se împiedice în detaliile realităţii Diaristul gustă cu încântare bădărănia insultătoare a calomniei: „Şi dă-i, şi zi-i-o de la obraz!”; „Şi dă-i! Şi urechează-l pe copilul Laszlo!”?!; „Şipune-i capac!” După ce şi-a încheiat încântat trebuşoara, P G Îşi expune pe internet jurnalul 5) L A I se adresează în scris lui P G , solicitându-i să prezinte corect realitatea faptelor, să-i dea cuvântul şi părţii lezate, să precizeze cauza conflictului, să-i consemneze deznodământul Să respecte, adică, un elementar profesionalism în comunicarea de informaţii 6) P G Se apleacă din nou asupra subiectului în Jurnalul său, în ziua de joi, 26 februarie 2004 Sub ce formă? Reia, nemodificat, pasajul anterior incriminat, iar apoi comentează: „Nu am niciun chef să mă justific: citatul există Însă nu şi pentru Laszlo Care de multă vreme nu mai vede pe unde calcă” Va să zică tot nimic despre cauza conflictului dintre L A Şi E I! Tot nimic despre argumentele şi răspunsurile oferite de L A! Şi asta înseamnă pentru Paul Goma informare corectă a cititorilor?! 7) Aflându-se pe un teritoriu incomod, viclenia scoasă din mî-necă de Paul Goma este să Schimbe subiectul discuţiei Nu va mai fi vorba, va să zică, despre „suferinţele” Elvirei Iliescu – o problemă pe care diaristul ar fi fost dator s-o lămurească până la capăt De-acum cunoştea dedesubturile afacerii De ce nu ni le comunică şi nouă, celorlalţi cititori? Doar fiindcă faptele realităţii îi contraziceau satisfăcutele adnotări anterioare? El sare însă la rezervele exprimate cu doi ani mai-nainte de L A Împotriva lui P G , care sunt reamintite pe ton reprobator: „pasa antisemită”, „elogiul lui Antonescu, la unison cu Vadimică” Întrucât e vorba de fapte Palpabile, oricând documentabile prin ample citate din ultimele scrieri ale lui Paul Goma, diaristul se mulţumeşte să le consemneze dezolat, fără a le contrapune argumente 8) Pentru a avea tacâmul complet, P G Garniseşte platoul şi cu un set de minciuni flagrante şi jenante a) îi atrăsesem Elvirei Iliescu atenţia să nu-mi dea lecţii pe domeniul comentariilor despre Paul Goma, întrucât activasem în zona respectivă cu câţiva ani înaintea ei Acum Goma notează: „Despre asta era vorba? Fireşte: nu Laszlo a sărit în apărarea mea în 1997, după apariţia Jurnalului I-II-III de la Nemira Presupun că în 1997 Elvira Iliescu aflase, totuşi, de existenţa mea „îi răspund: Nu este adevărat! I-am luat apărarea lui Paul Goma încă din 1992, în timpul confruntării lui cu Nicolae Breban, pe marginea Uniunii Scriitorilor din Exil, şi am angajat o polemică eu însumi cu Marta Petreu (vezi Contrapunct, nr 4/1992, p 14) I-am luat apărarea lui Paul Goma la apariţia volumului Scrisori întredeschise şi am polemizat cu Cătălin Ţârlea (vezi Timpul, nr 8/1995, p 24) I-am luat apărarea lui Paul Goma după ce şi-a anunţat candidatura la Preşedinţia României şi fuseseră publicate în Adevărul literar şi artistic fragmente calomnioase din dosarul lui de Securitate (vezi România literară, nr 33 şi 34/1995, precum şi Lumea liberă de la New York şi Micro Magazin din California) În afara acestor texte explicit polemice în favoarea sa, alte zeci de remarci în sprijinul lui Paul Goma am presărat în mai toate textele publicate de mine de-a lungul anilor şi care pot fi găsite, consultând indicele de nume, în toate volumele mele Nu mai adaug prefaţa mea la Jurnalul lui Nici campania polemică ce i-a urmat şi la care am participat din plin, susţinându-l împotriva scriitorilor: Ioan Buduca, George Pruteanu, Ion Simuţ, Ştefan Borbély, Monica Lovinescu, Gabriel Liiceanu, Gabriela Adameşteanu, Gabriel Andreescu, Alex Ştefănescu etc Nu vorbesc nici despre emisiunea televizată care a fost organizată de Mariana Sipoş Mai adaug: După cum mi-a mărturisit într-o scrisoare, Elvira Iliescu a aflat de la mine (văzându-mă cum pledez la TVR 2 cauza lui Paul Goma) că ar fi ceva interesant pe-acolo şi s-a apucat să-i citească volumele Asta se întâmpla în februarie-martie 1997… Am făcut tot ceea ce-am făcut din proprie iniţiativă Aşa am crezut – aşa cred şi acum – că era bine Dând timpul înapoi, aş proceda la fel Nu aştept recunoştinţă din partea nimănui Dar am dreptul moral să-i pretind lui Paul Goma să nu mintă! b) Un reflex folosit adesea de Goma în polemicile sale a fost să-i reproşeze interlocutorului laşitatea din timpul comunismului Venind dinspre Paul Goma, personaj cu un ascendent biografic eroic, observaţia usturătoare putea avea întemeiere, chiar dacă îi conferea automat o certă superioritate morală în toate polemicile, indiferent de obiectul lor sau de adevărul lui Să mă pomenesc însă eu cu această impertinenţă azvârlită în obraz, dinspre o Elvira Iliescu, mi s-a părut incalificabil I-am reamintit, va să zică, Miţei Baston detaliul că n-a lipsit mult să fiu împuşcat la 21 decembrie 1989, aşa că nu sunt „şantajabil” nici măcar la acest capitol Comentează Goma în Jurnal: „Elvira Iliescu scrisese Râsul între 1981-1983, iar prin 1985 cu nesfârşite-primejdii sic! – L A Scosese manuscrisul din România şi, la Paris, îl propusese spre editare Monicăi Lovinescu Dacă aş judeca şi eu după maniera de a judeca a lui Laszlo Alexandru sic! – L A , l-aş întreba: ce făcea el în vremea aceea – la frumoasa vârstă de 19 ani? / Dar eu nu-l întreb Îl las aşa – neîntrebat” Ce facem noi acum? vorbim vorbe? Mă întreabă şi pe mine Goma ce-am făcut înainte de 1989 (de parcă n-ar şti), sau nu mă întreabă? Dacă mă întreabă, îi răspund Dacă nu mă întreabă, nu-i răspund Îl rog doar să nu-mi atribuie propriile sale ticuri mentale tractoriste-întrebătoriste Destul le-a preluat deja Elvira Iliescu şi mi le-a servit gata încălzite Întrucât „cei care au deschis mai târziu aparatele de radio” riscă să nu mai priceapă nimic din această foşgăială, rezum în câteva cuvinte întreaga tărăşenie Paul Goma s-a apucat la bătrâneţe să scrie texte antisemite Laszlo Alexandru, după ce l-a susţinut public vreo zece ani, s-a disociat de el Elvira Iliescu, refuzată la publicare de Laszlo Alexandru, îi plăteşte poliţe ascunzându-se sub… fustele lui Goma Acesta din urmă îi plăteşte, la rândul său, poliţe lui Laszlo Alexandru, slujindu-se de diverse viclenii: redă parţial conflictul, îi ocultează motivaţiile, îi trece sub tăcere deznodământul, schimbă pe neobservate planul discuţiei, face uitate prin hocus-pocus-uri o întreagă serie de fapte ale trecutului, îi atribuie propriile sale idei şi principii preopinentului V-am spus o poveste adevărată, din viaţa literară de azi Cu dezgust, Laszlo Alexandru (2004) Păcală învaţă istorie – De unde eşti, măi creştine? – Ia din sat de la noi, răspunse Păcală – Din care sat de la voi? – Iaca de acolo, tocmai de sub acel mal, arătând negustorului cu mâna spre un deal – Bine, dar ce sat e acela? Eu nu-l ştiu – Ei! cum să nu-l ştii; e satul nostru, şi eu de acolo vin – Nu aşa, măi prostule Eu te-ntreb: acel sat pe a cui moşie este şi cum îi botezat? – Doamne! dai nu ştii că moşiile sunt boiereşti şi asta-i a cuconului nostru, ce şede la Bucureşti? Iar satu-l botează popa într-o căldăruşă cu apă, cum îi scrie lui în cărţi ” (Ion Creangă) Am arătat în studiul Paul Goma antisemit gravele neadevăruri istorice exprimate în ultimele scrieri ale autorului parizian Spre final m-am oprit în trecere şi la unul din servanţii săi, Mircea Stă-nescu Oricine va arunca o privire asupra acelui pasaj, va constata că prea puţin m-am referit acolo la realitatea istorică răstălmăcită Am formulat în special obiecţii de procedură: modul necinstit în care M Stănescu citeşte şi citează; tehnicile sale dizoneste de desfigurare a adevărului; ticurile sale nervoase de supralicitare; vicleniile prin care lansează absurdităţi Nu prea mai era vorba despre evrei sau basarabeni, despre Antonescu sau Hitler, despre Basarabia sau Bucovina, ci mai mult despre un set de reguli elementare în comunicarea publică şi ştiinţifică decentă Îi contestam în mod explicit lui M Stănescu buna credinţă Fără ea, orice schimb de idei se transformă în gesticulaţie gălăgioasă, independentă de obiectul dialogului Întrucât junele pescuitor în ape tulburi schiţează în direcţia mea o replică prin care îşi prelungeşte parada mincinoasă, mă văd din nou obligat să le arăt cititorilor cine este Mircea Stănescu La majoritatea obiecţiilor mele, preopinentul nu are răspunsuri sau produce replici aiurite, după cum se va vedea în continuare În schimb (?), îmi aruncă el mie în cap un munte de insanităţi aberante, în dorinţa de a mă vedea îngropat sub ele Nu va fi după voia lui Ridicând mănuşa, îi propun cititorului să-şi îndrepte atenţia, alături de mine, asupra detaliilor 1 I-am reproşat avocatului improvizat că exagerează ponderea unor infime neconcordanţe de citate din textele lui Radu Ioanid, pentru a-şi diaboliza adversarul de idei La acest aspect M Stănescu nu-mi răspunde 2 I-am reproşat avocatului improvizat că răstălmăceşte cauza reală a acestor minore nepotriviri şi, în loc să le ia drept erori involuntare, cum erau de fapt, le consideră neadevăruri premeditate; în loc să li le impute traducătorilor, le pune pe seama autorului La acest aspect M Stănescu nu-mi răspunde 3 I-am reproşat avocatului improvizat că scrie neghiobii despre Michael Shafir, atribuind ipotetica lipsă de sens a cuvintelor sale unei lipse de argumente – de parcă lipsa de argumente ar presupune în mod necesar lipsa de sens! La acest aspect M Stănescu nu-mi răspunde 4 I-am reproşat avocatului improvizat că falsifică sensul unor pasaje pe care le citează Atunci când Goma vorbeşte despre „motivul, pretextul, temeiul – sau/şi cauza pentru care…” românii i-au masacrat pe evrei, postfaţatorul deduce că autorul nu face ceea ce tocmai face; afirmă că el nu aruncă vina masacrelor pe umerii victimelor, aşa cum se întâmplă de fapt La acest aspect M Stănescu nu-mi răspunde 5 I-am reproşat avocatului improvizat că legitimează caracterul neavenit al construcţiei cauză-efect realizate de Goma (care avea impresia că Holocaustul din România ar fi derivat pe cale directă din agresiunile evreilor din Basarabia şi Bucovina de Nord) În realitate Holocaustul a avut un întreg ansamblu de cauze interne şi internaţionale evidente, puse în lumină de numeroşi cercetători La acest aspect M Stănescu nu-mi răspunde 6 I-am reproşat avocatului improvizat că ignoră falsitatea tendenţioasă a schelăriei logice a lui Goma: autorul parizian exagerează flagrant în prezentarea pseudo-cauzelor (agresiunile evreieşti), în 1 schimb diminuează forţat expunerea pseudo-efectelor (exterminarea evreilor) La acest aspect M Stănescu nu-mi răspunde 7 I-am reproşat avocatului improvizat că neagă în mod indirect Holocaustul din România, deoarece plasează conceptul între ghilimelele deriziunii şi îl însoţeşte cu un epitet relativizator (vorbind despre „originea vreunui presupus «Holocaust din România» „) La acest aspect M Stănescu nu-mi răspunde 8 I-am reproşat avocatului improvizat că ascunde gravitatea gestului prin care Goma încearcă să reabiliteze imaginea criminalului de război Antonescu (în timp ce Goma îl laudă pe mareşalul Antonescu atribuindu-i titlurile de „erou” şi de „martir”, postfaţatorul său ne garantează că „nicăieri, dar nicăieri Goma nu-l disculpă pe Antonescu pentru crimele făcute”) La acest aspect M Stănescu nu-mi răspunde 9 I-am reproşat avocatului improvizat că atenuează prin eufemisme afirmaţiile iresponsabile ale lui Goma, punându-le pe seama… memoriei sale („memoria intră în conflict cu istoria”) – când în realitate doar antisemitismul lui Paul Goma e cel care intră în conflict cu istoria! La acest aspect M Stănescu nu-mi răspunde 10 I-am reproşat avocatului improvizat că îşi minte cititorii, atunci când îi asigură că „citează pe larg” cuvintele mele, dar în realitate elimină tocmai argumentele pe care îmi întemeiam rezervele la adresa lui Goma La acest aspect M Stănescu admite oarecum că m-a citat trunchiat, dar susţine că pasajele escamotate nu prezentau interes în argumentaţie Cu toate că şi această scuză este neadevărată, rămâne celălalt aspect: de ce şi-a anunţat cititorii că „citează pe larg”, când de fapt a procedat invers? 11 I-am reproşat avocatului improvizat că emite absurdităţi în scopul de a-şi contrazice cu tot dinadinsul interlocutorii Întrucât eu îi imputasem lui Paul Goma lipsa de echilibru şi de imparţialitate în discursul istoric, postfaţatorul a intrat în vorbă lansând părerea că „e o groasă exagerare” să se pretindă, în general, echilibru şi imparţialitate într-o cercetare ştiinţifică Am calificat ipoteza lui drept crasă neghiobie La acest aspect M Stănescu nu-mi răspunde 12 I-am reproşat avocatului improvizat că deformează sensul ideilor mele, care se refereau la relaţia dintre evrei şi basarabeni în 10 contextul agresiunii spre Est a mareşalului Antonescu Întrucât M Stănescu insistă să nu priceapă limba română, mă văd nevoit să-mi reiau a treia oară propriile cuvinte, însoţindu-le de explicaţia necesară: „eu, ca scriitor, aleg să mă transpun în pielea evreilor persecutaţi de Antonescu, discriminaţi, spoliaţi, alungaţi şi decimaţi în Transnistria, iar nu în pielea basarabenilor care, pentru puţini ani, s-au regăsit printr-un accident istoric fericit la pieptul patriei” În situaţia alipirii Basarabiei la România şi a deportării evreilor în Transnistria, am considerat că basarabenii au fost privilegiaţi, iar evreii au fost persecutaţi Am punctat şansa istorică a primilor, respectiv neşansa ultimilor, cu care m-am solidarizat M Stănescu se apleacă de două ori asupra cuvintelor mele şi le comentează de două ori în mod mincinos În prima intervenţie, postfaţatorul are impresia că aş stabili semnul egalităţii între evrei şi basarabeni (?), dar aş deplânge numai una din tabere (Laszlo Alexandru este „doar aliatul victimelor evrei, nu şi al victimelor basarabeni”, „argumentaţia sa etică este şi chioară, şi şchioapă”) În a doua intervenţie, scandalagiul admite jumătate din punctul meu de vedere – basarabenii nu mai sunt numiţi explicit victime, dar continuă să refuze a doua jumătate – anume că basa-rabenii au fost în acel context chiar privilegiaţi („Laszlo Alexandru alege să se situeze cu mintea, cu imaginaţia etc Doar în situaţia evreilor persecutaţi, iar nu şi a basarabenilor”) Nu mă interesează absolut deloc dacă Mircea Stănescu este sau nu de acord cu mine Dar datoria lui profesională era ca, înainte de a-şi exprima disocierea, să expună corect ideea pe care o combate! Şi cum pot eu să stau de vorbă cu cineva căruia trebuie să-i explic de trei ori ce gândesc, până când el să declanşeze efortul de-a pricepe?! 13 I-am reproşat avocatului improvizat că habar n-are de logica temporală, atunci când afirmă că, în loc să mă disociez de Paul Goma, ar fi trebuit să condamn… afirmaţiile lui Radu Ioanid I-am atras atenţia că eu însumi am fost primul critic al antisemitismului lui Paul Goma (în octombrie-noiembrie 2002), nu Radu Ioanid (în iulie 2003) şi nici Michael Shafir (a cărui cercetare s-a difuzat în România abia după noiembrie 2002) Cum îmi răspunde M Stănescu la acest aspect? El face observaţia că rândurile mele polemice s-au tipărit cu întârziere în revista Columna Mie-mi spune? Dar acest detaliu nu schimbă prin nimic prioritatea formulării lor Apoi îmi povesteşte că cercetarea lui Michael Shafir a avut anterior o variantă în limba engleză – publicată în august 2002 la Centrul Internaţional Pentru Studierea Antisemitismului de pe lângă Universitatea Ebraică din Ierusalim – aşadar pretenţiile mele de prioritate cronologică în critica antisemitismului lui Paul Goma sunt neîntemeiate Aşa ar fi, dacă Mircea Stănescu ar avea dreptate Dar el şi aici minte cu aceeaşi dezinvoltură caracteristică Îl informez că faimoasa variantă engleză, publicată la Ierusalim, invocată de el cu dezinhibiţie, ei bine, nu conţine nicio critică la adresa lui Paul Goma! (Autorul ei nu reuşise încă la acea dată să distingă în mod clar, din textele apărute în presa literară, noua orientare a romancierului parizian ) E totuşi uluitor cum „istoricul” Mircea Stănescu poate cita în sprijinul său o carte de al cărei conţinut habar n-are, fără să treacă în ochii comunităţii ştiinţifice drept un lamentabil escroc Michael Shafir mă autorizează să fac publice următoarele afirmaţii: „mă alătur acuzei pe care aţi lansat-o primul” privind antisemitismul lui Paul Goma şi „consider «producţia» lui Mircea Stănescu execrabilă din toate punctele de vedere, de la logic la metodologic sau deontologic” Dar chiar dacă M Stănescu ar fi avut dreptate şi chiar dacă Michael Shafir m-ar fi precedat întâmplător în critica antisemitismului lui Paul Goma – tot rămâne nerezolvată stupefacţia mea iniţială Cum puteam să dau curs îndemnurilor postfaţatorului şi să mă refer, în octombrie 2002, la cuvintele lui Radu Ioanid, care s-au publicat doar în iulie 2003?! La această întrebare doar Mircea Stănescu poate da un răspuns! I D Sârbu a prevăzut foarte clar tacticile dezbaterilor din zilele noastre, atunci când nota cu ironie: „O dată ce scopul general este de a-i întuneca mintal pe adversari, metoda e simplă: când ei joacă fotbal, tu joci baschet şi-i acuzi că nu respectă regulile; când ei te invită la tango, tu tragi la ţintă, iar când ei joacă şah, tu dai cu zaruri proprii Simplu, eficace, general valabil” Păcală face eforturi să adapteze reţeta şi la domeniul istoriei El lasă fără un răspuns credibil obiecţiile grave pe care i le-am adresat în intervenţia mea anterioară În schimb sare să-mi impute el mie un păienjeniş de chiţibuşuri, de parcă ar şterge astfel cu buretele grava sa incompetenţă! Dar nu-i voi face nici măcar aici pe plac şi-i voi explica răbdător tot ce nu pricepe a) „Laszlo nu a băgat de seamă că nu sunt autorul vreunei «postfeţe» – postură încărcată de autoritate în care refuz să mă situez – ci al unui studiu însoţitor” Iată ce gravă eroare! Dar cum era să-mi dau seama? Pe foaia de titlu stă scris: ediţie îngrijită de Flori Stănescu; studiu şi index de Mircea Stănescu Deşi editorii nu indică limpede unde se termină minciunile lui Goma şi unde încep aberaţiile lui Stănescu, vina e numai a mea, fiindcă am făcut confuzia între o… postfaţă şi un Studiu însoţitor Aceeaşi viclenie a exagerării culpei inventate, în scopul diabolizării preopinentului (specialitatea casei când era vorba despre Radu Ioanid) este experimentată şi pe pielea mea Cu o nuanţă suplimentară: propria sa lipsă de profesionalism în editare îmi este imputată mie b) Laszlo Alexandru e „preocupat să «demonstreze» – «prin deviere» – că eu însumi sunt «antisemit» „(toate ghilimelele inteligenţei îi aparţin lui Stănescu) Nu, nici pomeneală În studiul Paul Goma antisemit am fost „preocupat”, cum o spune titlul, de Paul Goma şi nu de Mircea Stănescu La acesta din urmă m-am referit doar spre final, pentru a-i pune în lumină înfiorătorul cabotinism ştiinţific e) „Reacţia nervoasă a «polemistului» Laszlo () are loc pe un ton amuzat” Ce subtil psiholog e Stănescu! Va trebui să-mi explice mai limpede cum poate un om nervos să se amuze d) „Reacţia nervoasă a «polemistului» Laszlo () într-o chestiune dintre cele mai serioase – aceea a memoriei şi istoriei exterminării evreilor şi a responsabilităţii comunităţii româneşti, în paralel cu cea a comunităţii evreieşti pentru crime similare – are loc pe un ton amuzat, ceea ce denotă o gravă iresponsabilitate intelectuală” Preopinentul evocă în continuare cele două momente ale mele de amuzament: când Paul Goma îi dădea lecţii de Biblie rabinului Safran şi când Mircea Stănescu îşi anunţa publicul că mă citează pe larg, iar apoi îmi trunchia afirmaţiile Ambele situaţii evocate se referă la şarlata-nia interlocutorilor mei şi nicidecum la problema „memoriei şi istoriei exterminării evreilor” Grava iresponsabilitate intelectuală îi aparţine pe de-a-ntregul istoricului Păcală, care continuă să-şi mintă de la obraz cititorii a) e) „Replica sa este măcinată de numeroase contradicţii interne Iar acestea nu sunt deloc, dar deloc amuzante, ci: grave Într-un loc afirmă că: «până la proba contrară, îi acord deplin credit lui Goma în descrierea faptelor», pe când în altul: «’ceea ce a fost cronologic înainte’ nu explică, în cazul de faţă, mai nimic, întrucât e vorba de realităţi masiv contrafăcute, preluate prin optica propagandei fasciste a vremii» Cum poţi să-i acorzi cuiva credit – aşa cum face Laszlo în ce-l priveşte pe Goma – atunci când «descrie fapte», în condiţiile în care în acelaşi timp apreciezi că respectivul utilizează o informaţie «masiv contrafăcută»?” Să limpezim lucrurile În octombrie 2002, nefiind familiarizat în detaliu cu realităţile istorice despre care vorbea Paul Goma, îi contestam doar metoda de lucru unilaterală şi înverşunarea neavenită, deşi îi ofeream un credit de principiu („până la proba contrară”) în legătură cu faptele pe care le relata În august 2004, văzând intervenţiile specialiştilor în domeniu, i-am retras lui Paul Goma inclusiv creditul privind relatarea obiectivă a faptelor istorice („e vorba de realităţi masiv contrafăcute, preluate prin optica propagandei fasciste a vremii”) Evoluţia s-a produs în direcţia aprofundării obiecţiilor, a înăspririi reproşurilor, a consolidării criticilor Fapul că aş fi susţinut „în acelaşi timp” două lucruri diferite despre Paul Goma este o altă minciună a lui Mircea Stănescu, iar „numeroasele contradicţii interne” pe care le-ar găsi el prin textele mele sunt praf în ochii cititorilor: nu te contrazici atunci când susţii – în momente succesive şi cu intensităţi variabile – acelaşi punct de vedere! f) „Dacă actele scrise ale regimului Antonescu falsifică «masiv» realitatea, aşa cum pretinde Laszlo, atunci de ce ele sunt folosite pentru a descrie acţiunile criminale ale aceluiaşi regim în Basarabia, Bucovina de Nord, Transnistria, Dorohoi sau Iaşi de către cei care, asemeni lui Laszlo, le neagă veracitatea? Cu alte cuvinte, când sunt ele «documente» şi când sunt simplă «propagandă»?” Pentru a mai disipa din nedumerirea ipocrită a lui Mircea Stănescu, voi recurge la un exemplu concret, punând faţă în faţă un document al vremii care, prin precizia detaliilor, riscă să-i convingă pe cititorii creduli, respectiv rezultatul cercetărilor efectuate ulterior la faţa locului Iată raportul militar semnat de colonelul Matieş Ermil referitor la faptul că „au fost executaţi un număr de 40 de jidani din comuna Sculeni”, fiindcă „au încercat să fugă de sub escortă”, sau fiindcă „au tăiat cablul telefonic”, a) sau fiindcă „au semnalizat din Sculeni Tg Armatei sovietice, care se afla pe D Nord de Sculeni, indicând posturile de comandă ale infanteriei şi artileriei, precum şi amplasamentele bateriilor de artilerie, care au fost bombardate cu precizie de artileria sovietică”, sau fiindcă „au sabotat armata română şi germană, trăgând foc de arme şi aruncând grenade asupra soldaţilor în timpul când erau evacuaţi din Sculeni” (vezi Paul Goma, Săptămâna Roşie… Buc , Ed Vremea XXI, 2004, p 111) Iată acum ce s-a găsit concret în zonă: „Exhumarea victimelor, care a avut loc sub supravegherea unui medic legist în 1945 la Gura Căinari, a găsit în cele trei morminte comune 311 cadavre, din care 33 erau copii între unu şi doisprezece ani, inclusiv şapte copii sub un an şi paisprezece copii sub şase ani () Aceşti copii erau şi ei «terorişti bolşevici» care au atacat, în iunie 1940, armatele române în retragere, motivaţi fiind de «ura rasială»?” (vezi Radu Ioanid, Paul Goma – între Belleville şi Bucureşti, în Observator cultural, Buc , nr 177/15-21 iulie 2003) Fără a avea pretenţia de a oferi un răspuns unilateral la problema ridicată de M Stănescu (surprizele pe care ni le rezervă propaganda politică – mai ales pe timp de război – sunt inepuizabile), probabil că le putem acorda un oarecare credit prudent documentelor emanate de la oficialităţile antonesciene, atunci când informează despre producerea unui masacru antisemit, în schimb să le ignorăm atunci când vorbesc despre cauze şi proporţii (orice criminal are reflexul de a invoca legitima apărare şi de a minimaliza rezultatele nemerniciilor sale) Dar să mergem mai departe cu insanităţile lui Stănescu g) Laszlo Alexandru „se arată drept sic! – L A Partizan al unui discurs de tip postmodern care respinge nu doar principiul corespondenţei, ci şi pe cel al cauzalităţii” Nicăieri n-am afirmat aşa ceva! Am spus doar că „cercetarea istorică de azi nu mai situează cu predilecţie faptele studiate pe modelul binar adevăr – neadevăr, ci preferă distincţia verosimil – neverosimil, plauzibil – neplauzibil Tot mai mare pondere ocupă discursurile istorice de natură relativistă («eu presupun că e aşa, dar s-ar putea să mă înşel»), abordarea pluriperspectivistă, cercetarea realităţilor din trecut cu ajutorul instrumentelor alternative” Chiar şi cititorii superficiali constată cu uşurinţă că făceam în pasajul citat o afirmaţie estimativă, nicidecum una participativă Descriam o stare de fapt, nicidecum o opţiune proprie Iar eliminarea investigării cauzalităţii din studiul istoriei e o gogomănie pe care doar Mircea Stănescu o putea inventa h) „Argumentul absenţei unei formaţii istorice de şcoală – preluat de la Pecican, pe care Laszlo i-l adresează lui Goma, i se poate întoarce, căci nici el nu poate să facă dovada unei patalamale în acest sens ” Diferenţa frapantă este că, în timp ce Paul Goma se străduia să explice cu instrumentele istoricului realităţile din Basarabia anilor 1940; cu instrumentele politologului şi ale etnologului situaţia minorităţii evreieşti din România; cu instrumentele hermeneutului textul Bibliei etc , eu unul demonstram, folosind instrumentele polemistului, lipsa de coerenţă, de logică şi de adevăr a afirmaţiilor lui Paul Goma El executa triplu-salturi mortale pe teritorii străine, travestit în specialist, dar fără nicio abilitare profesională şi mânat de impulsuri antisemite Eu evoluam pe un teritoriu devenit, vai mie, foarte familiar în peste zece ani de exerciţii repetate El folosea în construcţia sa documente unilaterale, emanate de la regimul antonescian şi numeroşii antisemiţi viscerali de ieri şi azi, eu mă sprijineam în critica mea pe concluziile formulate de istorici, cercetători ai Holocaustului etc , ba chiar şi pe intuiţiile bunului simţ i) „Dacă la începutul textului său Laszlo ne anunţa că problema în discuţie este dacă afirmaţiile lui Goma corespund sau nu realităţii cu privire la subiectul aflat în discuţie, cum de poate el stabili acest lucru în timp ce se declară adversar al principiului corespondenţei?” îi repet postfaţatorului că nu m-am declarat „adversar al principiului corespondenţei”, ci am făcut o simplă „descriere de peisaj” (vezi supra, paragraful g) În ce mă priveşte, sunt convins că adevărul istoric poate fi limpezit – şi anume recurgându-se la argumente, citate, comparaţii, demonstraţii, investigaţii, apel la surse alternative etc Eu însumi am procedat astfel în studiul Paul Goma antisemit, dovedind erorile autorului atât din perspectiva discursului „vechi” (adevăr vs Neadevăr), cât şi a celui „nou” (verosimil vs Neverosimil) j) „Ca istoric ori, în genere, ca intelectual, trebuie să dai dovadă de o enormă carenţă intelectuală pentru a crede că există etnii – în speţă cea evreiască – predispuse la comunism, căci pentru omul de ştiinţă nu există alte explicaţii decât cele de natură socială Asemenea pretinse explicaţii nu au nimic de-a face cu raţiunea, ci cu dogma „Aşa o fi, dar până una alta nu eu eram de această părere, ci chiar şeful său, Paul Goma, care în volumul postfaţat de neobositul Stănescu susţinea că toţi evreii sunt bolşevici, adică „nu chiar toţi, numai circa 98” (p 77) k) „Nici stilistic vorbind textele sale nu se prezintă mai grozav” Asta o susţine cu tupeu tocmai cel care îşi permite să scrie: „se arată drept partizan”; „pe cât de lungul, pe atât de nulul text”; „reacţia nervoasă (…) pe un ton amuzat”; „ca intelectual, trebuie să dai dovadă de o enormă carenţă intelectuală pentru a crede că…” şi alte asemenea trufandale l) „Laszlo nutreşte convingerea că în cazul «atrocităţilor comise de evreii din Basarabia împotriva românilor», «nu a fost vorba despre un conflict interetnic», ci că «mesajul este unul de critică socială», evreii respectivi protestând astfel – alături de ucraineni (şi de ruşi!) – împotriva discriminărilor şi corupţiei statului burghez Cu o asemenea gândire adâncă asupra subiectului – care presupune că în timp ce-i ucideau, jefuiau şi batjocoreau pe ostaşii şi reprezentanţii administraţiei româneşti, evreii (împreună cu ucrainenii şi ruşii) transmiteau mesaje filosofice de critică socială – nu este de mirare că…” Pasajul abia citat surprinde pe viu imbecilitatea frapantă a lui Mircea Stănescu, felul în care el confundă cauzele cu efectele, planul intelectual cu planul fenomenal, demersul explicativ cu demersul aplicativ m) „A încerca să-ţi sprijini argumentaţia pe textele Hannei Arendt (…) este de două ori eronat „Asta s-o creadă Stănescu! În realitate Hannah Arendt e unul din cei mai stimaţi şi apreciaţi cercetători ai fenomenului antitotalitar de la ora actuală Dar, indiferent de acest aspect, pe lângă observaţiile ei avizate, am recurs de asemeni la fapte istorice descrise de Michael Shafir, Radu Ioanid, Irina Livezeanu, Ovidiu Pecican, Ion Solacolu – ba chiar şi la cifre statistice oferite de Paul Goma sau la citate antisemite din cuvântările lui Mihail Ko-gălniceanu şi Ion Antonescu! E suficient de amplă paleta opiniilor luate în discuţie? n) „Autorul nu ne luminează nici de ce «atrocităţile comise de evreii din Basarabia împotriva românilor» ar fi nişte «ignominii», adică nişte crime obişnuite (şi, în plus, «masiv contrafăcute»), în timp ce crimele colective comise de regimul antonescian un «genocid» „ Nu trebuia să-l luminez eu pe Stănescu, ar fi aflat-o de unul singur dacă s-ar fi aşezat pe un scaun să citească studiul lui Ion Solacolu, Instigare – pogrom genocid, care îi explică atât de clar diferenţele încât până şi cineva cu mintea lui împăienjenită putea s-o priceapă („Spre deosebire de pogrom, genocidul nu mai este pus în operă de mase de oameni ce acţionează haotic, ci de forţe militare ce acţionează disciplinat Ca formă supremă de manifestare a antisemitismului criminal, genocidul este o operaţie metodică de eliminare fizică, totală a populaţiei evreieşti El debutează prin promulgarea unor legi antievreieşti, care conferă un cadru aparent «legal» crimei, uciderii în masă ce va urma”) O) „Expunerea istorică a lui Laszlo este când contrafactuală, când fără referire la contextul istoric, toate acestea arătând că el lucrează cu o schemă de analiză anistorică Este cazul chestiunii politicilor protec-ţioniste, al măsurilor sociale ale tânărului stat naţional al Principatelor vizând stoparea imigraţiei şi a polemicii lui Kogălniceanu cu influenta Alianţă Israelită Universală, în legătură cu care Laszlo comentează: «Cine ar fi crezut? Refrenul ceauşist al ’neamiestecului în treburili inţierni funcţiona deja la 1869! Timpul s-a oprit în loc » În fapt, nu timpul, ci aplecarea asertorului asupra subiectului este cea care comite clasica eroare istorică de a analiza trecutul prin prisma prezentului ” în sfârşit am reuşit şi eu să pricep ce înseamnă istoria pentru Mircea Stănescu! Dacă în 2004 cineva afirmă despre evrei că sunt „un popor străin, vătămător”, care ne invadează – avem antisemitism; dar dacă Mihail Kogălniceanu o spune în 1869 – e vorba de… politici protec-ţioniste Dacă în 2004 cineva susţine că evreii sunt „lipitorile satelor din Moldova” – avem antisemitism; dar dacă Mihail Kogălniceanu o spune în 1869 – e vorba de Măsuri sociale ale tânărului stat naţional Dacă în 2004 cineva proclamă că „jidovii se ţin la pândă şi aşteaptă ca să lovească celelalte popoare” – avem antisemitism; dar dacă Mihail Kogălniceanu o spune în 1869 – e vorba de Stoparea imigraţiei Până la urmă nu doar cronologia reprezintă problema lui Mircea Stănescu, ci şi terminologia Infirmitatea mentală respectivă a fost descrisă atent de Hannah Arendt, care a detaliat pudoarea eufemistică a rapoartelor hitleriste: „exterminarea” se numea „soluţie finală”, „lichidarea” era de fapt „evacuare”, „uciderea” însemna în hârtii „tratament special”, „deportarea” era tradusă prin „schimbare de reşedinţă” sau „reaşezare” etc Ce simplu e să te faci istoric în ziua de azi! Schimbi cuvintele, eufemizezi adevărul şi ai devenit un savant pe care nu-l paşte „clasica eroare de a analiza trecutul prin prisma prezentului” p) „Îţi vine să te închini, atunci când Laszlo ia Parchetul drept arbitru într-o dezbatere intelectuală ” Negarea Holocaustului a încetat de multişor să mai fie în Europa civilizată o simplă dezbatere intelectuală Dacă Stănescu nici măcar atâta n-a aflat, să facă bine să deschidă ziarul Sau televizorul Sau să-l întrebe pe Paul Goma, care locuieşte la Paris q) „De la un asemenea vajnic denunţător-la-Parchet ar fi fost bine ca în acelaşi timp să-şi asume, în calitate de membru responsabil al comunităţii din care face parte – iar ca româno-maghiar al celor două comunităţi – responsabilitatea individuală pentru crimele făptuite de conaţionalii săi – români şi maghiari deopotrivă – împotriva evreilor ” Pe Mircea Stănescu, postfaţator de negaţionişti, traducător de antisemiţi şi cabotin gălăgios al cercetării istorice, încă nu l-am denunţat la Parchet, dar dacă va mai îndrăzni să recurgă în textele sale la asemenea tertipuri josnice – cum sunt diabolizarea minorităţilor etnice şi folosirea tendenţioasă a trecutului istoric, ca un ciomag de luptă în sprijinul intoleranţei extremiste din prezent – voi lua foarte în serios această ipoteză Scrie Paul Goma în jurnalul său (la 5 octombrie 2004): „Aseară am primit prin web replica lui Mircea Stănescu dată lui Laszlo Ca de obicei, foarte bun, Stănescu Din păcate nu are unde să publice I-am cerut permisiunea de a-i trece textul în jurnalul meu pe octombrie ” Aşa de-ar fi, nu s-ar povesti I-a mai crescut oare nasul diaristului cu încă un centimetru? Căci Mircea Stănescu avusese anterior chiar din partea mea oferta să-şi reia lamentabila postfaţă – unde scria minciuni despre mine – în revista E-Leonardo N-a fost de acord În aceeaşi lună octombrie când la Paris era deplâns pentru neputinţa De a publica, Stănescu se lăfăia la Iaşi în revista Timpul, cu un episod de-un kilometru dintr-un serial-fluviu, precum şi cu traducerea an-ţisemitismelor impertinente ale lui Norman G Finkelstein, pe alte două hectare Polemica mea Paul Goma antisemit i-am oferit-o încă din august 2004 revistei Jurnalul literar din Bucureşti, dar redactorul-şef Nicolae Florescu a ascuns-o bine-bine, până prin decembrie 2004, când a tipărit… replica stănesciană! Ca la noi (în presa literară legionară românească), la nimeni: blochezi textul de referinţă, publici riposta mincinoasă, după care te plângi în gura mare că eşti persecutat Halal persecuţie! Cât despre ce „foarte bun” e – ca de obicei – Mircea Stă-nescu „Mă!… da’! ce namilă de om eşti tu? Nu cumva eşti vrun duh rău, frate cu Miază-noapte sau cu Spaima-pă-durei? – Ei, Doamne! De ce mă-ntrebi, când mă priveşti? Ce? Nu mă vezi că-s om ca şi dumneata: cu cap, cu ochi, gură, nas, mâni şi cu picioare, mă mişc şi mă uit ca toţi – Aşa te văd şi eu, dar ai minte şi simţire abia ca un dobitoc Ia spune-mi, zău: aveţi butnari sau dogari în sat la voi? – Avem – Na cinci bani şi du-te să-ţi puie doagele ce-ţi lipsesc ” (Ion Creangă) (2005) Minciunile lui Paul Goma Constat cu profundă tristeţe, dar şi cu indignare, că Paul Goma a „dezertat la inamic” în ultimii ani şi, din promotor al moralităţii şi adevărului în viaţa publică românească, a devenit promotor al mesajului antisemit, intransigent şi intolerant Nu mi-aş fi închipuit niciodată că principalul adversar al comunismului românesc, omul situat în secolul XX pe baricada civismului, se va transforma în secolul XXI în partizanul minciunilor scandaloase Care mai poate fi legătura dintre drepturile omului şi defăimarea unei minorităţi etnico-religioase? Cum se împacă militantismul pentru dreptate cu resuscitarea propagandei fasciste? În cartea Săptămâna Roşie 28 iunie – 3 iulie 1940 sau Basarabia şi Evreii, Buc , Ed Vremea XXI, 2004, folosind pretextul analizei istorice, Paul Goma face o lungă serie de afirmaţii flagrant şi stupefiant antisemite Minciunile sale se revarsă în torente: a) autorul deduce în mod fals că exterminarea evreilor s-ar fi datorat faptului că aceştia i-au agresat pe românii în retragere din Basarabia (în realitate motivele Holocaustului sunt mult mai numeroase şi complexe, de anvergură continentală); b) autorul inversează în mod fraudulos semnificaţia morală a faptului istoric şi aruncă vina Holocaustului pe umerii victimelor; e) autorul dezechilibrează ponderea întâm-plărilor, exagerând pierderile de vieţi omeneşti printre românii din Basarabia, dar minimalizând pierderile de vieţi omeneşti printre evreii din România; d) autorul deplasează focalizarea „investigaţiei” sale doar asupra anumitor fapte pe care le hipertrofiază (agresiunile antiromâneşti), în schimb neglijează ponderea reală a altor fapte, mult mai grave (exterminarea evreilor); e) autorul, procedând astfel, recuperează şi îmbrăţişează argumentele propagandei antonesciene; f) autorul resuscită şi cosmetizează chiar figura criminalului de război Ion Antonescu; g) autorul reciteşte mare parte din istoria României în cheie antisemită (răscoala ţărănească din 1907, criza frontului în primul război mondial, înfiinţarea partidului comunist, „importarea” comunismului rusesc, toate s-ar fi produs din „vina” evreilor); f) autorul pune în mod fals semnul echivalenţei între evrei şi comunism; g) autorul trece cu vederea sau ascunde numeroasele agresiuni antisemite româneşti care au precedat anul 1940; h) autorul culminează în minciunile sale atunci când neagă explicit Holocaustul din România, scriind negru pe alb: „Holocaustul românesc este o minciună, un fals, o escrocherie, o ticăloasă ameninţare (Punga sau viaţa!)” (vezi ed Cât , p 273) În examinarea unor asemenea afirmaţii extrem de grave, orice cititor cu minim bun simţ va fi obligat să pornească de la însuşi textul legii Conform Ordonanţei de Guvern nr 31/13 martie 2002, negarea în public a Holocaustului este interzisă şi este pedepsită cu închisoare între 6 luni şi 5 ani O asemenea reglementare există în numeroase state occidentale, reprezintă un semn minim de civilizaţie şi o condiţie ca România să se integreze în Europa O flagrantă eroare de judecată ar fi să echivalăm scrierile anticomuniste „ilegale” ale lui Paul Goma dinainte de 1989 cu scrierile antisemite ilegale ale lui Paul Goma de după anul 2000 În prima situaţie autorul critica realităţi dictatoriale şi sfida o lege abuzivă În a doua situaţie autorul răstălmăceşte fapte istorice şi sfidează o lege democratică, de anvergură europeană În anii represiunii, Goma a fost un ilustru promotor al libertăţii În anii democraţiei, Goma se dovedeşte un penibil promotor al dogmatismului Câţiva intelectuali au constatat în scris că Paul Goma face afirmaţii neadevărate, insultătoare la adresa unei comunităţi etnice şi chiar încalcă legislaţia în vigoare Am fost şi eu unul dintre scriitorii care au protestat împotriva minciunilor lansate din Belleville, fără a-i cunoaşte (cu o singură excepţie) pe ceilalţi, fără a mă coordona cu ei şi fără a beneficia de vreun avantaj material pentru studiul amănunţit pe care l-am publicat în presa tipărită şi electronică (vezi Paul Goma antisemit, în Tribuna, nr 56-57-58/2005; în E-Leonardo, nr 5/2004, la www eleonardo tk) Paul Goma a reacţionat personal sau prin intermediari, prăvălind altă avalanşă de minciuni împotriva celor care l-am contestat Cea mai recentă dintre ele a apărut în ziarul Ziua de sâmbătă, 20 august 2005, precum şi în numărul 9 al revistei electronice Tiuk (la www tiuk reea net) Subsemnatul Laszlo Alexandru mă văd nevoit să dezmint aici public şirul de neadevăruri jenante şi flagrante pe care le lansează romancierul la adresa mea 1 Autorul susţine că o amplă conjuraţie de intelectuali s-a mobilizat în vederea blocării sau cenzurării cărţilor sale şi se referă la „ «intervenţia» concertată a holocaustologilor în defavoarea mea ca autor, pe lângă direcţia Polirom – îi mai numesc o dată: cu excepţia lui Al Florian, Laszlo şi a lui Pecican, sunt autori Polirom…” etc La acestea răspund: – Subsemnatul nu sunt holocaustolog (ce-o fi asta? cine-ţi dă diplomă în domeniu?); am scris despre Holocaust doar atunci când m-am simţit obligat să contest cu argumente aberaţiile lui Paul Goma pe tema respectivă – Subsemnatul nu sunt (într-adevăr) autor publicat la Editura Polirom – Subsemnatul declar că n-am intervenit niciodată pentru ne-publicarea vreunei cărţi a lui Paul Goma În schimb am contribuit la publicarea câtorva dintre ele, i-am prefaţat Jurnal I-II-III la Ed Nemira, Bucureşti, i-am îngrijit ediţia de Scrisori întredeschise de la Oradea şi i-aş fi îngrijit inclusiv Jurnal IV-V-VI de la Ed Dacia, Cluj, dacă nu găseam în şpalturi, pe neaşteptate, note mincinoase inclusiv la adresa mea, colaboratorul de câţiva ani al lui Paul Goma 2 „ În ultimele decenii, m-au tot pus la stâlpul «antisemitismului» – încă o dată: etichetându-mă, însă evitând a da citate din textele mele «antisemite» ” – Subsemnatul doresc să arăt că Paul Goma şi-a obţinut titlul de antisemit în mod perfect justificat, după eforturi şi strădanii repetate, pe baza textelor sale publicate în 2002 (Basarabia, Buc , Ed Jurnalul literar), în 2004 (Săptămâna Roşie 28 iunie – 3 iulie 1940 sau Basarabia şi Evreii, Buc , Ed Vremea XXI), precum şi în jurnalul expus pe internet în ultimii doi-trei ani; cel care vorbeşte însă de „ultime decenii” de persecuţie pentru antisemitism frizează mania persecuţiei – Subsemnatul am reacţionat la textele lui Paul Goma în corespondenţa mea publică, în 2002, în studiul Paul Goma antisemit, în polemica Păcală învaţă istorie etc În intervenţiile mele am reluat câteva zeci de citate antisemite, mincinoase, aberante, din scrierile – Recente ale Paul Goma (peste 30 de citate, cel puţin) Pasajele respective nu erau trunchiate În dreptul fiecăruia era indicată pagina de provenienţă, pentru a putea fi verificat, şi era însoţit de comentariul sau analiza mea Orice cititor de minimă bună-credinţă poate verifica aceste afirmaţii aruncând o privire pe contribuţiile mai sus amintite, publicate pe internet sau în presa tipărită 3 „ Lălăiala calomnioasă semnată de R Ioanid despre «antisemitul» de mine Textul a devenit Evanghelia holocaustologilor car-patodanubieni, el i-a scutit pe M Shafir, G Andreescu, Oişteanu, A Cornea, V Ciobanu, V Gârneţ, Pecican, M D Gheorghiu, Laszlo de a citi cărţile incriminate, de a da citate din ele ” – Subsemnatul declar că mi-am exprimat în scris pentru prima dată disocierea de antisemitismele lui Paul Goma în octombrie-no-iembrie 2002 Radu Ioanid şi-a publicat pentru prima dată amplul studiu despre antisemitismul lui Paul Goma în iulie 2003 Îl invit pe autorul bellevillian să-mi explice mai detaliat cum am făcut eu să „copiez” concluziile lui Radu Ioanid, cu o anticipaţie de peste jumătate de an, fără a recurge la spiritism sau telepatie – Subsemnatul declar că am citit cu multă atenţie cărţile publicate de Paul Goma în România, ba chiar am scris vreo 20 de studii critice şi analize despre ele – Subsemnatul declar că în viaţa mea n-am scris despre o carte pe care n-am citit-o Dacă cineva poate dovedi contrariul, îi aştept cu nerăbdare dovezile 4 „… Ce îi mânase în luptă pe G Andreescu, Dan Pavel, V Gârneţ, Laszlo, Pecican: nu o irepresibilă sete de adevăr (istoric), ci o represibilă apucătură a oamenilor fără coloană vertebrală: aceea de a se oferi să facă «un serviciu» necerut ” – Subsemnatul declar că niciodată nu i-am cerut voie lui Paul Goma să scriu despre el: nici când l-am lăudat, nici când l-am contestat Subsemnatul declar că, în general, când am scris sau am publicat n-am aşteptat niciodată bilet de voie din partea nimănui – Subsemnatul declar că nu-i permit nici lui Paul Goma şi nici altcuiva să se pronunţe calomnios despre coloana mea vertebrală Mi-a fost suficient că am pus-o la bătaie apărându-l şi lăudându-l public pe Goma însuşi, între anii 1992-1999, atunci când o merita cu adevărat şi când majoritatea lumii culturale româneşti îl defăima – Subsemnatul declar că în primul rând tocmai irepresibila sete de adevăr istoric m-a împins să contest în public, sub semnătură, cu citate, analize, demonstraţii şi argumente, antisemitismele revoltătoare ale lui Paul Goma din ultima vreme În acest context, consider incalificabilă viclenia suplimentară a lui Paul Goma de a mima defensiva (prin publicarea unui fals drept la replică) pentru a-şi prelungi ofensele şi ofensiva Îi promit că voi răspunde fără ezitare la toate minciunile jenante pe care se va mai gândi să le răspândească la adresa mea (2005) Dezminţire Aflu cu surprindere de pe site-ul antisemitului Paul Goma că tocmai am fost angajat ca şi cercetător la Institutul pentru Studierea Holocaustului din România Cu această ocazie mi s-ar fi pus la dispoziţie „fonduri, local, secretare, automobile (şi benzină!), şoferi” etc După cum ştie toată lumea, antisemitul Paul Goma e cel care a negat Holocaustul din România, insultând amintirea câtorva sute de mii de victime, atunci când a scris cu neobrăzare: „Holocaustul românesc este o minciună, un fals, o escrocherie, o ticăloasă ameninţare (Punga sau viaţa!)” (vezi vol Săptămâna Roşie , Buc , Ed Vremea XXI, 2004, p 273) Se ştie la fel de bine că, în conformitate cu Ordonanţa de Guvern nr 31/13 martie 2002, negarea în public a Holocaustului este interzisă şi este pedepsită cu închisoare între 6 luni şi 5 ani În comparaţie cu gravitatea altor minciuni penale, pe care scrie „puşcărie”, răspândite de antisemitul Paul Goma, e chiar un fleac să arăt public, sub semnătură, că pentru a scrie despre Holocaustul din România nimeni nu m-a angajat şi nimeni nu mi-a dat nici fonduri, nici local, nici automobile, nici şoferi, nici benzină Şi, vai, nici măcar o secretară… Cluj, 26 sept 2005 (2005) Un protest avortat „… în lupta între civilizarea adevărată şi între o naţiune rezistentă se nimiceşte naţiunea, dar niciodată adevărul ” (Titu Maiorescu) Protestul public este o formă extremă de reacţie la nedreptatea comisă împotriva unei persoane sau a unui grup de indivizi, în urma încălcării unor legi sau principii comunitare Protestul e o formă zgomotoasă de disociere, de pedeapsă morală, o tentativă de reparare a abuzurilor El e adeseori urmat de gesturi efective, în plan juridic, pentru punerea în acord a valorilor clamate cu cele oficial recunoscute de societate Condiţia elementară de exprimare a oricărui protest ţine de legitimitatea sa morală Constituie o vulgară batjocură acel protest care, simulând revolta, prezintă fapte distorsionate, neadevărate Care refuză, în numele indignării trucate, să recunoască evidenţele Care recurge la campanii de ameninţare şi intimidare Care vine în sprijinul unor idei antisociale, sancţionate prin legislaţie Un protest cu totul inedit a fost lansat de curând pe piaţa românească Vreo 200 de semnatari s-au năpustit să-şi clameze solidaritatea cu fostul disident Paul Goma şi cu scrierile sale antisemite Iată o rară performanţă izbutită de autorul exilat! Cu treizeci de ani în urmă, în Drumul Taberei, în condiţii de clandestinitate, a strâns sute de semnături împotriva dictaturii comuniste din România Astăzi, tocmai din Belleville, de la periferiile Parisului, a strâns sute de semnături împotriva legilor democratice europene şi în favoarea antisemitismului arogant Căci stereotipurile din prezent ale lui Paul Goma sunt puţine, dar fixe Deşi evreii au fost alungaţi aproape în întregime din România contemporană, iar comunitatea este pe cale de extincţie, de vină pentru toate aceste fapte sunt victimele Ele au fost cele care s-au dedat la provocări, de-a lungul deceniilor, au dovedit lipsă de devotament faţă de ţărişoara care i-a găzduit cu maternă căldură Orice pretext pentru a strecura iar şi iar acest refren adânc insultător este binevenit pentru Paul Goma: fie că se referă la răscoala din 1907, fie că vorbeşte despre evoluţia frontului în primul război mondial, fie că simulează analiza unor fapte din al doilea război mondial, fie că se lansează în invective la adresa statului Israel, fie că biciuieşte pasivitatea scriitorilor români din vremea lui Nicolae Ceauşescu, fie că pedepseşte complicităţile postdecembriste cu Ion Iliescu, toate drumurile duc la aceeaşi destinaţie: evreii sunt de vină Scrierile sale antisemite din ultimii ani au stârnit ample dezbateri în presa noastră cotidiană şi culturală Dar convingerile sale n-au fost clintite din loc de numeroasele opinii, argumente şi citate care i-au fost contrapuse de o duzină de intelectuali Autorul nu pare îngrijorat nici de vecinătatea lamentabilă în care au eşuat halucinaţiile sale nocive, preluate şi intens popularizate de revistele Obiectiv legionar (nr 20-21/2005) şi România Mare (nr 766, 767, 768, 769/2005) Paul Goma n-a fost împiedicat să-şi expună pe larg fandacsiile, în ziare de mare tiraj, uneori repetându-şi aceleaşi texte aberante în două-trei rânduri, prin diverse colţuri geografice ale României şi predicând aceeaşi politică a urii antievreieşti S-a întâmplat însă că, după ce revista Viaţa Românească din Bucureşti (nr 6-7/2005) a tipărit al 1001-lea fascicol antisemit semnat de Paul Goma, Consiliul Uniunii Scriitorilor din România s-a săturat şi, printr-un comunicat oficial, s-a disociat de conţinutul revoltător al publicaţiei ce apare sub auspiciile sale Iar redactorul-şef adjunct Liviu Ioan Stoiciu, responsabil de apariţia textului, şi-a pierdut funcţia Excelentă sămânţă de scandal! Iată minunatul pretext pentru ca victimizatorul să fie transformat în victimă, printr-o zbuciumată tentativă de-a i se spăla imaginea compromisă Vreo 200 de (tele) spectatori de toate extracţiile, de la vlădică la opincă, din ţară şi de-afară, s-au năpustit să vocifereze împotriva Uniunii Scriitorilor Ziarul Ziua din 14 septembrie 2005 a fost difuzorul potrivit al contraofensivei Cel mai lamentabil e când cineva protestează, dar habar n-are de ce Dacă o sută-două de oameni îşi pun semnătura sub o serie întreagă de minciuni, devin ele brusc adevăruri? Acumulările cantitative, conform teoriei marxiste, sunt oare în măsură să provoace saltul calitativ – inclusiv în sfera morală?! Protestatarii de ambe sexe afirmă fără a clipi: „Detractorii consacraţi ai scriitorului exilat i-au atribuit mai demult acestuia infamul calificativ de antisemit, mai ales pentru lucrarea sa istorică Săptămâna Roşie sau Basarabia şi evreii, pe care, s-a dovedit, niciunul dintre ei nu a discutat-o în fond, limitându-se s-o eticheteze” Trebuie arătat însă că lucrarea „istorică” amintită a fost tipărită în ţară de Paul Goma abia în anul 2004, la Editura Vremea XXI din Bucureşti, aşa încât nu putea să stârnească „mai demult” atribuirea vreunei etichete Nimeni n-avea cum să judece cartea înainte de apariţia ei Volumul respectiv l-am discutat eu însumi, în mod extrem de detaliat, în studiul Paul Goma antisemit (vezi E-Leonardo, nr 5/2004; vezi Tribuna, nr 56-57-58/2005; vezi vol Toatepân-zele sus!, p 117-154) I-am consacrat peste 35 de pagini, cu 50 de note de subsol şi peste 30 de citate ample Ce-ar fi trebuit să mai adaug pentru o discuţie „în fond”?! Alte 300 sau 400 de pagini? Să public altă carte, pe marginea primeia, aberante şi mincinoase de la început până la sfârşit? Calificativul de antisemit i l-am atribuit autorului din Belleville după lectura şi analiza detaliată a ipotezelor sale În ce mă priveşte, n-am fost un detractor al lui Paul Goma, căci până atunci îl lăudasem şi îl apărasem Nu sunt un detractor al lui Paul Goma, căci afirm adevărul despre el, pe bază de citate, argumente şi demonstraţii Superb protest public: trei minciuni într-o singură frază! Dar protestatarii de ambe sexe merg înainte, fără a şovăi: „Pentru noi toţi e totuşi evident că scriitorul Paul Goma nu este antisemit nu doar pentru că este soţ şi tată de evrei Ci de asemenea pentru că nu a negat şi nu neagă Holocaustul şi toate celelalte crime grave comise împotriva evreilor, inclusiv de conaţionalii săi” Situaţia familială a unui intelectual nu constituie însă circumstanţe atenuante pentru opiniile sale părtinitoare, adânc nedrepte şi insultătoare la adresa unei întregi comunităţi etnice Paul Goma a negat în mod explicit Holocaustul, atunci când a scris: „Holocaustul românesc este o minciună, un fals, o escrocherie, o ticăloasă ameninţare (Punga sau viaţa!)” (vezi vol Săptămâna Roşie… Buc , Ed Vremea XXI, 2004, p 273) Pentru aceste afirmaţii – ca şi pentru multe altele, la fel de grosolane – n-am văzut încă nicăieri scuzele sau regretele autorului Dacă 200 de oameni afirmă despre Paul Goma că n-a scris ceea ce el în realitate a scris şi a publicat, au ei dreptate?! Dacă se indignează ipocrit cei 200, istoria poate fi falsificată? Legea poate fi încălcată? Dar protestatarii de ambe sexe merg înainte, fără a ezita: „În legătură cu acuzaţia de antisemitism, dar şi cu multe altele care i se aduc azi lui Paul Goma, este semnificativ faptul că practic toate i-au fost aduse în trecut şi de Securitate” Faptul că în trecut Paul Goma a fost atacat pe nedrept de Securitate nu îl absolvă de acuzaţia legitimă şi întemeiată, dovedită printr-o avalanşă de citate, din prezent Îşi închipuie cumva cei 200 că, sprijinindu-se diversionist pe legitimitatea morală a lui Paul Goma de atunci, pot ascunde sub covor impostura sa morală de acum?! Dar protestatarii de ambe sexe merg înainte, fără a se şifona: „Paul Goma a anunţat că de data aceasta îi va chema în justiţie pe cei care l-au acuzat de antisemitism” Eu însumi am fost unul dintre cei care l-am acuzat şi îl acuz pe Paul Goma de antisemitism, după ce i-am studiat amănunţit volumul Săptămâna Roşie Aştept să mă cheme şi pe mine autorul în justiţie Voi trimite cartea sa în instanţă şi voi propune lecturi cu voce tare Cred cumva cei 200 că intimidarea e cel mai bun pumn în gură, pentru a face să tacă adevărul?! Dar protestatarii de ambe sexe merg înainte, fără a se perturba: „Ne adresăm conducerii Uniunii Scriitorilor (…) considerând că celor doi le-a fost încălcat – printr-un act de cenzură greu de justificat – dreptul cel mai natural al oricărui scriitor, acela de a-şi publica scrierile” În realitate cei doi (Paul Goma şi Liviu Ioan Stoiciu) şi-au publicat nestingheriţi opiniile, şi anume în cărţi şi reviste „Cenzura”, conform dicţionarului, reprezintă „controlul prealabil exercitat asupra conţinutului publicaţiilor, emisiunilor de radioteleviziune etc ” Dacă scrierile lor ar fi fost cenzurate, n-ar mai fi fost comentate A aprecia critic şi a te disocia moral de un text deja publicat nu înseamnă nicidecum a-l cenzura Uniunea Scriitorilor, la fel ca orice observator particular, şi-a luat dreptul de a se pronunţa (negativ) în legătură cu opinii deja apărute care – prin urmare şi pe cale de consecinţă – n-au fost cenzurate Dacă 200 de observatori de pe tuşă confundă dezavuarea publică a unui text tipărit cu cenzurarea lui, dovedind astfel că habar n-au ce înseamnă conceptul de „cenzură”, înseamnă oare că ei au dreptate?! Spuneam la începutul acestei intervenţii că prima condiţie de expresie a unui protest este să aibă perfectă legitimitate morală Scriitorul care-şi ridică vocea pentru a-şi căuta în public adevărul nu o poate face recurgând la arma minciunii, a intimidării, a ignoranţei, a manipulării Cu atât mai mult trebuie să fie el atent la aliaţii pe care şi-i cooptează În cazul de faţă, unul dintre iniţiatorii şi susţinătorii protestului „celor 200” – prin intervenţii directe pe forumul ziarului Ziua, furnizarea adresei proprii, coordonarea campaniei de strângere a semnăturilor etc , a fost nimeni altul decât Mircea Stănescu, notoriu postfaţator de negaţionişti, traducător de antisemiţi şi cabotin gălăgios al cercetării istorice (vezi şi textul meu Păcală învaţă istorie) Acelaşi Mircea Stănescu publica în numerele 6-11/2004 ale revistei Timpul un amplu studiu, unde fura în mod scandalos cercetările efectuate de alţi doi colegi Junele-prim al minciunilor tipărite s-a văzut confruntat cu grava acuzaţie de plagiat Fără a se tulbura excesiv, şi-a azvârlit cu îndemânare o găleată de cenuşă în cap, de-a ajuns să arate ca-n Togo: „Dată fiind gravitatea acestei greşeli, care reprezintă o însuşire nepermisă a producţiei intelectuale a colegilor noştri, doresc să le cer scuze (…) Apoi doresc să-mi cer scuze pentru violarea standardelor şi a eticii cercetării ştiinţifice” (vezi Timpul, nr 5/mai 2005, p 17) Să vină aşadar plagiatorul din luna mai şi să acuze Uniunea Scriitorilor de cenzură, în luna septembrie, atrăgând alături de sine alţi vreo 200 de dezorientaţi, îmi pare culmea absolută a imposturii din viaţa publică autohtonă cotidiană! Ideea de protest colectiv a fost consacrată ca armă de luptă împotriva dictaturii ceauşiste, în anul 1977 Ideea de protest colectiv a pierit de moarte violentă, sub ochii noştri uluiţi, încercând să legitimeze în prezent scrierile antisemite ale lui Paul Goma (2005) Goma la Tribunal (Acte de la proces) Către JUDECĂTORIA SECTORULUI 1 BUCUREŞTI Str Stavropoleos, nr 6, sector 3, Bucureşti Subsemnatul Laszlo Alexandru, domiciliat în Cluj-Napoca, Str Micuş, nr 1, ap 87, jud Cluj, C Id Seria KX, nr 070343, înaintez următoarea ÎNTÂMPINARE la Dosarul nr 13596/299/2006, având ca pârâţi: Administraţia Prezidenţială, Andreescu Gabriel, Editura Polirom Iaşi, Federaţia Comunităţilor Evreieşti din România, Florian Alexandru, Gârbea Horia, Gheorghiu Mihai Dinu, Ioanid Radu, Laszlo Alexandru, Lefter Ion Bogdan, Manolescu Nicolae, Marian Boris, Mihăieş Mircea, Muşat Carmen, Oişteanu Andrei, Revista 22, Revista Observator cultural, Revista Realitatea evreiască, Revista Timpul, Shafir Michael, Totok William, Vianu Ion, Wiesel Elie, Ziarul Cotidianul, împotriva reclamantului Paul Goma, domiciliat în Paris, arondis-mentul 20, Str Bisson, nr 27-29, Franţa Subsemnatul Laszlo Alexandru vă solicit să respingeţi ca neîntemeiată acţiunea prin care reclamantul Paul Goma mă acuză de „denigrare”, pentru calificativul de antisemit pe care i l-am atribuit Arăt prin prezenta că „a denigra” pe cineva echivalează, în limba română, cu a-l ponegri, a-l calomnia, a susţine aşadar lucruri neadevărate în legătură cu persoana respectivă Atunci când, dimpotrivă, se afirmă adevărul despre cineva – chiar dacă acel adevăr e incomod, neplăcut, greu de acceptat – nu avem de-a face cu fapta de denigrare Înţeleg să fac în continuare proba verităţii, demonstrând că obiecţiile pe care le-am exprimat, prin publicaţiile mele, la adresa reclamantului Paul Goma sunt întemeiate şi susţinute cu dovezi În ceea ce priveşte reproşul de antisemitism, care i-a fost adresat reclamantului Paul Goma de câţiva intelectuali, începând cu anul 2002, consider că este pe deplin confirmat de ideile, argumentele şi citatele vehiculate în volumele semnate de respectivul scriitor: Basarabia (Buc , Ed Jurnalul literar, 2002), Săptămâna Roşie28 iunie-3 iulie 194Osau Basarabia şi Evreii (Buc , Ed Vremea XXI, 2004), precum şi în anumite intervenţii din presa autohtonă sau de pe internet Conform Dicţionarului explicativ al limbii române, termenul „antisemitism” desemnează o „doctrină sau atitudine rasistă îndreptată împotriva evreilor, cărora li se contestă drepturile cetăţeneşti în interiorul naţiunii în care trăiesc” Atitudinea de antisemitism se poate manifesta, în mod direct, împotriva evreilor din contemporaneitate, sau în mod indirect: prin răstălmăcirea şi minimalizarea trecutului tragic al evreilor, prin învinovăţirea evreilor înşişi pentru soarta lor, prin considerarea depreciativă sau contestarea Holocaustului, prin elogierea autorilor care au pus la cale ori au executat Holocaustul etc Primul aspect – al ostilităţii împotriva evreilor din contemporaneitate – are o prezenţă mai degrabă periferică în opera recentă a lui Paul Goma (deşi nu lipsesc pe alocuri tonurile violent insultătoare la adresa statului Israel) Autorul îşi îndreaptă însă întreaga energie spre deturnarea, răstălmăcirea şi interpretarea ostilă, jignitoare, neadevărată a trecutului evreilor din România Prin deformarea faptelor istorice, prin folosirea tendenţioasă a unor surse şi interpretări unilaterale, scriitorul încearcă în subsidiar delegitimarea suferinţei victimelor, răsturnarea raportului moral dintre ucişi şi ucigaşi Deşi tezele expuse de Paul Goma jignesc memoria unor fiinţe umane dispărute prin moarte violentă, contravin adevărului istoric şi încalcă legislaţia statului român, o serie de intelectuali din ţară şi din străinătate ne-am limitat la a-i contesta, cu argumente, citate şi explicaţii, intervenţiile publice Nimeni n-a încercat să-i blocheze lui Paul Goma dreptul la cuvânt, nimeni n-a vrut până acum să-i ceară socoteală în justiţie, nimeni nu i-a negat posibilitatea formulării unor opinii (fie ele oricât de ciudate, de strâmbe) Reacţiile de disociere, câte au existat, au fost formulate a posteriori, va să zică după ce Paul Goma şi-a publicat deja în presă ipotezele Dar, în ciuda situaţiei concrete existente, prin această reclamaţie în justiţie, depusă acum împotriva unor intelectuali prestigioşi şi a unor publicaţii recunoscute, Paul Goma încearcă, el însuşi, să-şi impună cu forţa opiniile neadevărate, să blocheze prin intermediul tribunalului dreptul la cuvânt al celorlalţi, să nege cu ajutorul instanţei dreptul la opinie şi la cercetarea corectă a istoriei Subsemnatul Laszlo Alexandru resping ca profund neîntemeiate argumentele expuse de Paul Goma în reclamaţia sa şi înţeleg să-i demontez neadevărurile, în toată ampla lor cazuistică, analizând două din metodele lui principale de falsificare: I Prezentarea distorsionată sau neadevărată a unor fapte; II Prezentarea lacunară a unor consecinţe Detaliez răspunsurile în cele ce urmează I Prezentarea distorsionată sau neadevărată a unor fapte Reclamantul Paul Goma atribuie motivaţii false întregului conflict care a dus la acest proces în faţa instanţei de judecată Preocupat mai mult de efectele din prezent („un prejudiciu care-i lezează până la ultimele resorturi nu numai reputaţia, imaginea publică, ci şi demnitatea de om”, vezi p 24 a reclamaţiei), Paul Goma trece cu prea mare uşurinţă peste cauzele care au condus, pe cale directă, la o asemenea situaţie regretabilă Tot astfel, dacă examinăm fenomenologic doar gama unor consecinţe, fără a lua în considerare motivele care le-au provocat, dovedim o abordare greşită: omul din caverne constata disperat că afară e furtună, omul modern urmăreşte buletinul meteo Cauza ostilităţii la adresa scriitorului a constituit-o, în situaţia de faţă, nu trecutul glorios de disident anticomunist al lui Paul Goma, recunoscut de numeroşi comentatori, sau prestigiul său naţional şi internaţional (elemente invocate aici de reclamant în scopul impresionării instanţei de judecată), ci, punctual, lipsa de valabilitate istorico-ştiinţifico-morală a unor afirmaţii făcute de Paul Goma, precum şi efectele adânc insultătoare ce decurg din faptul că acelaşi Paul Goma răstălmăceşte adevărul În cauză se află interpretarea tendenţioasă, neadevărată, atribuită de reclamantul Paul Goma imaginii mareşalului Ion Antonescu şi deciziilor acestuia, ce au dus la planificarea şi desfăşurarea Holocaustului din România, la exterminarea unui număr însemnat de evrei inocenţi În centrul dezbaterii se găseşte încercarea reclamantului Paul Goma de a rescrie în cheie falsificatoare un aspect din istoria tragică a statului român din timpul celui de-al doilea război mondial: prin diminuarea gravităţii faptelor, „explicitarea” motivaţiei criminalilor, culpabilizarea victimelor, tratarea nediferenţiată, globală, a tuturor componenţilor unei comunităţi etnice (conform tiparului mental fascist) etc A FAPTE DE NATURĂ ISTORICĂ 1) Paul Goma consideră că „Motivaţiile antisemite ale – n n Regimului Antonescu au fost diferite de cele ale regimului nazist, ele vizând răzbunarea pentru tratamentul criminal aplicat administraţiei şi armatei române în Basarabia şi Bucovina în timpul retragerii de după ultimatumurile sovietice din iunie 1940 şi jaful (spolierea comunităţii) / Faptul că motivaţiile regimului antonescian au fost diferite de cele naziste nu face criminalitatea antonesciană mai puţin reprobabilă faţă cu cea nazistă, ci doar explică s Aut De ce prima nu a atins niciodată coerenţa şi proporţiile celei din urmă” (vezi p 21 a reclamaţiei) RĂSPUNSURI: a) Paul Goma îşi dovedeşte lipsa de profesionalism, deoarece acreditează argumentaţia demagogică a lui Ion Antonescu însuşi, care încerca să ascundă propriile intenţii criminale în spatele unei reacţii de răzbunare b) Paul Goma îşi dovedeşte lipsa de profesionalism, deoarece oferă explicaţii eronate, cu nuanţe justificatoare, pentru măsurile criminale prin care autoritatea statului a trecut la alungarea şi exterminarea unei categorii etnice e) Paul Goma îşi dovedeşte lipsa de profesionalism, deoarece trece peste realitatea istorică a colaborării dintre Hitler şi Antonescu, pe tema evreiască După cum subliniază istoricul britanic Dennis Deletant, „Antonescu însuşi a arătat că soarta evreilor pe care Hitler îi numea «din est» a fost discutată la întâlnirea dintre cei doi care a avut loc la München, la 12 iunie 1941” (vezi Anexa 1 – studiul Transnistria: câteva consideraţii despre semnificaţia acesteia pentru Holocaustul din România, în vol România şi Transnistria: Problema Holocaustului Perspective istorice şi comparative, Bucureşti, Ed Curtea Veche, 2004, p 169) b) d) Paul Goma îşi dovedeşte lipsa de profesionalism, deoarece ignoră afirmaţiile extrem de grave făcute de mareşalul Ion Antonescu şi redate în Stenogramele şedinţelor Consiliului de Miniştri, în care era promovată explicit ideea purificării etnice: „Tendinţa mea este să fac o politică de purificare a rasei româneşti şi nu voi da înapoi în faţa nici unei piedici ca să realizez acest deziderat istoric al Neamului nostru / Dacă nu profităm de situaţia care se prezintă azi pe plan internaţional şi european, pentru a purifica Neamul Românesc, scăpăm ultima ocazie pe care istoria ne-o pune la dispoziţie Şi eu nu vreau s-o scap, pentru că dacă aş scăpa-o, desigur că generaţiile viitoare mă vor blama Pot aduce şi Basarabia înapoi, şi Transilvania, dacă nu purific Neamul Românesc n-am făcut nimic, căci nu frontierele fac tăria unui neam, ci omogenitatea şi puritatea rasei lui Şi aceasta urmăresc în primul rând” Prin intenţiile astfel exprimate, mareşalul Ion Antonescu dovedea că e mânat de aceleaşi scopuri rasiste şi totalitar-criminale ca şi Adolf Hitler (Vezi citatul în Anexa 1 – ibid , p 175) 2) P Goma mă acuză de denigrare deoarece îi reproşez „elogierea mareşalului” Antonescu, precum şi „operaţiunea de spălare a banilor murdaripurtând efigia lui Ion Antonescu” (vezi p 12 şi 14 ale reclamaţiei) RĂSPUNS: Având în vedere contextul istoric schiţat mai sus – potrivit căruia mareşalul Antonescu poartă răspunderea clară pentru moartea câtorva sute de mii de evrei – subsemnatul am considerat absolut inacceptabil conţinutul cap 13, Ion Antonescu: înger sau demon?, din vol Lui Paul Goma, Săptămâna Roşie 28 iunie – 3 iulie 1940 sau Basarabia şi Evreii (vezi Anexa 2 – ed Cât , p 239-261) Sub pretextul unui excurs autobiografic, Paul Goma încearcă aici recuperarea frauduloasă a imaginii lui Ion Antonescu, plasarea sa pozitivă sub aspectul unui om hotărât, integru, căzut victimă destinului implacabil al istoriei: „Oamenii simpli, meseriaşi mai puţini, ţărani mai mulţi – păstraseră despre Mareşal bune impresii: ziceau că fusese un om sever, însă drept, nu făcuse vreun compromis în politică, nicio afacere, nicio escrocherie, nicio trădare” (vezi Anexa 2 – p 251) Trecând în revistă şi alte opinii, provenind chipurile din diverse pături sociale, Paul Goma îşi exprimă apăsat punctul de vedere favorabil la adresa criminalului de război menţionat: „Ion Antonescu a fost, a rămas, pentru mine, ca pentru toţi românii basarabeni, bucovineni, herţeni: «Mareşalul dezrobitor» „(vezi Anexa 2 – p 244) În baza lecturii şi a evaluării paginilor de mai sus (depuse ca probă materială în Anexa 2 a prezentei Întâmpinări), subsemnatul am dedus în mod legitim că din cartea reclamantului P Goma rezultă o imagine edulcorată şi falsificatoare a adevărului istoric, întrucât sunt diminuate în ochii cititorului cruzimea mareşalului Antonescu, deliberarea sa în exterminarea unei categorii etnice şi responsabilităţile strivitoare pe care le poartă Aşadar resping acuzaţia reclamantului Paul Goma ca neîntemeiată 3) P Goma mă acuză de denigrare deoarece îi reproşez că „a minţit atunci când a prezentat situaţia politică a evreilor din România” (vezi p 13 a reclamaţiei) RĂSPUNS: Numeroase tratate istorice se apleacă asupra condiţiilor discriminatorii pe care le-au suportat evreii din ţara noastră, încă din a doua jumătate a sec Al XIX-lea, arătând că autorităţile române, în ciuda presiunilor externe, i-au refuzat acestei categorii etnice mult timp naturalizarea, i-au tratat pe membrii ei ca pe cetăţeni de rangul doi, le-au interzis diverse activităţi comerciale şi proprietăţi funciare etc Etc Respectivele fapte au condus-o, de pildă, pe reputata cercetătoare Hannah Arendt la tranşanta concluzie: „nu este o exagerare să spunem că România era cea mai antisemită ţară a Europei antebelice” (vezi Anexa 3 – vol H Arendt, Eichmann în Ierusalim Un raport asupra banalităţii răului, trad Mariana Neţ, Buc , Ed All, 1997, p 208) Pe de altă parte, în volumul Săptămâna Roşie 28 iunie – 3 iulie sau Basarabia şi Evreii, Paul Goma susţine, în pofida dovezilor istorice evidente, că „în «putregaiul» românesc, în «pseudo-democraţia» carpato-dunăreană (…) evreii au vieţuit binişor, chiar confortabil subl Mea, L A , după 1867 dar după 1878!; şi după 1938, când a venit la putere guvernul Goga-Cuza, autodeclarat «antievreiesc» „(vezi Anexa 4 – p 103-104) A interpreta adevărul istoric pe dos decât îl indică dovezile istorice reprezintă o minciună Faptul că eu numesc procedeul pe care P Goma îl aplică efectiv, nu înseamnă câtuşi de puţin că îl defăimez Aşadar resping acuzaţia reclamantului Paul Goma ca neîntemeiată 4) P Goma mă acuză de denigrare deoarece îi reproşez că neagă frontal existenţa Holocaustului românesc (vezi p 13 şi 14 ale recla-maţiei) RĂSPUNS: În vol Săptămâna Roşie 28 iunie – 3 iulie sau Basarabia şi Evreii (ed Cât ), autorul scrie negru pe alb: „Doar ştim, avem şi hârtii, şi ţinere-de-minte: «Holocaustul românesc» este o minciună, un fals, o escrocherie, o ticăloasă ameninţare («Pungasau viaţa!»)” (vezi Anexa 5 – p 273) Atrag atenţia că ne aflăm deja în sfera unei culpe sancţionabile penal: România s-a sincronizat cu legislaţia statelor europene şi, prin Ordonanţa de Guvern nr 31/13 martie 2002, este interzisă negarea în public a Holocaustului şi este pedepsită cu închisoare între 6 luni şi 5 ani Iar publicarea unei cărţi negaţioniste ţine de domeniul public Aşadar resping acuzaţia reclamantului Paul Goma ca neîntemeiată 5) P Goma mă acuză de denigrare deoarece îi reproşez că minte, „încercând să stabilească false raporturi cauză-efect, prin trecerea sub tăcere a realităţilor inconvenabile” (vezi p 13 a reclamaţiei) RĂSPUNS: În vol Săptămâna Roşie 28 iunie – 3 iulie sau Basarabia şi Evreii (ed Cât ), autorul îşi începe lungul şir de neadevăruri printr-un fals grosolan: el instituie în mod abuziv şi aberant relaţia cauză-efect între un fapt istoric periferic (agresiunea suferită de armata română şi de funcţionarii în retragere din Basarabia) şi o tragedie internaţională (Holocaustul) Scrie Paul Goma: „Care să fi fost motivul, pretextul, temeiul – sau/şi cauza – pentru care, din prima zi (22 iunie 1941) a Campaniei antisovietice a celui de-al doilea război mondial, «cu nebănuită cruzime, românii i-au masacrat din senin pe evrei, atât pe solul naţional: Abatorul de la Bucureşti, Pogromul de la Iaşi, Trenurile Morţii, Basarabia şi Bucovina – cât mai ales în Transnistria»? (teza evreilor) – crimă care ar fi «devansat în timp, egalat în cruzime Auschwitzul»?, cum scrie Matatias Carp Care să fi fost resortul criminal care, dintr-o comunitate ca a noastră, dacă nu legendar de tolerantă, atunci sigur: îndelung răbdătoare, a făcut-o să devină în interval de doar un an: 28 iunie 1940-22 iunie 1941 – şi dacă numai în o săptămână: 28 iunie-3 iulie 1940? – «una majoritar, făţiş, feroce antisemită, încuviinţând măsurile guvernamentale de persecutare, de lichidare a evreilor»? – din senin, cum susţin, de jumătate de veac, evreii” (vezi Anexa 6 – p 5, deşi nenumerotată) În mod normal şi printr-o logică ţinând de domeniul bunului-simţ, un şir de acţiuni izolate şi accidentale (ce reflectau ostilitatea unor grupuri de cetăţeni la adresa reprezentanţilor statului român) nu pot fi considerate cauza pentru care un stat, prin organismele sale abilitate, se străduieşte să extermine o categorie etnică de pe suprafaţa sa! Cu atât mai mult, cu cât evreii din România au început să fie discriminaţi brutal încă din secolul al XIX-lea şi au început să fie ucişi arbitrar încă dinainte de 22 iunie 1941 – de pildă în judeţul Dorohoi, la Galaţi şi Rădăuţi, în judeţul Suceava etc (iunie-iulie 1940) Aşadar resping acuzaţia reclamantului Paul Goma ca neîntemeiată 6) P Goma mă acuză de denigrare atunci când îi reproşez „parţializarea geografică a genocidului” (vezi p 13 a reclamaţiei) RĂSPUNS: Pentru a omite dimensiunea continentală a fenomenului, scriitorul înalţă bariere de imaginaţie la graniţele României El refuză să privească faptul istoric în conexiunea sa internaţională şi decretează că evreii sunt răspunzători (întrucât i-au agresat pe românii în retragere paşnică din Basarabia şi Bucovina) şi prin urmare au fost măcelăriţi Clasica situaţie românească: mortul e de vină Din nefericire Holocaustul a avut o îngrozitoare şi macabră extensie, aproape toate statele europene cunoscându-i flagelul În sinteza sa, Hannah Arendt se opreşte pe scurt asupra evenimentelor din Germania, Austria, Protectoratul Cehiei şi Moraviei, Franţa, Belgia, Olanda, Danemarca, Italia, Iugoslavia, Bulgaria, Grecia, România, Ungaria şi Slovacia Nici vorba de un frivol scenariu western, aşa cum ni-l prezintă Paul Goma: pieile roşii atacă diligenţa – potera pleacă la asalt şi dă foc corturilor! N-a fost vorba de o răfuială „internă”, ci de o crimă la nivel continental, cu diverse aspecte specifice, de la stat la stat Autorul volumului Săptămâna Roşie 28 iunie – 3 iulie sau Basarabia şi Evreii nu tratează corect tragedia Holocaustului la nivel continental, ci îi minimalizează în permanenţă cauzele, desfăşurarea şi rezultatele Aşadar resping acuzaţia reclamantului Paul Goma ca neîntemeiată 7) P Goma mă acuză de denigrare atunci când îi reproşez „acreditarea şi justificarea implicită a Legii Talionului în studiul istoric” (vezi p 13 a reclamaţiei) RĂSPUNS: În vol Săptămâna Roşie 28 iunie – 3 iulie sau Basarabia şi Evreii, autorul se întreabă retoric care a fost resortul ce a transformat poporul român „îndelung răbdător” (vorba vine ) într-o comunitate făţiş antisemită Şi afirmă, sub formă de scuză indirectă: „Dacă nu este decent să ne întrebăm: «Cine a începutorimul?» – pentru că rana sângerează încă, vom formula astfel: «Cine s-a răzbunat – pe cine? Pentru ce? Când?» – deci: «Care a fost cronologia faptelor?» „(vezi Anexa 7 – p 189) În mod evident, după cum se desprinde din litera şi spiritul textului, „istoricul” improvizat tinde să ofere circumstanţe atenuante celor care i-au masacrat pe evrei (în-trucât a fost vorba de o Răzbunare) şi încearcă să „explice” crima printr-o arbitrară contextualizare cauză-efect Aşadar resping acuzaţia reclamantului Paul Goma ca neîntemeiată 8) P Goma mă acuză de denigrare atunci când îi reproşez „preluarea logicii globale şi a limbii de lemn din propaganda antonesciană” (vezi p 13 a reclamaţiei) RĂSPUNS: De-a lungul întregului vol Săptămâna Roşie 28 iunie – 3 iulie sau Basarabia şi Evreii, victimele Holocaustului sunt considerate nu individual, cu nume şi prenume, eventual cu o vină precis stabilită, care să fi meritat pedeapsa supremă, ci sunt în permanenţă tratate global, indistinct, ca reprezentante ale unei categorii etnice în curs de exterminare (vezi passim) Autorul P Goma preia, în centrul argumentaţiei sale, teza antonesciană conform căreia deportarea şi uciderea evreilor a fost nu o politică de stat, înfăptuită în scopul purificării etnice, ci un… răspuns de răzbunare la un şir de agresiuni izolate Aşadar resping acuzaţia reclamantului Paul Goma ca neîntemeiată B FAPTE ŢINÂND DE ETICA ARGUMENTAŢIEI 1) P Goma mă acuză de denigrare atunci când îi reproşez că „atât prin stilul, cât şi prin ideile antisemite violente pe care le profesează în ultimul timp, Paul Goma pare a fi clona lui Corneliu Vadim Tudor (cel dinainte de recenta «cizelare» oportunistă)” (vezi p 14 a reclamaţiei) RĂSPUNS: La dispunerea alternativă a unor pasaje semnate de P Goma şi de C V Tudor, constatăm că diferenţa e aproape inexistentă Iată, spre edificare: (1) „Holocaustul n-a fost decât o stratagemă sionistă, pentru a stoarce din Germania cam 100 de miliarde de mărci, în 40 de ani, şi pentru a ţine sub teroare pe oricine nu e de acord cu jugul evreiesc” (2) „Obrăznicia, impostura (dictează, ameninţând, în numele Statelor Unite ale Americii!), brutalitatea cu care execută ţări ruinate economic de comunismul instaurat pentru decenii şi de către ei, evrea… (3) „ «Holocaustul românesc» este o minciună, un fals, o escrocherie, o ticăloasă ameninţare («Punga sau viaţa!»)” (4) „Aşteptăm vremea când va fi recunoscut, oficial, şi holocaustul împotriva românilor, cu nimic mai prejos decât holocaustul împotriva evreilor” (5) „Nu eu sunt dator, primul, să răspund la acuzaţiile de «antisemitism», de masacrare a lor, ci ei să răspundă întâi la acuzaţiile noastre, doar este limpede că Holocaustul Roşu pus la cale şi de ei evreii a început pentru noi, românii, cu un an mai devreme decât al lor: la 28 iunie 1940 – şi nu s-a încheiat nici azi” Menţionez că citatele 2, 3 şi 5 sunt extrase din volumul lui Paul Goma, Săptămâna Roşie 28 iunie – 3 iulie sau Basarabia şi Evreii (ed Cât , p 117, 273 şi 20) Citatele 1 şi 4 sunt extrase din texte publicistice ale lui C V Tudor În cazul persistenţei dubiilor, voi putea reveni cu o analiză comparativă de natură stilistică, ideatică etc Aşadar resping acuzaţia reclamantului Paul Goma ca neîntemeiată 2) P Goma mă acuză de denigrare atunci când îi reproşez că înşiră „pe ton coleric” şi jignitor liste cu intelectuali şi politicieni care nu subscriu la opiniile sale (vezi p 14 a reclamaţiei) RĂSPUNS: În vol Săptămâna Roşie 28 iunie – 3 iulie sau Basarabia şi Evreii (ed Cât ), Paul Goma se dezlănţuie vehement împotriva celor ce nu-i împărtăşesc părerile, folosind următoarele cuvinte insultătoare: „Absenţa documentelor nu-i deranjează pe Dinu C Giurescu, Răzvan Theodorescu, Andrei Pippidi, S Tănase, D Pavel, G Andreescu, M D Gheorghiu, români imparţialişti, eterni linguşiţi emeriţi care din dezgustătoare slugărnicie legitimează orbeşte cele mai neruşinate neadevăruri” etc (vezi Anexa 8 – p 14) Consider prin aceasta că s-a făcut dovada „tonului coleric” al preopinentului În caz de nevoie, voi putea reveni cu numeroase alte exemple, pe bază de citate şi fotocopii Aşadar resping acuzaţia reclamantului Paul Goma ca neîntemeiată 3) P Goma mă acuză de denigrare atunci când îi reproşez că „îl invectivează pe Corneliu Coposu” (vezi p 14 a reclamaţiei) RĂSPUNS: În vol Săptămâna Roşie 28 iunie – 3 iulie sau Basarabia şi Evreii (ed Cât ), Paul Goma scrie următoarele: „ Coposu cel care nu voia, în România lui, «încă 4 milioane de minoritari», în ochii săi minoritari fiind românii basarabeni şi bucovineni, nu, doamne-fereşte, diviziile de turnători, de gurişti, de cobzari (adevărat, lipsea Păunescu, însă Ioan Alexandru, Nicolae Balotă şi alţi lingăi ceauşişti erau prezenţi la datorie), de miliţieni, de activişti, de securişti, în frunte cu şogoru-său, Măgureanu – alcătuitori, sub stindardul său, a sic! – L A… «opoziţiei democratice ţărăniste» „(vezi Anexa 2 – p 243244) Prin aceasta consider făcută dovada „invectivelor” adresate lui Corneliu Coposu Aşadar resping acuzaţia reclamantului Paul Goma ca neîntemeiată 4) P Goma mă acuză de denigrare atunci când îi reproşez că „îşi închipuie, probabil, că prin delegitimarea adversarilor de idei, va izbuti legitimarea propriilor minciuni” (vezi p 14 a re-clamaţiei) 4) RĂSPUNS: La această obiecţie am răspuns deasupra, la punctul 2) Aşadar resping acuzaţia reclamantului Paul Goma ca neîntemeiată 5) P Goma mă acuză de denigrare atunci când îi reproşez că este probabil „singurul scriitor român de la ora actuală care solicită foarte senin să fie tipărit, cu aceleaşi aberaţii antisemite, în mai multe publicaţii concurente, în mod simultan” (vezi p 15 a reclamaţiei) RĂSPUNS: Acelaşi text semnat de Paul Goma, Basarabia şi „problema”, având clare accente antisemite, a apărut de două ori la Bucureşti (în Jurnalul literar, nr 5-10/2002, precum şi în Viaţa românească, nr 5-6/2002), dar şi la Târgu Mureş (Vatra, nr 3-4/2002 şi nr 5-6/2002), dar şi în volumul de pe internet (expus în nenumărate variante succesive), precum şi în cartea tipărită la Editura Vremea XXI Pasaje ample din romanul Basarabia au fost preluate în volumul Săptămâna Roşie Aşadar resping acuzaţia reclamantului Paul Goma ca neîntemeiată 6) P Goma mă acuză de denigrare atunci când afirm: „Din adân-cul întregii mele experienţe intelectuale de cititor, vreau să declar aici răspicat că n-am mai avut până acum prilejul de a cunoaşte cărţi atât de mizerabile precum Săptămâna Roşie 28 iunie – 3 iulie 1940 sau Basarabia şi Evreii” (vezi p 15 a reclamaţiei) RĂSPUNS: Constatarea incriminată reprezintă o afirmaţie de gust, a unui cititor şi critic literar, întemeiată pe nenumărate argumente de natură etică şi estetică, susţinute cu numeroase citate Nu există scriitor care să poată schimba – nici măcar sub presiunea tribunalului – aprecierile de valoare ale cititorilor la adresa cărţilor sale Aşadar resping acuzaţia reclamantului Paul Goma ca neîntemeiată 7) P Goma mă acuză de denigrare atunci când îi reproşez că „s-a apucat la bătrâneţe să scrie texte antisemite” (vezi p 15 a recla-maţiei) 7) RĂSPUNS: Având în vedere că intervenţia publicistică Basarabia şi „problema” a apărut în anul 2002, iar volumul Săptămâna Roşie 28 iunie – 3 iulie sau Basarabia şi Evreii (ed Cât ) a apărut în 2004, când Paul Goma avea deja 67, respectiv 69 de ani, se poate efectiv susţine că textele antisemite respective aparţin perioadei de „bătrâneţe” a autorului Aşadar resping acuzaţia reclamantului Paul Goma ca neîntemeiată 8) P Goma mă acuză de denigrare, pentru faptul că sunt editorul textelor Sub flamuri vechi, nume noi (Paul Goma antisemit?), precum şi Basarabeni, români, pogrom, genocid, ambele publicate în revista E-Leonardo, nr 2/2003 şi nr 3/2004 (vezi p 15 a reclamaţiei) RĂSPUNS: Într-adevăr sunt editorul revistei electronice E-Leonardo, unde au apărut articolele menţionate Dar reclamantul nu menţionează concret pasajele care i-ar atinge onoarea, încât reproşul său rămâne nerelevant Aşadar resping acuzaţia reclamantului Paul Goma ca neîntemeiată 9) P Goma mă acuză de denigrare pentru faptul că, în textul Ion Solacolu – Laszlo Alexandru: Polemici pe Internet: Goma şi Basarabia, apărut în revista electronică Electra, pe care aş edita-o pe internet, de la Cluj-Napoca, i-am reproşat „pasa antisemită în care a eşuat în ultimele luni”, elogierea mareşalului Antonescu, precum şi asemănările de stil cu C V Tudor (vezi p 12 a reclamaţiei) RĂSPUNSURI: a) Nu eu sunt editorul revistei electronice Electra b) Problema „pasei antisemite” a lui Paul Goma am clarificat-o mai sus, la capitolul A, punctele de la 3) la 8) ale prezentei Întâm-pinări e) Problema elogierii scandaloase a mareşalului Antonescu de către Paul Goma am clarificat-o mai sus, la capitolul A, punctele 1) şi 2) ale prezentei Întâmpinări d) Problema asemănărilor de stil dintre Paul Goma şi C V Tudor am clarificat-o mai sus, la capitolul B, punctul 1) al prezentei Întâmpinări b) Aşadar resping acuzaţia reclamantului Paul Goma ca neîntemeiată C FAPTE ŢINÂND DE CORECTITUDINEA INFORMAŢIEI 1) P Goma susţine că scriitorul Mario Vargas Llosa, care l-a elogiat odinioară, ar fi „laureat al Premiului Nobel pentru literatură” (vezi p 5 a reclamaţiei) RĂSPUNS: Scriitorul Mario Vargas Llosa nu este laureat al Premiului Nobel pentru literatură Consider această afirmaţie a reclamantului Paul Goma neadevărată 2) P Goma susţine că „Astfel cum se poate observa inclusiv din Bio-bibliografia autorului, depusă la dosarul cauzei, Paul Goma este un scriitor cu o recunoaştere internaţională foarte largă, a cărui operă a fost şi este publicată mai ales la edituri din străinătate” (vezi p 5 a reclamaţiei, subl Lui P G ) RĂSPUNS: În urma consultării Bio-bibliografiei depuse de reclamant la dosarul cauzei, se observă că scriitorul Paul Goma a publicat volume după cum urmează: a) în limba română, în România: – Până în 1989: 1 titlu; – După 1989: circa 33 titluri (din care unele în 2 sau 3 ediţii, la edituri diferite) b) în diverse limbi străine, în străinătate: – Până în 1977 (anul exilării): 3 titluri; – Până în 1989: alte 7 titluri; – După 1989: alte 2 titluri Având în vedere că în România i-au apărut autorului, în ultimii cincisprezece ani, circa 33 titluri diferite, pe când în străinătate doar un total de 12 titluri (în diverse limbi), alegaţia prin care Paul Goma vrea azi să treacă drept persecutat în propria ţară, susţinând că opera sa „a fost şi este publicată mai ales la edituri din străinătate” este lipsită de temei Consider această afirmaţie a reclamantului Paul Goma neadevărată 3) P Goma susţine că „Editurile din România ezită să-l publice pe Paul Goma din cauza acuzaţiilor de antisemitism care i-au fost aduse pe nedrept” (vezi p 5 a reclamaţiei) RĂSPUNS: În urma consultării Bio-bibliografiei depuse de reclamant la dosarul cauzei, se observă că între 2002 şi 2005 – perioadă când s-au tipărit în presa din România reacţiile justificate la antisemitismul lui Paul Goma – autorul a publicat totuşi nu mai puţin de 9 titluri (dintre care unele reeditări) Ipoteza prin care scriitorul se prezintă drept victimă a vreunei conjuraţii a editorilor e neîntemeiată Consider această afirmaţie a reclamantului Paul Goma neadevărată 4) P Goma susţine că „este uşor de presupus că editurile din ţară vor ezita să publice un autor purtând un asemenea stigmat” al antisemitismului (vezi p 5 a reclamaţiei) RĂSPUNS: Reclamantul expunea puţin mai sus dificultăţi reale de editare în România (vezi punctul 3 supra), pe când aici dificultăţile de publicare în România devin… ipotetice („este uşor de presupus”) Consider această afirmaţie a reclamantului Paul Goma contradictorie 5) P Goma susţine că „ne apare ca destul de probabil că o parte a intelectualilor amintiţi folosesc «antisemitismul» lui Paul Goma tocmai ca un pretext pentru decredibilizarea şi marginalizarea sa, pentru minimalizarea scrierilor sale” (vezi p 5 a reclamaţiei) RĂSPUNS: Reclamantul se bazează pe propriile impresii, nu se revendică de la dovezi ferme („ne apare ca destul de probabil ”) şi le face procese de intenţie intelectualilor români care nu-i împărtăşesc opiniile Consider această afirmaţie a reclamantului Paul Goma nerelevantă 6) P Goma susţine că „în alte condiţii decât cele evocate aici, un scriitor de valoarea lui Paul Goma (şi cu statutul moral al acestuia) ar fi publicat în propria ţară nu din iniţiativa sa, ci a editurilor” (vezi p 5 a reclamaţiei) 6) RĂSPUNS: Problema relaţiilor comerciale dintre scriitorul Paul Goma şi editurile din România nu constituie obiectul prezentului proces Consider această afirmaţie a reclamantului Paul Goma nerelevantă 7) P Goma susţine că „aşa cum rezultă inclusiv din Bio-bibli-ografia autorului, editurile din ţară îl evită sistematic – iar, uneori, atunci când se mai întâmplă ca vreuna să-l «publice» îl cenzurează ori îi dau cărţile la topit” (vezi p 5 a reclamaţiei) RĂSPUNS: Din consultarea Bio-bibliografiei depuse la dosar se desprinde o concluzie exact opusă celei susţinute de reclamant: Paul Goma este, poate, cel mai prolific autor român al ultimei perioade, publicând în decurs de 15 ani circa 33 de titluri (unele în 2 sau 3 ediţii), atât la edituri româneşti prestigioase (Polirom, Humanitas, Univers, Dacia, Nemira, Cartea Românească etc ), cât şi la altele mai puţin cunoscute (Loreley), dar continuând mereu să se lamenteze pentru faptul că este Împiedicat de la publicare Consider această afirmaţie a reclamantului Paul Goma neadevărată 8) P Goma invocă în favoarea sa „Protestul din 11 septembrie 2005 al celor 200 de intelectuali români (depus la dosarul cauzei)”, pentru a atenua reproşurile de antisemitism care i-au fost aduse (vezi p 5 a reclamaţiei) RĂSPUNS: Subsemnatul depun la dosarul cauzei, în con-traargumentaţie, articolul editorial Un protest avortat, publicat în revista E-Leonardo, nr 8/2006, unde analizez pe larg, cu argumente şi explicaţii, tocmai erorile de informaţie şi dovezile de rea-credinţă incluse în numitul „Protest al celor 200” (vezi Anexa 9) D FAPTE ŢINÂND DE ARGUMENTAŢIA EMOŢIONALĂ 1) Reclamantul afirmă despre sine: „Scriitorul Paul Goma nu este antisemit () pentru că este soţ şi tată de evrei ” (vezi p 23 a reclamaţiei) RĂSPUNS: Situaţia familială a unui intelectual nu justifică opiniile sale părtinitoare, nedrepte şi insultătoare, exprimate în scris, împotriva unei întregi comunităţi etnice Consider acest argument al reclamantului ca nerelevant 2) Reclamantul afirmă despre sine: „Sunt cunoscut atât în ţară, cât şi peste hotarele ei, ca disident faţă de regimul comunist totalitar, căruia m-am împotrivit prin atitudinea mea, prin opiniile mele exprimate chiar şi în «epoca de aur», când încă mă aflam în ţară, ca şi acum, când trăiesc în exil () şi prin scrierile mele, în care am criticat dur regimul amintit, dezvoltând în acelaşi timp o prezentare a evenimentelor acelei perioade, bazată pe surse de documentare obiective, istorice” (vezi p 2 – 3 ale reclamaţiei) RĂSPUNS: Prestigiul de luptător anticomunist nu-i permite reclamantului să se plaseze deasupra legilor ţării, nu-l autorizează să insulte o amplă categorie de victime care au plătit cu viaţa aberaţia fascistă Anticomunismul nu presupune cu necesitate antisemitismul! Consider acest argument al reclamantului ca nerelevant 3) Reclamantul afirmă despre sine: „În legătură cu acuzaţia de antisemitism, dar şi cu altele care i se aduc azi lui Paul Goma, () este semnificativ faptul că practic toate aceste acuzaţii i-au fost aduse în trecut şi de Securitate” (vezi p 22 a reclamaţiei) RĂSPUNS: Faptul că în trecut Paul Goma a fost atacat pe nedrept de Securitate nu îl absolvă de acuzaţia legitimă şi întemeiată, dovedită printr-o avalanşă de citate, din prezent Consider acest argument al reclamantului ca nerelevant Am detaliat, până în acest punct al Întâmpinării, aspecte ţi-nând de prezentarea distorsionată sau neadevărată a unor fapte de natură istorică, sau ţinând de etica argumentaţiei, sau ţinând de corectitudinea informaţiei, sau ţinând de argumentaţia emoţională, în cadrul reclamaţiei depuse de scriitorul Paul Goma A fost vorba de un şir de filtre succesive, „plantate” de reclamant în calea cititorilor săi, menite să răstălmăcească realitatea efectivă P Goma încearcă să-şi fructifice talentele de prozator în planul exigenţelor ferme ale unui proces în tribunal, după ce a eşuat umplând de o insultătoare ficţiune antisemită, în ultimele sale cărţi, trecutul minorităţii evreieşti din România II Prezentarea lacunară a unor consecinţe Reclamantul Paul Goma insistă exclusiv asupra consecinţelor suferite de el însuşi, în urma reacţiilor la publicarea textelor sale antisemite („un prejudiciu care-i lezează până la ultimele resorturi nu numai reputaţia, imaginea publică, ci şi demnitatea de om”, vezi p 24 a reclamaţiei) El nu e frământat absolut deloc de „demnitatea de om” a supravieţuitorilor Holocaustului, sau a urmaşilor victimelor Holocaustului, care află tocmai acum, la începutul secolului XXI, din partea scriitorului Paul Goma, că tragedia care unora le-a marcat pentru totdeauna viaţa, iar multora le-a provocat moartea, nici măcar n-a existat: „Doar ştim, avem şi hârtii, şi ţinere-de-minte: «Holocaustul românesc» este o minciună, un fals, o escrocherie, o ticăloasă ameninţare («Punga sau viaţa!»)” (vezi Anexa 5 – p 273) Autorul parizian nu s-a mulţumit să insulte, în textele sale, doar memoria celor care nu mai sunt Întrucât a considerat probabil rescrierea istoriei ca o sarcină prioritară, iar pe toţi cei cu altă părere decât a sa, ca duşmani personali, Paul Goma s-a coborât la repetate şi lamentabile atacuri defăimătoare, împotriva celor care nu i-au îmbrăţişat cu entuziasm ipotezele halucinante Mă limitez, în această Întâmpinare, să indic doar câteva din gravele afirmaţii calomnioase pe care reclamantul Paul Goma le-a exprimat la adresa subsemnatului, prin intermediul presei tipărite din România Sunt convins că o la fel de amplă galerie de insulte din partea lui Paul Goma va putea fi contabilizată şi de ceilalţi pârâţi în cadrul procesului 1) P Goma mă acuză de lipsă de onestitate, fiindcă aş fi întreprins manevre de culise pentru a-i bloca sau cenzura cărţile: „… «intervenţia» concertată a holocaustologilor în defavoarea mea ca autor, pe lângă direcţia Polirom – îi mai numesc o dată: cu excepţia lui Al Florian, Laszlo şi a lui Pecican, sunt autori Polirom…” etc (vezi Anexa 10 – articolul lui Paul Goma, Dezminţire la o „dezminţire”, în Ziua, sâmbătă, 20 august 2005) RĂSPUNS: Subsemnatul n-am intervenit niciodată pentru ne-publicarea vreunei cărţi a lui Paul Goma În schimb am contribuit la publicarea câtorva dintre ele, i-am prefaţat Jurnal I-II-III la Ed Nemira, Bucureşti, i-am îngrijit ediţia de Scrisori întredeschise de la Oradea I-aş fi îngrijit inclusiv Jurnal IV-V-VI de la Ed Dacia, Cluj, dacă nu găseam în şpalturi, pe neaşteptate, note mincinoase chiar la adresa mea, colaboratorul său de câţiva ani 2) P Goma mă acuză de incompetenţă, fiindcă aş fi scris despre cărţile sale fără a le citi, fără a le cita: „ Lălăiala calomnioasă semnată de R Ioanid despre «antisemitul» de mine Textul a devenit Evanghelia holocaustologilor carpatodanubieni, el i-a scutit pe M Shafir, G Andreescu, Oişteanu, A Cornea, V Ciobanu, V Gârneţ, Pecican, M D Gheorghiu, Laszlo de a citi cărţile incriminate, de a da citate din ele ” (vezi Anexa 10) RĂSPUNS: Subsemnatul mi-am exprimat disocierea faţă de antisemitismele lui Paul Goma mai întâi în octombrie-noiembrie 2002 Radu Ioanid şi-a publicat pentru prima dată amplul studiu despre antisemitismul lui Paul Goma în iulie 2003 Îl invit pe autorul bellevillian să-mi explice mai detaliat cum am făcut să „copiez” concluziile lui Radu Ioanid, cu o anticipaţie de peste jumătate de an, fără a recurge la spiritism sau telepatie Aştept de asemeni să-mi explice cum am putut reda zeci de citate din cărţile sale, indicând cu precizie ediţia şi pagina de provenienţă, fără a le fi citit 3) P Goma mă acuză de servilism, fiindcă aş fi criticat antisemitismul său din alte motive decât cele strict ştiinţifice: „… Ce îi mânase în luptă pe G Andreescu, Dan Pavel, V Gârneţ, Laszlo, Pecican: nu o irepresibilă sete de adevăr (istoric), ci o represibilă apucătură a oamenilor fără coloană vertebrală: aceea de a se oferi să facă «un serviciu» necerut ” (vezi Anexa 10) RĂSPUNS: Subsemnatul declar că tocmai irepresibila sete de adevăr istoric m-a împins să contest în public, sub semnătură, cu citate, analize, demonstraţii şi argumente, antisemitismele revoltătoare ale lui Paul Goma din ultima vreme 4) P Goma mă acuză că urmăresc interese de natură mercantilă, fiindcă aş fi fost angajat cercetător la Institutul pentru Studierea Holocaustului din România, unde mi s-ar fi pus la dispoziţie „fonduri, local, secretare, automobile (şi benzină!), şoferi” etc (vezi Anexa 11 – articolul lui Paul Goma, Institutul pentru Studierea Terorii Bolşevice din România, în Ziua, sâmbătă, 1 octombrie 2005) 4) RĂSPUNS: Subsemnatul declar că, pentru a scrie despre Holocaustul din România, nimeni nu m-a angajat şi nimeni nu mi-a dat nici fonduri, nici local, nici secretare, nici automobile, nici benzină, nici şoferi Onorată Instanţă, Având în vedere că: – Persoana care insultă cu încrâncenare destinul tragic al minorităţii evreieşti din România mă acţionează acum în instanţă pentru denigrare, deoarece i-am atras atenţia asupra derivelor sale antisemite; – Persoana care, după decembrie 1989, a beneficiat amplu de libertatea cuvântului şi a opiniei mă acţionează acum în instanţă pentru denigrare, încercând să-mi reteze tocmai libertatea cuvântului şi a opiniei; – Persoana care mă denigrează în mod repetat şi scandalos mă acţionează acum în instanţă tocmai pentru denigrare, Vă rog să respingeţi ca neîntemeiată acţiunea scriitorului Paul Goma În conformitate cu dispoziţiile Codului de procedură civilă, solicit judecarea în lipsă Cluj-Napoca, 09 05 2006 Laszlo Alexandru (2006) Viceversa! Publicistul Dan Culcer de la Paris, incluzând „Roata ţiganului” printre exerciţiile sale sportive preferate, se gândeşte să ne comunice cum se văd lucrurile când stai cu capul în jos Dacă îi luăm bâlbâielile din Ziua (de sâmbătă, 3 martie 2007) şi le răsucim pe invers, poate că ne mai apropiem oarecum de normalitate Tema antisemitismului delirant din ultimii ani al lui Paul Goma nu mai avea oricum nevoie de nuanţări suplimentare, din partea dubioşilor săi ciraci de dată recentă, care încearcă să picteze chipul realităţii în culorile războiului Aceleaşi lucruri s-au tot spus şi respus până la sastiseală Citatele reprobatoare din gândirea contorsionată a fostului disident au curs grindină, cu zecile Studiile, polemicile, intervenţiile clarificatoare şi-au făcut pârtie largă în publicistica de toate nuanţele şi orientările, în ţară şi peste hotare Nu mai lipsea şi un Dan Culcer, care să ne explice doct cum foaia albă de hârtie are culoarea cărbunelui, sau cum undele Begăi transportă aromă de ghiocei Că primăria din Timişoara l-a ignorat pe Paul Goma, în toţi anii când scriitorul susţinea idei civice, în schimb a sărit să-l premieze onorific îndată după virajul său antisemit, îi pare lui Dan Culcer un lucru firesc Viceversa! Ocara pentru fapte de slavă şi slava pentru fapte de ocară sunt reacţii absurde Timişorenii au tăcut chitic în anii ’90, când marile cărţi ale lui Paul Goma erau în sfârşit tipărite la noi şi când autorul se căţărase temerar pe baricada luptei democratice În schimb la prima adiere de aberaţie supraetajată a istoricului de mucava, primarul ţărănist Ciuhandu a pescuit din fundul sertarului medalia onorifică (De dragul adevărului trebuie totodată precizat că nu timişorenii l-au premiat mai întâi în ţară, după decembrie 1989, pe „scriitorul şi omul de valoare” Goma, aşa cum ne abureşte Dan Culcer din depărtări Viceversa! Premiul Uniunii Scriitorilor i-a răsplătit încă din 1992 romanul Ostinato apărut la Editura Univers ) Că ambasadorul statului Israel, exprimându-şi protestul împotriva premierii de la Timişoara a lui Paul Goma, ar fi „crezut de cuviinţă să intervină chiar în mersul justiţiei la români” este o altă halucinaţie din recuzita fumigenă a zgomotoşilor cu tupeu Viceversa, domnule Culcer! Să aşezăm lucrurile în ordinea lor cronologică Ambasadorul Israelului a intervenit pentru a restabili imaginea socială perturbată, pentru a corecta ofensa publică Primarul Ciuhan-du a fost de fapt cel care a încercat, anterior, să influenţeze mersul justiţiei, atribuind cetăţenia de onoare unui om contestat Căci ce altceva înseamnă să-l feliciţi călduros şi să-l premiezi duios tocmai pe insul acuzat pe o duzină de voci că e antisemit?! „Presa dă de ştire că ambasadorul s-ar fi adresat Ministerului de Interne Ce-are a face acest Minister cu decizia, în cunoştinţă de cauză, a unor deputaţi de fapt: consilieri – nota L A Municipali, aleşi de cetăţenii oraşului Timişoara şi pe care îi reprezintă?”, se miră cu feciorelnică inocenţă amicul antisemitului Păi tocmai asta e dovada că protestul ambasadorului – adresat Ministerului de Interne – nu intervenea în afaceri ale Justiţiei (căci ar fi greşit adrisantul!), ci viza o problemă de administraţie publică şi de imagine socială Atât Maurice Papon cât şi Paul Goma sunt „două personalităţi acuzate de antisemitism” şi „implicate într-un proces”, ne asigură Dan Culcer Non idem est şi duo dicunt idem În timp ce francezul a fost deja acuzat şi condamnat, românul a recurs la trucul ieftin de a se propulsa (el însuşi!) ca acuzator În timp ce Papon „a făcut o vreme puşcărie, apoi pentru raţiuni de sănătate a fost lăsat să-şi sfârşească zilele la casa lui”, Goma pozează cotidian, dintr-un profil, în victimă demnă de compătimit, din celălalt profil în erou care strânge cu grebla volume scandaloase tipărite şi onoruri publice decernate Deh, schizofrenia antisemitismului românesc Nici pomeneală că Paul Goma ar fi scris „o carte de reconstituire istorică, un studiu bazat pe informaţii obiective dar integrând în final o ipoteză” discutabilă, cum ne minte Dan Culcer de la obraz Viceversa! Încă din prima frază, din primul alineat al cărţii Săptămâna Roşie… se proclamă ca axiomă culpa evreilor, care ar fi provocat prin „agresiunile” lor Holocaustul Celelalte sute de pagini vin doar ca un apendice la aberaţia iniţială Problema foarte gravă a volumului nu stă în concluziile neadevărate, ci în premisele mincinoase Calificarea drept antisemită a activităţii din ultimii ani a lui Goma n-a venit mai întâi din partea „unor activişti evrei, dintre care unii foşti activişti de partid comunist” şi nici a unor scriitori „care aveau motive personale să nu-l agreeze pe Paul Goma” Viceversa, domnule Culcer! Cel dintâi care l-a acuzat deschis în România, cu dovezi şi citate, pe Paul Goma de antisemitism am fost eu însumi, încă din 2002 Până atunci treceam în ochii „binevoitorilor” drept un avocat al lui Goma, întrucât îi dedicasem zeci de comentarii elogioase, îi prefaţasem Jurnalul şi-i îngrijisem Scrisorile întredeschise De unde această răsucire a mea? Nu cumva din prealabila piruetă scandaloasă a obiectului analizelor mele? Atunci când Paul Goma (acreditând după o jumătate de secol propaganda antonesciană) pune vina Holocaustului din România pe seama agresiunilor antiromâneşti din Basarabia, acestea nu mai sunt „efecte de stil” şi „metonimii”, domnule Culcer Viceversa! Roman Jakobson şi lingvistica americană nu sunt cârpă de şters pentru gândirea rasistă Degeaba încercaţi să minimalizaţi enormitatea Stilistica nu are puterea de a ascunde minciuna, iar metonimia nu constituie pardesiul de primăvară al neadevărului „Nimeni dintre acuzatori nu a făcut vreo demonstraţie temeinică”, ne plictiseşte spre final gimnastul încărunţit Viceversa, domnule sofist! Aruncaţi o privire (inclusiv pe internet) asupra intervenţiilor mele (Paul Goma antisemit, Păcală învaţă istorie, Un protest avortat, Goma la tribunal etc Etc ) şi apoi mai vorbim Dacă, din crasă rea-credinţă, la „Paul Goma Fan Club” nu se citesc şi nu se citează decât scrieri cu savoare de aghiasmă, nu înseamnă că realitatea se pliază pe castelele de nisip din Belleville Ajunge cu explicaţiile, domnule Dan Culcer, sau trebuie s-o luăm iarăşi de la capăt, până pricep şi oamenii grei de cap şi cu obrazul gros? (2007) „Ce minte, ce minte !” Într-un banc politic (subversiv) din Epoca de Aur, zelosul activist de partid, în timp ce îl soarbe din priviri pe secretarul-general perorând la tribuna unui congres, mormăie admirativ împrejur: „Ce minte, ce minte !” Zâmbetul schiţat la auzul bancului nu e totuşi în măsură să clarifice ambiguitatea fundamentală: dictatorul peltic era apreciat pentru mintea sa, ori pentru capacitatea de-a minţi fluent? Sau poate că cele două se intersectează: cine are minte ştie să mintă?! Sau admiraţia afişată ascundea oare defăimarea mascată? Această situaţie mi-a revenit în memorie zilele trecute, pe când pescuiam din presa culturală noi semne flagrante ale inteligenţei în acţiune N-am fost surprins să reîntâlnesc impresiile impertinente ale unui Ciprian Şiulea, care se iţeau din co (t) loanele unor publicaţii de prestigiu Fireşte că mă refer la acelaşi C Şiulea care, acum doi ani, cu grobianism şi fără scrupule excesive, punea semnul egalităţii între lupta împotriva cancerului şi cancer, între judecarea crimei şi crimă, atunci când scria: „Ceea ce face din anticomunismul şi comunismul româneşti fenomene esenţial identice este demagogia” Junele detractor avea încă de-atunci o măsea veninoasă împotriva intelectualilor care-şi iau libertatea (ori îşi asumă datoria!) de a da în vileag crimele comunismului Dar vanitatea lui ţâfnoasă mai căuta staniolul colorat, pentru a înfăşura otrava conţinutului în sclipirile ambalajului Neputând justifica în mod transparent ostilitatea sa la adresa discursurilor anticomuniste, eseistul o dădea pe după vişin: ba că ele sunt anacronice, ba că sunt resentimentare, ba că nu sunt… analitice (?), ba că sunt ipocrite Văzând cu cât zel îi persiflează Ciprian Şiulea pe adversarii totalitarismului, mi-am zis că poate deţine el secretul discursului anticomunist ideal: unul care să nu fie ranchiunos, să fie adânc conceptualizat, de o mare fineţe interpretativă şi cu bogate exemple istorice Aşteptam, aşadar, cu vagă nerăbdare, să ne arate în sfârşit C Şiulea cum ar fi trebuit, noi toţi, să dezbatem şi să combatem regimul criminal care a batjocorit vreo trei generaţii de români Eu am rămas cu aşteptarea, el cu oţăreala Apariţia Raportului asupra ororilor comunismului, realizat de un colectiv de cercetători coordonat de Vladimir Tismăneanu, i-a dat însă adolescentului întârziat noi prilejuri de a-şi arăta poalele în public Făcându-se că uită de crimele rezultate din întâlnirea întâmplătoare dintre o seceră şi un ciocan pe spinarea unor nefericiţi, opiniomanul rupe stoluri de lănci împotriva specialiştilor Acestora, vezi Doamne, „în afara anticomunismului retardat sic! – L A , de serviciu al tranziţiei, le lipseşte o opţiune şi o viziune clară asupra comunismului românesc” (vezi Timpul, nr 2/2007, p 3) Să trecem deocamdată peste „anticomunismul retardat”, care constituie pesemne un concept mai nou, ale cărui valenţe complexe ne scapă Dar în limba română predicatul ar trebui să se acorde, măcar în zilele de sărbătoare, cu subiectele sale („le lipseşte o opţiune şi o viziune”) Noroc cu lampadoforul nostru, care a răguşit gramatical de la chibiţatul pe tuşa mică! „Intelectualii români au ratat condamnarea postumă a comunismului, aşa cum rataseră şi momentul rezistenţei faţă de comunismul real” – îşi marchează vanitos un autogol Şiulea, ajutându-ne să pricepem că el, unul, nu e intelectual român, căci la capitolul rezistenţei la comunismul real a absentat cu brio, iar cât priveşte condamnarea postumă a dictaturii, contribuţia lui e consemnabilă doar la subparagraful „Năbădăioşi firoscoşi” „Cred că românii ar trebui să se simtă indignaţi de acest Raport care vituperează inutil comunismul”, ne transmite c-o falcă-n cer şi una-n pământ comentatorul Acuma, deh! Dacă în categoria „românilor” intră, pentru alde Şiulea, doar torţionarii, doar securiştii, atunci într-adevăr aceste categorii au de ce să fie indignate că se „vituperează inutil comunismul” Dar noi ceilalţi, nedreptăţiţii, victimizaţii, parcă suntem ceva mai mulţi de două-trei milioane Pentru cine şi în numele cui vorbeşte Ciprian Şiulea? Care, dându-şi imense ifose aristocratice, pare a coborî cu hârzobul direct din ceruri: „Discursul public despre anticomunism al lui Vladimir Tismăneanu () este foarte plat şi clişeistic, ceea ce e o banală evidenţă (…) Nu mult diferit, de altfel, de discursul primitiv intelectual al celorlalţi lideri marcanţi ai anticomunismului românesc de tranziţie” (vezi Observator cultural, nr 379/5-11 iulie 2007) Aceşti „lideri marcanţi ai anticomunismului românesc”, indicaţi repulsiv cu degetul în public pentru „discursul primitiv intelectual”, ar fi nimeni alţii decât Gabriel Liiceanu, Traian Ungureanu şi Cătălin Avramescu! Sunt convins că celor trei nu le-au murit încă lăudăto-rii Se pot reproşa diverse lucruri, de pildă, celui care a scris glose Despre limită: de la patetismul artificial şi violenţa verbală uneori nejustificată, până la sideranta lipsă de scrupule Dar totuşi vin şi zic, din colţul meu neutru de polemist, că a-l izgoni pe Gabriel Liiceanu din spaţiul intelectualităţii, luând ca pretext de recriminare legitimele sale convingeri anticomuniste e, vorba cuiva, mai mult decât o crimă: o imbecilitate! În rest avem aceeaşi neobosită înşirare de aberaţii stâlcite şi încâlcite, din partea mai tânărului Ciprian, omul cu mârţoaga: „Anticomunismul este un discurs ideologic şi politic faţă de care mi se pare absurd să soliciţi fidelitate El se poate baza pe valori, deşi în cazul românesc ar fi de discutat despre ce fel de valori e vorba, dar chiar şi dacă anticomunismul românesc ar fi întemeiat direct pe anumite valori în sine incontestabile, între el şi acestea rămâne totuşi o diferenţă fundamentală, aceea dintre conjunctural şi esenţial” Încerc să traduc, din congoleza moftangiului de Brazzaville, pe limba noastră, a muritorilor de rând: anticomunismul ar fi un curent conjunctu-ral, chiar dacă, aparent, operează cu valori esenţiale Ce mai atâta unduire stilistică din şolduri, când tot cazaciocul e dansul de bază al pădurarului? Iar cât priveşte îndreptăţirea „logică” a deducţiilor sale, diferenţa dintre premise şi concluzii e la fel de evidentă ca-n experimentul ştiinţific relatat de I D Sârbu: „Un savant face un purice să sară la ordinul său «Sari!», îi spune savantul, şi el sare Îi rupe un picior «Sari!», îi ordonă, şi puricele sare Îi rupe al treilea picior – şi puricele continuă să sară Ajunge la al patrulea picior, ultimul, îl rupe, şi, deodată, puricele refuză să mai sară / Ceea ce dovedeşte – declară savantul experimentator – că dacă unui purice i se rup toate picioarele, acesta nu mai aude!” Ciprian Şiulea ar face bine să rămână mai departe, cu halucinantele sale experienţe de laborator, în domeniul vivisecţiei pe purici Fiindcă, îndată ce-şi scoate nasul în aerul încins al realităţii cotidiene, cu pretenţia de a cloci diagnoze şi cu iluzia de a oua analize, intervenţiile lui ne leagănă între iritare şi plictiseală Iritare – ori de câte ori echivalează obraznic demersul cercetării ştiinţifice asupra ultimei jumătăţi de secol dictatorial, cu însăşi dictatura cercetată („A impune obligaţii morale de natură publică faţă de altceva decât faţă de valori în sine () înseamnă a încălca libertatea individului într-un mod compatibil cu cel predicat de regimurile comuniste însele”) Plictiseală – ori de câte ori asimilează fantasmagoric eforturile de demontare a trecutului totalitar cu eventuala îngrădire a libertăţilor cetăţeneşti („atunci când girează o condamnare a comunismului aproximativă şi inefectivă, intelectualii anticomunişti şiprobăsescu de azi au toate şansele să reducă, mai degrabă decât să sporească, posibilitatea ca societatea românească să asigure, în viitor, cetăţenilor ei, mai multă libertate decât azi”) După toate aparenţele, Ciprian Şiulea încă se mai proiectează, prin wishful thinking, în epoca în care, crăcănat într-o Volga neagră, ar fi putut efectua vizite de lucru, la oraşe şi sate, printre aplauzele şi aclamaţiile de entuziasm ale mulţimii de sclavi de pe cele două trotuare Latura indecentă a visului său adolescentin e că titularul se identifică doar cu mutra porcină a ştabului venit în inspecţie, dar niciodată cu maţele lihnite de foame ale proletarilor de pe marginea drumului Ce minte, ce minte! II „Nos péchés sont têtus, nos repentirs sont lâches; Nous nous faisons payer grassement nos aveux, Et nous rentrons gaiement dans le chemin bourbeux, Croyant par de vils pleurs laver toutes nos taches ” Baudelaire Echilibristica pe firul sofisticii e agreată nu doar de negaţioniş-ţii Gulagului O cazuistică mănoasă putem găsi şi dincolo, printre negaţioniştii Holocaustului Polul Nord şi Polul Sud se află la distanţe egale de Ecuator Între gogomănia fandosită a extremei stângi şi monomania acrită a extremei drepte există înrudiri la fel de strânse ca între surorile siameze lipite cap în cap: nu mai pot fi separate nici prin tehnici chirurgicale complexe Realitatea permisivă în care trăim garantează oricui dreptul la vorbirea liberă Dar liberă inclusiv de coerenţă, logică sau decenţa argumentaţiei Aurora Mihacea e un cetăţean contemporan, vizitat de impresii După ani de pasivitate în faţa ideilor, ea trimite spre publicare un articol de protest (?) în capitala Franţei („du monde des non parlants, des millions des gens qui ne sont ni des politiciens, ni des journalistes, je me suis décidée à sortir”) Frământările ei vizează situaţia scriitorului Paul Goma, acuzat din toate direcţiile de antisemitism Meditaţia provincială („je suis professeur de philosophie à Piteşti – Roumanie”) n-a smuls totuşi ziarul Le Monde din zona indiferenţei răcoroase, nestârnind nici măcar tradiţionalul „deocamdată, nu!”, la Poşta Redacţiei Însă, ce noroc, a fost pe dată îmbrăţişată de foaia electronică Asymetria, animată la Paris de Dan Culcer Nu zic, respectiva publicaţie de cultură, critică şi Imaginaţie, cum se pretinde încă de pe frontispiciu, e locul potrivit pentru cocoloşirea aberaţiilor Căci e nevoie de multă, foarte multă imaginaţie pentru a da târcoale evidenţelor, fără a te întâlni cu ele Să limpezim mai întâi lucrurile, aşezându-le în ordine cronologică Primăria Municipiului Timişoara a decis, în ianuarie 2007, să-i confere lui Paul Goma cetăţenia de onoare Măsura a fost imediat urmată de o serie de proteste din partea Federaţiei Comunităţilor Evreieşti din România, din partea Ambasadei Israelului la Bucureşti, din partea unor personalităţi culturale etc , care incriminau poziţiile antisemite ale proaspătului timişorean Mihai Dinu Gheorghiu sublinia uimit, în intervenţia sa din presă, că tezele antisemite profesate de Paul Goma au fost reluate – incredibil până şi în Referatul oficial pentru acordarea titlului! Onoarea cetăţeniei era justificată prin dezonoarea gândirii! Şi într-adevăr, Referatul Primăriei Timişoara menţionează în sens pozitiv fantasmagoriile paulgomiene, conform cărora exterminarea evreilor constituise un Gest de reacţie al statului român, care în prealabil fusese Agresat şi fusese Jignit de către evrei: „Explicaţia autorului pentru fermitatea cu care regimul antonescian îi pedepsise pe evrei, după 22 iunie 1941, consta în răzbunarea pentru faptele reprobabile din anul precedent sic! – L A Totodată Paul Goma militează pentru asumarea responsabilităţii evreilor pentru crimele comise contra românilor sic! – L A Şi este contra distorsionării istoriei în vederea inventării unui mit exclusiv al genocidului doar contra evreilor în scopuri politice (de dominaţie) sic! – L A , economice (extorcare de fonduri) sic! – L A Şi de culpabili-zare a tuturor celorlalte naţiuni ne-evreieşti sic! – L A „ Situaţie de două ori scandaloasă: primăria unui oraş de frunte al României nu doar celebrează antisemitismul, dar mai şi pune umărul la susţinerea şi răspândirea sa! Ce ne spune în schimb meditaţia Aurorei Mihacea, publicată acum virtual pe la Paris? Că titlul onorific timişorean a fost acordat datorită protestelor legate de atribuirea lui!! (J’affirme aussi que pour signer la lettre de motivation pour accorder le titre de citoyen d’honneur à P Goma ont été décisifs:… la fausseté des thèses soutenues par M D Gheorghiu, tout comme par les auteurs des protestes envoyés à la Mairie de la ville de Timişoara ”) În mintea profesoarei, carul stă în faţa boilor, apele curg la deal, iar scrisoarea primăriei a fost semnată în ianuarie, din cauza protestelor din februarie-mai! Hocus-pocusul filosoafei continuă cu acelaşi aplomb nestingherit de un minim simţ al penibilului Zeci de comentatori îi reproşează lui Paul Goma antisemitismul Aurora Mihacea se străduieşte, pe spaţii ample, să ne explice teoretic ce anume este negaţionismul Extrăgând, din întreg, o parte şi concentrându-se asupra acesteia, încearcă să facă uitat ansamblul Căci de fapt P Goma s-a discreditat printr-o sumă întreagă de argumente general-antisemite (multe le-am analizat deja anterior şi doar lipsa de spaţiu ori teama de monotonie mă împiedică să le reiau aici de-a fir a păr) Negarea făţişă a Holocaustului constituie numai unul dintre capetele de acuzare formulate împotriva sa în presă Dar multe altele îi pot fi – şi i-au fost deja – imputate lui Paul Goma: falsa explicitare a exterminării evreilor, prin stabilirea unor legături arbitrare de cauză-efect cu evenimente anterioare, extragerea fenomenului criminal din contextul său continental, contestarea cifrei victimelor, relativizarea inocenţei lor, elogierea deşănţată a dictatorului militar care a pus la cale Holocaustul, agresarea cu extremă violenţă verbală a cercetătorilor profesionişti (în scopul de a-i intimida şi discredita), respingerea chiar a validităţii termenilor de „fascist” şi „antisemit” (prin chichiţe lingvistice destinate a le smulge realităţilor tragice reprezentarea conceptuală) etc Etc Iar acuma vine Aurora Mihacea şi, cu seninătatea celei care extrage castraveţi din traistă în faţa grădinarului, ne minte de la obraz: „Nulle part dans les pages de son essai La semaine rouge… Goma ne nie, mais, par contre, îl reconnaât les persécutions, les pogromes, les déportations de la population juive” Ce ne facem totuşi când, pe lângă zecile de stratageme antisemite ieftine ale lui Paul Goma, întinse pe sute de pagini destinate să relativizeze, să minimalizeze, să justifice, să deculpabilizeze crima, ajungem la pasajul negaţiei făţişe? „Doar ştim, avem şi hârtii, şi ţinere de minte: «Holocaustul românesc» este o minciună, un fals, o escrocherie, o ticăloasă ameninţare («Punga sau viaţa!»)” (vezi Săptă-mâna Roşie 28 iunie – 3 iulie 1940 sau Basarabia şi Evreii, Buc , Ed Vremea XXI, 2004, p 273) Filosoafa nu se tulbură prea tare în faţa evidenţelor Cu o şarlatanie de zile mari, scoate porumbelul păcii din mânecile bufante: Goma, negând expressis verbis Holocaustul, contestă de fapt Terminologia inadecvată, dar nu realităţile istorice („en considérant le terme comme inadéquat du point de vue de son contenu à la réalité historique respective”)! Există, în schimb, o amplă categorie de cercetători care văd identitatea dintre terminologie şi realitate, considerând Holocaustul ca o tentativă de aneantizare a poporului evreu Ei bine – o nouă mişcare dibace prin miraculoasele mâneci bufante ale imaginaţiei – „ceux qui confondent le terme avec la réalité à laquelle le terme renvoie conformément à la loi, réussissent à «trivialiser» la réalité de la souffrance du peuple juif par sa minimisation, par la réduction de la plus affreuse réalité à un seul mot/ nom” Iată cum negaţionistul flagrant e spălat de păcate, în schimb respectul legii e taxat drept culpă Scolastică, „querelle des univer-salies”, confuzia dintre termen şi realitatea de referinţă, precum şi alte vorbe mari, umflate cu pompa de la bicicleta Ukraina Asta nu mai e filosofie, ci bâlci al gândirii, e panaramă de cartier rău famat Fenomenul Piteşti s-a dus în vizită la Paris! Şi când te gândeşti că escrocheria pseudo-filosofică se exercită asupra unor realităţi adânc tragice, indignarea privitorilor are toate motivele să sporească După ce-a transformat fără a clipi negrul în alb şi îngheţata în ceai fierbinte, e chiar o bagatelă pentru Aurora Mihacea să mai presare două-trei viclenii de conjunctură Următoarea ei ţintă este Raportul final al Comisiei Wiesel pentru Studierea Holocaustului în România, acuzat, cu provincială fasoleală, de „încălcarea principiului de non-contradicţie” Adică, mai pe româneşte: că se contrazice Dar unde, mă rog frumos? Păi, într-un loc ni se spune despre Paul Goma că „recunoaşte, explicit şi repetat, responsabilitatea României şi «culpa comunităţii» pentru «abominabilulpogrom» de la Iaşi, pentru deportările în Transnistria, dar afirmă că atrocităţile au fost exclusiv rezultatul răzbunării, în condiţii de război, pentru crimele comise de evrei” (vezi op Cât , Iaşi, Ed Polirom, 2005, p 380-381) Pe de altă parte, se subliniază că acelaşi volum al lui P Goma „constituie o veritabilă sinteză a negaţionismului şi antisemitismului, cum rar se poate găsi în literatura de limbă română” (vezi ibid , p 381) Evrika!, strigă Mihacea: „j’affirme que le Rapport Wiesel-Iliescu sic! – L A Est construit sur un nonsense, parce que dans ce Rapport on fait au sujet de la même personne (Paul Goma), considérée en même temps et sous le même rapport (en tant qu’auteur de l’essai La semaine rouge…) des affirmations qui se contredisent d’une manière flagrante” Asta era, va să zică! De parcă nu-i poţi concede uneia şi aceleiaşi persoane capacitatea de a recunoaşte detaliile, amendându-i totodată reaua-voinţă prin care refuză percepţia întregului! Sau, ce? Dacă eu aş afirma că Aurora Mihacea are ochi frumoşi, dar nu vede realităţile din faţa nasului şi confundă culorile, ca daltoniştii – ar însemna neapărat că mă contrazic? Adică, pe limba piteşteană: „încalc principiul de non-contradicţie”? În contextul unei asemenea logici de fier (când plouă: rugineşte!), era inevitabil să scap eu însumi fără vreo copită servită în plină figură Ba chiar titlul unui întreg capitol se revendică de la modesta mea persoană: L’âne de Buridan et Laszlo Alexandru Flatantă asociere! Să vedem pe ce se bazează „Ce qui arrive à Laszlo Alexandru en lisant l’essai La semaine rouge… me rappelle l’histoire de l’âne de Buridan” – ne asigură filosoafa Iată-mă pictat în spirit clasic, sfâşiat, asemeni măgarului legendar, între nevoia de-a mânca şi aceea de-a bea Teribil! Şi care ar fi, mă rog frumos, opţiunile ireconciliabile care mă macină până la sacrificiul suprem? Citim mai departe „Mais à la différence de l’âne de Buridan, Laszlo Alexandru ne se permet pas de réfléchir une seconde, îl n’est pas désorienté par le fait qu’il lit avec ses propres yeux les textes” etc Perfect – dar unde s-a pierdut comparaţia? Animalul buridanic hamletizează şi nu acţionează, eu unul, în schimb, nu ezit nicio secundă în deciziile mele Şi totuşi, gândindu-se la mine, Mihacea îşi aminteşte de acela Ce avem noi în comun? Nimic, în afara referinţei băşcălioase, a dorinţei subtile a neo-filosoafei de Piteşti de a se hăhăi superior, făcând cu ochiul spre galerie E ca şi cum aş afirma, la rândul meu, că îi citesc produsele inteligenţei şi îmi vine sub ochi faţa exoftalmică a broaştei ţestoase, înainte de a se lua la întrecere cu Ahile cel iute de picior Dar să nu intrăm pe tărâmul nobil al filosofiei, să ne menţinem doar în planul referinţelor literare: „Sunt zile în care te îndrăgosteşti şi de o capră cu basma” (Romain Rolland) Nimic nu e simplu în gândirea Aurorei Mihacea şi tot ce-i ne-nţeles se schimbă-n ne-nţelesuri şi mai mari Enunţul „ANA ARE MERE” poate fi receptat sub numeroase aspecte, încât „Ana” să devină „Maria”, „are” să fie „n-are”, iar „merele” să însemne „prune”, sau chiar „nuci de cocos” Acolo ajungem, dacă urmăm sfatul preţios al filosoafei, ca nu cumva să confundăm „planul subiectiv, gnoseologic în fond (al termenului), cu planul ontologic (al realităţii la care termenul ar trebui să facă trimitere)” Iar dacă nici măcar Ana nu mai are mere, cu atât mai clar devine că Paul Goma nu neagă de fapt Holocaustul, atunci când scrie, negru pe alb, că „Holocaustul românesc este o minciună, un fals, o escrocherie, o ticăloasă ameninţare” Şi nu e vorba de simpla neghiobie fudulă, ieşită la plimbare pe uliţa mare Următorul pas este un avertisment explicit, lansat judecătorilor care urmează să delibereze în procesul de antisemitism al lui Paul Goma Realitatea e complexă şi înşelătoare, omul nevricos intră la o idee, de-acolo fandacsia e gata, iar ipohondria pândeşte după colţ: „les magistrats seront, par l’intermède de ce dossier, en pleine session avec des examens difficiles, tout comme pendant les années à l’Université, n’ayant pas la possibilité de délibérer en connaissance de cause qu’après avoir passé leurs examens pour Logique, Philosophie, Sémiotique, Psychologie et, pas dernièrement leur spécialité, Sciences Juridiques” Haida-de! Aurora Mihacea îşi drege vocea cu gargară, pregătindu-şi vocalizele împotriva „erorii judiciare”, încă dinainte ca tribunalul să se pronunţe! Situaţia pare a fi chiar disperată pentru partizana de dată recentă a lui Paul Goma, dacă se agită să lanseze atâtea sofisme şi viclenii grosolane, împachetate în acelaşi ambalaj şifonat: transformarea efectelor în cauze, negarea evidenţelor, minciuna frapantă, inventarea de contradicţii, fabricarea de false dileme buridanice, abstractizarea realităţilor celor mai evidente, presiunile retorice exercitate asupra magistraţilor etc Ce minte, ce minte! Cu un asemenea avocat improvizat, eu unul, în locul lui Paul Goma, mi-aş da demisia din meseria de antisemit (2007) O minciună să-ţi mai spun Încăpăţânarea lui Paul Goma şi a ciracilor săi de-a minţi mă obligă şi pe mine la încăpăţânarea de-a dezminţi Mergem aşadar înainte, până când măsluitorii se vor epuiza, striviţi de lehamitea generală Despre ce e vorba, din nou? Într-un dialog public, pe care l-am purtat în 2002 cu Ion So-lacolu, am dezbătut două probleme distincte: antisemitismul din perioada celui de-al doilea război mondial, precum şi soarta schimbătoare a basarabenilor Mi-am exprimat opinia că cele două subiecte nu au aceeaşi pondere de tragism şi nu trebuie cântărite cu aceeaşi unitate de măsură Pe de o parte, evreii au fost decimaţi, având de suportat tragedia Holocaustului Pe de altă parte, de-a lungul câtorva decenii de la începutul secolului XX, Basarabia a fost guvernată de la Bucureşti, iar românii de-acolo şi-au găsit totuşi unele reparaţii Orice s-ar spune, evreii şi basarabenii n-au fost, în egală măsură, victime ale istoriei Şi, mai ales, destinul schimbător nu justifică prin nimic tentativele unora (basarabeni de-atunci sau de-acum) de a-şi prelungi obsesiile antisemite, sub pretextul autovictimizării Aşa am gândit lucrurile, aşa le-am expus Cine dorea să intre în dialog cu mine, era liber s-o facă, dar cu singura condiţie de a nu-mi deforma punctele de vedere Cu surprindere m-am pomenit, însă, cu o primă pereche de răstălmăciri, din direcţia unui Mircea Stănescu (plagiator notoriu şi traducător-editor de antisemiţi) Acesta descoperea gânduri şi afirmaţii ale mele pe care niciodată nu le gândisem, niciodată nu le rostisem Sub privirea lui împăienjenită, devenisem „doar aliatul victimelor evrei, nu şi al victimelor basarabeni” Eu făceam distincţia între mere şi prune, el insista că fructele au sâmburi Eu ziceam că între mere şi prune există diferenţe de formă şi dimensiune, el persevera că argumentaţia mea etică este „şi chioară, şi şchioapă” M-am limitat, cu lehamite, la a-i da o replică şi mi-am văzut de drumul meu Dar iată că, în spaţiul public autohton, calomnia nu moare şi nu piere: evoluează În recentul volum de Dialog dintre Flori Stă-nescu şi Paul Goma (Buc , Ed Vremea, 2008), parizianul cu imaginaţie bogată perseverează în minciuni lansate la adresa mea: „Laszlo Alexandru – care declara, negru pe alb – tot în Columna lui Grigurcu – şi tot în necunoştinţă de cauză – că el se simte mai aproape de victimele evrei, decât de victimele români (din Basarabia!)…” (vezi p 124) Detaliul că, în ultima vreme, frazele şlefuite de Paul Goma abundă în explicative incidentale e chiar neglijabil în contextul dat Oricum aflasem deja, din direcţia romancierului bellevillian şi a delicateţii ce-l caracterizează, că particip la conspiraţii mondiale vizând cenzurarea cărţilor sale (deşi mi-am luat timp să-i editez una şi să-i prefaţez alta) Că sunt un tip servil, că sunt lipsit de convingeri personale, că am primit din partea ocultelor evreieşti universale „fonduri, local, secretare, automobile (şi benzină!), şoferi” – azi-mâine poate şi vreo insulă în Oceanul Pacific… Faptul că apare acum, la şase ani distanţă şi, reluând insanităţi lansate de un plagiator din Bucureşti, le pigmentează cu fandacsii personale, ori le garniseşte cu pseudo-trimiteri bibliografice (?) nu-i transformă încă bâlbâielile calomnioase în ghiocei neprihăniţi Repet aici promisiunea că voi răspunde şi pe viitor, fără ezitare, la toate minciunile gogonate pe care le va mai lansa la adresa mea şi îi transmit urarea clasicizată: „A se slăbi, Coane Paulică!” (2008) Cuprins Către cititori 7 PARTEA I „Ăncis p Iventr ” 11 Un spontan bine temperat 16 O polemică şi strategiile ei 24 Struţul face politică 30 „Arta” propagandei 33 Întrebări 44 Singurătatea alergătorului de cursă lungă 47 Buducărisme 60 Un analfabet moral 65 Despre moravurile din presa literară 77 Un chinez la Oradea 86 Ce am eu cu Ştefan Borbély? 99 Jurnalul unui jurnalist cu jurnal 106 Paul Goma – 25 de ani de exil? 119 PARTEA II Polemici pe internet 129 Paul Goma antisemit 145 O poveste adevărată 182 Păcală învaţă istorie 186 Minciunile lui Paul Goma 199 Dezminţire 204 Un protest avortat 205 Goma la Tribunal (Acte de la proces) 210 Viceversa! 230 „Ce minte, ce minte !” 233 O minciună să-ţi mai spun 243 